
SECOND      LIVRE 

DES       SEREES 

de 

GVILLAVME    BOVCHET, 

Sieur  de  Brocourt. 


V1NGT-TROISIESME    SEREE. 
Des  Accouchées. 

)A  Seree  précédente  aiant  elle  chez  vne 
femme  greffe,  cefte-cy  fut  faifte  en  la 
maifon  d'vrie  accouchée,  où  ce  foir  nous 
l'oupafmes,  qui  nous  fit  parler  de  plufieurs 
propos  concernans  les  accouchemens,  comme  pourrez 
voir  par  le  difcours  fuiuant:  mais  auant  que  d'y  entrer, 
on  va  conter  vne  chofe  dequoy  on  n'auoit  iamais  ouy 
parler.  C'eft  que  pour  fauuer  vne  fille  &.  fon  honneur, 
on  auoit,  ces  iours  paffez,  efté  quérir  vne  fage-femme 
en  fa  maifon  de  nuift,  &  luy  aiant  bouché  les  yeux,  on 
l'auoit  menée  en  la  maifon  d'vne  femme  qui  en  auoit 
befoing.  Et  lors  eftant  desbandee  on  luy  fait  receuoir 
iv.  i 

l'enfant  d'vne   femme  mafquee  :    l'aiant  receu,  on  la 
paye,  on  la  rebande,   &  puis  eft  conduite  en  fon  logis. 
Le  premier  qui  commença  à  parler  de  ce  fujet,  va  pro- 
mettre à  la  commère,  &.  à  fon  mary  auffi,  de  leurenfei- 
gner  desreceptes,  par  lefquelles  l'accouchée  reuiendroit 
comme   auant  fon  premier  accouchement.  Puis,  après 
en  auoir  efté  prié  par  toute  la  troupe,  chacun  en  aiant 
affaire  pour  fa  maifon,  commença  à  dire  :  Vous  fçauez, 
vous  autres  gens   mariez,  que  quand   vue  femme  eft 
greffe,  le  ventre  s'enfle,  &.  roidit  plus  que  de  couflume  : 
mais  qu'eftant  accouchée,  ces  peaux  deuenans  vuides, 
fe  lafchent,   dont  aduient  que  le  ventre  fe  camelote  & 
ride  de   telle   forte,  qu'on  y  pourrait   ioùer   à  primus 
fecunduï,    ou   bien    feruiroit   à  en    faire   vn  gorgaillet 
pour  appeller   les  cailles,   pour  le  moins  en  ce  païs  de 
pardeçà  :    car   vers  la  France,   à  ce  qu'on  m'a  dit,    les 
fages-femmes  &  gardiennes  y  donnent  de  bonnes  re- 
ceptes,  qu'il  y  faut  appliquer  à  la   première  couche, 
autrement   il  n'y  a  plus  de  remède  que  les  plis  ne  pa- 
roiiïent.   Et  me  fuis,  adiouftoit-il,  fouuent  esbahy,   que 
cefte  recete,   qui  eft  commune  ailleurs,    &.  qui  n'eft  de 
grand  couft    &  aifee  à  faire,  ne  foit  venue  iufques  icy. 
Ce  pendant  ie  confeille  aux  femmes  qui  ne  fçauent  pas 
la  recepte,  8t  à  celles  qui  ne  l'ont  faicte  à  leur  premier 
accouchement,    de  faire  cuire  longuement  des  cormes 
vertes  dans  de  l'eau  où  aura  efté   mis  diffoudre  de  la 
gomme    Arabique,    puis   mettre   tremper   dans   cefte 
compofition  vn   drapeau,    lequel  appliquerez  defTus  le 
ventre  où  apparoiffent  ces  rides,  Ou  bien  vous  prendrez, 
pour  cefte  mefme  fin,  de  la  corne  de  cerf,  de  la  pierre 

nommée  amyanthus,  vulguairement  alum  de  plume,  fel 
armoniac,  myrrhe,  olibanum,  maftix  :  &.  le  tout  reduid 
en  poudre,  l'incorporerez  auec  miel,  puis  l'appliquerez 
fur  le  ventre.  Les  autres,  difoit-il,  pour  garder  de  rider 
8t  cameloter  le  ventre  des  femmes,  prennent  des  fueilles 
de  capilli  Veneris,  broyées  en  vrine  d'vn  petit  enfant,  y 
mettent  du  falpetre,  nommé  Aphronitrum,  le  tout 
appliqué  en  Uniment  :  ou  bien  frottent  le  ventre  des 
nouuelles  accouchées,  auec  fel  U.  graine  de  gith,  ap- 
pelle M elanthiutn .  Que  fi  tout  cela  n'y  fait  rien,  difoit-il 
encores,  que  les  accouchées  s'en  prennent  à  elles  mef- 
mes,  &  à  leurs  gardiennes,  qui  font  tenir  les  commères 
en  leur  lift  fur  le  cul  comme  vue  guenon,  lefquelles 
eftans  en  gefine  fe  contraignent  tant  qu'elles  peuuent  : 
là  où  elles  fe  deuroyent  eftendre  de  leur  long,  afin  que 
le  tout  retourne  à  fon  premier  eftat.  Ayant  acheué  fes 
receptes,  après  en  auoir  efté  prié  par  ceux  de  la  Seree, 
il  en  va  bailler  d'autres  pour  la  folution  de  continuité, 
comme  il  les  auoit  trouuees  dans  Pline,  qui  dit,  que 
pour  relTerrer  les  lieux  naturels  des  femmes,  &  reioin- 
dre  leurs  parties  cafuelles,  qu'il  eft  bon  d'vfer  de  rofes 
appliquées  defius  :  ou  bien  y  mettre  la  fomentation  de 
fes  fueilles  auec  l'efcorce  &.  le  gland  de  Heftre.  Mais  la 
commère,  qui  auoit  tant  trauaillé  en  fon  enfantement, 
le  pria  de  luy  donner  pluftofl,  pour  l'aduenir,  des  re- 
mèdes qui  fiffent  tout  le  contraire  de  ce  que  les  hom- 
mes demandent  :  difant,  que  ce  n'efloit  pas  l'honneur 
des  maris  de  fe  plaindre  de  cela  :  que  fi  d'vn  coflé  il  y 
a  du  trop,  de  l'autre  il  y  a  du  peu  :  dont  les  femmes  ne 
fe  plaignent  point  comme  font  les  hommes  du  trop. 

Tous  ceux  de  la  Seree  fe  regardans  l'vn  l'autre,  furent 
fans  réplique,  &  tacitement  confefferent  la  faulte  venir 
plus  de  leur  peu,  que  du  trop.  Et  confirmant  fon  dire, 
noftre  commère  nous  va  affeurer  que  tant  plus  vne 
femme  a  de  cela,  plus  elle  efl  heureufe,  fi  on  y  prend 
garde:  &  au  contraire,  tant  plus  elle  fera  eflroite, 
n'ayant  gueres  de  ie  ne  fçay  comment  a  nom,  &  plus 
elle  fera  infortunée,  &.  mal-heureufe  :  ce  que  confirme 
le  prouerbe  de  noflre  France,  qui  dit,  Mal-heureux 
comme  vne  femme  qui  n'a  point  de  cela  :  Pline  efcri- 
uant  que  les  femmes  qui  naiffent  ayant  leur  nature 
fermée,  ou  trop  eflroicle,  ou  n'en  aiant  point,  ne  cau- 
fent  que  mal-heur  :  comme  le  monftra  par  expérience 
Cornelia,  mère  de  Gracchus.  Vn  Franc-à-tripe  prenant 
la  parole,  nous  conta  d'vne  ieune  femme,  laquelle 
aiant  du  contant,  fi  ne  laiffoit  elle  aie  nommer:  car 
eftant  en  mal  d'enfant,  elle  crioit  à  fa  force,  Et  ma 
mère  le  chofe,  &.  ma  mère,  mon  ie  ne  fçay  comment 
a  nom.  Sa  mère  la  blafme  de  nommer  ainfi  fon  cas  en 
bon  François:  la  fille  luy  va  refpondre,  hé  !  ma  mère, 
voulez-vous  que  ie  nomme  &  que  ie  me  plaigne  de 
mon  oreille,  qui  ne  me  fait  point  de  mal?  Celle  de  qui 
on  fit  ce  conte,  eftoit  prefente,  &  fa  mère  auffi,  qui 
tacitement  le  confefferent  par  la  couleur  qui  leur 
monta  au  vifage,  auffi  bien  que  noftre  commère,  la- 
quelle de  cela  en  rougilfant,  que  c'eftoit  à  elle  à  qui 
s'addreffoit  le  conte,  que  faifoit  vn  melfer  Pantalon 
d'vne  femme  groffe  qu'on  vouloit  faire  coucher  fur  fon 
lift,  efiant  en  fes  grands  efforts  :  ce  qu'elle  refufoit, 
difant,  le  ne  me  coucheray   fur  ce  lit,   car  c'eft  là  où 

i'ay  prins  mal:  comment  efl-ce,  difoit-elle,  que  le  li<5t 
pourrait  guérir  le  mal  qu'il  m'a  donné?  Et  ne  ferait  de 
rien  à  la  fage-femme,  qui  la  prefîbit  fort  de  fe  coucher 
fur  ce  lift,  de  luy  dire,  que  la  médecine  prouenoit  fou- 
uent  de  là  où  gifoit  la  caufe  de  la  maladie.  Le  mary  de 
noftre  accouchée  fe  prenant  à  rire,  ayant  peur  qu'on  dift 
encore  quelque  autre  chofe  que  fa  femme  auoit  dit, 
quand  on  luy  dénonça  qu'elle  eftoit  accouchée  d'vne 
fille  :  nous  va  tous  prier  de  luy  dire  s'il  y  auoit  point 
moien  d'aider  à  la  nature  pour  faire  des  enfans  mafles: 
encores  que  les  Anciens  ayent  dit,  que  les  pères  aiment 
plus  les  filles,  comme  celles  qui  ont  plus  de  befoing  de 
leur  fecours  :  &  les  mères  tout  au  contraire,  aiment 
couflumierement  beaucoup  plus  les  fils  que  les  filles. 
L'vn  luy  va  dire,  que  les  enfans  mafles  fe  faifoient 
quand  la  femence  fe  mettoit  du  coflé  droiift  de  la 
femme,  eftant  plus  chaud  que  le  gauche,  &  qu'en  la 
conception  du  mafie,  il  eft  requis  plus  de  chaleur  qu'en 
celle  de  la  femelle,  félon  Hippocrate  qui  confeille  à  la 
femme  fe  coucher  ordinairement  fur  le  coflé  droit 
pour  conceuoir  des  enfans  mafles,  &.  qu'Albert  l'aiant 
confeille  à  vne  femme,  qui  n'auoit  eu  iamais  que  des 
filles,  luy  fit  conceuoir  des  fils  :  &.  auffi  qu'on  tient  que 
les  femmes  fentent  bouger  &  remuer  les  mafles  du 
cofté  droiét,  &  les  filles  du  gauche.  L'autre  difoit,  que 
ce  qui  aidoit  beaucoup  à  faire  des  mafles ,  eftoit 
quand  la  faifon  de  l'an  eft  chaude,  &.  les  viandes  auffi 
qu'on  mange  font  chaudes  &.  feiches  :  parce  que  la 
femence  &.  le  fang  menftrual  en  acquièrent  plus  de 
chaleur,  &.  quand  on  conçoit  vne  fille,  c'eft  default  de 

chaleur.  Et  combien  que  les  aliments  chauds  St  fecs 
feruent  grandement  pour  faire  des  mafles,  cela  s'en- 
tend s'ils  font  mangez  en  quantité  modérée,  à  fin  que 
l'eftomach  les  puiffe  vaincre  &  digérer,  autrement  ces 
viandes  feroient  la  femence  froide  :  &.  pour  cefte  caufe 
la  plus  grande  partie  des  nobles  &  riches  ont  cefte 
incommodité  d'engendrer  beaucoup  plus  de  filles  que 
de  garçons  :  pource  que  ils  mangent  &  boiuent  plus 
que  leur  eftomach  ne  peut  porter,  encores  qu'ils  man- 
gent bonnes  viandes,  chaudes  &.  feches.  11  efl  vrai 
toutesfois,  fut-il  adioufté,  que  la  crudité  qui  fe  fait  du 
vin,  fait  plus  de  tort  à  la  génération,  &  principalement 
des  mafles,  que  nulle  autre  chofe.  Et  pourtant  Platon 
loue  vne  loy  qu'il  trouua  en  la  Republique  des  Cartha- 
ginois: par  laquelle  il  efloit  défendu  à  l'homme  marié, 
Si.  à  f a  femme,  de  boire  vin  le  iour  qu'ils  venoient  à  la 
génération.  Ce  qui  toutesfois  femble  eflre  contre  Arifto- 
phane,  qui  dit  que  le  vin  eft  le  lai£t  de  Venus:  voulant 
dire  que  ceux  qui  font  au  feruice  de  Venus  ont  befoing 
de  Bacchus.  Que  ceux  qui  ont  prins  du  pain  benifl  de 
la  fainét  Cy,  fe  doiuent  garder  de  toucher  à  leurs  fem- 
mes, Diogenés  nous  l'enfeigne  :  car  voyant  vn  ieune 
homme  yure,  luy  va  dire,  Mon  ami,  ton  père  auoit 
plié  le  coulde  lors  qu'il  te  fit.  Et  auffi  que  ceux-là  qui 
ont  parlé  à  ceft  homme,  ne  font  pas  propres  à  la  copu- 
lation :  la  fumée  du  vin  montant  en  hault,  où  le  refle  de 
la  chaleur  eftant  attiré,  il  eft  impoffible  qu'ils  fe  piulfent 
retenir  roides  fur  le  deuant.  Et  de  faiét,  ceux  qui  en  la 
procréation  de  leursenfansy  viennent  yures,  crapuleux, 
foibles,    courroucez,    trauaillez,   &.    l'efprit   empefché, 

n'engendreront  qu'enfans  yurongnes,  goutteux,  graue- 
leux,  petits  hommes,  choleres,  imbecilles  de  corps  &.  fans 
iugement  :  c'efl  pourquoy  l'antiquité  a  dit  :  Cauieant 
bene  nati,  fe  refiouiffent  les  biens-nais.  A  raifon  dequoy 
Ariftote  a  efcrit  que  la  femence  des  yurongnes  eftoit 
inféconde,  &  leurs  enfans  hebetez  &.  lourdaux  :  que  fi 
le  vin  par  accident  maiftrife  vn  homme,  il  le  rendra  fi 
froid  qu'il  fera  impotent  de  bander  à  l'attellier  de 
Venus,  rendant  leur  reffort  foible.  Vn  tiers  nous  va 
affeurer  auoir  apprins  par  longue  expérience  &  obfer- 
uance,  auec  bonne  raifon,  qu'il  falloit  pour  faire  des 
mafles,  que  l'homme  fufl  en  aage  meur  &  parfaift  : 
dautant,  difoit-il,  que  le  ieune  &  le  vieil  engendrent 
pluftoft  des  femelles  que  des  mafles  :  en  la  ieuneffe,  la 
chaleur  n'eflant  pas  encores  parfaiéte,  &.  en  la  vieilleffe, 
commençant  à  defailir  :  ainfi  Plutarque  comme  chofe 
diuine,  conférait  le  mariage  à  la  feule  ieuneffe.  Ce  tiers 
adiouftoit  que  Merula  dit  auoir  apprins  d'vne  femme 
Milanoife,  que  pour  engendrer  des  mafles  qu'il  falloit 
que  le  mary  fe  couchaft  fur  les  huift  heures  du  foir 
après  le  foupper,  la  femme  tantofl  après  :  laquelle  pour 
eftre  froide,  il  mettra  en  fa  place  ja  efchauffee  :  &.  que 
cela  fera  bon  pour  la  femme,  principalement  en  hyuer, 
fi  après  qu'elle  fera  couchée  au  lieu  de  fon  mary,  elle 
luy  fait  beau  large.  Et  pour  ce,  adiouftoit-il,  qu'il  faut 
plus  de  chaleur  à  faire  des  mafles  que  des  femelles,  il 
en  y  a  qui  pour  faire  des  garçons  fe  lient  le  teflicule 
gauche,  comme  on  fait  aux  taureaux  :  parce  que  le 
droiifl  eft  engendré  &.  nourry  de  matière  plus  chaude 
que  le  gauche,  y  venant  vn  rameau  de  la  veine  chylis, 

&  au  gauche  n'y  vient  qu'vn  rameau  de  la  veine  emul- 
gente.  De  là,  il  inferoit  que  ceux  qui  ne  font  chaflrez 
que  d'vn  cofté,  ou  qui  n'ont  de  nature  qu'vn  tefticule, 
eftans  au  refte  bien  hommes,  peuuent  eftre  mariez,  & 
faire  des  enfans  :  la  Nature  ayant  bafty  ce  corps  hu- 
main, pour  la  plus-part,  de  deux  femblables  membres, 
afin  que  l'vn  deperiffant,  l'autre  fupplee  le  default  defon 
compagnon.  Vn  quatriefme  afferma,  que  fi  la  femme, 
quatre  iours  après  fes  mois,  vfe  de  la  decoftion  de 
Mercure  mafle,  qu'elle  conceura  vn  fils,  &.  de  la  femelle, 
vne  fille.  Le  fixiefme  va  dire,  qu'il  n'y  auoit  rien  plus 
fouuerain  pour  faire  des  mafles  que  de  faire  beaucoup 
d'exercice  :  l'exercice  confumant  l'humidité  fuperfluë 
de  la  femence,  &.  fi  l'efchauffe  &.  deffeiche  :  à  cefle 
caufe,  difoit-il,  les  riches,  &.  ceux  qui  viuent  à  leur  aife 
en  oifiueté,  engendrent  plus  de  filles  que  ne  font  les 
pauures  qui  mangent  peu,  &.  font  beaucoup  d'exercice, 
au  moyen  dequoy  leur  femence  eflant  chaude  &. 
feiche,  eft  plus  propre  à  faire  des  enfans  mafles  :  &.  la 
froide  femence  &.  humide,  à  faire  des  filles.  Ce  que 
vous  croirez  facilement,  adioufloit-il,  fi  vous  adiouftez 
foy  à  ceux  qui  difent  que  Nature  a  faiil  fouuent  vne 
fille,  qui  demeurera  vn  mois  ou  deux  fille  au  ventre  de 
fa  mère  :  mais  que  puis  après  elle  deuiendra  mafle, 
furuenant  aux  membres  génitaux  de  cefle  fille  abon- 
dance de  chaleur,  qui  les  fera  fortir  au  dehors  :  la 
femme  ayant  au  dedans  ce  que  l'homme  a  par  le  dehors. 
Et  fe  cognoiflra  apertement  qui  font  ceux  aufquels  eft 
aduenuë  cefle  tranfmutation  au  ventre  de  la  mère,  en 
certains  mouuemens  qu'ont  ces  mafles,    qui   ne  font 

propres  aux  hommes,  &  fi  font  féminins,  &.  enclins  à 
faire  les  ceuures  des  femmes  :  tout  au  contraire  de  ceux 
que  Nature  a  faids  au  commencement  delà  conception, 
malles,  auec  leurs  membres  génitaux,  lcfquels,  furue- 
nant  vne  froideur,  elle  a  faiét  retirer  au  dedans,  dont  eft 
venue  vne  femelle  :  ce  qui  fe  cognoiftra  après  la  naif- 
fance  de  cefte  fille,  partant  qu'elle  aura  l'air  d'vn  gar- 
çon, tant  en  fa  parole,  qu'en  tous  fes  mouuemens  & 
ceuures.  Et  cela  fe  fait,  dautant  que  c'eft  le  propre  de 
la  chaleur  de  dilater  &  eflargir  toutes  chofes,  &.  de  la 
froideur  de  les  détenir  &  refferrer.  Et  auffi  que  c'eft 
vne  chofe  receuë  de  tous  auiourd'huy,  que  les  femmes 
fe  peuuent  conuertir  en  hommes,  comme  Paré  l'affeure 
eftre  aduenu  en  Picardie,  Si  l'Anacrife  en  Efpagne  : 
n'eftant  befoing  de  debatre,  douter  &  difputer  de  ce 
que  l'expérience  demonftre.  Vne  FefTe-tonduë  s'addref- 
fant  au  mary  de  noflre  commère,  luy  va  dire,  que  pour 
faire  vn  fils,  qu'il  n'y  auoit  rien  de  meilleur  que  de 
n'auoir  pas  fouuent  la  compagnie  de  fa  femme,  &  de 
ne  venir  à  l'afle  Vénérien  iufques  à  ce  que  la  femence 
fuft  bien  cuite  &.  faifonnee  :  par  ce  moyen  la  femence 
gaignera  la  chaleur  &  ficcité  requife  à  faire  des  garçons: 
&.  difoit  que  l'ayant  ainfi  praftiqué,  il  s'en  trouuoit 
bien,  &.  ne  faifoit  que  des  mafles.  Le  mary  de  l'accou- 
chée, s'accordant  auec  cefte  Feffe-tonduë,  va  dire  qu'il 
eftoit  de  fon  opinion,  &  qu'il  penfoit  cefte  recepte  la 
plusaifee,  la  meilleure,  &  plus  véritable,  &  que  laiffant 
tous  les  autres  remèdes,  il  pratiquerait  ceftuy-cy,  fc 
s'en  aiderait  enuers  fa  femme,  qui  a  fi  grand  defir  d'a- 
uoir  vn  fils.  Et  à  la  vérité,  difoit  noftre  hofte,  fi  vous  y 

prenez  garde,  vous  verrez  ces  grands  abbateurs  de 
bois  n'auoir  que  des  filles,  &  peu  d'enfans  mafles  :  car 
on  dit  qu'vn  bon  charpentier  ne  fait  gueres  d'efclats, 
&.  fi  Vitruuius  Pollio  ne  veult  pas  qu'vn  bon  ouurier 
cerche  de  la  befongne.  Que  fi  ces  grands  abbateurs 
de  bois  font  force  enfans,  ils  feront  de  petite  com- 
plexion,  &.  fi  la  plufpart  ne  feront  que  filles  :  là  où  ceux 
qui  ne  vont  pas  fouuent  à  leurs  femmes,  feront  des 
enfans  forts  &  robuftes,  comme  font  communément 
les  baftards,  &.  pluftoft  mafles  que  femelles.  Parquoy 
Lycurgue  inflitua  que  les  nouuellement  mariez  n'allaf- 
fent  fouuent  à  leurs  femmes,  encores  vouloit  que  ce 
fufl  à  la  defrobee.  Et  auffi  vous  verrez  que  les  maris 
engroffent  le  plus  fouuent  leurs  femmes  au  retour  d'vn 
long  voyage  leur  faifant  vn  mafie  pluftoft  qu'vne  fe- 
melle, &  fi  difent  les  femmes,  quand  elles  font  groffes, 
Mon  mari  m'apporta  cela  de  fon  voyage  de  tel  lieu.  Et 
à  ce  propos  adioufta  noftre  hofte,  Efcoutez  vn  plaifant 
conte  d'vn  mary,  qui  venant  de  bien  loing,  &  n'ayant 
veu  fa  femme  de  trois  mois,  euft  fi  grand'  enuie  de 
l'embraffer,  qu'arriuant  vn  foir  en  fa  maifon,  fa  femme 
luy  ayant  ouuert  la  porte,  il  n'euft  la  patience  d'entrer 
plus  auant,  mais  il  l'accommode  dans  l'allée,  fans  autre 
figure  de  procès.  Ayant  faift,  &  fa  femme  le  regardant 
au  vifage,  &.  recognoiffant  que  c'eftoit  fon  mary,  luy 
va  dire  en  riant,  Ma  foy,  fi  i'eufie  penfé  que  c'euft  efté 
vous,  ie  vous  afieure  que  vous  euffiez  attendu  iufques  à 
ce  foir.  Apres  que  tous  furent  las  de  rire,  le  mary  de 
l'accouchée  en  continuant  va  dire  :  Et  comme  il  faut 
pour  faire  des  enfans  que  le  mary  n'embrafie  pas  fou- 

uent  fa  femme,  il  faut  auffi  que  fa  femme  ne  foit  pas 
lubrique:  car  comme  vn  homme  qui  toufiours  boit  n'a 
Jamais  grand'  foif,  &.  celuy  qui  eft  toufiours  à  table  peu 
fouuent  a  faim  :  auffi  la  femme  qui  fouuent  s'esbat,  ne 
prend  pas  grand  plaifir  à  l'embraffement  de  fon  mary, 
ni  à  fon  amitié:  eftant  impoffible  que  qui  fe  foufmet 
à  vn  chacun,  en  aime  vn  feul  :  &.  voilà  pourquoy  les 
femmes  communes  n'engroffent  gueres.  A  ce  propos, 
va  dire  vn  autre  de  la  Seree,  il  me  fouuient  d'vne  bonne 
Dame,  qui  difoit  à  vne  de  mes  voifines,  qu'elle  ne  pou- 
uoit  auoir  d'enfans  mafies,  que  fi  elle  en  auoit,  ils  mou- 
roient  :  &.  qu'vn  Médecin  luy  auoit  dit  autresfois,  que 
cela  procedoit  de  ce  que  fon  mary  luy  faifoit  trop  fou- 
uent :  &.  que  cefte  voifine,  qui  n'en  pouuoit  auoir  non 
plus  qu'elle,  luy  auoit  demandé,  Et  combien  de  fois 
vous  embraffe  voftre  mary  toutes  les  nui&s?  &.  que 
cefte  bonne  commère  luy  auoit  refpondu,  qu'il  n'y  alloit 
point  à  moins  de  fept  fois.  Cefte  voifine,  faifant  le  figne 
de  la  croix,  lors  va  dire  :  Regardez  qu'il  y  a  bien  du 
mal-heur  en  ce  monde  :  cela  n'a  garde  d'arriuer  à  vne 
femme  de  bien.  Quelqu'vn  ayant  répliqué,  que  c'eftoit 
à  faire  à  des  muletiers  &  charretiers  d'aller  fi  fouuent 
aux  femmes,  il  fut  reprins  par  vn  de  la  Seree,  qui  va 
dire,  Ne  dites  pas  que  c'efl  à  faire  à  des  muletiers  & 
charretiers,  car  nos  femmes  en  trouueroient  affez  icy  : 
mais  dites  pluftoft,  que  c'efl  à  faire  aux  Polonois  &. 
Mofcouites,  qu'elles  ne  pourront  pas  trouuer.  Puis 
s'addrefTant  à  noftre  hofte,  qui  fouftenoit  que  pour  faire 
des  mafies,  il  falloit  de  loing  à  loing  toucher  à  fa  femme, 
luy  va  dire  :    Mais  i'ay  peur  que  ne  touchant  fouuent  à 

voflre  Femme,  on  vous  eftime  eflre  des  froides  queues, 
ou  qu'ayez  du  vuide  en  voflre  gibbeffiere  :  car  ceux  qui 
font  froids  &  effeminez  engendrent  le  plus  fouuent  des 
femelles,  par  default  de  chaleur  naturelle  :  or  fi  la  cha- 
leur manque  en  quelqu'vn,  il  ne  fera  pas  de  grande 
exécution,  n'ayant  pas  grande  femence  :  &.  encores 
qu'il  ait  aiTez  de  femence,  fi  on  s'abflient  par  trop  de 
l'embraffement  de  fa  femme,  cela  rend  la  femence 
fans  vertu  &.  effeél.  Dauantage,  difoit-il,  parlant  à 
noftre  hofte  :  ne  crains-tu  point  ce  que  dit  Pythagoras 
(ainfi  que  recite  Laërce  en  fa  vie)  qu'aiant  efté  aux 
enfers,  il  auoit  veu  tourmenter  ceux  qui  s'abftiennent 
de  leurs  femmes  ?  Vn  Franc-à-tripe,  ayant  ouy  parler 
des  froides  queues,  va  demander  à  ceux  de  la  Seree, 
s'il  eftoit  permis  d'vfer  d'herbes,  &.  autres  medicamens  , 
pour  remettre  fus  ceux  qui  effuccez,  &  rendre  gentils 
compagnons  les  plus  refroidis,  &.  ceux  qui  tirent  fur 
l'aage  :  Pline  reuoquant,  entre  autres  receptes,  que 
l'herbe  de  Scandix,  qui  eft  félon  aucuns  Peâen  Veneris, 
a  puiiïance  d'efchauffer  les  plus  refroidis,  auffi  bien  que 
l'herbe  du  Satyrium,  des  Grecs  Ochis  :  lefquelles  deux 
font  contraires  à  la  plante  d'Agnus  caftus,  qui  refifte 
au  péché  de  la  chair  :  ceux  qui  la  portent,  ou  qui 
boiuent  le  fuc,  n'eflans  iamais  tentez  d'incontinence  : 
pour  cefhe  occafion  les  filles  anciennement  s'en  cou- 
ronnoient  ou  en  portoient  des  rameaux  :  cefte  herbe 
eflant  nommée  des  Grecs  ugnos,  c'efl-à-dire,  chafte, 
comme  on  m'a  difl.  le  ne  demande  pas  fans  caufe, 
adioufloit-il,  s'il  eft  loifible  de  prendre  quelques  re- 
mèdes pour  rendre  habiles.  les  refroidis  à  l'attellier  de 

Venus  :  parce  qu'il  en  y  a  qui  ont  reprins  les  docteurs 
Scolaftiques,  quand  ils  difent,  que  celuy  qui  a  belle 
femme  peut  vfer,  fans  pécher,  de  receptes  &  de  philtres 
chaleureux,  pour  fournir  à  l'appoin&ement.  Noftre 
hofte  toutesfois  eftant  ferme  en  fa  première  concep- 
tion, nous  affeura,  que  quand  on  ne  va  pas  fi  fouuent 
a  fa  femme,  que  lors  y  ayant  abondance  de  femence,  qui 
furmonte  celle  de  la  mère,  infailliblement  ce  fera  vn 
mafle  :  que  fi  c'eft  celle  de  la  mère,  ce  fera  vne 
femelle.  Car  à  la  génération,  difoit-il,  font  deux 
femences  neceffaires:  l'vne  de  laquelle  fe  fait  la  créa- 
ture, et  l'autre  dont  elle  fe  maintient  durant  le  temps 
qu'elle  fe  forme.  Que  fi  la  femence  de  la  femme  efl  de 
plus  grande  efficace  que  celle  de  l'homme,  elle  fait  la 
génération,  &.  celle  du  mary  feruira  d'aliment  :  &  au 
contraire,  fi  la  femence  du  mary  efl  plus  puiffante  à 
engendrer  que  celle  de  la  femme,  celle  de  la  femme  ne 
fera  que  nourrir.  Ce  qui  a  efté  caufe,  dit  l'Anacrife, 
qu'Ariftote,  pour  n'auoir  pas  entendu  que  feruoit  la 
femence  de  la  femme,  a  efcrit  mille  abfurditez,  Vn  de 
la  Seree  voyant  que  ce  que  difoit  noftre  hofte  furpaf- 
foit  fon  efprit,  nous  va  dire,  continuant  le  premier 
propos,  que  l'amitié  que  l'homme  &.  la  femme  fe  por- 
tent, fait  beaucoup  à  faire  des  enfans  malles  :  la  femence 
des  hommes  prenant  mieux,  &  eftant  plus  apte  à  en- 
gendrer des  mafies,  quand  ils  ont  affaire  à  des  femmes 
qu'ils  aiment  bien  fort  :  &  de  là  nous  voyons  plus  de 
baftards  que  de  baftardes:  à  raifon  que  l'ame  félon 
qu'elle  eft  affeftionnee,  difpofe  &  altère  le  corps  :  les 
paffions  &  affeftions  de  l'ame.  fortifians  &.  corroborans 

les  puifiances  &.  facultez  du  corps.  Hefiode  &.  Alceus, 
adiouftoit-il  (confirmans  que  l'amour  fert  beaucoup  en 
mariage,  &.  que  l'affection  des  hommes  en  eft  augmen- 
tée, principalement  pour  faire  des  malles)  difent  que 
l'artichaut  incite  fort  à  l'amour,  &  à  l'embraffement 
des  femmes,  &  que  quand  les  artichauts  font  en  fleur, 
les  hommes  fe  fentent  auachis  au  ieu  d'amour,  &.  que 
les  femmes  au  contraire  entrent  en  chaleur  :  de  forte, 
dit  Pline,  que  nature  voulant  furuenir  aux  neceffitez  des 
Dames,  mit  en  ieu  l'artichaut  en  ce  temps  là,  comme 
viande  pour  efchauffer  l'homme.  Tous  ceux  de  la  Seree 
retenans  cela,  vont  dire  qu'ils  ne  faudroient  à  enfeigner 
à  leurs  femmes  la  propriété  de  celle  plante,  à  fin 
qu'elles  n'efpargnent  point  le  beurre  à  les  accouflrer. 
Et  lors  vn  bon  Drolle  nous  va  affeurer  qu'en  la  difpen- 
fation  de  ce  beurre  on  pourrait  facilement  cognoiflre 
les  filles  &  les  femmes  qui  ont  leurs  parties  cafuelles 
eftroiites,  de  celles  qui  les  ont  larges  :  &  par  l'efpargne 
ou  largefie  du  beurre,  vous  pourrez  auffi  iuger  celles 
qui  font  plus  aptes  à  auoir  des  malles  que  des  femelles  : 
car,  difoit-il,  fi  vne  fille  ou  femme  eft  chiche  de  beurre, 
tenez  pour  certain  qu'elle  eft  bien  large  d'autre  chofe, 
&  qu'elle  aura  pluftoft  des  filles  que  des  fils  :  au  con- 
traire des  filles  &.  des  femmes,  qui  n'efpargnent  point  le 
beurre,  foit  es  artichauts,  ou  à  toutes  autres  viandes  & 
faulfes,  car  celles  là  ont  leur  ie  ne  fçay  comment  a  nom 
fort  eftroicl  :  &  parce  chargent  plus  de  mafles  que  de 
femelles,  vn  lieu  eflroit  &.  reïïerré  gardant  plus  la 
chaleur  qu'vn  grand  &  ouuert,  &.  qui  eft  mal  ioincl.  Et 
Dieu  fçait  fi  apprenant  cela  à  nos  femmes,  &  principale- 

ment  aux  hoftefîes,  le  beurre  manquera.  Vn  lunatic, 
ayant  plus  de  cornes  que  la  Lune,  nous  va  afîeurer, 
comme  l'aiant  obferué,  que  fi  vne  femme  conçoit  au 
croiffant  de  la  Lune,  qu'elle  aura  vn  fils,  au  decroifTant 
vne  fille  :  &.  que  monfieur  Ioubert  approchoit  de  cette 
opinion,  quand  il  dit,  que  communément  la  femme 
conceuoit  vn  malle  à  la  fin  de  fes  fleurs,  &  au  com- 
mencement vne  fille  :  s'il  ne  tient  à  la  femence,  ou  à  la 
matrice,  ou  au  fang  menftrual  :  comme  le  bon  froment 
dégénère  quand  le  terrouër  n'eft  pas  bien  difpofé,  &.  la 
faifon  efl  trop  humide  :  &  cefte  humidité  aduient  à  la 
femme  fur  le  poindl  qu'elle  doit  auoir  fes  fleurs,  fa  na- 
ture eflant  fort  moite  :  au  contraire,  après  que  cela  efl 
efcoulé,  la  matrice  deuenant  feche  &  chaude,  pure  &. 
nette  de  toute  fuperfluité,  la  femme  efl  plus  apte  à 
conceuoir  vn  fils.  le  ne  fçay  pas,  répliqua  quelqu'vn, 
dont  viennent  les  mafies,  &.  dont  s'engendrent  les 
femelles,  U  s'il  faut  plus  de  vertu  &  de  chaleur  à  la 
génération  de  l'homme  que  de  la  femme:  mais  ie  fçay 
bienyqu'il  s'efl  toufiours  plus  trouué  de  femmes  que 
d'hommes  :  comme  on  peut  voir  à  Venize,  là  où  fou- 
uent  ils  font  dénombrement  de  tout  le  peuple  :  &.  s'y 
trouua  vne  fois  deux  mille  femmes  plus  que  d'hommes. 
Lors  Franc-à  tripe  va  répliquer,  qu'il  n'eufl  iamais  penfé 
qu'il  y  eufl  plus  de  gaines  que  de  coufleaux,  &  que 
cela  a  toufioi'rs  efté  en  doute  en  noflre  France.  Mais  ie 
croy  bien,  adioufla-il,  que  les  citadins,  qui  font  délicats, 
engendrent  plus  de  femelles  que  de  mafies  :  &.  que  les 
rufliques,  eftans  plus  robufles,  engendrent  plus  de 
mafies  que  de  femelles;  que  s'ils  engendrent  des  filles, 


|6  SECOND     LIVRE. 


elles  feront  hommaffes  &.  viriles,  voire  que  leurs  filles 
feront  plus  fortes  que  les  garçons  des  Seigneurs  &. 
des  riches.  A  cefte  caufe,  les  femmes  remarquent  à 
l'homme,  s'il  efl  délicat,  morfondu  ou  morueux  pour 
faire  des  enfans  fe  conformans  à  Hippocrate,  qui  dit, 
Quibus  mares  natura,  &c.  à  raifon  que  la  femence  vient 
du  cerueau  en  partie  :  que  fi  le  cerneau  efl  de  nature 
trop  humide,  telle  fera  la  femence,  &  fi  tous  les  mem- 
bres deflinez  à  la  génération,  eftans  exceffiuement 
humides,  ne  feront  pas  aptes  à  faire  des  enfans  :  par- 
quoy  les  femmes  ne  veulent  de  morfondus  &  de  mor- 
ueux pour  leurs  gendres.  Parquoy  ie  di,  que  prix  pour 
prix  fe  trouuent  plus  d'enfans  malles  es  villages  qu'es 
villes,  à  caufe  que  les  paifans  font  perfonnes  laborieufes, 
lefquels  ne  s'accommodent  de  leurs  femmes,  finon 
quand  &  autant  que  nature  les  y  pouffe  :  l'amour  &.  la 
nature  eftans  de  mefme  &.  mutuelle  rencontre  :  là  où  le 
citadin  &  courtifan  fera  tant  excité  que  vous  voudrez 
par  la  beauté,  par  la  douceur  &.  mignardife  de  fa  fem- 
me, fi  efl-ce  qu'il  y  aura  toufiours  plus  de  minetque 
de  ieu,  plus  de  chair  que  de  faulce,  plus  de  paille  que 
de  grain.  Pour  vous  monftrer,  commença  à  dire  quel- 
qu'vn,  qu'il  n'y  a  rien  de  certain  en  tout  ce  qui  a  eflé 
difl,  pour  faire  des  mafies  ou  des  femelles,  ne  voyons- 
nous  pas  des  femmes  conceuoir  &  accoucher  d'vn  fils  & 
d'vne  fille?  On  luy  refpond,  qu'vne  fleur  ne  faifoit  pas 
le  Printemps,  &.  que  cela  arriuoit  contre  tout  ordre  de 
nature,  veu  que  les  beflbns  ne  viuent  gueres,  &  que 
>'ils  viuent,  ils  font  plus  foibles  que  les  autres,  princi- 
palement quand   l'vn  eft  mafle,    &.    l'autre    femelle,    à 

caufe  que  conceuoir  des  enfans  de  deux  fexes  enfemble, 
eft  contre  nature,  l'vn  eftant  plus  chaud,  &.  l'autre  plus 
froid,  &  l'vn  &.  l'autre  n'eftans  pas  formez  au  ventre  de 
la  mère  en  vn  mefme  temps,    &.  le  mafle   &  la  femelle 
requerans  auffi  plus  ou  moins   de  temps   en  leur  pro- 
duction. Et  encores  que  les  gémeaux  foient  d'vn  mefme 
fexe,   fi  font-ils  plus  délicats,   &  foibles,    &.  moins  auiez 
que  les  autres  :  tellement  qu'aucuns  tiennent  qu'ils  font 
ineptes  à  engendrer  :   ou   pource  que  la  femence  qui 
deuoit   feruir  à  vn,  eft  départie  en  deux,    ou  que  l'vn 
ait  faiét  tort  à  l'autre,  ou  qu'ils  ont  efté  mal  nourris  au 
ventre  de  la  mère,  ne  pouuans  endurer  l'effort   de  s'en 
mettre  dehors.    Et    comme  de  deux  gémeaux  l'vn  eft 
inepte  à  la  génération,    ainfi    des    gemelles    l'vne  à   la 
conception.    Paré  toutesfois,  répliqua  vn  autre,  afleure 
auoir  veu  vne  femme   laquelle  la  première  année  eut 
deux  enfans  d'vne  ventrée,   la    féconde  trois,  la    tierce 
quatre,  la  quatriefme  cinq,  la  cinquiefme  fix,  la  fixiefme 
fept,  &  que  de  la  dernière  ventrée  il  y  en  auoit  encores 
vn  viuant.    le  demanderais  volontiers,  va  dire  vn  de  la 
Seree,    fi  le  feptiefme  mafle,   que   les   Grecs   appellent 
Hebdomagene,   comme   on    m'a   dit,    eftant  venu  ainfi 
deux  à  deux  d'vne  ventrée,    ou   trois,    peut   auffi    bien 
guérir  des  efcrouëlles,    que  s'ils  euffent  efté  nais  vn  à 
vn  :    car  on  tient  que  le  feptenaire   a    grande   puifiance 
fur  toutes  chofes.  LailTant  ce  doubte,    celuy  qui  l'auoit 
faiét  paffa  bien  outre,   &.  retournant    à   la  pluralité  des 
enfans  d'vne  mefme  ventrée,  nous  va  dire  que  loubert 
affeuroit  y  auoir  vne  maifon  en  Agenois,  de  laquelle  eft 
venue  la  femme  de  feu  monfieur  de  Montluc,   dont  fon 

1.. 


l8  SECOND     LIVRE. 


aieulle  a  eu  d'vne  ventrée  neuf  filles,   qui  toutes    furent 
mariées  &.  eurent  enfans.    Et  qu'en    la   vil'e   d'Arles  en 
Prouence,  vne  femme  accoucha  de  huiét  enfans,  qu'elle 
vouloit  faire  noier  :  mais  la  chambrière    en  les  portant 
ietter  en  l'eau,   eflant    rencontrée,   on    luy    demanda 
qu'elle  auoit  en  fon  giron  :  elle  refpond  que  c'eftoient 
des  porcelets   qu'on    vouloit   noier    pourautant   que  la 
truie   n'en    pouuoit   tant   nourrir,      mais    voyant    que 
c'eftoient  des  petits  enfans,  ils  l'empefcherent  :    &.   en 
mémoire  de  cela,    tous  ces   enfans   &   tous  ceux    qui 
dépendirent  d'eux  furent  nommez  Porcelets,   &.  ont  en- 
cor  vne  truie  en  leurs  armoiries.  Et  combien  qu'Ariftote 
ait  creu   la  femme  ne  pouuoir  excéder  en  vn  coup    le 
nombre  de  cinq  enfans,  encores  ce'a  eftant  vne  chofe 
monftrueufe  en  nature,  veu  que  la  femme  n'a  que  deux 
tétines,  fi  eft-ce  que  le  contraire  a  efté  fouuent  expéri- 
menté,  &  comme  il  fe  trouue  efcrit  par  autheurs  gra- 
ues.  Entre  autres  Pic  de  la  Mirande  affeure  qu'vne  Alle- 
mande, appellee  Dorothée,  accoucha  en  Italie  par  deux 
diuerfes  fois,  de  vingt  enfans,  l'vne  fois  vnze,  l'autre  fois 
neuf.    Les  hifloires   de  Lombardie  difans  auffi  que  du 
temps  d'Algemont,    premier  Roi    des  Lombards,  vne 
femme  publique  accoucha  de  fept  enfans,  laquelle  les 
précipita  en  l'eau,  &  l'vn  d'iceux  eflant  fauué  par  le  Roy 
Algemont,   fut   efleué  par  luy   &  Roy  après  luy.  Il  eft 
vray,   difoit-il,   que  Ioubert  tient  que  ce  font  des  mira- 
cles de  nature,    dont  on  ne  peut  rien  inférer,  finon  que 
cela  vient  de  la  redondance  de  la  matière,  qui  fait  con- 
ceuoir  tant  d'enfans  d'vn  coup,  &  non  pas  des  cellules  : 
car  fi  l'abondance  de  la  matière   fe  vient  à  diuifer  en 

deux,  la  femme  aura  deux  enfans,  fi  en  trois,  elle  en 
aura  trois,  &.  ainfi  confequemment.  Que  cela  n'aduienne 
pas  fouuent,  adiouftoit-il,  le  Iurifconfulte  Paule  aux 
Pande&es,  allègue  vn  Phlegon,  affranchy  de  l'Empereur 
Adrian,  fe  feruant  de  fon  au&orité,  ayant  efcrit  qu'en 
Egypte  il  y  eut  vne  femme  qui  d'vne  portée  engendra 
cinq  enfans  viuans,  laquelle  fut  prefentee  à  Adrian  par 
miracle.  Vn  de  la  Seree,  ayant  bien  noté  tout  ce  qui 
auoit  eflé  dift  des  beffons,  s'efmerueilloit  comme  ces 
gémeaux  pouuoient  naiftre  de  diuerfes  complexions  & 
mœurs,  ne  fe  reffemblans  en  rien  d'efprit,  combien  que 
le  plus  fouuent  &  de  parler,  &.  d'aller,  &  de  grandeur, 
&  de  vifage,  on  ne  les  puiffe  recognoiflre  l'vn  de 
l'autre  :  fe  trouuant  en  Lucian,  que  mefme  Apollon  ne 
pouuoit  recognoiflre  Caftorde  Pollux,  &  qu'il  ledemanda 
à  Mercure.  Pour  fatisfaire  à  fon  doubte,  fainél  Auguftin 
fut  allégué,  qui  dit  qu'vn  P.  Nigidius  fut  furnommé 
Figulus,  parce  qu'il  fut  affeuré  de  cefle  difficulté,  pour- 
quoy  c'eft  que  les  beffons  ne  fe  reffemblent  point  de 
mœurs  &  de  complexion,  regardant  la  roue  d'vn  potier, 
laquelle  en  peu  de  temps  auoit  tourné  beaucoup  de 
tours. Quant  à  la  raifon  des  gémeaux,  qui  fe  reffemblent 
aux  adions  du  corps,  fi  bien  que  quand  l'vn  rioit,  & 
l'autre  auffi  :  quand  l'vn  efloit  malade,  l'autre  de  mef- 
me, il  fut  dit  qu'Hippocrate  difoit  que  cela  prouenoit  à 
caufe  qu'ils  efloient  d'vn  mefme  père,  d'vn  mefme 
ventre,  nourris  de  mefme  nourriture,  &.  de  mefme 
régime.  Mais  s'il  efl  vray,  demanda  quelque  autre,  ce 
que  dit  Antoine  de  Torquemade  Efpagnol,  que  quand 
les  femmes  produifent  d'vne  ventrée  piufieurs  enfans, 


20  SECOND    LIVRE. 


ce  foit  vn  prefage  de  grande  famine  qui  doit  aduenir  : 
Ce  qui  m'en  Tait  douter,  difoit-il,  c'eft  qu'il  n'allègue 
qu'vne  longue  obferuance  :  non  plus  que  les  matrones, 
qui  diTent  cognoiflre  au  nombril  des  petits  enfans  fi 
l'accouchée  aura  beaucoup  d'autres  enfans  :  car  s'il  y  a 
plufieurs  nœuds,  la  femme  fera  fertile,  s'il  n'y  en  a 
point  ou  peu,  elle  fera  flerile  par  après.  Et  penferois 
pluftoft  prefager  vne  bonne  &  heureufe  chofe  d'auoir 
d'vne  portée  plufieurs  enfans  :  car  nous  trouuons  qu'à 
Rome  quand  il  naifibit  trois  enfans  d'vne  portée,  qu'ils 
efloient  nourris  aux  defpens  du  public,  en  mémoire 
de  l'heureufe  viétoire  des  trois  Horaces  iumeaux. 
Vn  de  la  Seree  vn  peu  ombrageux  &  cligne  d'eftre 
enrollé  auec  les  confrères  de  la  Lune,  ayant  en  luy  vne 
cornue  impreffion,  va  demander,  s'il  eftoit  vray  que  le 
plus  fouuent  les  enfans  refemblent  à  leurs  pères  : 
pource,  difoit-il,  qu'il  en  y  a  qui  font  plus  affeurez  de 
leurs  enfans,  &  les  aiment  mieux  quand  ils  leur  reflem- 
blent  ■  voyans  leur  viue  médaille  racourcie  en  la  face 
de  leurs  enfans.  Ce  que  femblent  confirmer  les  Libyens, 
qui  donnent  le  Royaume,  quand  il  y  a  plufieurs  enfans, 
à  celuy  qui  rapporte  mieux  au  père.  A  quoy  il  fut 
refpondu  par  vn  iuge  non  fufpeét,  qu'il  ne  falloit  auoir 
nul  efgard  à  ces  reffemblances,  &  qu'il  pouuoit  aduenir 
que  celuy  qui  femblera  totalement  le  mary  de  fa  mère, 
ne  fera  pas  fou  fils  :  &.  cela  prouenir  de  ce  que  la  mère 
fe  laiffant  aller  à  vn  autre,  penfe  toufiours  à  fon  mary  : 
ou  de  peur  d'eftre  furprinfe,  ou  de  peur  qu'on  le  fçaclie, 
ou  par  vn  remords  de  confcience.  Si  ay-ie  ouy  dire, 
fut-il  répliqué,   à   vne   femme   digne  d'honneur,   que 

quand  Ton  mary  efloit  aux  champs  (&.  c'eft  en  ce  temps 
que  les  bonnes  affaires  fe  font)  ou  loing  de  la  maifon, 
qu'elle  fentoit  par  quelque  mouuement  fecret,  le  iour 
&.  l'heure  que  fon  mary  deuoit  venir,  ne  craignant  &  ne 
penfant  aucunement  à  fon  mary  auant  le  temps. Ce  que 
toutefois  ie  ne  croy  pas,  difoit-il,  n'y  trouuant  nulle 
raifon,  &  auffi  que  les  femmes  font  plus  menfongeres 
que  les  hommes,  félon  Ariftote.  Mais  pour  reuenir  à  la 
reffemblance  des  enfans  à  leurs  pères,  ie  croirais  bien 
pluftoft  vne  mienne  voifine,  à  laquelle  ayant  demandé 
pourquoy  vingt  enfans  qu'elle  auoit  ne  fe  reffem- 
bloient  l'vn  à  l'autre,  &  pas  vn  d'eux  fon  mary,  me 
refpondit,  parce  que  chacun  auoit  fon  père.  Et  c'eft  de 
cefluy-cy  dont  il  eft  dit  : 

Thoininfut  marie  vingt  ans, 
Sa  femme  luy  fit  vingt  enfans, 
le  les  vy  vn  iour  tous  enfemble, 
Pas  vn  n'y  a  qui  luy  rejfemble. 

le  voudrais,  répliqua  quelqu'vn,  que  pour  empefcher 
l'impudicité  des  femmes  ,  qui  caufe  aux  maris  vne 
incertitude  des  enfans,  fuiuant  la  coufiume  receuë  des 
anciens,  les  femmes  impudiques  vinffent  déclarer  de- 
uant  les  Ediles  qu'elles  font  paillardes  :  ces  anciens 
penfant  affez  auoir  puny  les  femmes  lubriques,  leur 
faifant  publiquement  confefTer  que  telles  elles  fe  décla- 
raient :  m'affeurant  que  cela  en  diuertiroit  beaucoup, 
&  qu'on  n'en  trouueroit  gueres  qui  vouluffent  confefTer 
d'eftre  putains  &  ribaudes  en  public  :  &  voudrais  auffi, 

que  les  maris  s'affeuraffent  fi  bien  de  leurs  femmes,  que 
toute  incertitude  de  leurs  enfans  en  fufl  oftee,    fans  en- 
trer en  ialoufie  :    qui  fait  doubter  de  ce  qu'il   ne   faut 
pas.  Sçauez-vous  pas,  va  dire  vn  autre  de  la  Seree,  qui 
fait  le  plus  communément  entrer  les  maris  en  ialoufie, 
ayans  peur  qu'on  laboure  leurs  terres  fans  leur  attelage? 
c'eft  qu'ils  ne  donnent  pas  à  leurs  femmes  ce   dequoy 
elles   ont   neceffité,  eftant  requis  de  leur  bailler  ce  de- 
quoy elles  ont  befoing  :  car  pour  auoir  dequoy  achepter 
vn  garde-cul,  fera  à  craindre  qu'elles  ne  vendent  leur 
deuant.    Mais   pour   ofler   aux   hommes,    adiouftoit-il, 
toute  deffiance,  &  qu'ils  croyent  que  la  plus  grand'  part 
des  femmes  foit  pudique,  ie  les  prie  de  confiderer  ce 
que  dit  Plutarque  :  qu'en  l'efpace   de  fept  cents  ans,  il 
n'eft  point  de  mémoire  qu'en  Chio   il  y  ait  eu  femme 
mariée  qui  ait  commis  adultère,  ne  fille  qui  hors  mariage 
ait  eflé  dépucelée.    Et  pour  monftrer  que  les  femmes 
de  ce  temps  font  plus  modeftes  &  honteufes,    à  cefte 
caufe  plus  pudiques,  que  les  Dames  du   vieil    temps  : 
nous  trouuons  que   les   Dames  du   vieil   temps  efians 
aux  efluues,  y  receuoient  quand  &  quand  des  hommes, 
&  fe  feruoient  là  mefme  de  leurs  valets  à  les  frotter  &. 
oindre  :   ce  qu'auiourd'huy  pour  rien  du  monde  elles 
ne  voudroient    faire.    Et  auffi    que   ie  ne   puis   croire 
qu'vne  femme  ayant  vn  bon  &.  beau  mary,  s'abandonne 
.1  vu  autre  :  encores  que  les  ennemis  des  femmes  ayent 
efcrit,  que  les  chofes   défendues  ont  plus  de  puiffance 
&  chatouillent  dauantage.  Si  n'eft-ce  pas  du  iourd'huy. 
va  répliquer  vn  autre,  qu'on  s'efl  deffié  des  femmes,   &. 
qu'on  s'efl  voulu  afleurer*de  fes  enfans  :  car  Claudian  & 

Iulian  tefmoignent  que  les  anciens  Celtes  faifoient  vne 
efpreuue  fur  leurs  enfans  recentement  nais  :  lefquels  ils 
mettoient  fur  vn  bouclier,  &  les  laiffoient  aller  au  fil  de 
l'eau  fur  la  riuiere  du  Rhin,  &  s'ils  fe  noyoient,  ils  con- 
damnoient   &.   puniffoient  leurs  femmes   comme    adul- 
tères :  s'ils  fe  fauuoient  à  bord,    ils    les  recognoiffoient 
pour  légitimes,  le  vous  laiffe  à  penfer,   adiouftoit-il,   la 
belle  preuue  de  s'affeurer  des  enfans  de  ces  Celtes.    Et 
fi  la  diffimilitude  &.  reffemblance  des  enfans  en  emporte 
dauantage  :    s'eftans  trouuez    des  hommes   de    diuers 
pais,    lefquels  fe  reffembloient  fi  fort   qu'on  ne  les  pou- 
uoit   recognoiftre    l'vn  de  l'autre.   Si  bien  que  Laodice, 
femme  du  Roy  Antiochus,  fon  mary  eftant  mort,  mit  en 
fa  place   vn  qui  s'appelloit   Artemon,    natif  de   Syrie  : 
lequel   reffembloit  fi  naïfuement  fon  feu  mary,  qu'il  put 
régner  deux  ans,   fans    que  perfonne    du   Royaume   le 
cogneuft  &   s'apperceuft    de  la   tromperie.  Et   encores 
qu'il  y  ait  vn  païs,  difoit-il,   où  la   femblance  fait   iuger 
du  père,  iugez  quel  iugement  on  y  peut  affeoir  :  fur  ce 
que  les  femmes  eftans  communes,    ils   nourriffent   auffi 
les  enfans  en  commun  iufques  au  cinquiefme  an  :  mais 
au  fixiefme,  ils  les  affemblent  tous  en  vn,  &.  les  donnent 
à  ceux  à  qui  mieux  ils  reffemblent,  qui  les  prennent,   &. 
les  nourriffent  pour  leurs  enfans.  l'aimerois  mieux,  fut-il 
répliqué,    adioufler  foy  à  nos  fages-femmes,    lefquelles 
font  fi  fçauantes,  &  expérimentées  pour  auoir  veu  de  fi 
grandes  chofes,  que  fi  l'enfant  d'auenture  ne  reffemble 
au  père,  elles  leur  monftreront  par  bonnes  &  véritables 
preuues,    qu'il  fe  rapporte  en  tout,    ou  au  grand  peres 
ou  à  la  grand'  mère,    à  l'oncle,  ou  à  la  tante  du  mary  ; 

&.  le  mary   le  croira,  qui  ne  les  aura  iamais  veus,  non 
plus  que  les  fages-femmes.  Pourquoi  eft-ce,    demanda 
vn    autre,    que   communément  les   enfans    reffemblent 
plus  à  la  mère  qu'au  père?    Il   luy    fut    refpondu    que 
c'eftoit   à   caufe  que  la  mère  y  met  plus  du  fien  que  le 
père  :  car  auec  la  femence,  elle  y  méfie  du  fang  menf- 
trual  :  dont  aduient  que  les  femmes  aiment  mieux  leurs 
enfans  que  les  hommes  ,    y    ayans    plus    grand'  part  : 
comme  il  fe  trouue  es  faincles  Efcritures,  où  il  efl  dicl, 
Et  fi  la  mère  peut  oublier  fon  enfant,  ie  ne  t'oublieray 
point.   Et  comme  la  mère    aime  plus  fes  enfans  que  le 
père,  ou  pource  que  la  mère   y  apporte  plus  du  fien, 
ou  a  caufe  des  peines  endurées,   auffi  les  enfans  aiment 
mieux  la  mère  que  le  père,   par  vne  fympathie  &.  con- 
fentement  qu'ils  ont  enfemble,  ou  poffible  parce  que  la 
mère  eft   toufiours   certaine.    Parquoy,    difoit-il,   cefl 
amour  de  la  mère  à  Tes  enfans  eftant  fi  grand,    ie  ne 
fçay  fi  ie  doy  croire  qu'vne  mère  ait  peu  tuer  fes  enfans 
&  les  enfans  leurs  mères  :   &  fi  vn   enfant  fait  bien  de 
tuer  fa  mère,   encores  qu'elle  ait  tué,   ou  faift  tuer  fon 
père  :  veu  que  ie  doute  fi  vne  fille  doit  eftre  louée  d'a- 
uoir  tué  fon  père  qui  l'auroit  forcée.  Et  pour  confondre 
l'opinion  d'Ariftote,  qui  dit  que  la  femme  en  la  concep- 
tion ne  contribué  quafi  rien  :    ie  dy,    que  fi  cela  eftoit 
vray,  les  mères  n'aimeroient  pas  tant  leurs  enfans,  ne 
les  enfans  leurs  mères,   qu'il  n'y  auroit  telle  femblance 
des  enfans   à   la   mère   pluftofl  qu'au   père  :    &.  que  les 
enfans  ne  feraient  pas  plus  fubieéts   aux  maladies  des 
mères  que  des   pères,    combien    que   nous   voyons   le 
contraire.   le  croy,   va  dire  vn  autre  de  la  Seree,    que 

fi  la  vertu  du  père  furmonte  celle  de  la  mère,  l'enfant  fe 
rapportera  au  père  :  que  fi  c'eft  celle  de  la  mère,  il  luy 
reflemblera  :  mais  en  efgalité  de  femence  &.  de  vertu, 
il  femblera  &.  l'vn  U.  l'autre  en  diuerfes  chofes  :  la 
femence  du  père  faifant  le  nez  &.  les  yeux,  celle  de  la 
mère  la  bouche  &  le  front  :  &.  ce  qui  efl  plus  admira- 
ble fouuent  efl  aduenu  que  l'enfant  eft  forty  au  monde 
auec  vn  œil  femblable  à  ceux  du  père,  &  vn  autre  fem- 
blable  à  ceux  de  la  mère.  Que  fi  l'enfant,  difoit-il,  ne 
reflemble  ni  au  père  ni  à  la  mère,  il  dégénère  aucune- 
ment, auffi  bien  que  le  mafle  qui  fait  vne  femelle  :  la 
femence  de  l'homme  au  fang  menflrual  s'efforçant  de 
faire  fon  femblable  :  mais  fi  la  vertu  du  père  ne  fur- 
monte  en  tout  celle  de  la  mère,  pour  la  partie  qui  ne 
l'aura  peu  furmonter,  l'enfant  fera  défectueux  en  fem- 
blance,  ou  en  la  voix,  ou  en  complexion,  ou  en  la  fta- 
ture,  &  femblera  la  mère  en  la  faculté  qu'elle  aura 
furmonte  celle  du  père.  Que  fi  la  vertu  de  ceux  qui 
engendrent  dégénère  en  la  procréation  de  l'enfant,  ce 
qui  dégénérera  fera  prins  du  grand  père,  &.  autant  de  la 
grand'mere  :  car  en  la  femence  de  leurs  enfans,  ces 
facultez  y  refident  potentia,  comme  difent  les  clercs  : 
Nature  ayant  fi  grand'  enuie  de  faire  fon  femblable, 
que  fe  trompant  foy-mefme,elle  baille  des  marques  aux 
enfans  des  playes  de  leurs  pères.  Ce  qui  fe  preuue  par 
luflin,  qui  raconte  que  Seleucus  auoit  en  la  cuifTe  la 
figure  d'vne  ancre,  &.  que  cefte  mefme  figure  fut 
toufiours  veuë  en  fes  enfans  &  nepueux,  comme  fi  c'euft 
efté  vne  marque  naturelle  de  fa  race.  Que  fi  l'enfant 
ne  reflemble  au  père  ou  à  la  mère,  au  grand  père  ou 
iv.  2 

à  la  grand'mere,    cela  procède  en  partie  de  l'imagina- 
tion de  la  femme,   qui  peut  tant  en  la  conception  fur  le 
fruict  qu'elle   procrée,    que    le    pourtrait  mefme    des 
peintures  luy   en  demeure.    La  diffimilitude   des  enfans 
à    leurs  majeurs,    peut  auffi  prouenir   en  partie    de  la 
promptitude    des  penfees    tant  de  l'homme    que  de  la 
femme,  &  en  partie  de  la  célérité  de  leurs  entendemens 
&   de    la    diuerfité    de    leurs    efprits,    qui  empreignent 
diuerfes  formes  &  marques  aux  enfans:  là  où  es  autres 
animaux,  les  conceptions  font  vniformes  chacune  en  fon 
efpece,  qui  leur  fait  procréer  leurs  petits  faons  rappor- 
tans  à  leurs  pères  &  mères.    Si    efl-ce,    fut-il   répliqué, 
que  l'Anacrife  de  l'Efpagnol   fe  mocque  d'Ariflote,  qui 
tient  que  la  diuerfité  des  femblances  vient  de  la  diuerfité 
des  conceptions  &  imaginations  :  dautant,    dit-il,    que 
l'ceuure  d'engendrer  appartient  à  l'ame  fenfitiue,  &.  non 
pas  à  l'imaginatiue.  Dauantage,   comme  dit  l'Anacrife, 
que  fert   à  l'homme   d'imaginer  diuerfes  chofes  en  la 
génération,  puis  que  l'enfant  ne  fe  commence  à  former 
qu'après  quelques  iours  ?  A  cefte  caufe  plufieurs  ont  difl, 
que  l'imagination  ne  fert  de  rien  à  la  génération,    mais 
que  le  tout  fe  doit  rapporter  à  la  femence,  tant  le  fexe 
que  la  reffemblance  :    parce,   difent-ils,  qu'il  fe  trouue 
des    animaux   naturellement  aueugles,    qui    font   leurs 
petits  reflemblans  aux  mafles  qu'ils  n'ont  iamais  veus  : 
tellement  que  cela  fait  dire,    que  l'imagination  ne  fert 
de  rien   à    la  génération.    Mais,    demanda    vn   autre, 
Nature  ne  tafche-elle   pas  de    faire   toufiours  fon  fem- 
blable  auffi  bien  en  l'efprit  &.  aux  mœurs,  qu'aux  corps? 
S'il  efl  vray,  comme  eft-il  poffible  que  d'vn  bon  père  &. 

homme  d'erprit,  puiffe   fortir  vn  mauuais  enfant,  &  vn 
lourdaut?    Car    l'aigle,    difoit-il,    n'engendre  point  des 
colombes,  il  fort  d'vn   mauuais  corbeau  vn  mefchant 
œuf:  eflant  bien  difficile   que  d'vn  mauuais  arbre  il  en 
prouienne  vn  bon  fruicl,&.  qu'vne  femence  dégénère  en 
vne  autre.  Que  fi  vous  voyez  vn  mefchant  auoùé  enfant 
d'vn    homme    de    bien,    plufieurs   ont  opinion    que    la 
mère   fe  fera   oubliée  :  comme   la  pie  reffemble  de  la 
queue  à  fa  mère.  Vne  Feffe-tonduë  ne  laifia  pourtant  à 
répliquer,    qu'il  auoit  apprins   en  la  vie  ruftique,  qu'on 
feme  &  plante  beaucoup  de  chofes  qui   dégénèrent  de 
leur  premier  naturel  :  comme   fi  vous  mettez  en  terre 
des  cornes  de  bélier,  il  y  viendra  des  afperges.  Ce  qui 
eft  confirmé,  difoit-il,  par  vn  de  ce  païs,  qui  auoit  ma- 
gnifiquement   traité   vn    fien  amy  du  païs  de  France  : 
lequel  interrogé   de  ce  banquet,  dit   qu'il    s'efloit  fort 
bien   porté,    s'il  y  euft  eu  des  afperges.    Celui    qui    lui 
auoit  fait    plus  qu'il   ne  meritoit,    va  refpondre,    qu'il 
l'excufaft,    &   que  ce  n'efloit  pas  comme  en  fon  pais, 
où   il  y    auoit  abondance  de  cornes,  dont  prouiennent 
ces   herbes.    Puis,    nofire   Feffe-tonduë    penfant    qu'on 
voulufl    prouuer    qu'on   feme   &   plante    beaucoup  de 
chofes  qui  dégénèrent  en  vne  autre,    il  va  dire,  i'auois 
vne  fois   mis  &.  planté  en  terre  des  marrons,    deuinez 
qu'il  y  vint?  Perfonne  ne  pouuant  refpondre,   il  va  dire, 
Il  vint  vne  grande  truie  qui  mangea  tous  mes  marrons. 
Apres  auoir  ris  de  cefte  digreffion,  vn  autre  va  fouflenir, 
que  les  bons    &.  vertueux    engendroient    des  enfans   le 
plus  fouuent  gens  de  bien,   &  ceux  qui  ont  bon  efprit, 
des  enfans  d'entendement.    Que  s'il  aduient  autrement, 

difoit-il,  ne  faut  attribuer  cecy  à  Nature,  laquelle  eft 
toufiours  attendue  à  chofes  meilleures,  car  on  verra  que 
le  plus  fouuent  ce  forlignement  ne  viendra  pas  tant  de 
la  génération  &  fang,  qu'il  fait  de  la  nourriture:  le  père 
donnant  à  fon  fils  fon  miroir  taché,  luy  donnant  luy 
mefme  mauuais  exemple.  Et  encores,  adioufloit-il,  que 
le  père  foit  bon,  valeureux  &  vertueux,  fi  eft  ce  qu'il  ne 
fe  doit  pas  tant  fier  à  fa  naturelle  inclination,  qu'il  fe 
face  à  croire  quelle  feule  fufTîfe  pour  luy  rendre  tels 
fes  enfans  que  luy  :  tenant  pour  refolu,  que  pour  eftre 
nommé  vertueux,  il  ne  fuffit  pas  d'eftre  nay  de  bonne 
part,  ains  faut  que  la  bonne  nourriture  y  foit  adiouftee, 
eftant  la  nourriture  vne  autre  nature.  Et  tant  bien  que 
facent  les  enfans,  ne  faut  laifier  de  les  pouffer  &  encou- 
rager à  bien  faire  :  ayant  ce  mot  en  la  fantafie,  que 
tant  le  bon  que  le  mauuais  cheual  a  befoing  d'efperon. 
Et  auffi  qu'il  faut  fe  recommander  à  Dieu,  &.  le  prier 
qu'il  nous  donne  de  bons  &.  vertueux  enfans  :  comme 
fit  vn  nouueau  marié,  il  n'y  a  pas  long  temps,  lequel 
après  auoir  embrafie  fa  femme  la  première  nuict  de  fes 
nopces,  &  penfant  auoir  bien  befongné,  va  dire  à  fa 
femme,  le  prie  Dieu,  m'amie,  que  de  ceft  embraffe- 
ment  &.  de  ce  que  i'ay  faict,  il  en  puiffe  fortir  vn  beau 
&  bon  fils,  vertueux  &  fage.  Sa  nouuelle  efpoufe  lors 
luy  réplique,  Mon  mary,  vous  demandez  de  grandes 
chofes,  &  beaucoup,  pour  vne  petite  befongné.  L'ef- 
poux,  adioufta  celuy  qui  faifoit  le  conte,  n'eftoit  pas  fi 
fimple,  qu'il  n'entendit  bien  ce  qu'elle  vouloit  dire. 
Quelqu'vn  reprenant  ce  qui  auoit  efté  dicl  auant  ce 
conte,   que  les  bons  pères   engendraient  des  bons  en- 

fans,    va    répliquer    ainfi  :    Si   eft-ce  que  nous  voyons 
bien  fouuent   vn  homme  d'efprit  engendrer  vn   lour- 
daut,   vn  homme  de  bien  auoir  de  mefchans  enfans  : 
comme   nous   lifons    de    M.    Antoine   Philofophe,    le 
meilleur  Prince  qui  fut  iamais,  qui  delaiffa  vn  enfant 
auffi  mauuais  que  fon  père  efloit  bon.    Cela  fe  faifant, 
pource  que  l'efprit  de  l'homme  de  bien,   du  fçauant  & 
vertueux ,    trauaillant    inceffamment  ,    &    s'occupant 
ailleurs   qu'au    plaifir    de   la   chair,    mefme  en    l'afte 
Vénérien,    n'ayant  rien  que  du  corps,   l'efprit   vaguant 
ailleurs,  ne  faut  pas  trouuer  eftrange  fi  la  femence  qui 
en  vient  à  découler,  n'a  pas  beaucoup  de  vertu  raifon- 
nable    &.   naturelle  :  qui  fait    que   les  enfans    qui   en 
viennent  font  plus  mefchans,  plus  lourdaux  &.  hebetez 
que  le  père  :  lequel  laiffe  fon  efprit  en  fon  eflude  quand 
il  va  coucher  auec  fa  femme,    &    lors  encores   le  plus 
fouuent  de   parier    des   affaires   de   la  maifon,   nulles 
nouuelles.    La  où  au  contraire,  le  fotart  &  badin,   &  le 
mauuais  père,  fe  laiffent  tellement  vaincre  à  la  volupté 
de  la  chair,  qu'ils  ne  penfent  lors  à  autre  chofe,  ayans 
volontairement  plongé  l'efprit  &  l'ame  dans  le  corps  : 
pourquoy  ne  fe  faut  efmerueiller  fi  la  femence  efpuifee 
de    ce   corps,   parmy  lequel  l'efprit  fe  trouue,  partici- 
pant grandement  de  la  vertu  raifonnable,    fait  que  les 
enfans,  qui  en  defcendent,  font  plus  fages  &  fpirituels 
que  leur  père.    Seroit-ce    point    pluftofl,    va  dire   vn 
autre  de  la  Seree,  que  les  enfans  engendrez  &.  nais  de 
pères  &  mères  bien  fages,  &  de  bon  efprit,  ou  de  pères 
vaillans  &  hardis,  ou  de  gens  de  bien,  ne  leur  reffem- 
blent   en    rien,    de    ce    que  quand    quelque  chofe  eft 

venue  à  fon  plushault  degré,  elle  commencée  décliner, 
&.  que  celle  mixtion  eftant  paruenuë  à  fa  perfection  de 
fubtilité,  il  faut  qu'elle  decroiffe  comme  toutes 
chofes,  les  efprits  ayans  vne  vieilleffe,  auffi  bien  que 
les  arbres  &.  racines?  Et  comme  les  fleurs,  adiouftoit-il, 
entre  autres  la  rofe  &  le  lys,  n'ont  point  de  fruict, 
pource  que  toute  la  vertu  eft  confumee  en  la  fleur  :  de 
telle  forte  le  fils  ne  refpond  au  père,  quand  le  père  a 
beaucoup  d'efprit,  &.  de  bonnes  parties  en  luy,  toute  la 
perfection  eftant  paruenuë  à  fon  plus  hault  degré  : 
encores  que  l'Anacrife  ait  di6t,  que  les  pères  fols  en- 
gendrent des  enfans  fages,  &.  les  fages  des  idiots,  félon 
la  coniondion  des  hommes  &.  des  femmes,  &.  félon  la 
température  des  femences  qui  s'affemblent  en  la  géné- 
ration :  dautant,  dit-il,  que  fi  vous  mariez  vne  fille 
trop  ieune,  il  en  viendra  des  enfans  ignorans,  &  de  peu 
d'efprit,  auffi  bien  que  des  pères  trop  ieunes  :  a  caufe 
de  leur  femence,  qui  eft  trop  humide,  parce  qu'il  n'y  a 
gueres  qu'ils  nafquirent,  l'humidité  trop  grande  en  la 
matière  rendant  les  enfans  de  nul  efprit  &  idiots.  Mais 
auffi,  adioufta-il  encores,  fi  nous  nous  voulons  arrefter 
à  ce  qu'en  dit  l'Anacrife,  il  y  a  des  moyens  pour  aider 
aux  pères  &.  mères  pour  engendrer  des  enfans  gaillards 
&.  de  bon  entendement.  Ce  qui  fe  fera,  efcrit-il,  fi  le 
père,  &.  la  mère  vfent  de  viandes  délicates  &.  fubtiles, 
&  de  la  température  que  l'efprit  requiert  :  le  fang  s'en- 
gendrant  des  aliments,  du  fang  la  femence,  &.  de  la 
femence  la  créature.  Dit  auffi  l'Anacrife,  qu'il  eft  bon 
pour  engendrer  des  enfans  fpirituels,  manger  du  pain 
blanc  de  fleur  de  farine,  &  peftry  auec  fel  :  le  fel  fer- 

liant  grandement  à  l'efprit  &  entendement,  à  caufe  de 
fa  grande  ficcité,  la  fechereffe  du  corps  rendant  l'ame 
treffage  :  la  faincle  Efcriture  donnant  au  fel  le  nom  de 
prudence  &.  de  fageffe.  Que  fi  les  pères  &.  mères  man- 
gent des  viandes  groffes  &  de  mauuais  tempérament, 
l'enfant  qui  fera  engendré  de  cefte  femence  fera  rude 
Si  lourd.  De  là  vient,  que  des  hommes  ruftiques  à  peine 
fortent  enfans  aigus  &.  habiles  es  lettres,  pour  auoir  efté 
faifls  d'alimens  de  greffe  fubftance  :  ce  qui  aduient  au 
contraire  entre  nobles,  &  citadins,  defquels  nous  voyons 
les  enfans  pourueus  de  plus  grand  efprit  &  habilité. 
Et  comme  le  riche,  qui  fe  nourrit  de  bonnes  viandes, 
a  la  complexion  délicate,  &  difpofee  aux  difciplines, 
qu'il  transfère  aux  enfans  qu'il  engendre  :  ainfi  le 
pauure,  viuant  de  groffes  viandes,  en  acquiert  pluftoft 
force  que  delicateffe,  &.  a  de  couftume  d'engendrer  des 
enfans  plutoft  robuftes  de  corps,  que  prompts  d'efprit. 
Et  auec  tout  cela,  difoit-il  encores,  l'Anacrife  a  efcrit 
que  pour  auoir  des  enfans  gaillards  &  fpirituels,  il  faut 
vfer  &.  boire  eaux  délicates,  &  de  bon  tempérament  : 
&  fe  garder  au  temps  de  la  génération  du  vent  de 
Midy,  qui  eft  pluuieux,  parce  qu'il  eft  gros,  &.  qu'il 
humefte  fort  la  femence  :  le  bon  air  &  bien  tempéré 
faifant  beaucoup  à  engendrer  vn  bon  efprit.  Les  autres 
difent,  adiouftoit-il  encores,  que  manger  beaucoup  de 
laidt,  y  adiouftant  vn  peu  de  miel,  fait  vne  femence 
bien  tempérée,  dont  feront  procréez  enfans  fages, 
beaux  &.  de  bon  efprit,  &  que  les  coings  &  le  cotignac 
mangez  par  la  mère  en  font  bien  autant.  Aucuns  tien- 
nent, va  répliquer  vn  qui  en  vouloit  aux  femmes,  que  fi 

les  enfans  font  de  bon  &  gentil  efprit,  qu'ils  auront  efté 
faifls  de  la  femence  du  père,  s'ils  font  d'efprit  fot  &. 
lourd,  de  la  femence  de  la  mère  :  &  dautant  que  la 
femenee  des  hommes  fages  n'eft  gueres  propre  pour 
engendrer,  fes  enfans  fe  feront  quafi  toufiours  plus  de 
la  femence  de  la  mère  :  &  il  fe  cognoift  en  ces  enfans 
qu'il  y  a  plus  de  femence  de  la  mère  que  du  père,  en 
ce  qu'ils  participeront  dauantage  à  la  mère  qu'au 
père,  foit  es  vices  de  l'efprit,  foit  es  imperfections  du 
corps  :  à  caufe  que  la  mère  a  plus  contribué  que 
l'homme  à  la  conception,  fon  fang  outre  feruant  de 
nourriture.  Ce  qui  me  fait  dire,  qu'il  feroit  fort  bon  de 
prendre  en  mariage  vne  fille  de  bon  efprit,  fçauante  & 
diferte,  pluftofl  qu'vne  fimple,  mal  apprife,  &  fotte, 
afin  que  les  enfans  fe  reffentiffent  des  perfections  &.  de 
l'efprit  de  leurs  mères  :  n'efloit  ce  que  Sapho  dit,  que 
les  femmes  d'efprit  le  plus  fouuent  ne  font  gueres  pu- 
diques, &  que  plufieurs  ont  efcrit  que  les  femmes  fça- 
uantes,  difertes,  élégantes,  &  de  gentil  efprit,  fçauent 
mieux  tromper  leurs  maris  que  les  fimples,  fottes,  &. 
idiotes:  à  caufe,  difent  ils,  qu'elles  lifent  plufieurs 
hifloires,  qui  leur  apprennent  à  faire  deschofesqui  ne 
font  pas  honeftes,  comme  ils  troutient  dans  Flaccus  : 
ces  beaux  liures  leur  enfeignans,  que  le  premier  figne 
d'vne  fage  femme,  efl  fçauoir  prendre  fon  aduenture 
quand  Dieu  la  luy  donne.  Or  notez  que  celuy  qui 
s'auança  de  parler  ainfi  des  femmes  de  lettres  &.  d'en- 
tendement, fut  fi  aduifé  qu'il  dift  en  Latin  tout  ce  qu'il 
auoit  recité  au  mefpris  des  femmes  do<5tes  &.  d'efprit, 
comme   il   auoit  leu  aux   diuerfes  leçons  de   Monfieur 

Muret  :  d.  ce  de  peur  d'offenfer  les  femmes,  mefme 
celles  qui  eftoient  en  cefle  Seree,  des  plus  fçauantes, 
dodtes,  &.  bien  difantes,  auec  cela  des  plus  honefles, 
fages  &  pudiques  qu'on  eufl  peu  trouuer.  Et  afin  de 
n'eftre  moins  fage  que  luy,  ne  demandez  pourquoy  i'ay 
laiffé  les  vers  de  Iuuenal  &  de  Euripide  Latins,  comme 
ie  les  ay  trouuez  en  Muret  :  &.  que  les  femmes  penfent 
que  ie  l'ay  fait  tout  exprefTément,  pour  leur  demonftrer 
que  ie  n'approuue  pas  ce  qu'ils  ont  efcrit.  Voicy  les 
vers  qui  ont  incité  Muret  à  dire  ce  que  defTus  :  ils  font 
de  Iuuenal  : 

Non  habeat  (inquit)  matrona,  tibi  qua>  iunâa  recumbit, 
Dicendi  genus,  aut  curtum  fermone  rotato 
Torqueat  enthymema,  nec  hijlorias  fciat  omnes. 

Euripide  s'accordant  à  cela,  dit  ainfi  : 

Odi  eruditam,  ne  mece  vnquam  Jit  domi 
Quœ  plus  fciat,  quàm  mulierem  fcire  expedit: 
Namque  eruditis  ipfa  maiorem  Cypris  ajïutiam  indit. 

Ronfard  après  eux,  en  l'Elégie  à  fon  liure,  le  dit  en 
cefte  forte  : 

La  mer  ejî  bien  à  craindre,  aujjl  eji  bien  le  feu, 
Et  le  Ciel  quand  il  ejî  de  tonnerres  efmeu: 
Mais  trop  plus  ejî  à  craindre  vne  femme  clergejfe, 
Sçauante  en  l'art  d'amour,  quand  elle  ejî  tromperejfe. 
Par  mille  inuentions  mille  maux  elle  fait, 
Et  damant  qu'elle  ejî  femme,  &  damant  qu'elle  fçait. 

2. 

Ceux  qui  difent,  répliqua  quelqu'vn,  que  les  femmes 
ne  doiuent  rien  fçauoir,  ont  des  opinions  propres  aux 
ignorans,  &  font  de  ceruelle  ombrageufe  :  car  il  ne 
peut  eflre  que  bien  feant  &  profitable  à  vne  femme, 
de  fçauoir  rendre  raifon  de  la  fin  de  fon  eftre,  tant 
par  la  cognoiffanee  des  diuins  efcrits,  que  des  pré- 
ceptes de  bien  viure,  que  nous  auons  des  Anciens.  Ce 
qui  doit  eftre  enfeigné  aux  filles  par  les  pères  &  mères: 
afin  que  pour  l'amour  de  la  vertu,  elles  foyent  retirées 
de  toute  autre  amour  folle,  &  rendues  defireufes  de 
toute  honefleté  &  pudicité.  Auffi  que  deuenuès  mères 
en  bon  &.  fainél  mariage,  &.  ainfi  bien  apprinfes,  elles 
foient  bien  fouuent  la  principale  caufe  de  la  bonne 
conduite  des  enfans.  Si  trouuons  nous  en  Xenophon, 
va  refpondre  vn  de  la  Seree,  que  Socrates  parlant  à 
Ifchomage  dit,  que  quand  il  print  fa  femme,  il  la  print 
fi  ieune  qu'elle  n'euft  fceu  rien  fçauoir  :  à  caufe  qu'elle 
auoit  eflé  nourrie  en  la  maifon  paternelle  auec  vn 
extrême  foin  :  mais  c'eftoit  pour  garder  qu'elle  ne  vid  , 
qu'elle  n'ouift,  qu'elle  ne  s'enquifi  d'aucune  chofe,  que 
le  moins  qu'il  feroit  poffible  :  &.  qu'il  faifoit  aflez  de 
cas,  &.  fe  contentoit,  qu'elle  fceufl  ouurer  en  laine,  &. 
comme  on  defpart  la  filaffe  aux  chambrières,  &.  en 
prendre  fa  part.  Et  pour  cela  anciennement  on  portoit 
deuant  la  mariée,  en  allant  au  logis  de  l'efpoux,  vne 
quenouille  chargée  de  laine,  auec  le  fufeau,  pour  luy 
ramenteuoir  qu'elle  fe  deuoit  exercer  à  filer,  &.  non  à 
autre  chofe.  Et  voicy  ce  que  Ifchomage  refpondit  à 
Socrates,  efcriuant  de  fon  mariage  :  luy  mandant,  Et 
moy  quand  ie  prins  ma  femme,   elle  ne   fçauoit   autre 


VI  NG  T-TROI  SIESME    SEREE.  )  j 


chofe,  finon  ce  que  fa  mère  luy  auoit  apprins,  qui  eft 
de  viure  chaftement.  A  ce  propos,  adioufta-il,  le  Duc 
de  Bretagne,  lean  cinquierme,  enuoya  fes  AmbafTadeurs 
en  Efcoffe,  demander  la  fille  du  Roy  en  mariage,  pour 
fon  fils  François  :  comme  ils  furent  de  retour,  s'en- 
queflant  à  eux  des  mœurs  &.  façons  de  la  future  efpoufe 
de  fon  fils,  ils  refpondirent  qu'elle  efloit  de  belle  taille 
&  corpulence,  pour  auoir  des  enfans,  mais  quant  au 
refte,  qu'elle  n'auoit  pas  grands  propos,  &.  fembloit  de 
peu  d'efprit.  C'efl  ce  que  ie  demande,  dit  alors  le 
Duc,  allez  la  moy  quérir:  par  fainft  Paul,  vue  femme 
me  femble  affez  fage,  quand  elle  peut  difcerner  fon 
cotillon  d'auec  le  pourpoint  de  fon  mary.  Voulant  par 
là  donner  à  entendre,  que  les  fimples  d'efprit  eftoient 
les  plus  chaftes.  Celuy  qui  en  vouloit  aux  femmes,  va 
répliquer,  Prenez  voftre  femme  fçauante  &.  de  bon 
efprit,  ou  bien  la  choififTez  (impie,  ne  fçachant  aucune 
chofe,  fi  n'y  a-il  rien  d'affleuré,  comme  pourrez  voir 
par  ces  vers  : 

Crede  ratem  ventis,  animum  ne  crede  puellis, 
Namque  efîfaminea  tutior  vnda  fide. 

Famina  nulla  bona  eji,quodJî  bona  contigit  vna, 
Nefcio  quo fato  res  malafaâa  bona  ejh 

A  ces  beaux  vers,  répliqua  vn  autre,  il  a  efté  refpondu, 
&  plus  véritablement,  &  plus  brefuement  ainfï  : 

Famina  nulla  mala  ejî,  quèdjî  mala  contigit  vna, 
Nefcio  quo  fato  res  bona  fada  mala  eji. 

Bien,  va  dire  celuy  qui  auoit  recité  ces  vers  piquans, 
que  refpondrez-vous  à  ce  que  ie  vay  vous  dire,  pour 
vous  alTeurer  de  l'eleftion  d'vne  bonne  femme,  veu 
qu'il  fe  trouue  des  filles  qui  font  fages,  &.  vertueufes,  &. 
de  bon  efprit  en  leur  ieuneffe,  qui  par  après  deuien- 
nent  folles,  lourdes,  mefchantes  &.  ignorantes,  auffi 
bien  que  des  garçons?  Que  fi  ie  le  vous  monftre  des 
hommes,  vous  le  croirez  bien  des  femmes  :  s'eftans 
trouuez  des  adolefcens,  qui  en  leur  ieuneffe  ont  efté 
mefchans,  puis  ont  efté  gens  de  bien,  &  au  contraire. 
Qui  fut  iamais  plus  corrompu,  difoit-il,  en  fes  ieunes 
ans,  que  Themiflocle,  Cimon,  Miltiade,  Alcibiade,  &. 
Tite,  depuis  furnommé  les  délices  du  peuple,  qu'on 
attendoit,  félon  que  dit  Suétone,  deuoir  eftre  vn  fécond 
Néron?  Qui  iamais  fut  plus  doux  au  commencement 
de  Ton  Empire  que  Tibère  Cefar,  qui  exerça  en  fa 
vieillefTe  tant  de  tyrannies?  Qui  fe  gouuerna  mieux  les 
cinq  premières  années  de  l'Empire,  que  Néron,  ennemy 
du  genre  humain?  Et  de  cefte  incertitude,  le  populaire 
a  inuenté  force  petits  prouerbes  :  comme  quand  il  dit, 
Il  eft  ieune,  il  peut  auffi  bien  empirer  qu'amender  : 
De  nouueaux  Anges,  vieux  diables.  le  ne  puis  pas 
rendre  la  raifon,  répliqua  vn  de  la  Seree,  du  vice  &.  de 
la  vertu  qui  peut  furuenir  aux  enfans  :  mais  ie  vous 
diray  bien  que  ceux  qui  en  leur  ieuneffe  fe  trouuent  de 
bon  efprit  &.  entendement,  &.  par-apres  deuiennent  fols 
&  lourdaux,  ont  efté  fai<5ls  en  vieillefTe,  de  femence 
froide  &.  feiche,  qui  auoit  défia  patte  le  cours  de  fa  vie  : 
que  fi  au  contraire,  ils  ont  efté  faiils  en  ieuneffe,  lors 
que  la  femence  eft  chaude  &.  humide,    les  enfans  qui 

en  prouiendront  feront  greffiers  &.  hebetez  iufques  à 
15.  ou  vingt  ans,  mais  par-apres  la  fuperflue  humidité 
fe  perdant  auec  l'aage,  ils  deuiendront  fubtils  & 
de  bon  efprit  :  eftant  fort  bon  à  vne  femme,  pour 
auoir  des  enTans  qui  foient  fages  &.  de  bon  entende- 
ment auec  le  temps,  de  fe  marier  auec  vn  ieune  homme. 
Que  fi  vne  ieune  fille  fe  marie  auec  vn  vieillard  comme 
fouuent  il  arriue  (à  caufe  qu'il  y  a  des  filles,  lefquelles 
font  tellement  commandées  par  les  Aflres,  qu'il  con- 
uient  que  la  première  fleur  de  leur  ieuneffe  foit  liée 
d'vn  poil  gris  &  chenu)  &.  qu'elle  ait  des  enfans  hebetez 
en  ieuneffe,  &  puis  après  qu'ils  deuiennent  ingénieux 
8t  fpirituels,  comme  il  arriue  aux  enfans  qui  font  en- 
gendrez par  de  ieunes  pères,  ne  iugez  pas  pour  cela 
la  femme  qui  aura  eu  ces  enfans,  impudique,  &.  des- 
bordee,  encores  qu'on  die,  que  vieillard  qui  fe  marie, 
fait  autant  pour  fes  voifins  que  pour  foy,  voulant 
iouir  des  amours  comme  vn  edenté  de  croûtes  de 
pain.  Ce  qui  efl  confirmé  par  Philottete,  quand  il  dit: 

Autant  vieillard,  à  la  barbe  fleurie, 
Pour  fes  voifms  que  pour  luyfe  marie. 

le  n'eftime  pas  cela  grand  cas,  répliqua  vne  Feffe- 
tondue,  ce  que  i'eftime  le  plus,  c'eft  que  le  vieillard 
qui  fe  marie  à  vne  ieune  fille,  auance  fa  mort,  comme 
dit  vn  ie  ne  fçay  quel  Poète  : 

Vn  vieillard  proche  du  tombeau 
Qui  prend  vne  ieune  pucelle, 
Se  veut  tuer  d'vn  beau  coufleau, 
Non  pas  d'vne  vieille  allumelle. 

Et  à  la  vérité,  difoit  il,  il  y  a  trois  chofes  qui  font 
mal  maniées  :  affauoir  les  oyfeaux  mis  es  mains  des 
enfans  :  les  ieunes  filles  liurees  aux  vieillards,  &  le  vin 
prefenté  aux  Allemans  &.  Tudefques.  Ce  propos  de- 
meurant court,  à  caufe  de  quelques  vns  de  la  Seree, 
où  il  y  auoit  de  toutes  fortes  de  gens,  quelqu'vn  va  de- 
mander, s'il  y  auoit  moyen  d'engendrer  de  beaux 
enfans,  &  d'aider  aux  pères  &  mères  de  les  faire  bien 
formez  &  beaux,  auffi  bien  qu'il  auoit  efté  dit  qu'on 
pouuoit  bien  ayder  à  les  faire  &.  rendre  de  bon  efprit. 
Il  fut  refpondu,  que  pour  auoir  de  bons  &  beaux 
enfans,  il  n'y  auoit  rien  de  meilleur  que  de  fe  marier  à 
vne  bonne  &  belle  femme,  les  Anciens  difans,  aux 
beaux  corps,  belles  âmes,  Iacob  achetant  fa  femme 
&  fa  beauté  tout  en  vn  prix,  par  feruice  de  fept  ans  : 
car  ce  qui  eft  bon  eft  defirable  :  ce  qui  eft  aimé,  efl 
beau  :  de  manière  qu'vne  belle  &.  bonne  femme  efl  à 
fouhaiter,  &  pour  eftre  heureux  &.  pour  auoir  de  bons 
&.  beaux  enfans  :  mais  de  la  demander  auffi  riche,  ce 
feroit  hors  de  raifon,  &  fuffiroit  pour  trois  mariages, 
au  tefmoignage  mefme  de  fainft  Hierofme,  qui  dit  que 
tant  de  perfeflions  amaffees  en  vn  fujet  ne  fe  trouuent 
gueres.  Vn  autre  auoit  dit,  que  les  beaux  enfans 
fe  faifoient  au  matin  au  leuer  du  Soleil  :  &  qu'à  cefte 
raifon  les  poètes  auoyent  peint  Apollon  fort  beau,  dont 
eft  venu  le  prouerbe,  quand  les  enfans  font  laids,  ils 
font  FaicTs  en  defpit  d'Apollon.  Si  ne  trouue-ie  pas 
grand  propos,  répliqua  fur  cela  vn  de  la  Seree,  qu'vn 
mary  retournant  tout  gay  d'vn  feflin,  tourne  le  dos  à 
fa    femme,    &.   qu'il    ne   l'embrafle    que    le  lendemain 

matin  à  ieun,  comme  fait  le  coq  les  poules  :  dautant 
que  le  foir  eft  la  fin  &.  le  repos  des  travaux  de  tout  le 
iour,  St  le  rrjatin  en  eft  le  commencement  :  &,  comme 
dit  Plutarque,  au  foir  prefide  le  bon  Bacchus,  qui  efl 
furnommé  Lyfius  :  pource  qu'il  diffoult  tous  ennuis,  &. 
met  fin  à  toutes  peines  :  au  foir  conuenant  les  chanfons, 
la  mufique,  le  bal,  le  plaifir  des  nopces  :  là  où  le  matin 
on  fe  leue  au  poinct  du  iour,  pour  vaquer  à  Minerue 
l'ouuriere,  &  à  Mercure  tramqueur.  Puis,  adiouftoit-il, 
le  mefme  Plutarque  veut  que  les  hommes  fe  mettent  à 
engendrer  des  enfans  lors  que  ils  font  gays,  ioyeux  & 
délibérez,  comme  fi  la  génération  ne  receuoit  pas  l'im- 
preffion  de  vice  &.  de  vertu  feulement,  mais  auffi  de 
ioye,  &  de  trifteffe,  &  de  toutes  autres  qualitez. 
Efcoutez,  difoit-il  encores,  Hefiode,  qui  nous  enfeigne 
en  cefte  forte  : 

Semer  enfans  garde  bien  que  tu  n'ailles 
En  retournant  des  trijres  funérailles, 
Mais  au  retour  des  feftins  gracieux 
Faiâs  en  l'honneur  des  habitans  des  deux. 

Comme  vous  voulez,  va  répliquer  quelqu'vn,  qu'on 
prenne  de  belles  femmes,  pour  auoir  de  beaux  enfans, 
auffi  faut-il  que  les  beaux  pères  facent  les  beaux  enfans, 
qui  les  feront  fans  faute  :  car  tant  plus  les  enfans  font 
beaux,  ils  font  plus  aimables,  &  propres  à  toutes  entre- 
prifes,  &  à  toute  faueur  :  &  de  là  vient  que  le  Mantuan 
Virgile,  promettant  par  la  bouche  de  Iunon  à  Eole, 
Roy    des    vents,    vne    belle   Nymphe    en   mariage,    y 

adioufle,  afin  qu'elle  te  face  père  d'vne  belle  lignée. 
L'accouchée  voyant  qu'on  ne  parloit  plus,  va  demander 
s'il  eftoit  bon  qu'elle  fe  baignafl.  L'vn  luy  defendoit,  la 
voyant  afiez  pleine  :  en  difant  que  les  femmes  pléthori- 
ques &.  fubietes  aux  reumes  &.  fluxions,  ne  fe  deuoient 
ïamais  baigner  en  leurs  couches,  ne  en  leurs  maladies, 
à  caufe  qu'en  relafchant  &.  liquéfiant  les  humeurs,  on 
augmentoit  le  catarre  :  mais  qu'il  eftoit  bien  plus  fain 
de  baigner  l'enfant  nouueau  nay  auec  eau  falee  qui  foit 
chaude  :  qui  deffeehera  &.  effuiera  fa  chair,  qui  tient 
plus  d'humidité  qu'il  n'eft  conuenable,  &.  fi  rendra  les 
nerfs  fermes,  &.  l'enfant  robufle  &.  fort  :  &.  la  fuperflue 
humidité  du  cerueau  fe  perdant,  l'enfant  deuiendra 
fort  ingénieux  &  exempt  de  plufieurs  maladies  qu'ap- 
porte la  grande  humidité.  A  raifon  de  quoy,  difoit-il, 
plufieurs  nations  baillent  aux  enfans  nouuellement  nais, 
vne  incifion  ou  cautère  en  la  tefte,  afin  de  la  deueicher  : 
&.  fi  encores  auiourd'huy  y  a  plufieurs  Médecins  qui 
ordonnent  de  mettre  du  fel  parmy  les  drapeaux  des 
petits  enfans,  lors  qu'on  les  emmaillotte,  afin  de  leur 
defieicher  &  endurcir  la  peau.  Et  que  ce  foit  vne 
couftume  fort  ancienne,  adiouftoit-il,  de  lauer  les  petits 
enfans  auec  eau  falee,  nous  trouuons  qu'elle  a  efté 
introduite  par  ceux  d'Afie,  &.  receuë  des  luifs,  comme 
on  trouue  en  Ezechiel,  chapitre  feiziefme. Combien  que 
tous  peuples,  va  dire  vn  autre,  fe  foient  efforcez  d'en- 
leuer  naturellement  leurs  petits  enfans,  c'eft  vne  chofe 
effrange,  qu'il  fe  foit  trouué  des  matrones,  que  nous 
nommons  fages-femmes,  lefquelles  au  lieu  d'ayder  à  la 
mère,  &  aux  petits  enfançons,  les  ont  tuez  &.  meurtris, 

n'eftans  quafi  encores  pas  en  vie.    Bodin  dit  auoir  leu 
en    Spranger,    qu'vne  matrone    forciere  receuant   les 
enfans  du  ventre  de  la  mère,   les  prefentoit  au  diable, 
en   les  efleuant  en  l'air,    puis  après  leur  mettoit  vne 
groffe  eCpingle  en    la  tefte,   dont  il  ne  fortoit  point  de 
fang  :    &.  la  matrone  voyant  qu'on  les  portoit  en  terre, 
elle  alloit  la  nuid  les  déterrer,  &  les  faifoit  cuire  au  four, 
8t  fi  en  mangeoit  la  chair,  gardant  la  graifle  pour  s'en 
feruir  en  fes  forceleries  :  car  plufieurs  ont  dit,   que  les 
meurtris  obeiffent  à  la  magie  de  leurs  meurtriers  :  qui 
efl  vn  erreur  de  Simon  Magicien,   qui   viuoit   du  temps 
des  Apoflres,  lequel   fe  vantoit    à  Nicetas   Si   Aquila, 
comme  dit   S.  Clément,    qu'il    faifoit   de   l'ame  d'vn 
enfant,  qu'il  auoit  occis  &  meurtry  violentement,    tout 
ce  que  il   vouloit.    Et   cefte  folle-femme    de    forciere 
confefTa    à  la  mort,  qu'elle   auoit   fait  mourir  en  cefte 
forte  plus  de  quarante  petits  enfans  :    ce  qui   feruira  à 
ceux  de  qui  on  attend   la  fucceffion,  de  regarder  qu'en 
lieu  de  fages-femmes    on  en  prenne   de   folles    &  mef- 
chantes.    La   plus  grand'  part   de  la   compagnie  n'en 
voulant  rien  croire,  comme  eftant    la  plus  deteflable 
cruauté  dont  on  ait  iamais  ouy  parler,  difoit  qu'il  eftoit 
impoffible   que   ces   bonnes  matrones,   tant  vtiles  à  la 
Republique,  &  que   non   fans  caufe  on  nomme  fages- 
femmes  pour  auoir  veu,   &  voir  tous  les  iours  de  fi 
grandes    chofes,    &.  de  fi  grands  cas,  voulurent    com- 
mettre vn    afte  abominable,    que  les  diables  mefmes 
ont  en  horreur.  Ceux  de  la  Seree  eftans  attriftez  de  ce 
propos,  furent  refiouis,  quand  l'vn  d'icelle  leur  va  enfei- 
gner  comme  ils  pourroyent  recognoiflre   vne  forciere  : 

2.. 

c'efl,  difoit-il,  qu'il  Faut  regarder  la  femme  de  qui  on 
fe  doubte,  bien  prés  du  front,  que  fi  elle  eft  forciere, 
on  trouuera  que  le  diable  le  luy  aura  raticé,  pour  ofter 
le  chrefme  du  baptefme  :    tellement   qu'elle  porte  vue 
marque  au  front,  qu'elle  cache  tant  qu'elle  peut,   auec 
fon  accouftrement  de  tefte.   Que  fi  ne  pouuez  aduifer 
cefte  marque,    dites    tout  haut  •  le  me  doute,   haut  le 
poulce  ridé,  en  mettant  le  poulce  fur  le  premier  doigt, 
&  faifant   ainfi  la  croix,   comme  faifoient    les  Anciens, 
félon  Tertullian,  voulant  dire,  Voilà  le  figne  de  la  croix, 
qui  empefchera  tous  tes  fortileges,  &  lors  nul  Magicien 
n'aura  puiffance  de  nuire,    fi  bien   que  tous  enforcele- 
mens  feront  liez,  euffent  ces  Sorciers  prins  leurs  degrez 
&  efiudié  en  l'efchole  de  Tolette  :    mefm'es  qu'il  en  y  a 
qui  affeurent,  qu'il  ne  faut  auoir  qu'vne  verge  d'efpine 
blanche,  pour  chaffer  les  Sorciers  des  maifons.    Mais, 
répliqua  vn  de  la  Seree,  n'eft-ce  point  forcelerie  &.  en- 
chanterie  aux  fages-femmes  de  maintenant,   de  prédire 
aux  parents   l'heur  ou   mal-heur    des  nouueaux  nais, 
qui  naiffent  coiffez,  félon  la  couleur  &.  qualité  de   cefte 
coiffe,  &.  leur  vendre  chèrement  cefle  prediélion  ?  11  luy 
fut  refpondu  qu'il  n'y  auoit  en  cela  nulle  magie,    ne  nul 
iugement  de  l'aduenir   qui   fuft  certain  :    &   que  fi  ces 
fages-femmes   font  femblant  de   prefagir  ce   qui    doit 
arriuer  à  ces  enfans  coiffez,   qui  eft  communément  vn 
bon  heur,  &.  vne  grande  richeffe,    elles  font  cela  pour 
faire  leur  proffit  de  cefte  coiffure,    qui    n'arriue   pas   à' 
tous,  &.  font  à  croire  aux  pères  &  mères  de  ces  coiffes, 
que  leurs  enfans  feront  bien  heureux,  grands  feigneurs, 
&  fur  tout  qu'ils  feront  riches  :  car  encores  auiourd'huy 

fi  on  voit  vn  homme  riche,  on  dit,  Il  eft  nay  tout  coiffé. 
Ce  qui   n'eft  pas  de  ce  temps  feulement,    adiouftoit  il, 
car /Elius  Lampridius  efcrit  en  la  vie  d'Antonius  Diadu- 
menus  (ainfi   nommé  à   caufe  qu'il  nafquit  coiffé  d'vn 
Diadème)   que   les  enfans    de  fon  temps  aux  premiers 
iours  portoient    leurs   bonnets  naturels  qu'ils   auoient 
apporté  du  ventre  de  leur  mère.    Et  poffible,  répliqua 
vn  autre,    cela    fe   faifoit,    non  pour  monftrer  que  ces 
coiffez   feroient   heureux    &.  riches  :    mais   qu'on    leur 
laiffoit  cefte  coiffe,  pour  tenir  ces  enfans  ainfi  beguinez 
plus  chaudement  :  les  enfans  fortans  du  ventre  de  leur 
mère  communément  pleurans,    à  caufe   qu'ils  Tentent 
ehofes  étrangères,    8t  non  accouflumees,    fortans  d'vn 
lieu  chaud  en  vn  air  frais,    encores  que  ce  foit  l'Efté,    à 
comparaifon    des    parties    internes    d'où    ils    fortent. 
Aucuns  ont  voulu  dire  toutesfois,  répliqua  quelque  autre, 
que  les  enfans  naiflans   ne  pleuroyent  pas  pour  le  froid 
qu'ils  fentent,  mais  que  c'eft  qu'ils  fe  plaignent  de  nos 
premiers  parents,   &.  que   le  fils  crie  A  A,    comme  fe 
plaignant  de  Adam,  &  la  fille  EE,   comme  fe  plaignant 
&  voulant  dire,   Eue.    Cefte  propofition  finie,    la  plus 
part  en  croyant  le  moins  qu'il  pouuoit,  vne  femme  de  la 
Seree,   qui  eftoit  fterile,  va  prier  noftre  commère,  que 
fi  elle  fe  baignoit,  qu'elle  luy  fift  cefte  courtoifie  de  luy 
permettre  de  baigner   en    mefme   eau  après   elle  :  &. 
qu'on  luy  auoit  affermé  que  cela  feruoit  pour  auoir  des 
enfans  :  parce  la  reprioit  de  luy  garder  cefte  eau,  &  ne 
faire  pas  comme  vne  de  fes  voifines,   auffi  fale  qu'aua- 
ricieufe,    qui  faifoit  pétrir  fa  farine  pour  faire  fon  pain, 
de  l'eau  où  elle  s'eftoit  baignée,    tant  pour  efpargner 

l'eau,  qui  coufloit  de  l'argent,  que  ie  bois  pour  la 
chauffer  :  &  auffi  qu'elle  trouuoit  fa  pafte  s'augmenter 
par  cefle  eau  panée.  L'accouchée,  ne  les  autres  femmes 
qui  efloient  en  cefle  Seree,  n'en  voulurent  rien  croire, 
&.  fi  difoient  qu'elles  ne  voudroient  pas  feulement  faire 
leurs  leffiues  de  cefle  eau.  Mais  celle  qui  en  auoit  faift 
le  conte,  leur  va  dire,  qu'elles  pouuoient  bien  le  croire, 
veu  que  le  mary  mefme  de  cefle  Salatiel  difoit  ordinai- 
rement, l'achepte  la  chair,  &.  ma  femme  la  fale.  Lors  la 
commère  va  dire  famina  turpa,  fon  mary,  en  fe  riant 
de  fon  Latin,  va  dire,  pis,  pis  :  mais  elle  luy  refpond,  ie 
ne  fçaurois  dire  pis.  Toutes  les  femmes  eftans  fafchees 
dequoy  leurs  maris  auoient  ouy  parler  d'vne  fi  falaude 
femme,  demeurant  à  Maubrenage,  laiffans  ce  propos,  fe 
vont  mettre  à  deuifer  à  quel  mois  elles  accouchoient  : 
dont  Tvne  affermoit  qu'elle  auoit  toufiours  accouché  le 
hui£liefme  mois,  combien  que  les  médecins  luy  auoient 
toufiours  dit  ce  mois  n'eflre  heureux  ne  pour  la  mère, 
ne  pour  l'enfant,  mais  fort  fubieft  aux  auortemens. 
On  luy  refpond,  que  le  hui&iefme  mois  eftoit  infortuné, 
fi  on  s'arrefloit  à  Hippocrate  :  mais  que  nonobflant 
fon  dire,  qu'elle  oflafl  cela  de  fa  fantafie  :  &  qu'on 
fçauoit  par  expérience,  que  fi  vne  femme  efl  de  bonne 
habitude  &  eomplexion,  qu'elle  pourra  enfanter  heu- 
reufement  au  hui<5liefme  mois  :  auffi  bien  comme  Aui- 
cenne  efcrit  arriuer  en  Efpagne,  &.  Ariflote  en  Egypte  : 
n'eftant  pas  à  caufe  du  nombre  que  l'enfant  de  fept 
mois  vit,  &  que  celuy  de  huifl  meurt,  comme  la  popu- 
laire le  croit  après  les  grands  Do&eurs.  Mais  efl-il  vray, 
demanda   noftre    femme    qui   efloit  en  gefine,  que  les 

femmes  qui  accouchent  en  pleine  Lune  ne  font  pas  fi 
malades,  &  ne  trauaillent  pas  tant  à  accoucher,  que 
celles  qui  enfantent  quand  il  n'eft  gueres  de  Lune? 
On  l'affeura  qu'il  eftoit  vray,  &  non  fans  raifon  :  parce 
que  les  femmes  tiennent  beaucoup  de  la  Lune,  ayant 
grande  puilTance  fur  elles,  &.  fur  les  parties  feruans  à  la 
génération,  &.  fur  les  parties  de  la  formation  &  nourri- 
ture de  leur  fruiét.  Or  efl-il,  qu'eftant  la  Lune  en  fon 
déclin  &  diminution  de  lumière,  elle  ne  peut  donner 
grande  aide  à  fon  fexe  :  car  fi  les  femmes  en  trauail 
d'enfans  fe  trouuent  malades,  &.  en  danger,  c'eft  par 
faute  d'humidité  le  plus  fouuent  :  mais  la  Lune  eftant 
au  plein,  elle  eft  féconde  en  lumière,  &  par  confequent 
en  humidité  &.  vigueur  :  la  Lune  eftant  mère  de  toute 
humidité.  Et  voilà  pourquoy  les  anciens  appelloient  la 
Lune  fur  les  accouchemens  :  &.  fi  tenoient  que  les 
enfans  nais  en  diminution  de  la  Lune,  eftoient  maladifs, 
idiots,  &  de  petite  durée,  auffi  bien  que  les  beftes 
cheualines,  &.  autres,  engendrées  &  nées  au  defcroifl 
de  la  Lune,  lefquelles  font  imbecilles,  de  peu  de  fer- 
uice  &.  durée,  comme  l'expérience  nous  apprend  :  au 
contraire  des  enfans  naiffans  en  Lune  nouuelle,  &.  auant 
qu'elle  foit  pleine,  qui  font  habiles,  fains,  &  de  longue 
vie.  Les  Anciens  auffi  inuoquoient  en  leurs  enfantemens 
la  Deefle  Iunon  :  difans  que  quand  elle  dominoit  au 
ciel,  que  cela  feruoit  beaucoup  aux  accouchemens  &. 
"appelloient  Lucine  8t  Lucefienne,  de  ce  qu'elle  ame- 
noit  au  iour  ce  qui  eftoit  preft  de  naiftre.  Et  voicy 
qu'en  dit  Ronfard. 

Toy  Deejfe  Lutine 
Requife  par  trois  fois, 
De  la  vierge  en  gefine 
Tu  exauces  la  voix  :  , 

Et  dejjerres  la  porte 
Au  doux  fruid  qu'elle  pour. 

Tu  as  de  la  Nature 
La  clef  dedans  les  mains, 
Tu  donnes  l'ouuerture 
De  la  vie  aux  humains, 
Et  desjîecles  auares 
Les  faultes  tu  repares. 

Les  Anciens  appelloient  auffi  lunon,  fut-il  encore? 
adioufté,  Opigene,  de  ce  qu'elle  donnoit  aide  aux  fem- 
mes enceintes  :  Februale,  dautant  qu'elle  purge  les 
femmes  par  leurs  menftruës  :  Fluonienne,  ayant  la  vertu 
de  reftreindre  le  fang  aux  femmes  tandis  qu'elles  con- 
çoiueflt  :  Cinzie,  de  ce  qu'eftant  la  femme  greffe  accou- 
chée, on  difoit  que  la  ceinture  efloit  defnoùee,  &  on  la 
prefentoit  au  temple  de  Diane,  qui  s'appelloit  Solinzo- 
nia,  comme  qui  diroit  defnouërefîe  de  ceinture  :  &  de  là 
eft  venu  que  les  François  appellent  vne  femme  greffe 
enceincle.  Mais  demanda  encores  l'accouchée,  ces  An- 
ciens ne  bailloient-ils  point  quelques  remèdes  pour 
rendre  faciles  les  enfantemens  ?  On  trouue,  luy  fut-il 
refpondu,  que  l'herbe  de  Dyctame  mife  fous  les  femmes 
en  leurs  accouchemens,  leur  aidoit  beaucoup  :  ce  qui 
eft  confirmé  par  les  Grecs,  qui  mettoient  fur  la  telle  de 
Diane  des  guirlandes  ou  chapeaux  de  Dy&ame,  comme 

il   fe  trouue    aux  Images    des  Dieux    Matthiole  auffi  a 
efcrit,    que    les    femmes    Goritienfes    prenoient,    pour 
dernier  remède,   en  leurs  accouchemens,    vn  breuuage 
d'vn  fcrupule  d'argent  vif.    Les  autres  s'aidoient  de  jus 
de  porreau,    beu  auec  vin  blanc  :  aucunes   de  jus   de 
perfil  tiré  auec  vin-aigre,    &.  méfié  auec  vn  peu  de  fel. 
La  plus-part  vfoit  auffi  d'huile  faic~le  de  fleurs  d'oignon 
de  lis,  auec  vn  peu  de  faffran,  &.  de  caffia  odorante  :  ou 
bien  prenoit  de  la  graine  de  giroflée,  pilee  &  beuë  auec 
vin  blanc  :  ou  bien  vfoit  de  grenil,  en  Latin  milium  Solis- 
Et  outre  tout  cela,  ils  eflimoient  fort  fouuerain  l'émant 
attaché   à   la    cuiffe    de   la  femme   qui   eftoit  en    mal 
d'enfant.    Ceux  de  la  Seree  ne  voulans  adioufler  foy  à 
ce  remède,    l'vn  d'icelle  leur  demanda  :    pourquoy    ne 
croirez-vous  que  l'émant  aide  &  donne  fecours  en   l'ac- 
couchement,  comme  il  eft  vrai  qu'il  attire  à  foy  le  fer, 
encores  que  ce  foit  vne  chofe  admirable?  Sur  la  fin  de 
celle  Seree,  chacun  fe  voulant  retirer,  de  peur  de  faire 
tirer  les   courtines,    on  fe  va   mettre    fur  les  trauaux, 
&.  fur  le  mal  &.  péril  où  les  femmes  fe  trouuent  en  leurs 
enfantemens  :  &  bien  plus  en  vn  païs  qu'à  l'autre.    Il  fut 
difl,  qu'il  s'efloit  trouué    de   pardeçà  des    femmes    fi 
malades    en    leurs    accouchemens,    qu'elles    s'eftoient 
iettees  en  l'eau,  les  autres  tuées,  aucunes  efiancees  par 
les  feneftres,'  tant  le  mal   les  preffoit  :  iufques  là,  qu'il 
s'en  eft  trouué  (ô  pauure  condition  humaine!)  de  tant 
tourmentées,  qu'elles  fe  font  auec  les  ongles  ouuert  les 
entrailles,  &  defchiré  les  parties  du  dedans  :  St  fi  en  y  a 
eu  qui  fe  font  données  aux  diables  :  &.  ont  adioufté  foy 
aux    Sorciers   &   Magiciens,  s'aidans   de  la  chemife  d>' 

neceffité  :  qui  efl  faifle  de  lin  filé  au  nom  du  diable,  la 
nuift  de  Noël,  par  des  filles  chaftes.  Quelqu'vn  mit  eu 
auant  la  fainfte  efcriture,  qui  dit,  dolor  vt  parturie7itis, 
comme  eftant  le  mal  plus  grand  que  tous  les  autres,  &. 
qu'Euripide  auoit  efcrit,  qu'il  aimerait  mieux  trois  fois 
tomber  fur  fa  targe,  qu'enfanter  vne  feule  fois,  &  que 
Polydore  auoit  dit,  que  la  fille  d'vn  Roy  d'Angleterre 
eftant  mariée  auec  vn  grand  Prince,  fut  fi  malade  à  fon 
accouchement,  que  iamais  elle  ne  voulut  plus  coucher 
auec  fon  mary,  quelques  commandemens  &.  prières 
que  le  Roy  d'Angleterre,  fon  père,  &  fon  mary,  luy 
peuffent  faire  :  &.  fi  fut  adiouftee  vne  chofe,  dont  tous 
ceux  de  la  Seree  n'auoient  iamais  ouy  parler  :  c'efl  que 
Torquemade  Efpagnol  a  efcrit,  comme  l'ayant  veu,  les 
femmes  de  Naples  eflre  en  fi  grand  danger  en  leurs 
accouchemens,  que  fi  vn  petit  animal,  qui  fort  auant 
que  l'enfant  vienne  au  monde  touche  la  terre  incontinent 
qu'il  fera  forty,  la  femme  meurt  à  l'inflant.  Et  pour  ce 
dit  Torquemade,  quand  vne  femme  veut  accoucher  en 
ce  païs-là,  on  tend  les  draps  par  toute  la  chambre  de 
peur  que  ce  beflion  ne  tombe,  ou  fe  puiffe  couler  en 
part,  où  touchant  la  terre  le  dommage  fufdit  en  puilTe 
aduenir.  Et  afieure  l'Efpagnol  cefte  chofe  auffi  certaine 
&  véritable  comme  elle  efl  merueilleufe,  &.  non  iamais 
ouïe  ni  efcrite  par  aucun  Autheur  :  parce,  dit-il,  que 
tous  ceux  qui  ont  efté  &.  demeuré  en  ce  Royaume 
en  donnent  tefmoignage.  Il  me  fouuient  que  quelqu'vn 
lors  auoit  répliqué,  qu'il  ne  fçauoit  comment  cela  fe 
pouuoit  faire,  veu  qu'anciennement  incontinent  que  la 
femme  eftoit  deliuree  de  fon  enfant,    on  le  prenoit,  &. 

luy  faifoit-on  toucher  la  terre,  à  fin  qu'elle  print  ceft 
enfant  en  fa  prote&ion  &  fauuegarde,  qui  fe  mettoit 
entre  fes  bras,  en  inuoquant  Leudnjm  Deam,  laquelle 
affiftoit  aux  enfans  pour  les  leuer  de  terre  :  comme 
nous  trouuons  en  fainét  Auguftin.  Et  f't  trouuons 
qu'anciennement  les  Fées  ou  Nymphes  affiftoient 
aux  petits  enfans  comme  nourrices,  &  prefidoient 
aux  enfantemens.  Si  les  femmes,  répliqua  vn  de  la 
Seree,  endurent  tant  en  leurs  enfantemens,  ie  croy 
que  ce  font  celles  qui  font  mariées,  &  qui  ne  l'ont  point 
defrobbé  :  car  i'en  ay  veu  de  celles  qui  cachent  leur 
groffeffe,  auoir  accouché  fans  douleur,  mefmes  qu'on 
n'auoit  point  cogneu  qu'elles  fuffent  greffes  ?  Et  à  ce 
propos,  difoit-il,  il  me  fouuient  d'vne  fille,  laquelle 
eftant  groffe,  ne  voulut  iamais  confefler  aux  fages- 
femmes,  qui  affeuroient  qu'elle  l'eftoit.  Mais  eftant 
accouchée,  on  luy  difoit,  Vous  faifiez  bien  la  rufee,  &. 
la  fille  de  bien  :  dites,  eftiez-vous  pas  groffe  ?  Lors  cefte 
pauure  pecherefTe  leur  va  dire,  le  ne  penfois  pas  qu'on 
fift  ainfi  les  petits  enfans.  Qu'elle  fut  fi  fimple  que  cela, 
adiouftoit-il,  on  le  peut  cognoiftre  de  ce  qu'elle  de- 
manda vn  iour  à  fa  mère,  lequel  des  deux  engrofibit, 
ou  celuy  qui  eftoit  deffus,  ou  celuy  qui  eftoit  deffous  : 
&  fa  mère  en  fe  riant,  luy  difant,  Ceft  celuy  qui  eft 
deffus  :  Vrayement,  dit-elle  lors  à  fa  mère,  noftre  valet 
en  pourroit  donc  bien  auoir.  Que  celles  qui  le  font  à 
cachettes,  difoit-il  encores,  ne  font  gueres  malades, 
ou  qu'elles  portent  le  mal  plus  patiemment  que  les 
autres,  vous  l'apprendrez  d'vne  fille-femme  qui  accou- 
cha en  dormant  :  &.  n'euft  efté  que  l'enfant  déclara  en 
■  v.  5 

criant,  que  fa  mère  efloit  accouchée,  on  n'eu  eufl  rien 
fceu.  Or  les  femmes,  après  auoir  reparé  la  brèche  de 
cefle  peccatrice  accouchée,  &.  remis  le  tout  en  bon 
eflat,  elles  s'enquierent  d'elle  de  tout  le  Fai<5t  :  &.  entre 
autres  chofes,  elle  leur  dit  qu'elle  n'auoit  fenty  en 
toute  fa  grofiefie,  ne  en  accouchant  aucun  mal,  & 
qu'elle  ne  penfoit  point  eflre  accouchée  quand  on 
l'efueilla,  &  qu'elle  n'eufl  iamais  penfé  qu'on  engroffaft 
&.  qu'on  accouchafl  ainfi.  Ces  femmes  esbahies  com- 
ment les  femmes  impudiques  ne  font  auffi  malades  en 
leurs  accouchemens  que  les  femmes  de  bien,vne  d'entre 
elles  leur  va  dire,  que  par  mefme  raifon  elles  deuoient 
s'efmerueiller  de  ce  qu'on  trouue  par  eferit,  qu'en  vne 
grande  mortalité  qui  fut  à  Rome,  M.  Aurelle  manda 
qu'on  contait  le  peuple  :  &  qu'il  fut  trouué  que  de  cent 
&.  quarante  mil  femmes  bien  viuantes,  les  quatre  vingts 
mil  moururent,  &  de  dix  mille  mauuaifes  bourdelieres, 
quafi  toutes  efchapperent.  Et  pour  confirmer  cecy, 
il  fut  dit,  qu'il  y  auoit  des  païs  &.  contrées,  où  les 
femmes  accouchent  facilement  :  ceux  qui  ont  voyagé 
au  nouueau  monde  affeurans,  &  ayans  eferit,  que  le 
trauail  d'enfant  aux  Indes  n'efl  grand  ny  de  grand' 
durée,  les  femmes  ne  laiffans  de  trauailler  toft  après 
l'enfantement  :  &  encores  qu'elles  n'ayent  point  de 
fleurs,  fi  ne  laifTent  elles  à  Formiller  d'enfans,  contre 
toute  Philofophie  &  Médecine.  On  amena  en  ieu 
Diodore,  pour  monftrer  qu'il  y  a  des  pays  où  les  fem- 
mes en  accouchant  n'endurent  gueres,  qui  dit,  que  les 
Ligures  fe  fafchans  du  trai  ail  de  l'agriculture,  voulurent 
que    les   femmes    leur  aydalTeut,  &  efians  contraintes 

de  trauailler,  elles  fe  louent  :  que  fi  en  trauaillant  elles 
Tentent  le  mal  d'enfant,  elles  ne  font  que  s'en  aller  vn 
peu  à  l'efcart,  &.  eftans  accouchées,  mettent  leurs  enfans 
entre  les  fueilles,  &.  l'en  couurcnt  :  puis  de  peur  de 
perdre  leur  iournee,  elles  s'en  retournent  l'acheuer, 
fans  parler  d'eftre  accouchées,  &  fans  que  perfonne 
en  cognoiffe  rien.  Et  fans  aller  fi  loing,  regardons  aux 
femmes  des  Suiffes,  lefquelles  trottans  après  leurs 
marys,  vous  les  voyez  auiourd'huy  porter  au  col  l'enfant 
qu'elles  auoient  hier  au  ventre  :  &  ces  Egyptiennes  qui 
vont  elles  mefmes  lauer  leurs  enfans  qui  viennent  de 
naiftre,  &.  prenent  leur  baing  en  la  plus  prochaine 
riuiere.  Auffi  fut-il  dit,  qu'on  trouuoit  en  Exode,  que  les 
femmes  des  Hébreux  accouchoyent  fort  aifément,  & 
fans  grand  trauail.  Ce  qui  eft  confirmé  par  les  fages- 
femmes,  à  qui  Pharaon  auoit  commandé  de  tuer  tous 
les  mafles  des  Hébreux  :  car  n'en  voulans  rien  faire, 
elles  dirent  pour  excufe,  que  les  femmes  des  Hébreux 
efloient  fi  bien  complexionnees,  &.  fortes  de  nature, 
qu'elles  accouchoyent  auant  que  les  obftetrices  &  ma- 
trones fufient  arriuees.  Et  fi  fut  adioufté,  que  Procopius 
difoit  en  la  guerre  des  Gots,  que  les  femmes  de  ce  pays 
là  eftoient  fi  adonnées  à  la  chaffe  des  groffes  beftes, 
auec  leurs  marys, qu'elles  ne  viuoient  d'autre  chofe  que 
de  la  chair  de  ces  animaux,  ne  fe  veftans  que  de  leurs 
peaux,  &  qu'ayans  enfanté,  elles  ne  nourriffoient  point 
leurs  enfans  de  laift,  mais  de  la  moelle  de  ces  beftes, 
enuelopans  leurs  enfans  es  peaux  de  ces  animaux  fau- 
uages,  puis  les  pendans  aux  arbres,  leur  mettoyent  en 
la  bouche  de  la   moelle  de  ces  beftes,  puis  incontinent 

elles  s'en  retournoient  à  la  chaffe.  Il  y  en  eut  beaucoup 
en  la  Seree,  qui  adioufterent  foy  à  tout  ce  que  delTus  : 
mais  ils  ne  voulurent  pas  croire  ce  que  Claudianus  &. 
luuenal  auoient  laiiîé  par  efcrit  :  qui  eft,  que  les 
femmes  des  Nains  &  Pygm'jes,  appeliez  des  Latins 
Nani}  Pygmœi,  Putmiiones,  &  Pumuli,  enfantent  au 
cinquiefme  an,  &.  font  vieilles  à  huift  ans,  encores  qu'on 
leur  eut  dit,  que  ce  petit  peuple  habitoit  les  dernières 
parties  des  monts  de  l'Indie.  11  y  auoit  en  eefte  Seree 
vne  honefle  &.  vertueufe  Dame,  qui  efloit  auec  fon 
mary,  laquelle  eftoit  fi  malade  en  fes  accouchemens, 
qu'elle  va  fouhaiter  eftre  en  ce  païs-là,  où  on  accouche 
fans  grand  trauail  :  puis  en  regardant  fon  mary  fe  print 
à  pleurer,  luy  difant  que  Tyrefias  n'auoit  iamais  efté 
femme,  ou  pour  le  moins,  pendant  qu'il  eftoit  femme, 
n'auoit  iamais  enfanté,  qui  refpondit  à  Menipus,  ayant 
efté  homme  &  femme,  que  la  vie  féminine  efloit  plus 
aggreable  &  meilleure  que  celle  des  hommes,  y  ayant 
moins  d'affaire  :  mefme,  difoit  Tyrefias,  que  les  fem- 
mes dominent  les  hommes,  fans  qu'il  leur  foit  befoing 
guerroyer,  ne  contefter  es  affemblees,  ni  quereller  aux 
plaidoyers  :  &.  fi  adioufta  encores,  que  Tyrefias  n'auoit 
iamais  leu  Euripide,  ou  Medee,  lefquels  déplorent  le 
fexe  féminin,  comme  celuy  qui  eft  miferable,  &.  qui  en- 
dure vn  mal  inénarrable  aux  trauaux  d'enfans.  Le  mary 
lors  va  confeffer  à  toute  la  compagnie,  la  peine  où  il 
efloit,  &  l'ennuy  qu'il  enduroit  pour  fa  femme  quand 
elle  efloit  greffe,  &.  en  accouchant,  &.  pour  cefle  caufe, 
il  nous  va  dire  qu'il  s'accofloit  de  fa  femme  le  moins 
qu'il  pouuoit,  tant  il  l'aimoit,  8t  auffi  que  fa  femme  l'en 

prioit,  de  peur  d'engroffer  :  mais,  difoit-il,  elle  eft  fi 
fage,  &  me  porte  fi  grande  amitié,  que  quand  ie  luy  dy, 
M'amie,  fommes-nous  pas  affemblez  pour  eftre  en 
focieté  &.  commun  des  corps  mefmes  auffi  bien  que  de 
nos  efprits  &.  volontez?  Elle  me  refpond  feulement,  Les 
hommes  pour  le  moins  le  difent.  Vn  bon  Phyficien,  qui 
eftoit  en  cefte  Seree  reconfortant  ce  mary,  luy  va  con- 
feiller  tout  le  contraire  de  ce  qu'il  n'embraffoit  fouuent 
fa  femme  :  luy  difant  qu'il  efloit  la  caufe  du  mal  de  fa 
femme,  &.  par  confequent  du  fien  :  prouuant  par  bonnes 
raifons,  que  tous  ceux  qui  efloient  gros  &  puiffans, 
charnus  &  membrus,  ayans  les  efpaules  greffes  comme 
il  auoit,  deuoient  bien  fouuent  auoir  à  faire  à  leurs 
femmes,  s'ils  vouloient  les  garentir  de  fi  grands  dangers 
Si  accidents.  Dautant,  difoit-il,  que  quand  tels  maris 
vont  de  loing  à  leurs  femmes,  ils  apportent  tant  de  fe- 
mence  &  matière,  que  les  enfans  par  icelle  affiuence  fe 
font  fi  gros  &  maffifs,  qu'il  eft  impoffible  qu'ils  ne  met- 
tent leurs  mères  en  grand  danger.  La  femme  retint 
bien  cefte  recepte,  &.  le  mary  l'accompliffoit  à  fon 
pouuoir,  tant  il  craignoit  le  danger  où  il  auoit  veu  fa 
femme  :  fi  bien  que  depuis  elle  s'en  eft  bien  trouuee, 
&.  n'a  pas  efté  la  moitié  fi  malade,  fes  enfans  ne  naiffans 
pas  fi  gros  que  parauant.  Mais  elle  a  grand'  peur  qu'a- 
uec  le  temps  fon  mary  ne  puiffe  continuer  à  faire  cefte 
bonne,  vtile,  &.  fainéte  recepte,  dont  elle  fe  trouue  fi 
bien.  Et  en  recognoiffance  de  ce  bon  remède,  elle  l'a 
communiqué  à  celles  qui  efloient  fubiettes  à  mefmes 
accidents  qu'elle  :  qui  s'en  font  bien  trouuees,  au 
moins   celles  qui  ont  trouué  des  maris,   qui  ont  eu  le 

vouloir  Si  la  puiffance  d'exécuter  l'ordonnance  de  ce 
bon  Phyficien,  &  Naturalise.  Que  fi  encores  à  quelque 
femme  il  arriue  en  fon  enFantement  qu'elle  foit  malade 
iufques  à  l'extrémité,  pour  accoucher  d'enfans  trop 
gros  Si  puiflans,  qui  ne  peuuent  fortir  qu'auec  grande 
violence,  qu'elle  s'en  prenne  à  elle,  pour  ne  l'auoir  pas 
fait  pratiquer  à  fon  mary,  ou  s'en  prenne  à  fon  mary, 
qui  n'a  voulu  accomplir  cefie  petite  recepte.  Mais  auffi, 
répliqua  vn  autre,  i'ai  peur,  fi  les  Médecins  difent  vray, 
que  la  conception  foit  empefchee  par  ce  plaifir  affidu 
Si  trop  chaud,  qui  altère  la  femence  &  la  rende  fans 
force  &  vertu  :  Si  auffi  qu'Ariftote  dit,  qu'il  faut  toucher 
à  fa  femme  prudemment,  de  peur  qu'en  la  chatouillant 
trop  lafciuement,  le  plaifir  ne  la  face  fortir  hors  des 
gonds  Si  raifon.  Poffible,  va  dire  vn  autre,  que  le 
danger  où  fe  trouuent  ces  accouchées  vient  de  ceux 
qui  eftans  en  la  chambre,  mettent  vn  genoux  fur  l'autre, 
ou  tiennent  leurs  doigts  entrelacez  enfemble  :  car  plu- 
fieurs  affeurent  que  la  femme  enceinfte  n'accouchera 
point,  iufques  à  ce  qu'on  ait  decroifé  les  genoux,  ou 
que  l'on  ait  feparé  les  doigts  des  vns  d'auec  les  autres. 
Mais  parce,  difoit-il,  que  plufieurs  ont  paffé  à  pieds 
ioin&s  par  deffus  cecy,  fans  l'affermer,  difans  feulement 
que  Iuno  tenoit  ainfi  fes  doigts  lors  qu'Alcumena  eftoit 
en  trauail  d'enfant,  ie  ne  vous  en  diray  autre  chofe  : 
n'eftant  pas  d'aduis  de  mettre  vne  pauure  femme  en 
danger  de  fa  vie,  pour  m'en  affeurer.  Quelqu'vn  de  la 
Seree,  fe  fouuenant  de  cefte  pauure  femme,  qui  tout 
au  contraire  des  autres,  prioit  fon  mary  de  ne  luy  tou- 
cher,   de  peur  d'engroffer,    l'excufoit  honefiement,    Si 

auec  raifon,  mais  auffi  il  blafmoit  les  filles,  &  les  femmes 
mariées,  qui  font  les  fafcheufes  quand  leurs  maris  les 
conuient  à  telles  chofes,  auffi  reprenoit  les  maris  qui 
efloient  trop  aufteres  de  ne  les  y  conuier  point  :  l'vn 
qui  eft  de  femondre  les  hommes,  fentant  fa  femme  trop 
deshontee,  &.  l'autre  montrant  le  peu  d'amitié.  Ce  que 
pourrez  cognoiftre,  difoit  il,  par  vne  fille  nouuellement 
mariée,  à  qui  on  demanda  fi  défia  elle  auoit  eu  affaire 
à  fon  mary  :  non,  dit  elle,  mais  ouy  bien  mon  mary  à 
moy.  A  la  vérité,  répliqua  quelqu'vn,  les  marys  qui  ne 
veulent  rire,  iouir  &.  vfer  des  ioieux  plaifirs  de  Venus 
auec  leurs  femmes,  demonftrent  qu'ils  défirent  prendre 
leurs  voluptez  ailleurs,  ce  dit  Plutarque,  s'ils  ne  le  font 
pour  s'acouftumer  à  la  tempérance:  car  félon  le  mefme 
Plutarque,  il  eft  bon  de  quelque  fois  s'accouftumer  à 
s'abftenir  d'habiter  auec  fa  femme,  affin  que  iamais  on 
ne  foit  efmeu  de  la  conuoitife  de  celle  d'autruy.  le  ne 
fçay  quel  Philofophe  auffi  dit,  abflinence  eftre  vn  vray 
remède  pour  guérir  tous  appétits  :  donnant  grande 
louange  à  ceux  qui  défirent  monter  fur  mer,  &  ne 
font  point  :  &  fouhaitans  d'adminiftrer  l'eftat  public, 
s'en  abftienent,  &  conuoitant  d'efpoufer  femme,  s'en 
defiftent.  le  ne  fçay  toutesfois,  difoit  il,  fi  les  femmes 
prendront  cela  en  payement  &  fi  elles  croiront  leurs 
marys  de  cefle  Philofophie,  ne  fachans  que  c'eft  de 
cette  tempérance:  mais  ie  fçay  bien  qu'il  en  y  a  de  fi 
aufteres  &.  rudes  de  leur  nature,  qu'il  n'y  a  ordre  de  les 
pouuoir  efgaier  ny  efiouir  :  &  alors  il  faut  que  le  mary 
foit  fi  fage  &  équitable,  qu'il  die  en  foy-mefme  de  fa 
femme  (moyennant  qu'elle  foit  auec  fa  feuerité  pudique): 

Il  n'efl  raifonnable  que  ie  face  d'elle  comme  d'vne 
femme  &  comme  d'vne  amie  enfemble.  Mais,  répliqua 
vn  bon  Drolle,  ces  femmes  fi  mal  plaifantes  &  rechi- 
gnees  deuroient  donc  permettre  à  leurs  maris  de  s'ef- 
batre  ailleurs,  comme  ont  faiét  plufieurs,  lefquelles  n'ai- 
mans  pas  les  embraffemens  des  hommes,  ou  fe  voyans 
fteriles,  ont  tant  aimé  leurs  maris,  qui  defiroient  auoir 
des  enfans  pour  leur  laiffer  leur  fucceffion,  qu'elles  les 
ont  priez  de  faire  des  enfans  à  vne  autre  femme, 
qu'elles  mefmes  choififfoient,  eleuans  &  entretenans 
ces  enfans  comme  s'ils  euffent  erré  à  elles  :  ce  que  fit 
Stratonice  femme  du  Roy  Deiotarus.  Et  continuant,  va 
dire,  qu'il  trouuoit  bien  plus  effrange,  fi  Plutarque  dict 
vray,  ce  que  faifoit  le  mary  Romain,  lequel  ayant  ja 
affez  d'enfans  à  fon  gré,  fi  vn  autre  defirant  en  auoir, 
le  venoit  prier  de  luy  donner  du  tout  fa  femme,  ou  de 
lui  prefter  à  temps,  pour  la  reprendre  puis  après,  il 
n'en  faifoit  aucune  difficulté  :  voulans  les  Romains, 
quant  au  mariage  &  à  la  communauté  des  enfans, 
ofter  entr'eux  toute  occafion  de  ialoufie.  Le  Laconien 
en  faifoit  autant,  fors  que  fa  femme  ne  bougeoit  de  fa 
maifon  :  lequel  pouuoit  communiquer  fa  femme  à  qui 
l'en  requérait,  pour  auoir  des  enfans.  Et  qui  plus  eft, 
adiouftoit-il,  plufieurs  prioyent  eux-mefmes"les  hommes, 
defquels  ils  efperoyent  auoir  race  de  beaux  &.  bons  en- 
fans, d'engroffer  leurs  femmes,  les  mettans  eux-mefmes 
auec  leurs  femmes  :  les  marys  ne  fentans  aucun  ennuy 
pour  leurs  femmes  :  es  chofes  qui  tant  trauaillent  & 
tourmentent  de  douleur  &  de  ialoufie  la  plus  part  des 
hommes    du  iourd'huy  :    qui    font    fi    ialoux    de   leur? 

femmes,  que  toutes  les  peines  du  monde  ne  font  rien 
au  prix  de  leur  mal.  Vne  Feffe-tonduë  s'addreffant  lors  à 
nous  autres  gens  mariez,  nous  va  admonnefler,  que 
n'euffions  fi  eftxangement  à  .îous  fafcher,  fi  d'auenture 
nos  femmes  fe  faifoient  feruir  à  couuert,  veu  que  deux 
Republiques  bien  policées,  &  grandes,  ne  l'ont  trouué 
mauuais,  mefmes  l'ont  pourchaffé  :  &.  que  le  meilleur 
en  cela  c'eftoit  de  prendre  patience,  &  que  Caton  ne 
trouuoit  rien  en  la  vie  de  Socrate  plus  louable  que  fa 
patience,  de  s'eftre  toufiours  doucement  porté  enuers 
fa  femme  fi  teftue,  &  enuers  fes  enfans  qui  eftoient  fi 
eceruellez  :  eftimant  à  vn  homme  plus  grand  louange 
d'eftre  bon  mary  que  bon  Sénateur.  De  vouloir, 
adioufloit-il,  battre  fa  femme  pour  Pempefcher  de  s'ef- 
batre,  elle  en  fera  encores  pis  :  &  auffi  que  Caton,  le 
plus  fage  de  Romme,  difoit  que  celuy  qui  battoit  fa 
femme,  pour  quelque  chofe  que  ce  fuft,  commettoit 
auffi  grand  facrilege,  comme  qui  violerait  les  plus 
fainétes  chofes  du  monde.  On  commençoit  à  fe  retirer, 
n'euft  efté  qu'vn  de  la  Seree  nous  ramenant  aux  fem- 
mes greffes:  nous  conta  qu'en  fa  rue  on  auoit  enterré 
vne  femme  greffe,  morte  de  mal  d'enfant,  vn  peu  trop 
toft,  &.  fans  la  faire  ouurir:  eftant  défendu,  à  caufe  des 
chofes  eftranges  qui  arriuent  aux  femmes  greffes,  & 
accouchées,  de  n'enterrer  vne  femme  greffe  morte, 
auant  que  d'eftre  ouuerte,  qui  fera  autrement,  di6t  la 
loy,  il  tue  l'enfant,  l'enterrant  auec  la  mère.  On  dit, 
aioufta-il,  que  Gorgias  donna  occafion  à  cefte  loy,  qui 
fortit  en  vie  hors  du  corps  de  fa  mère  ainfi  qu'on  la 
vouloit  brufler.  Les  mefmes  loix  auffi  ayans  condamné 

vue  femme  à  la  mort,  fi  elle  eft  groffe,  on  la  laiffe  ac- 
coucher: &  encores  qu'on  en  doute,  fi  elle  dit  qu'elle  le 
foit,  pour  prolonger  fa  vie,  on  la  gardera  iufques  après 
neuf  mois:  ce  que  firent  les  Anglois  enuers  Ieanne  la 
pucelle,  laquelle  fe  voyant  condamnée,  afin  d'efchapper 
feignit  d'eflre  greffe:  parquoy  eftant  gardée  neuf  mois, 
&  d'auantage,  &.  voyant  que  cela  efloit  faux,  on  la  fit 
brufier,  toutesfois  iniuflement  ce  dit  Valerandus  Vara- 
nius.  Mais  parce  qu'il  y  auoit  des  femmes  groffes  en 
cefle  compagnie,  aufquelles  y  auoit  danger  de  donner 
quelque  apprehenfion,  ie  fus  d'aduis  de  faire  finir  le 
propos,  &  la  Seree. 

Des  Nourrices. 


Les  deux  précédentes  Serees  auoient  efté  faicles  l'vne 
chez  vne  femme  greffe,  l'autre  chez  vne  accouchée, 
cefte  cy  en  la  maifon  d'vne  nourrice:  laquelle  nous  pria 
durant  la  Seree  de  luy  dire  les  conditions  d'vne  bonne 
nourrice,  ayant  peur,  eftant  délicate  &  maladiue,  de  ne 
pouuoir  acheuer  la  nourriture  de  fon  fils:  fçachant  que 
la  nourrice  peut  beaucoup  à  former  non  feulement  le 
corps  de  l'enfant,  mais  auffi  fes  mœurs  :  la  nourriture 
&  le  laiét  qu'il  prend,  tirent  à  foy  la  complexion  de  la 
nourrice  :  après  le  père  &.  la  mère  ne  retirant  tant  du 
naturel  de  perfonne  que  de  fa  nourrice,  à  caufe  de  fon 
laid  qu'il  tette  :  ce  qui  efl  confirmé  par  des  chiens 
nourris  par  des  louues  qui  deuiennent  furieux,  &  les 
petits  leonceaux,  au  contraire  eflre  appriuoifez  s'ils  font 
nourris  de  laicl  de  vache  ou  de  cheure  :  comme  on 
void  les  aigneaux  nourris  de  lai<5t  de  cheure,  auoir  la 

laine  plus  rude  que  ceux  qui  font  alai&ez  d'vne  brebis, 
qui  ont  le  poil  plus  mol.  Et  ne  dit-on  pas  auiourd'huy 
quand  on  veut  dépeindre  vn  homme  cruel,  il  a  efté 
alaifté  d'vne  lionne?  Ceux  qui  ont  efcrit  la  vie  des  Em- 
pereurs, difent  que  la  cruauté  de  Caligule,  &  l'yuron- 
gnerie  de  Tybere,  ne  vindrent  que  de  leurs  nourrices. 
Tertullian  dit  que  Braffian  Caracalle  Empereur,  fils  de 
Seuere,  auoit  efté  nourry  d'vne  femme  Chreftienne  :  pour 
monftrer  qu'il  n'eftoit  fi  cruel  que  fes  predecefTeurs. 
Qui  ne  fçait,  difoit  noftre  hofteffe  de  nourrice,  que  la 
loufche  peut  par  fon  regard  rendre  l'enfant  qu'elle 
nourrit  bicle?  Car  ne  regardant  fon  enfant  que  de 
coflé,  lequel  a  fon  œil  fort  humide,  par  accoutumance 
d'eflre  ainfi  regardé,  prend  aiféinent  le  ply  de  regarder 
de  trauers  :  comme  eftant  nais  le  Mercredy,  regardans 
la  fepmaine  de  trauers.  La  nourrice  yurongne,  adiouftoit- 
elle,  rendra  l'enfant  fubiet  à  conuulfion,  &.  à  débilité  : 
la  maladiue  maladif:  celle  qui  aura  les  yeux  noirs, 
noircira  ceux  de  l'enfant,  quoy  qu'ils  foient  blancs  na- 
turellement :  &.  d'auantage,  l'infenfé  rendra  l'enfant  fol, 
l'enfançon  auec  le  laift  conuertiiTant  en  fon  naturel  la 
complexion  de  la  nourrice,  &.  les  complexions  du  corps 
eftans  fuiuies  de  celle  de  l'efprit.  Et  penfe,  pourfuiuoit 
noflre  nourrice,  qu'ofter  aux  mères  leurs  en  fans  poul- 
ies donner  à  vue  autre  nourrice,  ne  peut  eflre  autre- 
ment expofé,  que  faire  vn  contretemperament  à  la 
nature,  fi  contraire,  que  nous  trouuons  que  Caton 
faifoit  alaicler  à  fa  femme  qui  nourifToit  fon  fils,  les 
enfans  des  ferfs  qu'il  vouloit  donner  à  fon  fils  pour  le 
feruir  :  afin  que  par  ce  laift  commun  entre  eux,  ils  fuf- 

fent  plus  feruiables  à  leur  petit  maiftre,   fe  rapportans 

mieux  de  complexion  &  de  naturel.  Combien  que  fans 

comparaifon,  répliqua   quelqu'vn  à   noftre  nourrice,    il 

foit  meilleur  que  l'enfant   prene    fa   nourriture    de   fa 

propre  mère,    le  fait  de  la  mère  n'eftant  qu'vn    fang 

blanchy,  femblable  à  la  fubftance  dont  il  eftoit  nourry: 

toutes-fois  il  fe  trouue  tant  d'occafions  qui  empefchent 

les  mères   d'eftre    nourrices,    que    bien   fouuent    nous 

fommes  contraints  de  faire  nourrir   nos    enfans   à    des 

eftrangeres  :  encores  que  nous  fâchions  que  le  laiét  de 

la  mère  feroit  beaucoup  meilleur,  comme  eflans  nourris 

de  mefme  matière  dequoy  nous  fommes  faits.     Parquoy 

Tacite  rendant   la  raifon  de  ce  que  les  Allemans  font  fi 

grands,  il  dit  :   chacune  mère  auffi  traite  &.  nourrit  fon 

fils   &  l'alaifte  de  fes  mamelles  :    les  mamelles  n'eftans 

données,    ce  dit-il,    à  la  femme  pour  l'ornement  de  fa 

poitrine,  mais  nature  les  luy  a  données  pour  le  nourrif- 

fement  de  fes  enfans,   &.  attachées  en  affiette,  propre 

pour  pouuoir  baifer,    embrafier,    &.  careffer  fon  enfant 

en  l'alaidtant  :  voulant  par  là  nous  donner  à  entendre, 

que  l'enfanter,    nourrir,  &.  efleuer,  n'ont  pas  pour  leur 

but  aucune  vtilité,   mais    vne    charité    &.    dileftion  : 

laquelle  fe  monftreroit  mieux  en  la  mère, qui  feroit  plus 

foucieufe  de  fon  enfant,  qu'en  la  mercenaire,  &.  fi  feroit 

cefte  mère  entière  mère,   &  pour  l'enfanter,    &  pour  la 

nourriture  de  fon  enfant:  &  fi  ne  ferions  pas  en  danger 

que   les  nourrices    fuppofaffent   leurs  enfans    pour    les 

noftres  :  faifant  vn  grand  tort  à  nous,  &  à  nos  enfans, 

de  nous  en  deffaire  après  les  auoir  tant  defirez  :  car 

fouuent    il  fe  trouue  des  pères  &  des  mères   qui  ne 

voyent  leurs  enfans  finon  quand  ils  les  enuoient  aux 
champs,  &  quand  on  les  retire  de  nourrice.  Et  de  cela 
i'ay  veu  arriuer  vn  grand  débat  entre  le  mary  &  la 
femme.  Ce  mary  ayant  vne  femme,  &.  vne  maiftreffe, 
eftans  toutes  deux  accouchées  en  mefme  temps,  enuoye 
les  deux  enfans  à  nourrice,  &.  fait  fi  bien  qu'autre  que 
luy  ne  fceut  iamais  quel  eftoit  le  légitime  &  quel  efloit 
le  baftard.  Les  deux  ans  paffez,  il  fait  reuenir  les  en- 
fans en  fa  maifon,  fans  vouloir  dire  à  fa  femme  quel  eft 
le  fien.  Auffi  qu'ils  reffemblent  fi  bien  le  père,  &  fi  peu 
les  mères,  qu'on  ne  les  peut  difcerner.  La  femme  difoit 
à  fon  mary,  Vous  receuez  bien  vos  deux  enfans,  8t  en 
auez  ioye,  mais  vous  me  priuez  du  mien,  &  me  faites 
maraftre  de  tous  deux.  Le  mary  luy  refpondoit  :  Confi- 

dere  feulement  que  l'vn   eft  ton  fils,    &.   l'autre   eft  fon 

■ 
frère  &.  fils  de  ton  mary.  Il  y  a  long  temps  que  ie  t'euffe 

dit  lequel  des  deux  eft  ton  fils,    fi  ie  n'euffe  craint  que 

tu  euffes  efté  à  l'vn  mère,  &  à  l'autre  maraftre.  Si  eft-ce, 

va  répliquer  quelqu'vn,    que  les  Romains,  exemplaires 

de  toute  vertu  &  fageffe,   ne  faifoient  pas  nourrir  leurs 

enfans  à  leurs  mères,  ne  en  leurs  maifons,  non  plus  que 

nos  predeceffeurs  François.  Les  Romains  ne  voulans  voir 

leurs  enfans  iufques  à  l'aage  de  fept  ans,   non  plus  que 

les  Perfes,  ce  dit  Valere  :    parce  qu'ils  ne  permetoient 

que  leurs  enfans  leur  vinffent  au  deuant,   iufques    à  ce 

qu'ils  euffent  apprins  à  les  honorer.    Les  François,  plus 

feueres,    ne   les   receuoient  iufques   à  ce  qu'ils   fufient 

affez   forts   pour    manier    les  armes.    De   là,    ie  veux 

inférer,    difoit-il,    que  les  enfans  des  Romains,    ne  des 

François,   n'eftoient  pas  nourris  aux  maifons  de  leurs 

peres  &  mères  :  n'eftant  pas  poffible  aux  pères  de  fe 
pafler  de  voir  leurs  enFans  nourris  auec  eux:  lefquels 
encores  qu'ils  foient  petits  les  rendent  fols,  eftans 
grands,  bien  fouuent  enragez.  Noflre  hoflefTe  de  nour- 
rice ce  pendant  prie  ceux  de  la  Seree,  de  luy  apprendre 
à  choifir  vne  bonne  nourrice,  au  cas  qu'elle  ne  puiffe 
acheuer  la  nourriture  de  fon  enfant.  Premièrement,  luy 
fut-il  refpondu,  faut  eflire  vne  nourrice  qui  foit  faine  & 
qui  foit  de  mefme  tempérament  que  l'enfant  qu'on  luy 
baille  à  nourrir  :  car  c'efl  vne  reigle  infallible,  que  du 
lai6t  que  l'enfant  tette  dépend  toute  la  fanté  corporelle 
de  fa  vie.  Lampridius  efcrit  que  l'Empereur  Tite  fut 
tout  le  temps  de  fa  vie  maladif,  pour  auoir  eu  vne 
nourrice  mal  faine  :  car  le  mal  ayant  occupé  le  rang, 
il  le  corrompt,  eftant  corrompu,  le  lai<ft  le  fera  auffi, 
qui  efl  elabouré  du  fang  le  plus  pur  :  mefmes  qu'il  en  y 
a  qui  difent  que  l'enfant  prendra  le  mal  de  fa  nourrice, 
&  elle  demeurera  faine.  Pourquoy,  difoit-il,  l'enfant  ne 
fe  fentira  du  mal  de  fa  nourrice,  &  qu'il  fera  fuiet  au 
mal  caduc  s'il  tête  le  laiét  d'vne  nourrice,  qui  aura 
mangé  du  perfil,  fi  nous  croyons  à  Pline  puis  qu'il  fe  fent 
bien  de  la  médecine  qu'elle  aura  prinfe.  De  forte  qu'il 
s'efl  trouué  des  Médecins  Italiens,  lefquels  bailloyent 
des  médecines  à  la  nourrice,  pour  purger  &  guérir 
l'enfant.  11  fera  auffi  bon,  luy  fut-il  dit,  d'eflire  vne 
nourrice  difcrete  &  fage,  s'il  s'en  trouue,  parce  que  le 
laiét  d'vne  telle  nourrice  profite  grandement  à  Pefprit 
de  l'enfant  :  &  parce  que  le  lait  d'vne  telle  nourrice 
efl  chaud  &  fec,  qui  font  deux  qualitez  par  lefquelles 
fe  corrige  la  froideur  &  humidité  que  l'enfant  apporte 

du  ventre  de  la  mère.  Que  fi  vous  voulez  auffi  auoir 
efgard  à  la  fanté  de  l'enfant,  il  fera  bon  de  mettre  en 
fa  maifon  vne  nourrice  quatre  ou  cinq  moys  deuant 
l'enfantement,  &.  luy  bailler  à  manger  des  mefmes 
viandes  que  mange  la  femme  enceinte  :  afin  que  la 
nourrice  ait  le  loifir  &  temps  de  confumer  le  fang, 
&  les  autres  mauuaifes  humeurs  prouenues  des  mau- 
uais  alimens  qu'elle  auoit  mangé  au  commencement  : 
&  afin  auffi  que  l'enfant  incontinent  qu'il  fera  né, 
tette  le  Iai6l  mefme  duquel  il  s'eft  maintenu  au  ventre 
de  fa  mère,  au  moins  faift  de  mefmes  viandes. 
Dauantage,  difoit-il,  ie  voudrais  que  la  nourrice  n'eufl 
point  tant  de  laift,  de  peur  qu'il  fe  caillebotafh  &.  cor- 
rompifi  auxmammelles  :  ne  trop  peu  auffi,  le  trop  peu 
de  laid  demonftrant  le  tempérament  trop  chaud  &. 
trop  fec  :  &.  encores  vaudroit  mieux  le  trop  que  le  peu. 
A  cefle  caufe,  les  Médecins  des  grands  Seigneurs  font 
chois  d'vne  nourrice  qui  aura  la  poiiftrine  ample  & 
large.  le  defirerois  auffi,  adiouftoit-il,  qu'elle  ne  fufl 
point  cholere,  &  qu'elle  fufl  exempte  de  toute  paffion 
d'efprit  :  d'autant  que  Pvn  &  l'autre  efchauffant  les 
humeurs,  prouoquent  les  menftrues,  &.  par  confequent 
font  retirer  la  matière  du  laicl.  :  lequel  aucunefois  défaut 
par  la  feule  ebulition  de  cholere,  le  fang  qui  fouloit 
eftre  attiré  des  mammelles  fe  retirant  ailleurs.  Il  ferait 
pareillement  bon  que  la  nourrice  n'aimaft  point  les 
hommes,  s'abftenant  de  tout  ce  qui  peut  efchaufer  le 
fang,  &.  aiguillonner  la  nature  à  Venus  :  car  lors  &  les 
humeurs  &.  les  emunftoires  emprunteraient  vne  odeur 
puante  :   fi  que  l'enfant  fucçant  tel  laift,   auroit  l'efto- 

mach  gafté  par  la  fubftance  d'iceluy,  &.  le  tendrelet 
cerueau  feroit  corrompu  par  la  fenteur  véhémente  des 
puantes  aifeelles  de  la  trop  ardemment  amoureufe 
nourrice:  que  fi  elle  a  quelque  defir  d'amour,  &.  n'eft 
fatisfaite,  cela  troublera  plus  le  laiél  que  fi  elle  conuerfoit 
fagement  auec  fon  mary,  le  laiift  efchaufé  d'vne  femme 
paffionnee  d'amour,  eftant  pire  que  celuy  d'vne  femme 
groffe  :  &  pour  cela,  il  fait  bon  prendre  vue  femme  des 
champs  pour  nourrice  :  ioint  autres  inconueniens  qui 
font  plustofl  aux  nourrices  de  villes  qu'à  celles  des  villa- 
ges. Pour  remédier  aux  efguillons  de  la  chair  il  feroit 
bon  de  faire  vfer  aux  nourrices  du  Nénuphar  des  Apo- 
ticaires,  que  les  Grecs  &.  Latins  nomment  Nymphéa, 
les  François  blanc  d'eau,  ou  iaune  d'eau,  ou  lis  d'eflang, 
mefmement  celle  qui  a  la  fleur  iaune  :  car  elle  efteint 
l'appétit  charnel  :  qui  en  fait  foy  :  c'efl  qu'on  l'ordonne 
pour  réfrigérer  les  moynes  &  religieufes,  qui  veulent 
mortifier  leur  chair.  Et  fi  la  prendrais,  difoit-il  encore, 
plus  toft  noire  que  blanche  &  blonde  :  parce  que  les 
noires  font  plus  chaudes,  &.  par  confequent  leur  laid 
eft  mieux  digéré  :  &.  comme  dit  Sexte  Cheronenfe, 
ainfi  que  la  terre  noire  eft  plus  fertile  que  n'efl  la  blan- 
che, par  femblable  la  femme  brunette  porte  le  laid  plus 
fubftancieux.  Et  fi  en  a  bien  plus,  la  nourrice  noire  a 
les  tetins  plus  fermes  &  durs  que  la  blanche  :  or  eft  il 
que  la  chaleur  eft  plus  ferrée  en  vn  petit  tetin  &  court, 
qu'en  ces  grandes  tetaffes,  où  la  chaleur  du  laiift  s'ef- 
uente.  Mais  auffi,  adiouftoit-il,  ne  voudrais  pas  que 
leurs  tetins  fuffent  fi  durs,  que  les  enfans  en  deuinffent 
camus,  comme  Rabelais  &.  Paré  l'afieurent.  Et  ie  ne  fçay 

fi  les  Mexicames  pour  cette  occafion,    ont  en  fi  grande 
recommandation  la  grandeur  des  tetins,    qu'elles  affec- 
tent de  pouuoir  donner  la  mamelle    à  leurs  enfans  par 
deffus  l'efpaule.  Et  pour  le  meilleur,  il  ferait  bon  que  la 
nourrice  que  choifirez,   fuft-ce  la  mère  mefme,    n'euft 
fouuent  compagnie  d'homme  :  car  le  laiét  d'vne  nour- 
rice, qui  a  fouuent  affaire  aux  hommes,    n'eft  pas  bon, 
cela  troublant  le  fang,   &.  par  confequent  le  laift.    Et  la 
raifon  en  eft,  de  ce  que  par   fréquente    habitation   le 
meilleur  &.  le  plus  fubtil  du  lait  fe  retire  à  la  matrice,  & 
aux  vafes  genitoires,   8t  ce  qui  eft  le  plus  mauuais  de- 
meure aux  mammelles  :    &.  auffi    que  la  compagnie  des 
hommes  fait  que  le  laicl:  prend  vn  mauuais  gouft,  &  en 
eft  rendu   plus  humide,  &   fi   prouoque  les  menflrues. 
Vous  affeurant,  difoit  il,  que  ma   femme  eftant  nour- 
rice, moy  &.  mon  fils  nous  fommes  bien  trouuez  d'auoir 
pratiqué  &  retenu  ce  bon  confeil  :  vous  confeillant  tous 
de  faire  nourrir  vos  enfans  à  vos  femmes,    afin  d'auoir 
excufe  auffi  bien  qu'aux  tarots,  &  leur  dire  que  fi  elles 
aiment  leurs  enfans,    qu'elles   croient  Galien,    qui   dé- 
fend la  compagnie  des  hommes  aux  nourrices.    Quel- 
qu'vn  en  faueur  des  femmes  va  répliquer,  qu'il  fçauoit 
bien  pourquoy  les  gens  mariez  s'aydoient  de  Galien  : 
lequel  il  faut  entendre,    quand  il  deffend  aux  nourrices 
de  s'esbatre,    de   celles  qui  frequenteroyent,  par  trop 
auec   les  hommes,    &.  que  Galien   ne  fait  la   defence 
qu'aux  nourrices  qui  ne  font  pas  mères:  que  fi  la  mère 
vient   à  engroffer,  elle  ne  laifiera  pour  cela  à  nourrir 
fon  enfant  tant  qu'elle  aura  du  laid,  comme    font   les 
villageoifes  :  d'autant  que  l'enfant  eft  mieux  nourry  du 

pire  laid  de  fa  mère,  que  du  meilleur  d'vne  autre 
nourrice  :  que  s'il  tetoit  vne  autre  que  fa  mère,  il  luy 
feroit  dangereux  de  teter  vne  femme  groffe.  Et  auffi 
que  les  ieunes  nourrices,  pour  eftre  priuees  de  la 
compagnie  de  leurs  maris,  de  peur  de  troubler  le  laict, 
prurientes  hirciunt,  capriunt  &  catuliunt,  à  caufe  de  la 
rétention  de  la  femence,  ce  qui  nuit  plus  à  l'enfant  que 
fi  la  nourrice  habitoit  modeflement  auec  fon  mary. 
Celuy  qui  auoit  répliqué  ne  parlant  plus,  on  fe  met  en- 
cores  à  pourfuyure  les  perfeftions  d'vne  bonne  nourrice, 
quelqu'vn  commençant  ainfi.  Il  feroit  bon  que  la  nour- 
rice s'abflint  de  vin  :  car  nous  trouuons  que  les  femmes 
qui  faifoient  facrifice  à  la  Deefie  Rumina  (ainfi  dite  de 
ruina,  qui  fignifie  la  mamelle)  refpandoient  du  laiét  fur 
leur  facrifice,  &  n'y  apportaient  &  n'y  beuuoyent  point 
de  vin,  comme  eftant  nuifible  à  la  nourriture  des  petits 
enfans.  Et  comme  la  nourrice  fe  doit  abftenir  de  vin, 
auffi  l'enfant  qu'elle  nourrira  n'en  doit  boire  aucune- 
ment. Galien  deffendant  aux  enfans  de  boire  du  vin,  &. 
Platon  ne  le  permettant  que  iufques  à  ce  qu'ils  euffent 
quinze  ans.  Il  feroit  auffi  bon,  difoit-il,  que  la  nourrice 
fuft  vn  mois  loing  de  fon  enfantement  :  à  caufe  qu'elle 
n'eft  purgée  fi  tofl  de  fon  accouchement  fans  maladie, 
ayant  danger  que  ce  premier  lai<5t  deuienne  corrompu  : 
parce  que  le  premier  fang  qui  recourt  aux  mammelles 
après  l'enfantement,  eft  celuy  qui  en  eftoit  le  plus  pro- 
chain, &  le  plus  loing  de  la  matrice,  que  l'enfant  a 
toufiours  dédaigné  comme  vicieux  :  les  Latins  appellans 
ce  nouueau  laiét  Colujhum,  &  les  François  le  Béton, 
c'eft  à  dire  le  premier  laiét  d'vne  nouuelle  accouchée,  & 

les  enfans  qui  tettent  ce  Iai<ft  font  auffi  appeliez  des 
Latins  Colujîrati.  Mais  pourtant,  difoit-il,  ie  ne  la  vou- 
drais pas  fi  loing  de  fon  enfantement,  ne  qu'elle  fuft 
vieille  nourrice  ne  vieille  d'aage,  &.  ferait  bon  que  la 
nourrice  n'eufl  que  vingt  Stcinq  ou  trente  ans  :  l'efpace 
qui  efl  entre  deux  eftant  l'aage  de  vigueur  parce  qu'il 
efl.  tempéré,  &.  plus  fain  que  les  autres  aages  :  &  auffi 
que  lors  les  femmes  fe  monflrent  belles, que  fi  tous  nous 
aimons  les  chofes  belles,  encores  plus  les  petits  enfans, 
qui  s'appaifent  au  feu,  &  à  la  chandelle  :  car  leur 
baillant  vne  laide  &.  vieille  nourrice  ,  ils  ne  voudront 
point  aller  à  elle,  non  plus  que  les  grands:  mais  ten- 
dront bien  les  bras  à  vne  ieune,  belle,  &  gaillarde  nour- 
rice, auffi  bien  que  les  grands.  Et  puis  les  vieilles 
nourrices  conteront  aux  petits  enfans  indifféremment 
toutes  fortes  de  fables  :  ce  que  défend  Platon,  de  peur, 
dit-il,  que  leurs  âmes  de  ce  commencement  ne  s'ab- 
breuuent  point  de  folie  &.  de  mauuaife  opinion,  qui 
pourrait  engendrer  aux  enfans  quelque  vaine  crainte,  &. 
fotte  fuperftition.  Auffi  que  ces  vieilles  s'aydent  des  Dé- 
mons, fe  monftrans  en  forme  de  femmes  monftrueufes, 
par  le  moyen  defquelles  les  nourrices  empefchent  leurs 
petits  enfans  de  crier,  ou  de  fortir  dehors.  Ettrouuons 
eu  Theocrite  qu'vne  femme  nourrice  menaiïe  fon  en- 
fant de  la  Babouë,  ou  du  Marmot  :  dont  efl  tiré  le  mot 
François  Marmot,  eftant  Monno  vn  efpouuentail  d'en- 
fans.  D'auantage,  les  vieilles  perfonnes  peuuent  nuire 
aux  petits  enfans  parleur  haleine  qu'elles  ont  forte,  auffi 
bien  que  la  femme  qui  a  fes  fleurs  gafle  les  poulmons 
des  petits  enfans  tendres  &  délicats  :  &  pour  cela,    il  ne 

faut  que  les  vnes  ne  les  autres  couchent  auec  eux,  ayans 
vne  forte  haleine  &.  venimeufe  :   dont  aduient    que  ces 
enfans  attirent  à  eux  tout  ce  qui  fort  de  leur  corps,  qui 
les   fait  deuenir  iaunatres    &.   bazannez,   attirans  toutes 
leurs  mauuaifes  humeurs.  Ce  qui  me  confirme  le  plus 
en  cefte  opinion,    adiouftoit-il,   c'eft  vn  dofte  Médecin 
de  ce  temps  :   qui  affeure  que  la  puantife  de  l'haleine 
&  la  fœteur  des  aifcelles  des  nourrices,  encores  qu'elles 
foyent  belles  en  apparence,  font  caufe  de  la  mort  de 
leurs  enfans  &.  nourriçons  :  à  caufe  de  la  façon  de  leur 
mourir,  qui  eft  lente,  ne  prouenant  point  d'autre  deffaut 
notable,  ne  de  peu  de  laiét,  ne  de  mauuais  :  car  petit  à 
petit  on   les  voit   confommer,    81  comme  plantes  qui 
fleftriffent  &.  s'aneantiffent.  Et  cela  vient  à  raifon  que  les 
efprits   vitaux   par   l'impreffion    qu'ils  reçoiuent   de   la 
puante  bouffée  des  aifcelles,  que  ces  petits  enfans  tirent 
par  le  nez,  retirans  leur  haleine  pendant  qu'ils  fuccent 
le  lai 61  de  leur  nourrice,   terniffent  &.  deperiffent,    auec 
les  efprits  naturels  &.  animaux  :    fans  toutes-fois   appa- 
rent degaft  de  la  fubftance  des  parties  internes.  Que  la 
vapeur  ou  haleine  de  quelque  corruption   puiffe  caufer 
la    mort,   appert  en   la    pefte.   Parquoy,    ie   confeille, 
adiouftoit-il,   à  toutes  nourrices  de  teint  noiraftre    ou 
roufaftre,  de  ne  s'efchauffer  ne  par  cholere,  ne  par  vin, 
ne  violent  exercice,   comme  danfes  en  plein  efté  :  ou 
bien  laiffer  r'affeoir  le  fang,  &  accoifer  les  bouillons  des 
efprits  &  humeurs  auant  que  prefenter  la  mammelle  au 
nourriçon.    Il  eft   encores   fort  bon,    difoit-il,    que  la 
nourrice  ait  eu  deux  ou  trois  enfans  :  d'autant  que  les 
mammelles,  qui  ont  efté  pleines,  ont  les  venes  &  artères 

plus  groffes  &  dilatées,  à  cette  raifon  contiendront  plus  : 
eftant  encor  meilleur  fi  fon  dernier  enfant  auoit  efté  vn 
malle  :  car  le  laiét  en  eft  mieux  digéré,  &.  moins  excre- 
menteux  à  caufe  que  le  mafle,  qui  eftoit  en  fon  ventre, 
l'efchaufoit  plus,  ayant  plus  de  chaleur  qu'vne  fille. 
Et  pour  iuger  fi  le  laiét  eft  bon  ou  mauuais  faut  regar- 
der à  fa  couleur,  n'eftant  le  laiét  autre  chofe  qu'vn  fang 
blanehy,  le  laiét  donc  qui  fera  fait  d'vn  fang  tempéré, 
fera  tout  blanc,  celuy  d'autre  couleur  fe  deuant  reietter  : 
car  le  laid  brun  eft  procréé  de  fang  melancholique  :  le 
citrin,  du  cholérique  :  le  verdoyant,  fignifiant  aduftion  : 
le  rouge,  que  la  vertu  laétifiante  eft  débile.  Et  fi  faut 
que  ce  laiét  ne  foit  ne  trop  gras,  ne  trop  maigre,  trop 
petit  ou  trop  gros,  trop  fluide  ou  trop  efcumeux  :  mais 
il  faut  qu'il  foit  vny  &  femblable,  doux  au  goufter,  ne 
fentant  point  mal,  la  nourrice  ayant  du  laiét  à  fuffifante 
quantité  :  parce  que  les  nourrices  qui  n'ont  gueres  de 
laiét,  comme  les  ruftiques,  &.  celles  qui  trauaillent  beau- 
coup, ne  font  bonnes  nourrices,  à  caufe  de  la  trop 
grande  euacuation.  L'Anacrife  tient  pourtant,  répliqua 
vn  de  la  Seree,  que  la  bonne  nourrice  doit  eftre  nourrie 
à  la  peine,  &  accouftumee  à  endurer  le  froid  &  le 
chaud  :  parce  qu'efiant  la  nourrice  accouftumee  es 
altérations  de  l'air,  elle  aura  le  lai 61  bien  ferme,  &  les 
membres  de  l'enfant  en  feront  rendus  plus  forts  &.  ro- 
bufles.  Or  combien  importe  aux  forces  de  l'enfant,  dit 
l'Anacrife,  de  teter  le  laiét  d'vne  nourrice  qui  s'exerce, 
fe  prouue  clairement  es  cheuaux,  lefquels  fortans  des 
iuments,  qui  trauaillent  &.  labourent,  font  bons  cour- 
fiers,  &  durent  long  temps  au  trauail  :  mais  fi  les  ca- 

ualles  font  à  leur  aife,  paiffantes  aux  prez,  les  cheuaux 
qui  en  fortiront  feront  vains  &  las  dés  la  première  car- 
rière. Parquoy  il  elt  bon  à  la  nourrice  de  faire  exercice, 
&  ne  s'amufer  tant  à  filer  :  car  outre  que  le  filer  altère, 
en  mouillant  fouuent  le  filet,  les  glandules  de  la  langue 
demeurans  feiches,  il  rend  auffi  le  corps  fec  &.  chetif, 
8t  fi  diminue  le  laift  de  la  nourrice.  Et  fi  confeillerois  à 
toutes  femmes,  auffi  bien  qu'aux  nourrices,  qui  fe  peu- 
uent  paffer  de  filer,  de  s'en  garder  :  car  le  chanure, 
entre  autres,  a  ie  ne  fçai  quelle  façon  d'affecher  l'hu- 
meur garde-vie,  ou  naïf,  &  nous  tenir  le  corps  fec,  foit 
par  fon  odeur,  foit  par  fon  gouft,  ce  dit  Diofcoride. 
Que  fi  la  force  d'vn  enfançon,  adiouftoit-il,  dépend  de 
l'exercice  &  naturel  de  fa  nourrice,  à  caufe  du  laid 
qu'il  fucce,  s'il  eft  nourry  du  lai<5t  d'vne  cheure,  il  deura 
eftre  bien  léger,  difpos,  &  habile,  félon  l'Anacrife,  s'il 
eft  vray  qu'il  y  ait  des  enfans  qui  n'ayent  tetté  que 
huicl  iours  du  laiét  de  femme,  &.  que  les  cheures  les 
ayent  nourris  tout  le  refte  :  car  Montagne  dit  qu'il  a 
veu  des  cheures  lefquelles  recognoiffoient  la  voix  des 
petits  enfans  qu'elles  allaiétoient,  y  accourans  quand  elles 
les  entendoient  crier  :  que  fi  on  leur  prefentoit  vn  autre 
enfant  que  leur  nourriçon,  elles  le  refufoient  :  l'enfant 
faifant  le  femblable  d'vne  autre  cheure.  Et  comme  les 
enfans  nourris  par  vne  cheure  font  habiles  &  légers, 
s'ils  font  alaiétez  d'vne  brebis,  ils  feront  plus  mollets, 
délicats,  &  douillets  que  les  autres  :  &  ceux  qui  font 
nourris  de  laiét  de  vache,  feront  plus  forts  que  les  vns 
&.  les  autres.  Vn  autre  de  la  Seree,  retournant  aux 
bonnes  conditions  qu'il  faut  rechercher  aux  nourrices, 

nous  va  dire  qu'il  fe  falloit  fur  tout  garder  d'vne  nour- 
rice laquelle  a  accouftumé  d'auorler,   eftant   vn    figne 
que  les  membres  generatifs,   ne  ceux  qui  les  feruent,  ne 
font  pas  fains  :  &  auffi  qu'il  falloit   fuir  la  nourrice   qui 
aime  à  ieufner,    le  ieufne  aiguifant  la  cholere  &  le  fang, 
Se  par  confequent  le  laift  :   &  fur    tout   empefcher  que 
l'enfant  ne  tette  le  laitt  d'vne  nourrice  enceinte,  princi- 
palement quand  ce  n'eft  pas  fa  mère,  comme  quelqu'vn 
a  dit.  Et  ce  d'autant  que  le  fang  le  meilleur  de  la  nour- 
rice enceinte   eft   employé    à   nourrir  l'enfant,    qui   eft 
dedans  fon  ventre,  le  pire  demeurant  aux  mamelles,  &. 
par   ainfi    l'enfant   qui   eft   dehors,     &   qu'elle    alaifte, 
prend  mauuaife  nourriture,  &  celuy  qui  eft  dedans  fon 
ventre  ne  la  prend   fuffifante  :    tellement   que   le    plus 
fouuent  celles  qui  ont  conceu  tariffent,   à  caufe    que    le 
lai <5l  fe  tourne  à  la  nourriture    de  l'enfant  conceu,    ne 
pouuant  nature  fournir  à  ces  deux  nourritures  :    comme 
auffi  nature  ne  pouuant  fumre  au  laid  &.  aux  menftrues, 
il  aduient  que  les  nourrices  n'engraiffent  pas  fi  toft  que 
les  autres,  parce  qu'elles  n'ont  point  de  fang  menftrual, 
duquel  auec  la  femence  fe  faift  la  conception, iceluy  fang 
menftrual   eftant   conuerty    en    laid.   Vue  feffe-tondue 
après  auoir  entendu  que  c'eftoit   vne  mauuaife  chofe  à 
vn  petit  enfant    de   teter  le    laiét    d'vne  femme  greffe, 
principalement  quand  ce   n'eft   pas  fa  mère,    nous  va 
demander  comme  il  pourrait  cognoiftre  aux  trois  pre- 
miers mois  fi  vne  femme  eft  enceinte,  &.  (i  la  femme  le 
peut  fçauoir  affeurement,   ou  bien  fon  mary.    Et  à  ce 
propos  il  nous  en  va  faire  vn  ioyeux  conte,   qu'il  com- 
mença ainfi.    11  n'y  a   pas  long  temps   que  i'auois  vn 

enfant  à  nourrice,  lequel  me  fembloit  dépérir  &  amai- 
grir tous  les  iours,  parquoy  ie  m'enquis  au  mary  de  la 
nourrice  fi  fa  femme  n'eftoit  point  groffe,  &.  que  ce 
ferait  mal  faitt  à  elle  de  tromper  mon  enfant,  &  luy  faire 
boire  de  mauuais  laid  :  lequel  me  va  refpondre,  Mon 
maiftre,  il  n'y  pas  long  temps,  à  la  vérité,  que  ie  pen- 
fois  que  ma  femme  fuft  grcTe,  &.  auois  délibéré  de  vous 
en  aduertir  :  mais  ie  vous  affeure  fur  ma  foy  qu'elle 
ne  l'eft  point.  Lors  ie  luy  demande  :  comment  fçais-tu 
qu'elle  ne  l'eft  point?  le  le  fçay,  me  refpondit-il,  parce 
qu'elle  eft  encores  chaude,  comme  i'ay  cogneu  depuis 
trois  ou  quatre  iours.  Voulant  ce  villageois  inférer,  que 
la  femme  ayant  conceu  ne  deuoit  jamais  admettre  fon 
mary,  ne  defirer  la  compagnie  des  hommes  :  quafi  toutes 
beftes  nous  enfeignans  cefte  continence:  car  depuis 
que  la  femelle  a  conceu,  elle  ne  cherche  ny  appete  plus 
le  mafle,  ofté  la  femme.  On  n'auoit  encores  acheué  de 
rire,  qu'vn  autre  pourfuiuant  le  choix  des  nourrices, 
nous  va  dire  qu'il  ferait  bon  de  prendre  vne  nourrice 
bonne,  belle,  aduenante,  fage,  douce,  difcrette,  chafte, 
courtoife,  amiable,  faine,  de  bonne  complexion,  bien 
parlante,  &  ayant  la  parole  nette,  à  fin  que  l'enfant  ap- 
prenne à  bien  prononcer.  le  croy  qu'il  foit  mal-aifé, 
répliqua  vn  de  la  Seree,  de  trouuer  toutes  ces  perfec- 
tions en  vne  nourrice:  car  nous  trouuons  que  fi  les  Ro- 
mains ne  faifoient  nourrir  leurs  enfans  à  leurs  mères, 
&  fuffent  contraints  de  les  bailler  à  d'autres,  8t  n'en 
pouuans  trouuer  de  telles  à  Rome,  n'en  toute  l'Italie,  ils 
eftoient  contrain&s  de  bailler  à  nourrir  8t  efleuer  leurs 
enfans  à  des  Grecques  Lacedemoniennes,  qu'on  eftimoit 
iv.  4 

Tort  bonnes  nourrices,  &  fi  auoient  !e  bruict  d'eftre  pro- 
pres, bonnes  &.  diligentes  à  la  nourriture  des  petits  en- 
fans,  fi  bien  qu'il  n'en  mouroit  gueres  entre  leurs 
mains,  encores  qu'elles  n'emmaillotaflent  point  leurs 
nourriçons,  en  les  garrotant  &  liant  :  mais  au  contraire 
leur  laifibient  leurs  membres  libres,  comme  font  encores 
auiourd'huy  les  mères  des  terres  neufues,  8t  les  femmes 
que  nous  appelions  Bohémiennes,  qui  efieuent  auffi 
leurs  petits  enfans  en  toute  liberté  de  mouuement,  fans 
les  attacher,  ny  plier,  ne  renfermer  au  dedans,  ny 
tenir  trop  chaudement  :  pource  que  la  chaleur  refoult 
les  efprits  &.  chaleur  naturelle,  la  tirant  au  dehors,  &. 
par  faute  de  fraifcheur,  d'air,  8t  de  vent,  la  chaleur 
naturelle  efl  fuffoquee  :  ce  qui  a  faict  mourir  force  petits 
enfans  des  plus  grands  Seigneurs,  pour  les  auoir  tenus 
trop  chaudement,  &.  renfermez  comme  en  vne  boite, 
Tentant  le  reclus.  Et  fi  vous  diray  bien  dauantage, 
difoit-il,  c'efl  que  ces  Lacedemoniennes  accouftumoient 
leurs  enfans  nourriciers  à  manger  indifféremment  de 
toutes  viandes,  après  les  auoir  laiflez  vn  peu  ieufner  : 
auec  cela,  ils  les  rendoient  fans  peur  &.  crainte  des  ténè- 
bres, &  lieux  efcartez,  &  folitaires,  &  des  contes  de 
vieille.  Ces  nourrices  auffi  auoient  en  finguliere  recom- 
mandation de  bailler  le  tetin  des  deux  coftez,  ce  que 
doiuent  faire  les  nourrices  :  car  i'en  ay  veu  deuenir 
boffues  &  contrefaites  pour  auoir  donné  le  tetin  d'vn 
feul  coflé  :  la  partie  plus  trauaillee  s'affoiblifiant,  &. 
deuenant  monftrueufe,  St  hors  de  fon  naturel.  Mais, 
demanda  quelqu'vn,  fi  ces  nourrices  de  Lacedemone 
berçoient  point  leurs  nourriçons  comme  font  les  noflres, 

plufieurs  eftimans  que  ce  ne  foit  que  couftume?  il  luy 
fut  refpondu,  que  la  douceur  du  mouuement  feruoit 
d'exercice  aux  petits  enfans,  &  excitoit  la  chaleur  à  la 
digeflion  du  laift,  le  faifant  defcendre  au  fond  de  l'efto- 
mac,  &  fi  auec  cela  le  bercer  les  endort,  comme  font 
les  frottemens  doux,  &.  les  chanfons  :  car  par  telles 
chofes  l'ame  fe  retire  doucement  à  foy,  &.  au  dedans, 
&  les  efprits  animaux  ceffent  des  autres  aflions,  & 
s'affopiffent  :  lefquels,  parce  que  nous  fommes  com- 
pofez  de  mouuemens  naturels,  &  doux,  &.  de  certaine 
harmonie,  s'efiouïfient  &  recréent  de  telles  chofes, 
s'endormans  facilement  par  cefle  façon  :  moyennant 
qu'il  n'y  ail  pas  grande  clarté  où  l'on  berce  l'enfant  :  le 
fommeil  qui  vient  de  bercer  faifant  vn  mouuement  & 
agitation  des  efprits  &.  de  la  chaleur  au  dedans,  &  la 
clarté  le  feroit  au  dehors,  &  ainfi  fe  trouueroit  vne 
contrariété  de  mouuement,  qui  empefcheroit  le  dormir, 
&  fi  nuiroit  à  l'enfant.  Apres  qu'vn  autre  de  la  Seree 
eufl  dit,  qu'il  ne  falloit  plus  enuoyer  les  petits  enfans  en 
Grèce  pour  là  eflre  nourris,  &.  qu'il  fe  trouuoit  en  ce 
temps  force  nourrices  à  caufe  que  d'vne  mefchante 
chambrière  on  en  faift  bien  vne  bonne  nourrice,  il  s'en- 
quit  s'il  falloit  peigner  &  frotter  les  petits  enfans  : 
auquel  fut  fatisfaiét  en  cefle  forte:  Si  les  petits  enfans 
ont  la  tefte  groffe,  ils  doiuent  moins  eflre  peignez  &. 
frottez  que  ceux  qui  l'ont  petite  :  lefquels  le  doiuent 
eflre  plus  longuement,  pour  attirer  la  nourriture  à  la 
tefte,  &  l'engroffir.  Sans  fortir  hors  du  propos  des 
nourrices,  Si  du  laift,  il  fut  demandé  s'il  eftoit  poffible 
qu'vne  fille  vierge  peuft  auoir  du  laid.  On  refpond  que 

cefle  queftion  paradoxale  n'efloit  pas  du  iourd'huy, 
veu  que  Hypocrate  l'a  tenue,  &.  qu'elle  a  eflé  renou- 
uellee  par  Cardan  &  Ioubert  :  lefquels  enfemble  difent, 
qu'il  fe  peut  trouuer  des  filles  fi  fucculantes  Si  abon- 
dantes en  fang,  qu'iceluy  regorgeant  aux  mamelles 
pourra  eflre  conuerty  en  laiél:  à  caufe  que  les  mammelles 
ont  vne  vertu  laftifiante,  qui  blanchit  le  fang  qui  y  re- 
gorge. Pour  cefte  raifon  donc  il  fut  dit,  qu'il  pouuoit 
arriuer  que  la  fille  fans  auoir  conceu  ne  enfanté,  &.  fans 
auoir  compagnie  d'homme,  aura  du  laift,  par  la  feule 
rétention  de  fes  menftrues,  fi  le  fang  fe  Yetire  à  fes 
mamelles,  pour  la  propriété  qui  leur  efl  donnée  de 
conuertir  le  fang  en  laift  :  que  s'il  eftoit  tiré  &  fuccé, 
durerait  quelque  temps,  félon  Ioubert.  Mais  il  fut 
adioufté,  que  cela  n'arriuoit  pas  fouuent  :  d'autant  que 
les  tetins  communément  ne  font  pas  du  laifl,  nonob- 
ftant  l'amuence  du  fang,  s'ils  n'ont  fraifchement  receu 
de  la  conception  certaine  qualité  excitant  la  vertu  laili- 
fique.  Et  pour  confirmer  ce  paradoxe,  Cardan  fut  aile- 
gué,  qui  dit  que  non  feulement  la  fille  pouuoit  auoir  du 
laid,  mais  auoir  cogneu  vn  homme  à  Gènes,  lequel 
auoit  du  laift  en  fes  mamelles  :  que  fi  l'homme  en  peut 
auoir,  à  plus  forte  raifon  la  fille  fans  copulation  char- 
nelle en  pourra  pluftoft  auoir  :  venant  ce  laid  à  la  fille 
de  l'affluence  de  matière,  &  non  pas  pour  quelque  fin, 
comme  il  faift  à  la  femme  groffe  &  nourrice.  11  eft  vray, 
fut-il  dit,  qu'aucuns  tiennent  que  ce  qui  vient  es  ma- 
melles des  filles  &.  des  hommes,  n'eft  pas  laid,  mais 
vne  humidité  blanche  :  ce  que  les  fages-lémmes  de  la 
Seree  maintenoient  fermement,  fouftenant  que  les  filles 

fans  copulation  charnelle  ne  pouuoient  auoir  du  laid  en 
leurs  mamelles,  mais  ouy  bien  en  leur  peau,  non  plus 
que  l'homme  (qu'elles  appelloient  l'homme  de  Gènes) 
en  peuft  aulTi  auoir.  Vn  franc-à-tripe  lors  va  dire  qu'il 
croyoit  bien  que  les  mamelles  d'vne  vierge  pouuoient 
enfler,  &  auffi  celles  des  hommes,  mais  fi  on  me  vouloit 
faire  à  croire,  difoit-il,  qu'il  y  eufl  du  laid  dedans,  ie 
croirais  auffi  toft  auoir  dépucelé  vne  nourrice.  Croiriez 
vous  bien,  va  demander  quelqu'vn,  que  les  nourrices, 
eflans  loing  de  leurs  enfans  endormis,  peuffent  fentir  à 
leurs  mamelles  quand  ils  crient,  eflans  efueillez?  Ce 
que  toutesfois  i'ay  veu  affeurer  à  beaucoup  de  nourrices, 
qui  difoient  fentir  à  leur  laid  quand  leurs  enfans  nour- 
riciers crioient.  Et  croy  que  c'eftoit  à  caufe  que  par 
longue  continuation  de  fe  laiffer  fuccer,  les  mamelons 
de  leurs  tetins  ont  toufiours  quelque  enuie  d'alaider, 
y  fentans  là  du  laid  qui  les  chatouille  &  inuite  à 
ce  faire,  voire  qu'aucunes  nourrices,  arriuee  qu'elt 
l'heure  ordinaire  d'alaider  leurs  enfans,  fentent 
leurs  tétines  s'enfler,  &  les  veines  tendues,  &.  le 
laid  iallir,  d'où  elles  prenent  argument  que  leurs 
enfans  crient.  Et  à  ce  propos,  difoit-il,  i'ay  veu  vne 
femme  qui  nourrilTant  fon  fils,  le  faifant  coucher  en  vne 
autre  chambre,  ne  le  faifoit  apporter  en  fa  chambre, 
finon  quand  elle  fentoit  à  fon  laid  que  le  petit  garçon 
crioit  par  faute  de  nourriture,  &.  non  iamais  autrement. 
Or  il  arriua,  le  mary  eflant  allé  aux  champs,  que  cefle 
nourrice  preffee  de  fon  laid,  appelle  le  clerc  de  fon 
mary,  pour  luy  apporter  fon  enfant,  comme  il  auoit 
accouftumé.    Le   clerc  luy  ayant  donné  fon  enfançon 

entre  fes  bras,  en  lieu  d'attendre  que  l'enfant  eufl  teté, 
ainfi  qu'il  faifoit  quand  fon  maiftre  y  eftoit,  il  fe  couche 
tout  bellement  auprès  de  fa  maiftrefTe.  Laquelle  faifant 
bien  la  courroucée,  va  dire  à  fon  clerc  :  Vien  ça,  dy 
moy,  mefchant  garçon,  comment  as-tu  prins  la  hardieffe 
de  te  coucher  auprès  de  moy,  &  d'entreprendre  vne 
telle  chofe?  le  t'affeure  que  ie  le  diray  à  ton  maiftre. 
Le  clerc  en  tremblant  luy  va  refpondre,  Madame,  fi 
vous  voulez,  ie  m'ofteray  bien  d'icy,  &  me  leueray,  il 
n'y  a  pas  encores  grand  mal.  Sa  maiftrefTe  luy  va  dire 
lors,  ce  n'eft  pas  ce  que  ie  vous  dy  :  ie  vous  demande 
feulement  &  veux  fçauoir,  qui  vous  a  faicft  fi  hardy  de 
vous  venir  coucher  en  mon  liél.  Le  clerc  fe  voulant 
leuer,  luy  refpond,  Madame,  ie  fuis  preft  de  m'en  aller, 
regardez  fi  me  voulez  bailler  le  petit  garçon.  Mais  fa 
maiftrefTe  luy  refpondoit  toufiours,  ce  n'eft  pas  ce  que 
ie  vous  dy,  ne  ce  que  ie  vous  demande.  Si  vous  voulez 
fçauoir,  difoit  celuy  qui  faifoit  le  conte,  que  cefte 
nourrice  vouloit  dire,  &  ce  qui  en  aduint,  ie  croy  que 
le  mary  n'en  fçait  rien  :  mais  on  le  fçauroit  bien  par  fon 
clerc  &  par  la  nourrice,  s'ils  en  vouloient  dire  la  vérité  : 
car  à  ce  qu'on  m'a  dit  depuis,  quand  le  mary  n'y  eft 
pas,  elle  faift  bien  fouuent  apporter  fon  fils,  encores 
qu'elle  ne  fente  point  à  fon  laid  qu'il  crie.  On  rioit, 
quand  vn  de  la  Seree  va  répliquer  :  comment  eft-il 
poffible  que  la  nourrice  peuft  eftre  aduertie  par  fon 
laicl,  qui  ne  fe  tire  qu'à  peine,  que  fon  fils  crie,  &  qu'il 
demande  à  teter?  Quelle  fympathie  peut-il  auoir  entre 
le  cry  d'vn  enfant,  &.  la  mamelle  d'vne  femme?  Que  fi 
vous  confiderez   de  près  la  nature  des  mamelles,  vous 

trouuerez  que  bien  qu'elles  foient  pleines  d'vberté  &. 
abondance  telle  que  chacun  fçait,  non  pourtant  elles 
ne  iettent  de  par  foy  le  laift  en  la  bouche,  mais  il  y 
faut  force  pour  fuccer  :  cela  fignifiant  que  nature  nous 
refufe  beaucoup  de  chofes,  lefquelles  il  faut  auec  art, 
induftrie  &.  diligence,  mettre  peine  d'embellir,  acquérir, 
enrichir,  maintenir,  &.  chofes  femblables.  Et  pource 
que  nous  fçauons,  difoit-il,  que  le  canal  par  lequel  le 
Iai6l  a  fon  iffue  efl  fort  eftroit,  de  forte  qu'à  grand 
peine  en  fort-il  à  la  fois  vne  goûte,  nous  pouuons 
iuger  que  cela  nous  demonftre,  que  Nature  ne  donne 
point  fes  grâces  doublement  à  poignées,  &  à  deux 
mains.  Si  eft-ce,  répliqua  quelque  autre,  que  s'il  eftoit 
vray  que  la  nourrice  peut  cognoiflre  à  fon  laifl  &  à  fes 
mamelles  quand  l'enfant  crie,  que  i'eftimerois  beaucoup 
cela  :  parce  que  nous  tenons  que  le  trop  crier  des 
petits  enfans  leur  faiél  aualler  le  boyau,  comme  on 
parle  :  combien  qu'Ariftote  ait  efcrit,  que  le  cry  des 
petits  enfans  leur  efl  profitable,  parce  qu'il  donne  ac- 
croiffement,  dilate  la  poitrine,  &  donne  force  aux 
membres  intérieurs.  Et  puis  il  raifonnoit  ainfi  :  S'il  eft 
vray,  comme  on  affeure,  que  la  femme  mariée  fent 
bien  le  temps  que  fon  mary  doit  reuenir  des  champs, 
ou  de  quelque  autre  lieu,  &  qu'elle  n'y  efl  gueres  fur- 
prinfe,  pourquoy  eft-ce  que  les  nourrices  ne  fentiront  à 
leur  laift  fi  les  enfans  crient?  11  luy  fut  dit,  que  les  Ro- 
mains ne  s'afieuroient  pas  que  leurs  femmes  peuffent 
fentir  leur  venue,  parce  que  de  peur  de  trouuer  ce 
qu'ils  ne  cherchoient  point,  ils  auoient  accouftumé  d'en- 
uoyer  toufiours  quelqu'vn  deuant,  pour  annoncer   leur 

arriuee,  toutes  les  fois  qu'ils  retournoient  de  quelque 
voyage,  &  approchoient  de  leurs  maifons.  Ce  n'eft  pas 
cela,  luy  fut-il  répliqué,  qui  les  faifoit  enuoyer  vn  de 
leurs  feruiteurs  deuant  :  mais  c'eft  à  fin  que  leurs  fem- 
mes ne  penfafTent  point  que  leurs  maris  les  vouluffent 
furprendre,  doutans  de  leur  pudicité.  Noftre  nourrice, 
où  eftoit  la  Seree,  voyant  qu'on  fortoit  du  propos  com- 
mencé, &de  peur  d'entrer  plus  auanten  la  pudicité  des 
femmes,  nous  va  demander,  s'il  y  auoit  point  moyen 
de  remédier  aux  mamelles  pendantes,  &  que  fur  tout 
cela  luy  defplaifoit.  On  luy  va  dire  qu'ouy,  en  faifant 
vn  liniment  auec  le  marc  d'huile  de  lin,  auec  peu  de 
gomme  Arabie,  tragacanth,  maftic  &.  camphre,  ou  ius 
de  cichoree  :  ou  en  y  appliquant  couronne  de  lierre,  ou 
lierre  contus  :  ou  des  œufs  de  perdrix,  en  les  changeans 
fouuent  :  ou  en  baffinant  les  mamelles  d'vne  eau  diftilee 
de  pignons  fauuages.  Synefe  dit,  adiouftoit-il  encores, 
que  les  Lybiennes  admiraient  les  petits  tetins  des  fem- 
mes qui  eftoient  en  leurs  nauires,  Se  deftachoient  leurs 
collets  pour  les  regarder  par  merueilles  :  à  caufe,  dit-il, 
que  ces  Lybiennes  auoient  le  tetin  fi  grand,  qu'elles 
bailloient  à  teter  à  leurs  enfans  par  deffus  les  efpaules, 
fans  efixe  empefehees  de  faire  autres  affaires.  Puis  on  va 
adioufter,  que  pour  faire  perdre  le  laid  aux  femmes, 
il  ne  falloit  que  faire  vne  couronne  de  lierre,  &.  l'appli- 
quer fur  les  mamelles,  ou  y  mettre  deffus  des  racines 
de  la  grande  Chelidoine,  cuites  &  pilees,  ou  faire 
fomentation  auec  oxicrat  aceteux,  ou  appliquer  cata- 
plafme  de  farine  de  febues,  ou  emplaftre  de  rue, 
fauge,  menthe,  aluyne,  fenoil,  ou  du  fon  cuit  incorporé 

auec  huille  de  camamile  :  Pline  approuuant  le  bafilic 
appliqué  en  liniment  fur  les  mamelles,  pour  faire 
perdre  le  laict,  &  pour  faire  tarir  vue  nourrice.  Que  fi 
au  contraire  on  vouloit  remplir  les  mamelles,  &.  faire 
venir  le  laift  aux  nourrices  qui  en  ont  faute,  il  fut  dit 
qu'il  ne  falloit  qu'vfer  d'vne  ptifanne  qui  fe  faiét  auec 
racine  de  chardon  de  noftre  Dame,  autrement  efpine 
blanche,  chardon  argentin,  artichaut  fauuage,  &.  char- 
don afinin  :  le  tout  mis  en  poudre  auec  grein  de  fenouil, 
&  vn  peu  de  poiure  long.  Il  y  a  vn  Efpagnol,  fufl-il 
adioufté,  qui  affeure  que  le  laitt  eft  augmenté,  fi  on 
prend  des  ongles  des  pieds  de  deuant  d'vne  vache,  & 
les  faire  brufier,  puis  mis  en  poudre  les  mettre  en  vin, 
ou  autre  liqueur,  &  faire  boire  à  la  nourrice:  comme 
auffi  le  laiteron  blanc,  félon  Pline,  faiét  venir  le  laict 
aux  nourrices,  fi  vous  en  faifles  cuire  le  tige,  &. 
puis  le  faire  manger  :  autant  en  laid  le  chou  cuit  &. 
faupoudré  de  poiure  long,  mangé  auec  fon  bouillon  : 
autant  en  font  le  petit  liferon,  la  couleuure,  que  les 
Latins  appellent  vitis  alba,  cuite  auec  du  froument,  &.  le 
laiét  de  truye,  &  les  œufs  de  perdrix.  Noftre  hoftefle  de 
nourrice  ayant  bien  remarqué  ce  qui  auoit  efté  dit  pour 
faire  tarir  les  n  ourrices,  va  demander  combien  de 
temps  on  deuoit  laiffer  teter  vn  petit  enfant.  A  qui  il 
fut  refpondu,  qu'on  trouuoit  aux  Machabees  &.  es  loix 
Romaines,  que  les  luifs  ne  les  Romains  ne  les  feuroient 
&l  detrioient  qu'ils  n'euffent  trois  ans  :  mais  qu'auiour- 
d'huy  le  plus  communément  on  feuroit  les  enfançons 
mafies  à  deux  ans,  &  les  filles  vn  peu  plufioft  :  à  caufe 
qu'elles  font  plus  humides.  II  fe  trouua  pourtant  vn  de 

la  Seree,  qui  va  fouftenir  que  les  femelles  deuoient  autant 
teter  que  les  mafles,  nonobftant  qu'elles  foient  plus 
humides  qu'eux  :  pource  que  leur  humidité  eft  naturelle, 
laquelle  doit  eftre  conferuee  par  fon  femblable,  comme 
ce  qui  eft  contre  nature  doit  eftre  corrigé  par  fon  con- 
traire. Laiffant  là  cefte  queftion,  on  fe  mit  à  dire  que 
les  enfans  humides,  foient  fils  ou  filles,  deuoient  moins 
teter  que  les  fecs  :  &.  que  les  enfans  qui  ont  la  fiebure 
hetique,  &  la  toux,  ont  befoing  de  teter  dauantage 
que  les  enfans  qui  ont  la  fieure  d'humeurs  corrompues, 
lefquels  doiuent  moins  teter.  Que  fi  communément  on 
feure  les  enfans  à  deux  ans,  difoit  vn  de  la  Seree,  c'eft 
qu'en  ce  temps  le  plus  fouuent  ils  ont  des  dents  :  que  fi 
pluftoft  ils  en  auoient,  on  les  pourroit  auffi  pluftoft 
ofter  de  nourrice,  fi  on  voyoit  qu'ils  appetaffent  &  fe 
pleuffent  à  manger  des  viandes  folides  :  que  fi  elles 
leur  viennent  à  contre-cœur,  ou  qu'ils  fufîent  maladifs, 
encores  qu'ils  euffent  les  dents,  ne  faudrait  pas  fi  tort 
les  feurer.  le  ne  fçay,  répliqua  vn  de  la  Seree,  combien 
tetoient  les  enfans  du  temps  paffé,  &.  fi  on  les  laiffoit 
long  temps  après  auec  leurs  nourrices  :  parce  que  fainét 
Grégoire  afferme  qu'vn  enfant  aagé  feulement  de  neuf 
ans  engroffa  fa  nourrice  :  ce  qui  eft  confirmé  par  fainft 
Hierofme  d'vn  autre  qui  n'auoit  que  dix  ans.  Les  an- 
ciens, va  adioufter  quelqu'vn,  faifoient  fi  grand  cas 
quand  ils  oftoient  leurs  enfans  d'entre  les  mains  des 
nourrices,  &.  trouuoient  ce  feurement  &.  priuation  de 
laid  fi  preiudiciable  au  petit  enfant,  fi  elle  n'eftoit  faicte 
bien  opportunément,  &  en  fon  temps,  que  pour  cela  ils 
célébraient  de  grands    feftins.    en  confideration    de  ce 

que  leur  enfant  efloit  priué  de  la  nourriture  du  laiét. 
Surquoy  vn  meffer  Panthelon  va  dire  à  toute  la  compa- 
gnie :    ie  penfe  que  le  maiftre   de  céans    a   doncques 
auiourd'huy  feuré  quelqu'vn  de  fes  enfans,  car  il  nous  a 
fai<5l  bonne  chère  à  foupper,  dont  ie  le  remercie. 
Et  en  ce  diTant,   fe  départit  comme 
auffi  firent  tous  ceux  de 
l'afTemblee. 


Fin  du  fécond  Liure. 


Et    NVGiï    SERIA    DVCVNT 


:**, 


TROISIESME    LIVRE 

DES    SEREES 

DE    GVILLAVME 

BOVCHET,  SIEVR 

DE     BROCOVRT. 

%eueu    &    corrigé    de    nouueau 
par    ïoAmheur. 

ET    NVGAE    SERIA    DVCVNT. 


Se  vendent 

CHEZ  1ERE  MIE   PERIER. 

tenant  fa  boutique  fur  la  petite 
montée  du  Palais. 


M.  DCVlll. 

cAuec  priuilege  de  fa  éMajefté. 


A   MONSIEVR, 

MONSIEVR    DE    LA 

Clyelle,  Conseiller 
&  Maiftre  d'Hoftel  ordinaire 
du  Roy. 


fONSitvR,  vous  careffez  ordinairement  de 
tant  d'accueil  ceux  qui  vous  font  part  de 
leurs  Oeuures,  que  vous  en  eftes  comme  le 
Dieu  tutelaire.  C'eft  pourquoy  après  auoir 
remué  toutes  fortes  d'aduis  à  part  moy3  i'ay  prins  la 
hardiefle  de  vous  dreffer  &  addreffer  ce  peu  de  lignes, 
où  ie  n'employeray  point  les  trai&s  de  Rhétorique 
pour  vous  perfuader  aux  effefts  dont  elles  vous  recer- 

chent.  le  diray  feulement,  qu'ayant  recogneu  l'intention 
du  Sieur  Bouchet,  de  vous  dédier  les  derniers  fruicts 
de  fes  labeurs,  &:  Dieu  l'ayant  retiré  à  foy,  ie  fuis  de- 
meuré exécuteur  de  cefte  Tienne  dernière  volonté.  11 
m'eft  impoffible  de  rédiger  par  efcrit  les  dignes  con- 
ceptions qu'il  auoit  fur  ce  fuiet  ;  mais  en  fuite  de  fon 
intention,  ie  diray  franchement  &.  fans  hypocrifie,  qu'il 
n'a  peu  faire  eleftion  d'vn  perfonnage  plus  propre  à 
gérer  &  adminiftrer  la  tutelle  de  fes  enfans  (  ainfi 
appelleray-ie  fes  Efcrits)  qu'il  a  enfanté  par  les  plus  no- 
bles funétions  de  fon  entendement.  Il  font  maintenant 
defnuez  par  le  decez  de  leur  progeniteur  de  tout 
fecours  humain,  pour  fe  guarantir  des  poinftures 
acérées  de  la  mal-veillance  ;  vous  auez  en  main  tous  les 
moyens  neceffaires  à  les  maintenir  enuers  &  contre  tous 
par  voftre  bien-veillance.  La  garde-noble  vous  en  eft 
iuftement  deuë.  Elle  ne  vous  fera  point  debatuë  ni 
conteftee,  nul  auffi  ne  la  peut  accepter  que  vous,  à  qui 
elle  eft  commife,  8t  telle  eftoit  l'efperance  du  mourant. 
Voicy  donc  fon  troifiefme  qui  s'offre  &  prefente  pour 
eflre  mis  fous  voftre  tutelle  &.  proteflion.  I!  efpere  de  la 
bonté  d'efprit  née  en  vous,  le  mefme  traictement 
qu'auez  faift  au  fécond,  qui  vous  fut  dédié  par  le  père. 
Plus  on  garde  les  fleurs  des  beaux  efprits,  plus  elles 
font  recommandables.  le  ne  vous  recommanderay 
point  celles-cy,  puifque  vous  cognoiffez  dés  long  temps 
celuy  qui  les  a  produi&es,  lequel  fe  recommandoit  affez 

de  foy-mefme,  comme  ayant  eflé  le  moins  imparfaift 
(que  ie  ne  die  le  plus  parfaift)  des  hommes  de  fa 
qualité  &.  de  fon  aage.  Toutesfois,  veu  que  toutes  chofes 
font  fubieétes  au  controlle,  i'ofe  vous  prier  prendre  leur 
defenfe  en  main,  contre  leurs  controlleurs,  ou  pluftoft 
calomniateurs.  La  mémoire  du  defunft  vous  y  conuie  ; 
fes  cendres  méritent  cet  honneur,  voftre  bon  naturel 
vous  porte  à  luy  rendre  office,  voire  n'en  eftant  pas 
requis  ;  fes  mérites  &  fes  vertus  m'obligent  à  vous  en 
requérir.  Ayans  tous  deux  demeuré  quelques  années 
comme  enfeuelis,  ils  reuiennent  au  iour,  accompagnez 
de  leur  aifné,  qui  requiert  pareillement  voftre  faueur 
1  uy  efire  communiquée.  Et  iaçoit  que  le  père  luy  ait 
laiffé  d'autres  parrains  (qui  femblent  eftre  quafi  perpé- 
tuels) fi  eft-ce  que  la  confideration  des  deux  pofterieurs 
vous  refoudra  d'autant  plus  à  la  maintenue  du  premier, 
qu'ils  ne  peuuent  marcher  l'vn  fans  l'autre,  ni  mefme 
s'affeurer  qu'à  l'abry  de  voftre  gloire,  &  fous  le  fanal  de 
voftre  générale  affiftance,  qui  ne  peut  engendrer  aucune 
enuie  ni  ialoufie.  Or  pour  venir  à  mon  particulier, 
i'aduouë  ingenuément  que  fi  cefte  Epiftre  fuft  fortie  des 
mains  du  Sieur  Eouchet,  elle  feroit  d'vn  ftyle  plus 
releué,  &.  d'vne  poliffeure  plus  nette,  où  vous  la  trou- 
uerez  mal-ageancee  &  impolie  :  mais  voftre  douceur 
couurira  ma  rudeffe  ;  mon  deuoir  rendu  &  à  vous  &  à 
la  volonté  de  l'Autheur  excufera  mes  defefluofitez,  le 
luftre  &  la  fplendeur  de  vos  vertus  conioinétes  illuftre- 

ront  &  embelliront  la  terniffure  &.  laideur  de  mon 
difcours.  Que  fi  i'ay  le  moindre  fentiment  que  les  pré- 
mices de  mes  vœux  vous  ayent  pieu,  vous  me  ferez  vn 
autre  Soleil  qui  efchauffera  mes  efprits  à  vous  conTacrer 
toute  ma  vie  le  feruice  que  vous  a  voué, 


MONSIEVR, 


Voftre  plus  humble  &  plu? 
fidèle  feruiteur, 

1er emie  Perier. 


De  Paris  ce  premier  iour  de 
Nouembre,  1607. 


A    MONSIEVR    DE 

BOVCHET,     SIEVR    DE    BROCOVRT, 

SVR    SES    SEREES. 

SONNET. 

Mon  Bovchet,  tes  difcours  font  autant  de  merueiîles 
Qui  captiuent  nos  caurs  d'vn  rauiffement  doux, 
Ils  font  tous  pleins  de  laiâ,  où  Mercure  ialoux 
Trempe  fon  caducé  pour  charmer  nos  oreilles. 

De  diferentes  fleurs  comme  font  les  abeilles, 
Tu  façonnes  ton  miel,  dont  le  gouji  plaijî  à  tous, 
Et  tonfçauoir,  ça  bas,  ejî  vnique  entre  nous 
Comme  ejî  ton  ame  au  Ciel  vnique  entre  les  belles. 

Mais  tes  veilles  d'honneur,  &  tes  belles  Serees, 

Fujfent  des  enuieux  &•  des  ans  deuorees 

Sans  lefupport  heureux  d'vn  Soleil  de  ce  temps, 

D'vn  docle  la  Clyeue  aux  vertus  fauorable 
Qui  rendant  ton  trauail  contre  les  ans  durable, 
Te  rend  aimé  des  bons,  &  crainâ  des  medifans. 

La  roche  dosseav. 

Bo  v  c  h  e  t  ie  le  dy  fans  mentir, 
Vous  f aides  Jî  haut  retentir 
Vojire  nom,  par  vojlre  bien  dire, 
Que  lujlement  on  vous  admire  : 

Car  tien  ne  Je  voit  de  plus  doux, 
Plus  doâe  ny  plus  agréable: 
Ha  !  combien  c'ejl  chofe  louable 
De  faire  bien  au  gré  de  tous. 

Y.B.S.D.L.C. 

TOMBEAV  DE 

MONSIEVR     BOVCHET, 
Sieur  de  Brocourt. 

1/  n'efl  rien  qui  nous  puijfe  exempter  dutrefpas, 
Bovchet  repofe  içy,  toy  pajfant  ne  croy  pas 
Que  pourtant  il  foit  mort,  il  a  durant  fa  vie 
Dompté  par  fa  vertu,  &  la  mort  &  l'enuie. 

Huiâ  fois  dix  ans  complets,  en  ce  monde  inconfiant, 
Sans  peine,  &  fans  douleur,  il  a  vefcu  contant, 
Puis  iujle  il  a  payé  le  tribut  à  nature, 
Son  ame  efl  dans  le  Ciel,fcn  corps  enfepulture. 

Dcâe,  aux  doâes  efcrits,  fon  efprit  exerça 
lufques  au  iour  fatal,  que  le  corps  il  laijfa. 
Son  temps  fut  compaffé,  fes  auures  mefurees, 

Car  finiffant  fes  iours,  il  finit  fes  Serees. 

Passant  arreste-toy,  prie   Diev  qv'a  ses  o* 

La  terre   soit  iegere,   éternel  le   repos. 

Y.B.S.D.L.C. 


Ç&»*SâXï^iX**â2C£J^C£J^^ 


AV  TR  E. 


Bien  que  Ion  ait  compris  en  fi  petite  efpace, 
Bovchet  qui  de  la  mort  fut  le  trifie  butin, 
Neantmoins  fes  vertus,  fa  valeur  (y  fa  grâce, 
N'ont  pour  but  limité  que  des  fiecles  la  fin. 

M.R.D.     RAGVENEAV. 


CA3^CA3*îlX^àX^^CA5^^3^C^^ 


SVR  LA  MORT  DE 

MONSIEVR     BOVCHET, 

Sieur  de  Brocourt. 

De  Brocovrt  n'ejl  point  mort  commele  monde  penfe, 
lamais  le  vertueux  ne  dort  entre  les  morts: 
Mais/on  efprit  laJJ~é  du  feiour  de/on  corps, 
EJi  alle'vifiter  le  lieu  de  fa  naijfance. 

La  roche  dosseav. 


qp 


^k€^JiÈX^£)<^k^£K^^ 


AVTRE. 


Tu  as  vefcu  au  monde,  où  tafoyfut  confiante, 
Tu  mefprifas  le  vice,  &  l'honneur  fut  ta  loy, 
Tu  fus  chery  de  tous,  maintenant  fans  efmoy 
Tu  es  au  beau  feiour  où  ejloit  ton  attente. 

I.    PE  RI  ER. 


TROISIESME     LIVRE 

DES       SEREES 

de 

GVILLAVME    BOVCHET, 

Sieur  de  Brocourt. 


VINGTCINQVIESME  SEREE. 
Des  gens  de  guerre. 

-^e  ne  diray  point  qui  fut  Poccafion  qu'en 
a^\  cefte  Seree  on  ne  parla  que  des  gens 
de  guerre,  veu  que  du  temps  de  nos 
£^È23^  feditions  ciuiles  (durant  lefquelles  ces 
Serees  ont  efté  faites)  il  n'y  auoit  heure  au  iour  qu'on 
n'entendift  parler  de  leurs  deportemens,&  fi  n'y  a  gueres 
perfonne  qui  n'ait  expérimenté  leur  pillerie,  qu'ils  ap- 
pellent, s'accommoder,  &.  qui  ne  les  haiffe  &.  detefte, 
fors  ceux  qui  ont  participé  à  leurs  larrecins  &  mefchan- 
cetez.  Pourtant  quelqu'vn  n'a  pas  dit  fans  raifon,  que 
miliîia  &.  malitia,  la  militie  &.  la  malice,  conuiennent  quafi 
îv.  5 

de  nom,  81  qu'ils  ont  auffi  vne  mefme  définition  :  parce 
auffi  que  par  efchange  de  l'vn,  aifément  Te  faift  l'autre  : 
&  qu'Ariftote  appelle  les  Grecs  barbares,  de  ce  qu'ils 
alloient  armez:  encores  qu'il  n'y  ait  chofe  plus  necef- 
faire  à  l'entretien  de  noftre  vie  que  la  guerre  :  toute 
chofe  venant  à  fe  defreigler  fans  fon  aide,  parce  qu'il 
fe  trouue  toufiours  des  hommes  qui  ne  veulent  obcïr 
aux  Loix  que  par  force  :  &.  les  flatuts  ne  pouuans 
rien  faire  contre  telles  gens,  il  fut  neceffaire  que  les 
armes  accompagnaffent  les  Loix.  Car  quelle  force  & 
authorité  auraient  les  Loix,  Statuts  &  Ordonnances,  fi 
l'on  ne  trouuoit  qui  les  fifl  obferuer?  Et  qui  le  peut 
mieux  faire  que  les  hommes  vaillans  duits  à  manier  les 
armes?  Certainement  fans  eux  les  citoyens  ne  feraient 
pas  affeurez  en  leurs  propres  maifons,  on  ne  pourrait 
défendre  les  confins  des  feigneuries,  on  ne  repoufferoit 
les  iniures,  l'on  ne  mettrait  pas  fin  aux  feditions,  les 
vertus  ne  feraient  pas  maintenues,  la  paix  &.  le  repos 
public  conferué,  les  voifins  ne  craindraient  de  nous 
faire  tort,  de  nous  occuper  nos  biens,  &  faire  violence 
à  l'honnefteté.  Et  m'eft  aduis,  veu  toutes  ces  raifons, 
que  les  Loix  font  faicles  pour  maintenir  les  vertus,  &.les 
armes  pour  la  deffenfe  d'icelles  :  car  autrement  elles 
s'en  iraient  en  ruine,  voire,  comme  difoit  Xenophon, 
la  luflice,  les  Loix  &  les  fubjets  font  fous  la  tutelle  &. 
prote<£lion  des  armes.  Et  comme  les  Republiques,  les 
Rois,  &.  les  villes,  doiuent  mettre  toute  diligence  à  con- 
feruer  les  gens  de  bien  &  pacifiques,  elle  deuoit  eflre 
redoublée  en  la  militie,  tel  eftant  l'eftat  d'vn  chacun, 
quelle  eft  l'intention  de  celuy  qui  l'exerce  :    car  en  quel 

homme  doit  eftre  plus  la  crainte  de  Dieu,   qu'en  celuy 
qui   fe    foubmet  tous    les   iours   à    périls    infinis?    En 
quel    homme   doit    rechercher   la   patrie    plus  grande 
foy,   qu'en  celuy  qui  luy  promet  de  mourir  pour  elle? 
En  quel  homme  doit  eftie   l'amour   de  la  paix,  qu'en 
celuy  qui  peut  eftre  feulement  offenfé  de  la  guerre?  Et 
ay  toufiours  trouué  bonne  la  loy  de  Solon,    qui    vouloit 
que  les  enfans  de  celuy  qui  meurt  en  bataille,   fuffent 
nourris  du  public  :   &  la  couftume  d'vn  pai's,  là  où  les 
femmes,  qui  perdent  leurs  maris  en  la  guerre  fe  peu- 
uent  remarier,  les  autres  non.  Mais  il  eft  aduenu  que  la 
médecine  eft  plus  à  craindre  que  la  maladie,  &.  comme 
dit  quelqu'vn,  Nojlre  mal  s'empoifonne  iu  je  cour  s  qu'on 
luy  donne  :  les  gens  de  guerre  s'eftans  fi  mal  gouuernez 
en  la  difcipline  militaire,  qu'on  a    mieux   aimé   laiffer 
les  Republiques    en  leurs  maladies,   que  tafcher  à   les 
guérir  par  les  armes  :  Si  bien  que  ceux  qui  maintenoient 
la  paix,  &  la  iuftice,  repouffoient  la  violence  &  la  tyran- 
nie,   &  qui  pour  cela  eftoient  honnorez  &  refpeétez  de 
tout  le  peuple,  font  fi  reculez  de  toute  modeftie  &  bonté, 
que  tout  le  monde  a  mieux  aimé    laiffer  leurs  maifons, 
leur  pai's,    &  tout  leur  bien,    que  les  y  attendre  Si  ren- 
contrer :  qui  eft  caufe  que  le  foldat  en  eft  mal  traiété, 
&.  ne  trouuant  rien  que  manger  en  vn  lieu,  eft  contrainâ 
de  s'efcarter  au  loing  pour  trouuer  des  viures,  &i  pour 
foy  loger  :  &.  eftans  ainfi  feparés  les  vns  des  autres,  font 
fubiefls  à  eftre  chargez  par  l'ennemy,    ou  par  ceux  du 
pais  s'ils  les  trouuent  demeurez  après  leurs  compagnons, 
&  à   plufieurs  autres  inconueniens  :  comme  il  arriua  à 
vn  foldat,  qui  eftant  logé  à  l'efcart,  trouua  vn  bon  liél, 

garny  de  couuerture,  &  de  draps,  fe  met  delTus  le  lift, 
dedans  les  draps,  &  defibus  la  couuerture.  Et  là  eftant 
bien  à  fon  aife,  &.  fans  bruit,  dort  depuis  le  foir  iufques 
au  lendemain  après  midy  :  foit  qu'il  euft  efté  de  garde 
la  nuift  précédente,  foit  qu'il  fuft  grand  dormard,  pour 
auoir  les  veines  fort  petites:  foit  que  la  froideur  du  cer- 
ueau  luy  caufaft  vn  fi  profond  dormir:  foit  qu'il  euft  la 
tefte  groffe,  contenant  beaucoup  de  vapeurs:  foit  qu'il 
euft  mangé  d'vn  Heure,  qui  prouoque  le  dormir,  félon 
Caton  :  foit  qu'il  euft  trauaillé,  les  efprits  ayans  befoin 
d'eftre  recréez.  Or  eftant  ce  foldat  ainfi  endormy,  il 
arriue  en  ceRe  maifon  vn  Sergent,  qui  exécute  le  lift  où 
il  eftoit,  &  enueloppant  dans  la  couuerture  les  draps,  le 
foldat,  &.  le  lift,  les  garrote  &  charge  dans  vne  char- 
rette, conduifant  le  tout  iufques  au  plus  prochain  mar- 
ché, fans  que  le  foldat  en  fentift  iamais  rien,  &.  fans 
que  le  Sergent  fceuft  que  le  foldat  y  fuft.  Eftant  le  Ser- 
gent arriué  où  fe  tenoit  le  marché,  il  faift  fes  proclama- 
tions, reçoit  les  enchères,  crie  à  pleine  tefte,  le  lift  à 
cent  fols,  qui  dit,  qui  dit,  &.  ce  pour  la  dernière  fois. 
Soit  que  le  cry  du  Sergent,  ou  le  bruit  de  la  foire  inter- 
rompift  le  fommeil  du  foldat,  ayant  l'air,  qui  eft  renfer- 
mé en  fon  oreille,  efté  meu  84  pouffé  par  vn  autre  air 
venant  du  dehors  :  foit  que  l'heure  de  fon  refueil  fuft 
venue,  les  vapeurs  montées  au  cerueau,  procédantes  de 
la  viande  digérée  en  l'eftomach,  eftans  cuites,  atténues, 
&  confumees  par  la  chaleur,  qui  fe  retire  au  dedans 
durant  le  dormir:  foit  que  les  femmes  qui  mettoient  à 
l'enchère,  en  maniant  le  lift,  fiffent  tourner  le  foldat 
d'vn  cofté  fur  l'autre,   il  fe  va  refueiller  fur  les  quatre 

heures  du  foir,  &.  fe  defueloppant  du  lift,  des  draps,  & 
de  la  couuerture,  fort  hors  tout  nud,  fe  iettant  au  beau 
milieu  de  la  foire  comme  vne  mouche  fans  tefte  :  &. 
ayant  fon  piftolet  bandé,  commence  à  crier,  goujat, 
apporte  ma  chemife.  Les  femmes  qui  vouloient  achepter 
ce  lift,  &  le  remuoient,  eurent  fi  grand  peur,  que  de- 
puis ne  furent  en  leur  bon  fens  :  le  Sergent  n'a  point 
faift  fon  profit  dés  ce  temps-là,  eflimant  eflre  vn  efprit 
qui  le  vouloit  punir  d'auoir  exécuté  de  pauures  gens 
qui  auoient  tant  de  maux:  les  hommes  n'eftans  pas  plus 
affeurez  que  les  femmes,  à  caufe  qu'ils  ne  pouuoient 
arrefter  ces  femmes,  qui  fuyoient  qui  çà,  qui  là,  voyant 
ce  foldat  tout  nud  auec  fon  piftolet  bandé  &.  efmorché, 
n'en  ayans  iamais  veu  de  tel  qualibre.  Bref  comme  fi 
c'euft  efté  vne  tremeur  Panique,  tous  ceux  de  la  foire 
s'enfuirent,  8c  arriuerent  bien  tard  à  leur  logis,  à  caufe 
de  la  peur  qui  leur  auoit  entraué  les  pieds,  &.  auffi 
qu'ils  ne  penfoient  pas  qu'il  fut  fi  tard,  ayant  veu  l'ai- 
guille fur  le  midy.  Ce  pauure  foldat  fe  trouuant  ainfi 
tout  nud,  fans  fçauoir  qui  l'auoit  là  apporté,  &  que  tous 
ceux  de  la  foire  le  fuyoient  comme  s'il  eufl  efié  gabe- 
loux,  penfoit  eftre  en  vn  autre  monde,  &  eflre  enchanté, 
que  quelque  forciere  de  Bodin,  l'ayant  graiffé,  &  luy 
ayant  mis  vn  baflon  entre  les  iambes,  l'euft  enleué  en 
l'air,  &  laifie  là  :  efiant  fi  eftonné  qu'il  ne  faifoit  fem- 
blant  de  couurir  ce  qu'on  ne  pouuoit  dire  fa  pauureté. 
Que  fi  on  ne  veut  croire  cefie  hiftoire,  qu'on  ne  laifie 
à  lire  tout  ce  que  i'ay  peu  recueillir  de  ce  qui  fut  dit  en 
cefie  Seree  des  gens-darmes,  8t  on  verra  bien  de  plus 
grands  &  effranges  cas.   Et  pour  le  vous  donner  à  co- 


102  TROISIESME    Ll  VR£. 


gnoiftre,  dés  l'entrée  de  cette  Seree,  il  fe  leua  vn  Franc- 
à-tripe,  qui  nous  va  conter  le  deportement  d'vn  Capi- 
taine bien  efueillé,  lequel  n'efloit  point  endormy  comme 
noftre  foldat.  Et  commença  ainfi  :    11  y  auoit  ces  iours 
panez    en  vne    de  mes  méfiâmes  vn  Capitaine,    Si  des 
foldats,   qui    viuoient    à    difcretion,    ou  pluftoft,    pour 
mieux  parler,  fans  difcretion,  encores  que  le  Capitaine 
fit  toufiours  mettre  fon  hofte  auprès  de  luy   à  la  table, 
l'inuitant  à  boire,  &.  beuuant  à  luy  plus  fouuent  qu'il  ne 
vouloit.    Ce  bon-homme,    au  lieu   de   luy  faire  bonne 
chère,  demandoit  au  Capitaine,  &.  à  Tes  foldats  :  Qu'au 
droiél  auez  vous  de  manger  ainfi  noftre  bien?  Le  Capi- 
taine luy  va  refpondre,  Par  droiét  de  guerre,   comme 
fit  Bremus  aux  Romains,  qui  luy  demandoient,  Quo  iure 
hœc  facitis?  quand    il    leur    refpondit,    lure  belli.  Ce 
Capitaine  prenant  plaifir  à  la  liberté   de  parler  de  fou 
hofte,   luy  va  dire,    Mon   père,    ie  vous  prie  de  boire  à 
moy.  Le  bon  homme  eftant  preft  à  boire,   le  Capitaine 
luy  va  dire  :    mon  hofte,  donnez  vous  garde  de  mettre 
ce    bon    vin   en   vn  mefchant  vaiffeau.    Et  quoy?    luy 
répliqua    ce  villageois,    penfez  vous   que    ie  le  vueille 
verfer  au  voftre?  Ce  Capitaine  ne  s'en  faifant  que  rire, 
ne  lailToit  pourtant  à  mettre  vne  main  au  col  de  ce  bon 
homme,  &.  l'autre  en  fa  bourfe.    En  fin   ils  ne  laifferent 
encores  de  boire  l'vn  à  l'autre,  &  en  beuuant  &    faifant 
bonne  chère,    le    Capitaine  difoit  à   fon  hofte,  dites. 
Maudite  foit  chicheté,  lequel  pour  luy  complaire,  difoit, 
maudit   foit   le  déchiqueté.    Vous   ne   dites  pas   bien, 
repliquoit   le  Capitaine,    il  faut  dire,  à  tous  les  Diables 
chicheté.  A  tous  les  Diables  le  déchiqueté,    difoit  touf- 

iours  le  bon  homme.  Le  Capitaine  ne  s'en  faifoit  que 
rire,  mais  fon  hofte  n'en  auoit  nulle  enuie  :  auffi  que  ce 
feroit  vne  grande  folie  de  rire,  &.  voir  manger  fon  bien 
deuant  foy.  Celuy  qui  faifoit  le  conte,  fut  interrompu 
par  vn  de  la  Seree,  lequel  fouflenoit  que  déchiqueté 
eftoit  venu  d'vn  nommé  Chiquart,  car  on  dit,  Braue 
comme  Chiquart,  ou  bien  de  chic  à  chic,  c'efl  à  dire, 
de  petit  à  petit,  8t  dont  eft  venu  chicanoux,  qu'on  pro- 
nonçoit  anciennement  chiche-à-nous  :  car  iamais  ils  ne 
veulent  debourcer.  Mais,  adioufta-il,  foit  venu  le  mot 
déchiqueté  d'où  on  voudra,  fi  eft-ce  vne  mauuaife 
chofe  de  découper  le  drap,  &  les  foyes,  de  telle  forte 
qu'elles  ne  peuuent  durer  beaucoup,  ny  feruir  qu'à  vn 
maiftre  :  ce  que  les  Turcs  nous  reprochent  à  bon  droiét, 
nous  appellans  enragez  &.  forcenez,  de  gafler,  comme 
en  defpit  de  Dieu,  les  biens  qu'il  nous  donne  :  &  en- 
cores  qu'ils  ayent  de  la  foye  plus  que  nous,  il  eft  deffendu 
fur  la  vie  de  la  découper.  Celuy  qui  auoit  commencé 
le  conte,  reprenant  la  parole,  va  dire  que  ce  Capitaine 
trouua  fon  hofte  fi  à  fon  gré,  qu'il  parla  ainfi  à  luy  : 
Mon  bon  homme,  ie  vous  veux  bailler  quelque  chofe, 
afin  qu'ayez  bonne  fouuenance  demoy.  Le  villageois  luy 
refpond,  Monfieur,  ne  me  laiffez  rien,  car  il  m'en  fou- 
uiendra  bien  toute  ma  vie,  Si  à  mes  enfans  auec.  Lors 
le  Capitaine  va  dire  à  fes  foldats,  il  veut  que  nous  em- 
portions tout,  &  que  nous  ne  luy  laiffions  rien.  Le  bon 
homme  répliqua,  ie  dy,  rien  du  voftre.  Lors  vn  de  la 
Seree  va  déplorer  le  piteux  eftat  de  la  guerre  de  main- 
tenant, &.  va  dire  que  Barthélémy  Giurgenitus,  qui  a 
demeuré  ferf  en  Turquie  treze  ans,   dit  qu'eftant  à  la 

guerre  du  Turc,  contre  les  Perfes,  il  vid  decoler  vn 
homme  d'armes,  &  fon  feruiteur  &  fon  cheual,  pource 
que  le  cheual  s'eftant  defiié  auoit  entré  dans  le  champ 
de  quelqu'vn.  Pour  n'entrer  plus  auant  en  ces  difcours 
tragiques,  on  commença  à  conter  comme  s'efloit  porté 
à  la  guerre  vn  homme  de  village  eflant  deuenu  foldat, 
Pour  faire  le  récit  de  ceft  archer  de  Bagnolet,  il  fut  dit, 
que  du  temps  de  Charles  feptiefme,  les  Francs-archers 
&.  Francs-taupins  eftoient  efleus  &.  choifis  par  les  par- 
roiffes,  pour  feruir  de  foldats  à  la  guerre,  comme  on 
fai<5t  auiourd'huy  les  pionniers.  Ce  que  les  François  fai- 
foient  à  l'imitation  des  Romains,  qui  eftimoient  le  ruflic 
plus  propre  à  la  guerre  que  le  citadin  :  le  villageois 
eflant  plus  accouftumé  à  dormir  fur  la  dure,  au  trauail, 
à  endurer  froid  Si  chaut,  faim  Si  foif,  que  les  nobles,  & 
ceux  des  villes  :  eftans  les  Romains  fi  curieux  à  eflire  81 
choifir  leurs  gens  de  guerre,  que  le  Iurifconfulte  eflime 
ce  mot  Miles,  eftre  difl  comme  qui  dirait  millefime  : 
pour  autant  que  de  mille  l'on  en  eflifoit  vn  :  comme 
Centefimus,  fignifie  l'vn  de  cent.  Or  pour  acheuer 
comme  noflre  Franc-taupin  s'efloit  porté  à  la  guerre, 
il  fut  adioufté,  qu'eftant  bien  habillé,  Si  bien  armé 
(car  en  ce  temps  là  l'homme  de  pied  auoit  la  falade, 
Si  le  corcelet)  les  fabriqueurs  de  la  parroiffe  luy  de- 
mandant fi  fon  habillement  efloit  bien  faift,  8i  s'il  ne  le 
blefioit  point,  il  refpondit,  le  m'en  rapporte  à  la  par- 
roiffe :  fi  les  fouliers  ne  le  prefibient  point,  il  s'en  rap- 
portoit  auffi  à  la  parroiffe  :  fi  fa  falade  Si  fon  corcelet 
ne  le  ferraient  point  par  trop,  il  s'en  remettoit  toufiours 
à  la  parroiffe,  tant  il  efloit  doux  Si  paifible.  Toutesfois 

il  ne  trouuoit  pas  bon  dequoy  on  le  chargeoit  de  tant 
de  harnois,  difant  qu'il  eftoit  affez  hardy,  &.  qu'il  ne 
craignoit  rien  que  les  dangers.  La  parroiffe  luy  réplique, 
nous  ne  t'auons  pas  armé  comme  fi  tu  auois  peur,  mais 
nous  t'auons  ainfi  equippé  affin  que  tu  n'euffes  point  de 
peur.  Parquoy  les  parroiffiens  le  voyant  armé  iufques 
au  collet,  &.  bien  embaftonné,  luy  vont  dire  :  Va  hardi- 
ment à  la  guerre,  n'ayes  point  de  peur,  il  n'y  a  perfonne 
qui  te  fçeuft  blefier,  battre,  ne  tuer.  Le  Franc-archer 
leur  refpond,  ils  feroient  bien  mefchans  de  me  Faire 
mal,  car  ainfi  que  ie  fuis,  ie  ne  me  fçaurois  défendre 
ny  aider  en  façon  du  monde.  Ceft  aduanturier  ne  laiffa 
pourtant  à  eftre  receu  à  la  monftre,  &.  enuoyé  auec  les 
autres  de  là  les  Monts.  Là  où  il  ne  fut  pas  long  temps, 
qu'il  ne  fe  defrobaft  de  fon  régiment,  ne  demeurant  en 
Italie  que  l'Efté.  Eftant  de  retour,  on  luy  demande 
pourquoy  il  s'en  eftoit  reuenu  fi  toft  :  Il  dit,  qu'il  ne  s'en 
eftoit  pas  fuy  de  peur  des  coups,  ne  fuy  d'vne  bataille 
ou  efcarmouche,  la  crainte  luy  clouant  &  entrauant  fi 
bien  les  pieds  quand  il  faut  iouer  des  coufteaux,  qu'il 
luy  eft  impoffible  de  bouger  d'vn  lieu,  &.  auffi  qu'il 
auoit  fouuent  ouy  dire  d'où  il  venoit,  qu'aux  batailles  &. 
rencontres  d'armes,  plus  d'hommes  mouroient  en  fuyant 
qu'en  combatant.  Mais  ce  qui  m'a  fait  fi  toft  reuenir, 
difoit  ce  Franc-archer  de  Bagnolet,  c'eft  que  Meffieurs 
les  Italiens  ne  m'ont  faiét  manger  tout  l'Efté,  que  i'ay 
efté  en  Italie,  finon  des  herbes,  que  fi  i'y  fuffe  demeuré 
ceft  hiuer  ils  m'euffent  fait  manger  foing  :  ay-ie  eu  donc 
bonne  raifon  de  m'en  venir?  leur  difoit-il.  On  n'auoit 
pas  aclieué  de  rire,  qu'on  va  dire  que  ce  n'eftoit  pas  de 

5- 

maintenant  que  l'Italien  mange  force  herbes,  fi  nous  en 
croyons  le  Comic  qui  dit,  Apponunt  prata  patinis. 
Puis  l'vu  deux  va  demander,  &c.  dont  eftoit  venu  ce 
mot  de  Franc-taupin.  Celuy  qui  auoit  fait  le  conte  ref- 
pond,  qu'à  fon  aduis,  ce  mot  de  taupin  venoit  du  mot 
Grec  Tapinos,  qui  vaut  autant  à  dire  (comme  on  luy 
auoit  dit)  que  humilis  en  Latin,  parce,  difoit-il,  que  ces 
Francs-taupins  eftoient  leuez  du  peuple  le  plus  bas,  c'eft 
aiTauoir  des  ruftiques  &  gens  des  champs,  là  où  auiour- 
d'huy  on  leue  les  gens  de  pied  de  toutes  conditions  Si 
eftats,  qu'on  appelloit  n'a  pas  long  temps  Aduanturiers, 
quaji  parari  ad  omnem  euentum,  &.  Soldats  maintenant, 
à  la  mode  des  Romains  &.  Italiens,  quajîfolo  dati,  ou 
félon  aucuns,  quod  folidum  Jlipendium  eu  daretur. 
Ces  gens  de  pied,  que  nous  appelions  auiourd'huy 
Soldats,  va  dire  vn  autre,  m'ont  faift  fouuenir  des  Pion- 
niers, que  on  leue  des  champs,  qui  furent  leuez  pour 
affieger  vne  ville,  lefquels  furent  prins  pour  foldats, 
tant  pour  eftre  bien  veflus  des  couleurs  de  leur  efleflion, 
que  pour  faire  autant  de  mal  qu'eux,  iurant  comme 
eux,  &.  comme  s'ils  euffent  eflé  gentils-hommes,  appel- 
aient les  gens  des  champs,  où  ils  pafïbient  &logeoyent, 
vilains,  pitaux,  ruftiques,  pied-gris,  &  paifans  :  mefmes 
les  foldats  du  camp  ne  les  pouuoyent  difcerner  de  eux, 
tant  ils  eftoient  desbordez  en  pilleries  &.  blafphemes. 
Parquoy  eftans  marris  les  foldats  dequoy  l'vn  eftoit 
prins  pour  l'autre,  &  que  les  Pionniers  iuroyent  auffi 
bien  qu'eux,  leur  vont  dire,  Ne  iurez  plus  mort-Dieu, 
fang-Dieu,  il  n'appartient  pas  à  vn  vilain  de  iurer  Dieu  : 
iurez  tant  feulement,  fi  vous  voulez  qu'on  vous  croye,  ie 

ne  puiffe  iamais  partir  d'ici,  ce  qui  aduint.  Vous  m'aués 
mis  en  mémoire,  va  dire  quelqu'vn,  la  refponfe  que  fit 
en  ceft  affiegement  vn  Capitaine  à  ceux  qui  fe  plai- 
gnoient  à  luy  que  fes  foldats  les  auoient  deftrouffez  : 
car  ce  Collonnel  voyant  que  ceux  qui  fe  difoient  auoir 
efté  volez  par  ceux  de  fon  régiment,  auoient  encores 
leurs  pourpoints  &.  leurs  chauffes,  par  le  corps  Dieu, 
leur  difoit-il,  ce  ne  font  point  mes  gens,  ie  m'affeure 
que  fi  c'eftoient  eux,  ils  ne  vous  euffent  laiffé  ny  pour- 
point ny  chauffes.  Mais  efcoutez,  aioufta-il,  qu'il  arriua 
à  ce  capitaine  lequel  s'accommodant  auffi  bien  que  fes 
foldats,  fe  laiffa  pourtant  tromper  en  partageant  vn 
butin  d'vne  ville  prinfe  d'affaut  :  ne  prenant  pour  fa 
part  qu'vn  prifonnier  tout  habillé  de  velours,  auec  force 
paffemens  d'or,  &  de  boutons  :  car  ce  Capitaine  pen- 
fant  en  retirer  quelque  bonne  rançon,  le  traiftoit  magni- 
fiquement, luy  baillant  toufiours  le  premier  lieu  de  la 
table.  Mais  quand  ce  fut  à  fe  mettre  à  rançon,  on  trouua 
que  ce  n'eftoit  qu'vn  coufturier  &  tailleur,  qui  n'auoit 
pas  vaillant  fix  blancs,  oftez  les  habillemens  qu'il  auoit 
fur  luy,  defquels,  pour  fe  fauuer  d'eftre  tué  auec  la 
populace,  il  s'eftoit  accouftré,  prenans  les  meilleurs 
veftemens  qui  fuffent  en  fa  boutique.  Le  Capitaine, 
après  l'auoir  long  temps  nourry,  defpouille  ce  tailleur, 
&  l'enuoye,  &  ne  s'en  falut  gueres  qu'il  ne  fuft  mal 
accouftré,  tant  pour  la  moquerie  des  autres  Capitaines 
fes  compagnons,  que  pour  n'auoir  rien  gagné  en  cefte 
prinfe.  Vn  de  la  Seree  prenant  la  parolle  leur  va  dire, 
Puis  qu'auez  ris  du  Capitaine,  ie  vous  feray  rire  d'vn 
foldat.    Durant   les   guerres    ciuiles,    commença-il     à 


I08  TROISIESME     LIVRE. 


conter,  il  y  auoit  vn  Seigneur,  qui  faifoit  fauter  du  haut 
de  fon  chafteau  en  bas  ceux  qu'il  prenoit  de  faftion 
contraire,  s'ils  n'auoyent  moyen  de  paier  leur  rançon. 
Il  arriua  qu'vn  foldat  ia  cogneu  tomba  entre  fes  mains, 
lequel  n'auoit  aucun  moien  de  fe  rachepter.  Parquoy 
ce  Seigneur  le  mené  à  la  cime  de  fa  tour  luy  difant,  il 
faut  que  fautiez  du  haut  en  bas.  Ce  foldat  comme 
affeuré,  luy  demande,  Monfieur,  faut-il  que  ie  faute 
tout  d'vn  coup  :  le  Seigneur  luy  refpond  qu'ouy  :  tout 
d'vn  faut,  répliqua  le  foldat?  Par-dieu,  mon  Capitaine, 
ie  vous  le  donne  en  trois.  L'affeurance  du  foldat, 
adioufta-il,  &.  la  rencontre  en  tel  danger,  &  auffi  que 
Dieu  tient  le  cœur  des  hommes,  ploya  fi  bien  l'affeélion 
de  ce  tiran  qu'il  luy  fauua  la  vie.  Que  fi  ie  ne  l'auois 
veu,  difoit-il,  ie  ne  fçay  fi  ie  pourrais  croire  qu'en  vn 
tel  danger  vn  homme,  tant  affeuré  foit-il,  peut  auoir 
dit  cela  :  la  peur  en  fes  affaires  glaçant  le  fang,  lequel 
glacé  eftoupe  fi  bien  les  conduits  par  où  nous  refpirons, 
qu'en  telle  crainte  nous  demeurons  muets,  &  infenfibles, 
&.  fans  mouuements,  voire  mefme  les  plus  refolus.  Du 
depuis  i'ay  oui  dire  que  il  eftoit  miferablement  :  car 
en  la  guerre  &  en  hoflilité  mefmes,  il  y  a  quelque 
borne  que  Ha  nature  a  prefcrite  &  limitée  pour  les 
vainqueurs  :  outre  &  par  deffus  laquelle  ce  qui  fe  faicT 
&  commet,  ne  fe  peut  déformais  couurir  du  nom  de 
guerre,  qui  a  de  fon  codé,  comme  la  paix,  fes  droits  81 
couftumes.  Parquoy  es  chofes,  où  l'on  procède  par 
violence,  il  doit  encore  y  auoir  lieu  de  quelque  dou- 
ceur, pitié,  &  humanité.  Si  nos  gens  de  guerre,  répli- 
qua quelque  autre,  eftoient  auffi  affeurez  que  ce  foldat, 

vous  ne  verriez  point  tant  de  vanteries  que  font  ces  iar- 
nignois,  qui  font  trembler  le  falé  iufques  dans  les  celiers: 
puis  quand  ce  vient  à  bailler  le  pain  benifl  de  la  con- 
frairie,  font  les  premiers,  non  pas  à  fuir,  ce  difent-ils, 
mais  à  fe  retirer.  Et  ne  faut  point  que  ceux-cy  craignent, 
que  leur  trop  grande  audace  leur  face  tirer  le  fang  de 
la  vene,  comme  il  fe  faifoit  entre  les  Romains  :  ayans 
bien  plus  de  befoin  d'vfer  &  manger  du  Pauot  comme 
font  les  Turcs,  qui  ont  vne  certaine  opinion  qu'ils  en 
font  plus  furieux,  vaillans  &.  defefperez  à  la  guerre, 
quand  ils  en  ont  pris  :  ce  qui  les  faiét  expofer  témérai- 
rement aux  périls,  ce  dit  Belon.  Si  eft  ce,  répliqua  vn 
autre,  que  i'ay  leu  que  ancienement  on  punifibit  les 
foldats  qui  auoient  failly  en  leur  tirant  du  fang  des 
venes  :  dequoy  on  ne  peut  rendre  raifon,  finon  que  ceux 
qui  commettent  des  fautes  ne  font  pas  fains,  car  des 
mauuaifes  humeurs  viennent  les  mauuaifes  mœurs.  Et 
feroit  de  befoing  que  nos  gens  de  pied  fuflent  armez 
comme  les  Romains  armoient  leurs  foldats,  le  plus 
pefamment  qu'ils  pouuoyent,  pour  les  rendre  plus  fer- 
mes contre  les  ennemis,  &  que  fentans  leurs  perfonnes 
ainfi  chargées,  ils  ne  s'attendiffent  point  de  fe  fauuer. 
Que  pleufl  à  Dieu,  difoit-il,  que  la  loy  Trefantas  des 
Lacedemoniens,  c'efl  à  dire  de  ceux  qui  auoient  peur, 
euft  lieu  pour  le  iourd'huy,  vous  en  verriez  beaucoup 
fans  dignitez,  fans  femmes,  ayans  des  robbes  de  couleur 
rapiecees,  la  barbe  feulement  d'vn  cofté,  &.  auec  tout 
cela  fuiets  à  eftre  frappez  &.  outragez,  fans  s'ofer 
défendre  ne  reuanger.  l'aymerois  mieux,  répliqua  vn 
Drolle,  que  la  loy  de  Charondas  fuft  praétiquee,  par  la- 

quelle  les  fuyards  n'eftoyent  que  contraints  de  s'habiller 
en  femmes  :  auffi  qu'il  fe  trouue  par  efcrit  de  vaillans 
gens-d'armes  auoir  fuy  :  comme  fit  Catulus  Luctatius, 
capitaine  Romain,  lequel  voyant  fuir  fes  foldats  deuant 
les  Cymbres,  fans  les  pouuoir  arrefter,  fe  mit  entre  les 
fuiards,  &.  fit  le  couard,  afin  qu'ils  femblaffent  plus  tofl 
fuiure  leur  chef,  que  fuir  l'ennemy,  pour  les  fauuer  de 
reproche  :  combien  qu'il  n'y  ait  pas  beaucoup  de 
perfonnes  qui  donnent  leur  honneur  à  autruy.  Et  fi 
eftime,  adiouftoit  noftre  Drolle,  plus  le  Conful  Varron, 
qui  s'enfuit,  que  Paul  fon  collègue,  qui  y  mourut  :  &. 
non  autrement  en  iugea  le  Sénat,  &  le  peuple  Romain, 
qui  luy  rendirent  grâces  publiquement  de  ce  qu'il 
n'auoit  point  defefperé  de  la  Republique.  Vn  homme 
d'armes,  qui  eftoit  en  celle  Seree,  voyant  qu'on  parloit 
de  ceux  qui  fuient,  va  feulement  dire,  que  les  hom- 
mes d'armes  François,  qui  fe  doiuent  tenir  fermes,  &. 
comme  en  vn  fort,  ne  deuoient  s'accouftumer  aux 
courfes  &.  efcarmouches,  là  où  il  faut  le  plus  fouuent 
fuir  :  car  ils  s'y  font  fi  bien  accouftumez,  que  là  où 
il  faut  tenir  bon,  ils  monflrent  les  talons.  Les  peuples 
nouuellement  defcouuerts,  que  nous  appelions  Barbares 
&.  Sauuages,  nous  accufent  de  peur  &.  de  couardife, 
combien  que  nous  nous  difons  les  plus  vaillans  du 
monde  :  eflant  chofe  efmerueillable  que  de  la  fermeté  de 
leurs  combats,  qui  ne  finiffent  jamais  que  par  meurtre 
&.  effufion  de  fang  :  car  de  crainte  de  mourir,  de  routes 
&.  d'esfroy,  ils  ne  fçauent  que  c'eft.  Et  comme  dit  de 
Montaigne,  le  ne  fuis  pas  marri  fi  nous  remarquons 
l'horreur  barbarefque,   mais  ouy  bien  dequoy  iugeans 

bien  de  leurs  fautes,  nous  foyons  fi  aueuglez  es  noftres. 
Ces  Barbares,  que  nous  n'eflimons  rien,  ne  demandent 
à  leurs  prifonniers,  autre  rançon  que  la  confeffion  &. 
recognoiffance  d'eftre  vaincus  :  mais  tant  ils  font  hardis 
&.  vertueux  qu'il  ne  s'en  trouue  pas  vn,  qui  n'aime 
mieux  la  mort,  que  de  relafcher,  ny  par  contenance  ny 
par  parolle,  vn  feul  point  de  courage  inuincible.  D'a- 
uantage,  difoit-il,  ce  qui  fai&que  les  vieux  portent  plus 
aifément  le  ieufne  que  les  ieunes  :  c'efl  qu'ils  ont  grand 
amas  d'excremens  pituiteux,  où  la  chaleur  naturelle 
agift,  qui  eft  caufe  qu'elle  ne  diffipe  pas  tant  d'humeur 
radicale,  ne  de  la  maffe  du  corps.  Par  ces  raifons  nous 
trouuons  qu'es  villes  affiegees,  où  il  y  a  famine,  les 
ieunes  meurent  les  premiers  de  faim.  Combien  de 
iours  peut  on  viure  fans  manger?  demanda  quelqu'vn. 
A  qui  il  fut  refpondu,  qu'il  eftoit  impoffible  par  nature 
que  l'homme  fain  peut  viure  plus  de  fix  iours  fans  rien 
manger,  tant  ait  il  les  pores  eftroits  &.  tant  foit-il 
abondant  en  groffes  humeurs  &  gluantes,  quelque 
chofe  qu'on  en  trouue  par  efcrit.  Car  nous  trouuons 
qu'vn  eftant  condamné  à  mourir  de  faim,  ne  vefquit 
que  fix  iours,  &.  que  le  feptiefme  on  le  trouua  mort, 
ayant  mangé  de  la  chair  d'vn  de  fes  bras.  Que  s'il  y  a 
quelqu'vn  qui  ait  vefcu  trente  iours,  ou  d'auantage,  fans 
manger,  comme  affeurent  Albert  &  Auicenne,  cela 
vient  du  flegme  ou  de  la  melancholie,  qui  leur  fer- 
uoient  d'alimens  &  nourriture.  Et  i~i  fut  adioufté  que 
nous  endurions  plus  toft  la  faim  que  la  foif  :  parce  que 
la  foif  nous  contrifte  plus  que  la  faim,  prenans  plus 
de  plaifir  à   boire,   quand  nous  auons  grand  foif,  qu'à 

manger  quand  nous  auons  grand  faim,  l'humeur  nous 
deleflant  plus,  d'autant  que  la  vie  en  eft  plus  entretenue 
que  de  toute  autre  qualité  :  or  ce  qui  nous  contrifle  le 
plus,  c'eft  ce  qui  contrarie  le  plus  à  ce  qui  nous  plaift. 
Soit  la  faim  ou  la  foif,  va  dire  vn  de  la  Seree,  qui  face 
plus  toft  rendre  les  villes,  fur  toutes  nations  il  n'en  y  a 
pas  vue  qui  les  fupporte  moins  que  le  François,  &.  fe 
fafche  plus  de  boire  de  l'eau  &.  manger  des  rats  que 
luy  :  ne  fe  contentant  pas  de  lard,  de  bifcuit,  &  de  vin- 
aigre, comme  les  anciens  Romains.  Encores  trouuons 
nous  dans  les  Commentaires  de  Cefar,  que  de  fon 
temps  les  foldats  Romains  n'auoient  pour  toute  muni- 
tion que  du  bled  fans  eltre  moulu,  &.  vn  peu  de  vin- 
aigre, pour  méfier  auec  leur  eau  :  &  les  Athéniens  ne 
portoyent  à  la  guerre  que  des  viures  aufquels  ne  falloit 
point  de  feu  :  les  autres  ne  portoyent  que  de  l'ail  :  dont 
eft  venu  le  prouerbe  Latin,  àfabis  &  alliis  abjiinenduin, 
c'eft  à  dire  des  magiftrats,  &.  de  la  guerre,  n'y  ayant 
pire  nouuelle,  que  de  prédire  &  annoncer  la  guerre:  les 
Grecs  eftant  couftumiers  dédire  à  ceux  qui  apportoyent 
quelque  mauuaife  nouuelle,  Eft-ce  la  guerre  que  vous 
dénoncez?  Parquoy,  adioufloit-il,  ne  faut  mettre  le 
François  où  il  eft  befoin  de  combatre  de  monftre  de 
faim,  n'y  ayant  au  monde  chofe  plus  miferable,  ce  dit 
Cicero  ad  Atticum,  comme  l'ont  bien  monftré  les  doftes 
Egyptiens  en  leurs  facrees  lettres,  qui  peignoyent  vu 
aigle  ayant  le  bec  crochu,  pour  fignifier  vn  homme  qui 
meurt  de  la  plus  miferable  mort  du  monde,  qui  eft  la 
faim.  Que  fi  voulez  renfermer  vn  François,  baillez  luy, 
pour    le  moins,   vn  pot  de  vin  par  iour,    &.  deux  liures 

de  pain,  où  ailleurs  qu'à  la  guerre,  trois  le  nourrilïent. 
Que  fi  voulez  renfermer  des  femmes  auec  des  hommes, 
baillez  leur  plus  à  boire  qu'aux  hommes,  &.  moins  à 
manger:  car  on  tient  que  les  femmes  font  ordinaire- 
ment plus  altérées  que  les  hommes,  mais  qu'elles  man- 
gent moins.  Et  pource,  difoit-il,  que  cela  femblera 
eftrange  à  plufieurs,  ie  vous  diray  leurs  raifons.  C'en: 
que  rien  n'altère  tant  que  le  beaucoup,  fouuent,  &. 
véhément  parler,  que  nous  difons  babiller,  dont  les 
femmes  fe  fçauent  fort  bien  efcrimer  :  Et  fi  ne  laiffent 
les  femmes  fans  parlamenter  de  s'altérer,  mais  c'eft 
par  trop  filer:  car  en  fi  liant  &  mouillant  fouuent  le  fil, 
elles  efpuifent  l'humidité  aqueufe,  dont  les  glandules 
de  la  langue  font  arroufees,  &  de  ce  defechement  vient 
la  foif,  &  n'efi.  fans  propos  le  commun  dire,  ma  com- 
mère, quand  ie  file,  ie  boy  tant.  Et  suffi  que  la  com- 
plexion  cholérique  fouuent  atteinte  de  foif  efl  que  fi  la 
femme  ne  l'eft  d'humeurs,  elle  le  fera  de  mœurs,  &. 
par  accident,  ayant  toufiours  quelque  chofe  à  demefier, 
&  à  fe  fafcher.  Plus,  nous  auons  dit  que  les  femmes 
mangent  moins  que  les  hommes  :  or  eft  il,  que  tant 
moins  qu'on  mange,  plus  on  boit  :  tefmoins  les  femmes 
qui  difent,  Quand  ie  ieufne,  ma  commère,  ie  boy 
tant.  Que  fi  nous  voulons  renfermer,  adiouftoit-il,  le 
foldat  François,  il  faut  renouueller  la  compofition  de 
Alima  &  Adipfd,  qui  oftoit  la  faim,  &.  la  foif  :  ou  bien 
luy  bailler  vne  herbe  que  les  Ameriquains  (qui  eft  vne 
partie  du  monde,  nouuel!ement  defcouuerte,  contenant 
plus  de  deux  mille  lieues)  nomment  Petuin:  de  laquelle 
ils  prennent  quatre  ou  cinq  feuilles, qu'ils  font  deffecher, 

puis    les    enuelopent    dans   vne    autre    grande    feuille 
d'arbre,    en  façon    de  cornet  à  efpice  :    cela    fait,    ils 
mettent  le  feu    par  le  petit   bout,  Si  l'aprochent  ainfi 
allumé  dans  leur  bouche,  &.  en  tirent  la  fumée,  qui  les 
nourrit  cinq  ou  fix  iours  fans  manger  aucune    chofe  : 
faifant  cela  principalement  quand    ils  vont  à  la  guerre, 
&.  que  la  neceffité  les  preffe.  Que  fi  vous  prenez   de  la 
Nicotiane,   ou  herbe  à  la  Royne   (qu'aucuns  maintenant 
appellent  Petum)  &  on   n'y  trouue   cefie  vertu,  foyez 
affeuré  que  ces  deux  plantes  n'ont  rien  de  commun  ny 
en  fortune,  ny  en  propriété,    auec  le  vray  Petum  des 
Ameriquains,    non  plus  que  l'Augoumoife,    qu'on  vante 
eftre  le  vray  Petum.  Pline  auffi  dit,  adiouftoit-il  encores, 
que  les  Scythes,  pauure  peuple,  prenoyent  en  la  bouche 
vne  herbe  nommée  Hippicen,  que  les  Latins  nomment 
auffi  Spartaniii,    autres  Scithyai,    portant  le  nom   des 
Scythes  qui  l'inuenterent  premièrement, qui  faifoit  qu'ils 
ne  fentoient  point  la  faim  douze  iours  tous  entiers  après 
qu'ils  l'auoyent  prinfe  :     &   que  mefmes  leurs  cheuaux 
ayans  mangé  de  cefie  herbe,  enduroyent  long  temps  la 
faim  &  la  foif.  Les  Scythes  auffi,   dit  Aule-Gelle,  par  le 
rapport  d'Enafifirate,pour  endurer  la  faim,fe  ferroyent 
le  ventre  &  l'efiomach   auec  de  grandes  bandes:   parce 
que    ne  laiflant  gueres   de  vuide,   la   faim    tourmente 
moins  :   laquelle    vient,  félon  Erifiratus,    des  fibres  du 
ventricule  &.  des  intefiins,  quand  ils  demeurent  vuides. 
Parquoy  nous  voyons   coufiumierement   que  ceux  qui 
ont   de    grandes    obfiruflior.s    es    parties  vifcerales  & 
intefiines,    n'ont  pas  grand  appétit.  Mais  ie  craindrais, 
répliqua  incontinent  vne  fefTe-tonduë,  que  cefie  ligature 

me  prouoquaft  à  lafciuité  :  car  on  tient  que  ceux  qui  fe 
ferrent  fort,   font  plus  incitez  &.  enclins  a  luxure  :  dont 
il  en  y  a  qui  défendent  aux  filles  &  femmes  de  fe  ferrer 
fi  fort,  pour  ne  fentir  les  aiguillons  de  la  chair,   &  auffi 
pour  euiter  d'eftre  boflues  &.  contrefaites  :  mais  ie  vous 
diray,  adioufta-il,  Venus  eft  mal  aggreable  à  ceux  qui 
endurent  grand  faim.  Que  fi  ceux  du  iourd'huy,  qui  ne 
fe  ferrent  point,    &.  ne  contraignent  point  leur  panfe, 
le  font  pour  cette  occafion,  i'approuue  leur  manière  de 
fe  habiller  auec  leur  cotton.    Aucuns  ont  dit,    difoit  il 
encores,  comme  Turnebus,  que  le  fromage   de  iument 
pouuoit  nourrir  dix  ou  douze   iours,  fans  manger  autre 
chofe  :    mais    ils  ne    difent    rien  de  nouueau,    car  les 
Scythes  la  plus  part  du  temps  ne  viuent   d'autre  chofe. 
Les  autres  affeurent  que  pour  fe  paffer  long  temps  fans 
manger,  qu'il    n'y  a    rien  meilleur  que  de  boire  oleum 
viohceutn,  méfié  auec  vn  peu  de  greffe,   ou   de  l'huile 
d'amandres,    ou  bien   manger  du  beurre.  Autres  affer- 
ment que  le  papier  mafché  eftanche  la  foif,   auffi  bien 
que  de   tenir  des  boules  de  fer  en  la  bouche,    comme 
il  fe  trouue  en  Phiftoire  des  Portugais.  Et  fi  ie  n'en  puis 
trouuer  de  fer,    répliqua  vn  des  noftres,   Prenez  en  de 
merde,    luy  refpond  Franc-à-tripe.  Celui  qui  auoit  efté 
affiné,  ne  laiffa  en  riant  à  dire  qu'il  auoit  expérimenté, 
eftant  à  la  guerre,  que  ce  que  dit  Pline  duPouliot  eftoit 
vray,  &  qu'il  engardoit  d'auoir  foif  auffi  bien  que  les 
graines  de  Halinus  fauuage,  tenues  foubs  la  langue  :  & 
qu'ayant  enduré  la  faim,    il  s'eftoit   bien  trouué  puis 
après  de  ne  manger  gueres,  &.  d'vfer  de  bouillons  de 
vieilles  poulailles  bien  confumees,  &  laid  de  cheures,  &. 

autres  chofes  propres  pour  efiargir  les  boyaux  retraits. 
Vn  de  la  Seree,  encores  qu'il  excerçaft  le  meflier  de  la 
guerre,  ne  laiiTa  à  faire  vn  conte  d'vn  de  fes  compa- 
gnons d'armes,  lequel  efloit  forty  d'vne  ville  affiegee. 
Et  le  commença  ainfi.  Vn  homme  d'armes  de  noftre 
compagnie,  ayant  efté  renfermé  en  vne  ville  affiegee,  & 
pour  cela  luy  femblant  que  tout  le  monde  luy  efloit 
tenu,  en  pafTant  par  vne  ville  fit  quelque  excès,  penfant 
encores  eftre  à  la  guerre,  dont  il  fut  recherché  iufques 
à  fon  hoftellerie  :  où  ne  le  trouuant  point,  ou  print  fon 
cheual  fans  s'amufer  à  prendre  la  felle.  Mon  compa- 
gnon de  gend'arme,  fafché  au  poffible  de  fon  cheual, 
menace  toute  la  ville,  iure  qu'ils  s'en  repentiront,  & 
qu'il  fçauoit  bien  qu'il  feroit.  Parl'aduis  de  la  ville,  fon 
cheual  luy  eft  rendu:  les  plus  aduifez  de  la  ville  difans 
qu'il  venoit  d'vne  ville  qui  auoit  enduré  le  fiege  long 
temps,  où  il  auoit  enduré  la  faim,  &.  qu'il  ne  falloit  ja- 
mais irriter  telles  gens,  la  faim  ayant  augmenté  la  cho- 
lere.  En  rendant  le  cheual  à  mon  compagnon  d'armes, 
ceux  de  la  ville  luy  demandent  :  Et  bien  Monfieur,  que 
euffiez  vous  faicl,  fi  on  ne  vous  eufl  rendu  voftre  cheual  ? 
Que  i'euffe  fait,  mort-Dieu?  va-il  refpondre,  i'euffe  vendu 
la  felle.  Lors  ceux  de  la  ville  cogneurent  bien  qu'il 
n'eftoit  pas  fi  grand  diable  qu'il  efloit  noir.  Auffi  l'hofle, 
adioufla  celuy  qui  faifoit  le  conte,  m'auoit  conté  que  ce 
fendant  eflant  logé  en  fon  logis,  vn  iour  fe  voulant 
coucher  auoit  demandé  vn  couure-chef,  &.  voyant  que 
les  chambrières  faifoient  les  longues,  il  s'efloit  fi  bien 
prins  à  iurer  &  maugréer,  que  tous  ceux  du  logis  ne 
s'ofoient  trouuer  deuant  luy.   A  vne  fois  il  difoit  qu'il 

mettroit  le  feu  au  logis,    qu'il  eftoit   gentil-homme  de 
bonne  part,  &  bien  apparenté,  que  ce  n'eftoit  pas  à  luy 
à  qui  on  fe  deuoit  iouër  :   que  fi   on    le  voyoit  mal  en 
ordre,  qu'il  venoit  d'vn  fiege,    &  qu'il  auroit  bien  cinq 
&.  fix  paires  d'habillemens  s'il  vouloit,  &  qu'ii  ne  tenoit 
qu'à  l'argent  qu'il  ne  les  euft.  En  ce  courroux,  perfonne 
n'ofoit  prendre  la  hardieffe  de  luy  prefenter  vn  couure- 
chef,    fçachant    que    de   l'homme   courroucé    fe    faut 
efcarter  pour  vn  temps,  &.  de  l'ennemy  pour  toufiours. 
A  la  fin,  fon  hoftefie  print  la  hardieffe,  après  luy  auoir 
baillé  vn  couure-chef,  de  luy  demander,    Et  bien,  mon- 
fieur,  qu'euffiez  vous  fait,  fi  on  ne  vous  euft  apporté  vn 
couure-chef?  Que  i'euffe  faicl,  fang-Dieu  !  va-il  refpondre 
a  l'heure:    ie  me  fuffe  coeffé  de  ma  chemife.  Lors,  fon 
hofteffe,  qui  le  cognoiffoit,  en  s'excufant,   luy  va  dire, 
Et  vrayement,  monfieur,  ie  ne  me  fuis  pas  auancee  de 
vous  porter  vn  couure-chef,  car  i'ay  veu  que  ne  portiez 
rien   en  voftre  tefte.    le  n'y  ay  auffi  iamais  rien  porté, 
refpondit-il,    finon  depuis  que  ie  fuis  marié.  L'hofteffe, 
en  fe  riant,  luy  va  dire  que  fon  mary  en  eftoit  ainfi.  Ce 
conte  finy,  vn  habille  homme  de  la  Seree,   répétant  ce 
qui  auoit  efté  dit  que  la  cholere  eftoit  augmentée  par 
la  faim,  en  va  rendre  la  raifon  :  difant  que  de  la  faim  & 
de  la  foif  la    chaleur  en   eft   augmentée  :  laquelle  ne 
trouuant  point   où  elle    agiffe,   la  nature  &.  l'humidité 
deffaillants,   ne  faut  pas  trouuer  eftrange   fi  les  fens  fe 
trouuans   aliénez,   &.  les  efprits  diffipez,    les  perfonnes 
font  rendues  non  feulement  farouches,  mais  ayants  vne 
efpece  de   rage  :    auffi  qu'on   dit,  Il   enrage  de  faim. 
Dont  ne  fe  faut  efmerueiller  fi  ceux  qui  endurent  faim, 

font  des  chofes  prodigieufes  &.  cruelles   en   l'extrémité 
de  la  famine,  là  où  au  parauant  ils  n'eufTent  ofé  penfer. 
On  dit,  adiouftoit-il,  que  les  François  eftans  affiegez  par 
les  Cimbres  &.  Theutons,  preffez  de  faim,  fubftanterent 
leurs  vies   des  corps  de  ceux   qui  pour  raifon  de  l'âge 
eftoient  inutiles   à  porter  les    armes.   Et   fans    reculer 
arrière  iufques  aux  calamitez  de  Ierufalem,  au  mois  de 
luillet  mil  cinq  cents  feptante  &  trois  il  aduint  à  Sanxerre, 
que  les  affiegez,    réduits  à  l'extrémité,   &.  contraints  de 
manger    cuirs ,    parchemins,    &.    autres    immondices, 
que  vne  petite  fille  de  l'aage  d'enuiron  trois  ans,  eftant 
morte  de  faim  à  vn  pauure  habitant   de    la  ville,    vne 
vieille,   qui    feruoit   luy  &  fa  femme,   leur   confeilla  de 
s'aider  de  leur  infortune  :  &  de  fait  en  mangèrent  les 
entrailles,  la  faim  contraignant  la  mère  de  remettre  en 
fon  ventre  l'enfant  qui  n'en  faifoit  gueres  que  de  fortir. 
Mais  ayans  mis  la  tefte  à  cuire  dans  le  pot,  cela  eftant 
defcouuert  par  les  foldats,  ils  furent  brufiez.    Les  Alle- 
mans  eftans  affiegez  par  les  Turcs,   &  ayans   faute  de 
viures,  &.  principalement  d'eau,  ils  tuèrent  des  cheuaux 
&.  auec  leur  fang  méfié  auec  vn  peu  de  farine,  ils  reme- 
dioient  à  la  foif  &  à  la  faim.    Ceux  de  Crotte  affiegez 
par  Mettellus,  fe  trouuerent  en  telle  neceffité  de  breu- 
uage,   qu'ils  fe   feruirent  de  l'vrine    de  leurs  cheuaux. 
Mefme  le  cheual  prefTé  de  faim  mangera  fon  maiftre  : 
comme    nous    trouuons   qu'vn   cheual  renfermé    auec 
Limone,  par  la  fentence  de   fon   père  Hyppomene  de 
grande  faim  mangea  fa  fille.  Auenzrat  dit  que  la  famine 
fut  fi  grande  en  fon  païs,  qu'on  des-enterroit  les  corps 
morts,   afin   de  fuccer    !a  moelle    des  os  defgarnis   de 

mufcles  &  de  chair,  &  de  fe  paiftre  de  leurs  charougnes: 
de  forte  qu'on  fut  contraint  de  mettre  des  gardes  aux 
fepulchres.  Apres  qu'on  eut  conté  les  effefts  de  la  faim, 
quelqu'vn  reprenant  ce  qu'auoit  dit  le  gentil-homme 
lequel  eftant  defpourueu  de  biens  de  nature,  &.  de 
fortune,  les  recherchoit  en  fes  anciens  &  predeceffeurs, 
s'en  moquoit,  allegant  ces  vers  : 

Qui  genus  laudat  fuum  :  aliéna  laudat. 

Et  fi  difoit  que  Homère,  quand  il  veut  recommander  vu 
bon  gendarme,  il  mettoit  l'antiquité  de  la  nobleffe 
toute  la  dernière,  &.  après  toutes  les  autres  louanges 
de  celuy  qu'il  veut  louer  :  la  vraye  nobleffe  s'acque- 
rant  en  viuant,  &  non  pas  en  naiffant  :  &  comme  dict 
Euripide   : 

D'ejlre  de  noble fang,  c'ejl  vn  tihre  honorable: 
Et  la  noblejje  en  croijî  en  ceux  qui  ont  femblable 
Vertu  que  leurs  ayeulx. 

Et  après  luy  le  Seigneur  de  Pybrac: 

Ce  n'ejï  pas  peu  naijfant  d'vn  tige  illujîre, 
Ejlre  efclairé  par  Jes  antecejjeurs  : 
Mais  c'ejl  bien  plus  luire  àfesfuccejjeurs, 
Que  des  ayeulx  feulement  prendre  lujire. 

Puys  que  vous  moquez,  répliqua  vn  autre,  de  ceux  qui 

ne  font  nobles  que  de  race,  que  direz  vous  de  ceux  qui 
fe  font  ennoblir?  Il  luy  fut  refpondu,  ce  que  i'ay  leu,  il 
n'y  a  pas  long  temps  : 

Tu  dis  que  tu  es  gentil-homme 

Par  la  faneur  du  parchemin  : 

Si  vn  rat  le  trouue  en  chemin, 

Que  feras-tu  ?  comme  vn  autre  homme. 

iMais,  demanda  quelqu'vn,  puis  que  nous  voyons  ceux 
qui  ne  font  que  babiller  &  caufer  de  leur  nobleffe,  &. 
ceux  qui  fe  vantent  &.  menaffent,  eftre  plus  poltrons  &t 
couards,  que  ceux  qui  ne  difent  mot,  les  babillards 
defendans  leur  caufe  par  la  langue,  ne  pouuans  faire 
autre  chofe,  les  paroles  eftans  vaines  où  l'effecl  auec 
l'œuure  fe  manifeflent  :  qui  eft  caufe  de  la  hardielTe 
d'aucuns,  &.  de  la  timidité  des  autres?  Il  luy  fut  ref- 
pondu, que  les  animaux  qui  ont  le  cœur  grand,  lafche 
&.  mol,  font  fort  craintifs,  poureux,  timides  &  couards  : 
&.  le  prouua  par  les  cerfs,  Heures  &  afnes,  &  autres 
beftes  timides,  qui  ont  le  cœur  fort  grand,  ayant  efgard 
à  la  proportion  des  autres  membres  du  dedans  :  or  eft-il 
que  la  chaleur  n'eft  pas  fi  grande  en  vne  grande 
efpace  qu'en  vne  petite,  vn  mefme  feu  efchauffant  plus 
vne  petite  chambre  qu'vne  grande  :  ce  n'efl  donc  pas 
de  merueille  fi  ces  beftes  timides,  n'ayans  pas  grande 
chaleur  au  cœur,  ont  le  fang  froid  :  la  hardieffe  venant 
de  la  chaleur  du  fang.  Au  contraire,  des  animaux  qui 
ont  le  cœur  petit,  efpoix,  dur  &  ferré,  comme  le  lion, 
&  le  chien,    lefquels  font    courageux,    à  caufe  que  la 

chaleur  fe  garde  mieux  &  n'efl  pas  fi  débile  en  vn 
petit  lieu  qu'en  vn  autre  grand  :  l'homme  tant  plus 
qu'il  eft  chauld,  tant  plus  ayant  de  hardiefie:  toutesfois 
contre  la  commune,  qui  dit  d'vn  homme  hardy  &  cou- 
rageux, 11  a  grand  cœur:  car  c'eft  tout  le  contraire. 
Ainfi  voit  on  ceux  qui  ne  craignent  rien,  &  fontaffeurez, 
auoir  la  voix  haute  &  grefie,  à  caufe  de  l'extrême 
chaleur  qui  eft  en  eux.  Mais  d'où  vient,  répliqua  quel- 
qu'vn,  fi  la  chaleur  caufe  la  hardiefie,  que  i'ay  veu  de 
braues  foldats  &.  hardis  qui  trembloient  quand  ce 
venoit  à  ioùer  des  couteaux,  la  chaleur  fe  retirant  au 
dedans,  &  delaiffant  les  membres  extérieurs  froids, 
femblans  le  Franc-archer  de  Bagnolet,  qui  trembloit  de 
hardiefie?  11  fut  refpondu,  que  combien  que  la  Loy 
Trefenîas  ait  efté  ainfi  difte,  comme  eftant  faicle  contre 
ceux  qui  tremblent,  qu'il  ne  s'enfuiuoit  pas  qu'on  ne 
trouuaft  des  perfonnes  vaillantes  &  hardies,  qui  trem- 
blent &.  muent  de  couleur,  encores  qu'elles  n'ayent 
nulle  peur,  &  foient  des  plus  courageufes.  Cela  fe 
faifant,  difoient-ils,  de  ce  que  leur  corps  n'efl  pas 
efchauffé  d'vne  mefme  chaleur  quand  ce  vient  aux 
difiributions  manuelles,  &.  que  par  l'impetuofité  de  la 
chaleur  bouillante,  qui  les  furprend,  il  fe  fait  vn  mou- 
uement  inégal  en  toutes  les  parties  de  leur  corps,  qui 
caufe  ce  tremblement  tumultueux  par  trop  grande 
abondance  d'efprits  &.  de  fang  :  dont  aduient  que  ceux 
ci,  en  vn  bon  affaire,  fe  frappent  de  leurs  mains,  à  fin 
qu'ils  foient  efchauffez  en  tous  leurs  membres  d'vne 
mefme  chaleur,  qui  fera  ceffer  ce  tremblement  à  l'imi- 
tation du  Lyon,  qui  fe  bat  de  fa  queue,  pour  s'efchauffer 
iv.  6 

&  entrer  en  cholere.  le  croy,  va  dire  vn  maiftre  es  Arts, 
84  en  toute  archipedenterie,  qui  eftoit  en  cefte  Seree, 
que  ie  n'aurois  pas  fi  grand  peur,  &  ne  tremblerois 
pas  tant,  fi  ie  me  batto>s  moy-mefme,  que  fi  d'autres 
me  frappoient  :  mais  ie  me  doute  bien,  difoit-il,  que 
tous  mes  battemens  ne  m'empefcheroient  d'auoir  peur, 
&.  de  trembler  s'il  me  falloit  deffendre  ou  alTaillir:  veu 
que  toutes  les  fentinelles  corps  de  garde  patrouilles, 
rondes,  qu'on  m'a  faiét  faire  durant  les  troubles,  ne 
m'ont  fceu  rendre  plus  hardy,  &  fi  n'ont  peu  m'engar- 
der  de  trembler,  feulement  quand  il  falloit  demander  à 
vn  fallot,  ou  à  vne  lanterne,  Qui  va  là?  Ma  grand* 
mère  auffi  m'a  fouuent  dicl:,  que  quand  ie  vins  au 
monde,  il  fe  fit  vn  tremblement  de  terre,  mefme  qu'à 
l'heure  que  ie  nafqui  il  tonna  bien  fort,  &  qu'elle  auoit 
ouy  dire  autresfois  à  mon  grand  père,  fon  mary,  qui 
eftoit  maiftre  es  Arts  comme  moy,  que  ceux  qui  naiffent 
l'année  que  la  terre  tremble,  ou  le  iour  qu'il  tonne, 
font  naturellement  craintifs  &  timides.  Et  auffi  que  ce 
grand  père,  regardant  mes  bras  cours,  me  difoit  que 
ie  ferois  fort  couard  &  poureux  :  la  longueur  81  gran- 
deur des  bras  eftant  figne  de  chaleur,  comme  les  courts 
de  froideur,  &  que  de  la  chaleur  procède  la  hardieffe, 
&.  de  la  froideur  la  crainte.  Et  ay  bien  cogneu  depuis, 
que  mon  grand  père  difoit  vray:  &  ceux  qui  faifoientla 
fentinelle  auec  moy,  fentirent  bien  vne  nui«5t,  qu'on 
nous  bailla  vn  faux  alarme,  que  i'eftois  des  plus  timides  : 
comme  auffi  fit  la  ronde  vne  autre  fois,  laquelle  monta 
en  vne  tour,  où  i'eftois  en  fentinelle,  qui  me  vouloit 
tuer,    parce  qu'en  paffant,    &.    appellant   fentinelle,    ie 

n'auois  rien  refpondu,  &  difoit  que  ie  dormois.  le  luy 
dy,  que  ie  ne  luy  auois  véritablement  rien  dit,  pour  ce 
que  ie  n'auois  pas  nom,  fentinelle  :  mais  qu'on  m'appel- 
loit  maiftre  Iean.  Et  n'euffe  iamais  penfé,  fans  cela, 
difoit  noftre  maiftre  es  Arts,  que  la  peur  feruifl  d'apo- 
thicaire, &.  de  clyftere,  &.  ne  voulois  pas  croire  la  re- 
cepte  que  praéYiquoit  Meffire  Pantolfe  de  la  Caffine, 
Sienois,  quand  il  eftoit  conftipé,  ne  que  les  armoiries 
de  France  mifes  es  priuez  des  Anglois  leur  feruifTent  de 
quelque  chofe.  Mais  maintenant  ie  fçay  par  expérience, 
que  les  fymptomes  &  accidens  de  la  peur  feruent  de 
faire  ouurir  le  guichet  du  ferrail,  auquel  à  temps  la 
matière  fécale  eft  retenue  :  à  caufe  que  la  chaleur 
naturelle  qui  eft  en  nous,  &  quafi  comme  noflre  vie, 
fuyant  ce  qui  luy  eft  contraire,  &  qu'elle  craint,  venant 
du  dehors,  fe  retirant  au  dedans,  vient  à  efmouuoir  & 
fondre  noftre  ventre  &  la  veffie  :  &.  auffi  que  la  peur 
faifant  retourner  le  fang  &t  la  chaleur  au  cœur,  &  au 
dedans,  fai<ft  que  la  vertu  retentiue  du  ventre  perd  fa 
force.  Que  fi  le  fiege  de  la  ville  où  i'eftois  renfermé, 
adiouftoit  noflre  maiftre  Iean,  euft  duré  plus  long  temps, 
i'auois  délibéré  de  porter  des  chauffes  à  la  martingalle, 
ou  à  pont  leuis.  Quand  noftre  maiftre  aux  Arts  s'apper- 
ceut  qu'on  fe  mocquoit  de  luy,  il  va  dire  :  Encores  que 
cela  ne  foit  aduenu,  &  que  ie  ne  foys  des  plus  hardis, 
ie  ne  m'en  eftime  pas  moins,  ayant  leu  en  mon  Ariftote, 
que  la  prudence  confifte  en  froideur,  &.  le  courage  & 
vaillance  en  chaleur,  pourquoy  i'ayme  mieux,  difoit-il, 
eftre  prudejis  miles,  que  Gallicus  miles,  qui  eft  à  dire 
lemerarius:  &  ces  deux  qualitez  eftans  contraires  &  re- 

pugnantes,  il  eft  impoffible  qu'vn  homme  foit  courageux 
&  prudent. 

Quelqu'vn   de    la   Seree,   eftant   bon   François,    de- 
manda à  noftre  maiftre  es  Arts  :  appellez-vous  témérité 
fe   mettre   en    bien   combatant   es  périls   de  la  guerre 
auec  vn  cœur  inuincible?   Penfez-vous  deshonnorer  les 
François,    quand   vous    les    nommez,    Gallicus    miles? 
veu  qu'on  dit  que  &  gaillard    &   gaillardife    viennent  à 
Gallica  audacia,  &  que  ceux  font  appeliez  gaillards,  qui 
courageufement    entreprennent    quelque    chofe,     tant 
auentureufe  foit  elle?  Pourtant,  répliqua  maiftre  Iean, 
Cefar  dit  qu'il  ne  defiroit  moins  en  l'homme  de  guerre 
la  fageffe,  la  modeftie,  &.  l'obeïffance,  que  la  prouëffe  & 
grandeur   de  courage  :    &   Polybe    le  confirmant  efcrit 
ainfi  :  Les  Romains  ne  défirent  pas  tant  la  hardieffe,  ne 
le  contemnement  de  la  mort  en  leurs  Capitaines, comme 
la  conduite,  confiance,  &.  bon  confeil.    Et   Valere   dit, 
adiouftoit-il,   que  Clearque,   Capitaine  Lacedemonien, 
fouloit  à  tous  propos  ramenteuoir   à    fes  foldats,   qu'il 
fait  que  l'homme  de  guerre  craignift  plus  fon  Capitaine 
que  l'ennemy,  &  que  le  Cleandre  du  Sieur  de  Prefiac 
dit  auffi  que  n'auoir  pas  apprehenfion  du  danger,  n'eft 
pas  eftre  vaillant,    dautant  qu'eftre  vaillant   eft  propre 
à  l'homme,  &.  le  non  auoir  d'apprehenfion   tient  de  la 
befte.  Dauantage,  difoit-il  encores,  la  vaillance  n'eftant 
autre  chofe  que  le  mefpris  des  dangers,    celuy  ne  les 
mefprife  qui  ne  les  conçoit  pas.    Et  de  faift,    ceux    qui 
courent  au  danger,   fans   fe  l'eftre  reprefenté,  dés  auffi 
toft  qu'ils  fe  trouuent,  tant  foit  peu, engagez,  defcouurent 
clairement  le  peu  d'affeurance  qu'ils  y  apportent,  en  ce 

qu'ils  en  retournent  pluftoft  qu'ils  n'y  font  allez.  Là  où 
pour  bien  faire,  au  commencement  il  faut  iuger  du 
péril,  puis  refoudre  d'acheuer  l'entreprinfe  ou  la  vie  : 
Thucydide  difant  que  l'ignorance  faift  les  hardis,  &.  la 
confideration  les  craintifs  :  la  hardieffe  eftant  entre  la 
crainte  &.  la  témérité  :  car  ceux  qui  craignent  tout,  font 
couards,  Si  ceux  qui  ne  craignent  rien,  font  téméraires. 
Vn  Franc-à-tripe  va  dire  à  noftre  maiftre  es  Arts,  que 
fans  auoir  efgard  à  tout  cela,  il  l'empefcheroit  d'auoir 
peur,  &  fi  le  garentiroit  de  tous  dangers  belliques,  qui 
peuuent  furuenir  au  corps  :  ou  luy  baillant  la  chemife 
de  neceffité,  qu'on  a  accouftumé  veftir  quand  on  va 
à  la  guerre,  laquelle  efl  faicte  de  lin  filé  la  nui<5l  de  Noël 
par  des  filles  chattes,  au  nom  du  diable  :  ou  bien  luy 
donnerait  vn  breuet  tout  plein  de  lettres  fignees  & 
efcrites  par  les  Preftres  de  Turquie,  qu'on  nomme 
Talafmans,  qui  appellent  ces  lettres  Haymachy  :  ce 
breuet  preferuant  celuy  qui  le  porte  à  la  guerre,  d'eftre 
bleifé,  ne  par  couteau,  ne  par  flefche,  ne  par  harque- 
buze,  ne  par  autre  bouche  à  feu  :  ou  bien  luy  ferait 
prefent  d'vne  pierre  qui  s'appelle  Aleâoria,  qui  fe 
trouue  au  ventre  du  coq  :  laquelle  portée  fur  foy,  faift 
que  celuy  qui  la  porte  fera  toufiours  vitforieux  :  à  cefte 
caufe  le  coq  eft  l'oifeau  de  Mars,  &  par  lettres  hiero- 
gliphyques  le  coq  fignifie  la  vaillance  :  parquoy  les 
Sybarites  effeminez  defendoient  de  tenir  le  coq  en  leur 
ville  :  ou  bien  l'armerait  d'vn  corfelet  &.  morion  qui 
feraient  à  l'efpreuue  de  toutes  armes  offenfiues  :  car  il 
en  y  a  qui  confacrent  des  armes  vfans  de  force  croix, 
force   noms   de   Dieu  prins  des  Hebrieux,   auec  force 

prières  &.  exorcifmes.  Et  de  f a i 61 ,  difoit-il,  pour  vous 
monftrer  que  ce  n'eft  pas  du  iourd'huy  que  telle  magie 
s'exerce,  nous  trouuons  qu'au  temps  de  nos  pères 
François,  toutes  telles  forges  &  trempes  d'armes  faiftes 
par  confecration,  eftoient  réputées  inuentions  du  diable, 
&.  eftoient  défendues  à  ceux  qui  entroient  en  camp 
clos,  &  mefmes  ils  iuroient  au  préalable,  auant  que 
combatre  ,  que  les  armes  qu'ils  portoient  n'eftoient 
forgées  par  les  arts  de  l'ennemy,  ne  par  inuocations 
d'efprits  malins:  celuy  qui  demandoit  le  combat  requé- 
rant le  Conneflable  que  fur  ce  il  fift  iurer  le  défendeur. 
Ou  bien  pour  n'auoir  point  de  mal,  il  luy  apprendrait 
à  dire  vn  mot,  lequel  eflant  diét  tout  fiant,  fi  vous  com- 
batez  contre  les  Sauromates,  ils  ne  vous  feront  nul  mal, 
ce  mot  eft  Zirin  :  ou  bien  pour  n'auoir  point  de  peur, 
&.  pour  eftre  refolu,  il  faut  faire  ce  que  firent  les 
Numantins  :  lefquels  voulans  faire  vne  faillie  pour  com- 
batre, fe  remplirent  de  viandes,  comme  ayans  faicTt  le 
feftin  de  leurs  funérailles  &  fi  fe  faoulerent  de  chair 
demy  crue,  &.  d'vn  certain  breuuage  faift  de  froment  : 
que  ceux  du  païs  appellent  Cœlia.  Puis  noftre  Franc-à- 
tripe,  s'addreffant  encores  à  noftre  maiftre  Iean,  luy  va 
dire,  nonobftant  que  la  peur  du  faux  alarme,  &.  de  celuy 
qui  faifoit  la  ronde,  vous  ayent  mis  bien  près  de  la 
mort,  fi  s'en  trouue-il  de  plus  craintifs  que  vous,  car 
pour  moins  i'en  ay  veu  mourir:  à  caufe  qu'en  ces 
peurs,  les  efprits  nous  voulans  aider,  s'affemblent 
tous  au  cœur  comme  à  la  fortereffe  de  noftre  vie,  à  fin 
que  le  cœur  ne  deffaille  en  ce  grand  péril  :  &.  pour  ce 
que  ces  efprits  y  vont  fans  ordre,    &  tumultuairement, 


VINGTCINQ.VIESME    SEREE.  127 

&  auec  grande  foulle,   ils  nous  peuuent   fuffoquer    par 
cefte  trop  grande  haftiueté,   dont  s'enfuit  la  mort.    Le 
maiftre  es  Arts  lors  luy  refpond,  qu'il  s'esbahyffoit  fi  on 
meurt  de  peur,   comment  il  eftoit  en  vie,   veu  qu'il  ne 
fçauoit  homme   au  monde  plus  poltron  &  timide  que 
luy  :  que   s'il  s'en  trouuoit  vn  plus  couard,    il    fe   pen- 
drait. 11  luy  fut  répliqué  par  le  mefme  Franc-à-tripe, 
va  donc  te  pendre,    car  tu  es  plus  hardy  que  moy,  qui 
n'aurais   pas   le    courage    de  me   tuer  &  pendre.   Ce 
maiftre  es  Arts  va  encores  demander,  comme  luy  eftoit 
venu  ce  flux  de  ventre  :    veu  qu'vn  mois  auant  cefte 
alarme  il  n'auoit  gueres  mangé,  &  fi  ne  pouuoit  manger 
à  caufe  de  la   peur  :    que   fi  tous  euffent  efté  de  ma 
complexion,  difoit-il,   la   ville  n'euft  pas  efté  de  long 
temps  affamée.    On   luy  répliqua,    que  les  poltrons  & 
couards  gardiens  de  places  imprenables,    les  font  pre- 
nables, 8t  que  pour  garder  bien  qu'il  y  faudrait  mettre 
de  plus  vaillans    gens    &   honneftes    que  luy  :   &.  qu'il 
eftoit  fi  vilain  qu'on  le  receuroit  bien  en  l'adminiftration 
de  quelques  Republiques,  où  il  faut   eftre  vilain,    pour 
le  moins,  de  trois  lignées,    &   qu'on  trouuoit  eftrange 
dequoy  il  eftoit  encores  fi  poltron,    &.  qu'il  deuoit  eftre 
venu  vaillant,  ayant  efté  en  ce  fiege  auec  des  plus  cou- 
rageux de  toute  la  France:  fe  faifant  beaucoup  de  chofes 
efmerueillables  par  vne  certaine  fimilitude   &.   fréquen- 
tation :  à  caufe  queceluy  qui  hantera  le  hardy,  le  fera, 
s'il  hante  le  couard,  il  le  fera.    Lors  noftre  maiftre  Iean 
va  très-bien  répliquer,  que  les  vices  qui  font  naturels  ou 
en  l'efprit,    ou  au  corps,  ne  fe  peuuent  du  tout  effacer 
par  aucune  induftrie,  ce  qui  eft  né  auec  nous  pouuant 

bien  élire  adoucy  &.  corrigé  par  art,  mais  non  du  tout 
furmonté  &  arraché.  Parquoy  ie  penfe,  difoit  noftre 
maiftre  es  Arts,  que  pour  lafcheté  de  cœur  vn  foldat 
ne  doit  eftre  puny  de  mort  :  ayant  vne  grande  différence 
entre  les  fautes  qui  viennent  de  noftre  nature,  &  celles 
qui  procèdent  de  noflre  malice  :  de  manière  que  plu- 
fieurs  ont  penfé  qu'on  ne  fe  pouuoit  prendre  à  nous, 
que  de  ce  que  nous  faifons  contre  noftre  confcience  : 
&  fur  cefte  reigle  aucuns  ont  fondé,  ce  dit  de  Monta- 
gne, leur  opinion  de  ne  punir  par  mort  les  hérétiques. 
Et  quand  i'euffe  efté  le  plus  hardy  du  monde,  difoit  il, 
ie  n'euffe  iamais  fuiuy  les  armes,  la  condition  de  la 
guerre  eftant  tres-defraifonnable,  là  où  chacun  veut 
auoir  l'honneur  de  ce  qui  eft  bien  faift,  &.  vn  feul  eft 
chargé  des  fautes.  Vn  de  la  Seree  qui  eftoit  dans  la 
ville  affiegee  auec  noftre  maiflre  es  Arts,  nous  va 
conter  vn  plaifant  conter  de  luy,  &  deuant  luy.  Vn  iour, 
commença-il  à  dire,  on  parloit  qu'il  deuoit  venir  des 
Reiftres  &.  Lanfquenets,  &.  que  s'ils  eftoient  venus, 
qu'on  feroit  bien  leuer  le  fiege  :  mais  qu'ils  ne  pouuoient 
eftre  icy  de  deux  mois.  Noftre  Maiflre  Iean,  icy  prefent, 
bien  ioyeux,  va  dire  à  des  Capitaines,  Meffieurs,  il  ne 
faudrait  que  les  faire  venir  tous  en  pofte,  ils  feraient 
en  huici  iours  dans  le  pays,  prefts  à  combatre.  Ceux 
de  la  Seree  ayans  ris  auffi  bien  que  le  maiflre  des  Arts, 
quelqu'vn  reprenant  les  premiers  propos,  va  parler 
ainfi,  le  croy  qu'il  faut  long  temps  auoir  pracliqué  les 
armes  auant  qu'eftre  affeuré  foldat  &  bon  Capitaine  : 
les  Romains  tenans  ceux  pour  nouices  qui  n'auoient 
efté  à  la  guerre   que  huiét  ans  :   auiourd'huy    s'ils    ont 

feulement  efté  vn  mois,  ils  vous  rompront  la  tefte  de 
leurs  vaillantifes,  lefquelles   on   ne   peut  pas  toufiours 
endurer  :    comme  il  arriua    à  vn  foldat   à  la  douzaine, 
qui  fe  vantoit  d'auoir  entré  des  premiers  à  S.  Lo,   &.  à 
Quarantan,    qu'il  n'y  auoit  homme  qui  peuplait  mieux 
les  cemetieres  que  luy,  ne  qui  fift  plus  gaigner  les  Chi- 
rurgiens. Vn  foldat  accort  eftant  fafché  de  fon  babil,  & 
de  fes  vanteries,  luy  va  dire  :  Puis  que  tu  es  fi  bon  fol- 
dat, comme  tu  dis,  mets  le  nez  à  mon  cul,  &  crie  ville 
gaignee.   Ce  babillard  faifant  femblant  d'entrer  en  cho- 
lere,  va  dire  à  celuy  qui  fe  mocquoit  de  fa  vaillantife  : 
Si  tu  me  fafche,    ie  t'accouftreray    fi  bien   qu'il    ne  te 
faudra  Médecin  ne  Barbier.  le  le  croy  bien,  luy  réplique 
ce  foldat  :  car  tu  ne  me  feras  point  de  mal,  tu  es  trop 
bon.    Ce   Trafonefque    luy  va  dire  qu'il  le  feroit  auffi 
aifément   qu'il   aualeroit  vn  verre  de   vin,    mais   qu'il 
craignoit  qu'il  ne  fuft  pas  confeffé  :  &.  par  là  on  cogneuft 
bien,  difoit  celuy  qui  auoit  commencé  le  conte,  que  les 
paroles  eftoient  femelles,    &  les  effefts  mafles,   &.  pour- 
tant fi   l'euffiez-vous   prins    pour   vn   vaillant  homme, 
tant  il  iuroit  entrant  en  cholere  :  maisie  ne  m'arrefteray 
iamais  à  ces  Picorcholes,    qui  fe  cholerent  pour  peu  de 
chofe  :  car,  comme  dit  Seneque,   l'ire    &  la  cholere  ne 
rendent  point  l'homme  de  guerre,  ni  autre,  plus  hardy  : 
la  vertu  fe  contentant  d'elle  mefme,    fans  auoir  befoing 
d'vn  vice,  qui  eft  la  cholere.  Et  me  fouuient,  adiouftoit  il 
encores,    auoir   entendu  d'vn   vieil   foldat,    qu'vn  fien 
compagnon  de  guerre,    arriuant   au    logis,    caffoit  les 
bouteilles  à  vin-aigre  &  faifoit  mille  infolences  :  du  rap- 
port defquelles  fon  Capitaine  affauanté,  le  gardoit  pour 

combler  le  fofle  à  quelque  raifonnable  brefche.  L'heure 
qu'il  attendoit  venue,  voulant  faire  marcher  fon  homme 
à  la  première  poin&e  d'vn  afTaut,  qui  fe  donnoit  à 
Vezelay,  il  le  trouua  tout  autre  qu'il  n'eftoit,  mangeant 
le  cul  des  poulies  fur  le  bon-homme  :  car  tremblant  de 
hardieffe,  pria  fon  Capitaine  auoir  pitié  de  luy,  difant 
pour  toute  raifon  qu'il  eftoit  fi  chaud  &  téméraire, 
qu'il  fe  feroit  tuer  incontinent,  fi  on  l'enuoyoit  en  lieu  fi 
dangereux.  Vn  autre  pour  foulager  cefluy-cy  qui  en 
auoit  affez  conté,  luy  va  dire,  le  vous  prie  mettez  mon 
foldat  auec  le  voflre  :  lequel  faifant  bien  le  quant  à  moy 
en  vne  querelle,  &  voyant  que  fa  partie  aduerfe  s'en 
venoit  à  luy,  fe  renferma  en  vn  logis,  fon  ennemy  luy 
criant,  forts  poltron,  forts  fi  tu  es  homme  de  bien  :  le 
foldat  renfermé  mettant  le  nez  à  la  feneftre,  luy  de- 
mande, Et  fi  i'y  allois  que  me  ferois  tu  ?  Que  ie  te  ferois? 
répliqua  celuy  qui  vouloit  rompre  la  porte,  ie  t'affeure 
que  ie  te  couperois  la  gorge.  Le  foldat  renfermé  lors 
luy  va  dire,  Pardieu  ie  n'y  vois  donc  pas.  Et  quand  il 
luy  difoit,  Tu  n'as  donc  point  enuie  de  te  battre?  il 
refpondoit  que  non,  &.  qu'il  s'aimoit  trop.  Que  fi  ces 
deux  foldats,  adioufta-il  encores,  euffent  eflé  entre  les 
pauures  Scythes,  on  les  euft  bien  empefché  de  com- 
muniquer à  leurs  cérémonies  :  eftant  deffendu  à  celuy 
qui  n'auoit  tué  perfonne  en  guerre,  d'entrer  en  leurs 
temples,  &.  moins  leur  euft  efté  permis  de  faire  vn 
facrifice,  que  les  Grecs  appeloient  Hecatomphonia, 
lequel  n'eftoit  permis  qu'à  ceux  qui  auoient  tué  cent 
hommes  en  guerre.  Et  ne  fembloient  pas  ces  deux 
foldats,   le  Lacedemonien,    qui  auoit  fon  honneur  en  fi 

grande  recommandation,  que  eftant  tombé  en  terre, 
il  pria  fon  ennemy  de  le  tuer  par  le  deuant,  honteux  de 
mourir  eftant  blefle  par  le  derrière,  à  fin  que  les  fiens 
n'euffent  point  de  deshonneur  le  voyant  mort  :  l'hom- 
me généreux  eftimant  plus  l'honneur  vniuerfel  des 
fiens,  &  de  fa  race,  que  fa  vie  particulière.  Le  Seigneur 
de  Montagne  à  ce  propos  a  laiffé  par  efcrit,  que  le 
Capitaine  Bayard  eftant  bleffé  d'vne  harquebufade,  &. 
contraint  de  fe  retirer  de  la  méfiée,  commanda  à  vn 
fien  gentil-homme  de  le  coucher  au  pied  d'vn  arbre, 
mais  que  ce  fuft  en  façon  qu'il  mouruft  le  vifage  tourné 
vers  l'ennemy  :  à  fin  qu'on  ne  penfaft  qu'il  eufl  tourné 
le  dos  à  l'ennemy.  Que  fi  ces  gens  là  auoient  foucy  de 
l'eflime  qu'on  auroit  d'eux  après  leur  mort,  quel  foucy 
penfez  vous  qu'ils  euffent  de  leur  honneur  eftans  en  vie? 
Ce  qui  leur  ofioit  toute  exaction  &  pillerie  allans  à  la 
guerre,  car  tant  plus  qu'ils  eftoient  gens  de  bien,  tant 
plus  on  les  eftimoit  vaillans  &  hardis,  l'homme  de  guerre 
mauuais  &  mefchant,  &  auec  cela  vaillant  &  courageux, 
eftant  à  comparer  à  vn  mauuais  chien,  qui  faict  bien  la 
guerre  aux  loups,  &  toutesfois  eftrangle  les  brebis  :  ceux 
qui  font  profeffion  des  armes  doiuent  eftre  femblables 
aux  bons  chiens  de  garde,  qui  font  mauuais  contre  ceux 
qui  viennent  du  dehors  pour  mal  faire,  &  au  contraire, 
doux  à  ceux  qui  font  au  dedans.  Vous  voudriez  donc, 
'uy  fut-il  repliqué,que  les  gens  de  guerre  fuffent  comme 
le  gentil-homme,  lequel  eftant  à  la  guerre  ne  frappoit 
l'ennemy  que  du  plat  de  fon  efpee,  dont  eftant  reprins, 
il  difoit  qu'il  auoit  peur  de  le  tuer,  le  voulant  prendre 
tout  vif:  comme  faifoient  les  Gladiateurs,   que  les  Ro- 

mains  nommoient  Retiarios.  Et  voicy  !e  nom  &  l'epita- 
phe  de  ce  bon  homme  de  guerre  :  Cy  gift  Froifin,  fol- 
dat,  homme  de  bien,  qui  ne  tira  iamais  efpee,  &  ne 
bleffa  perfonne,  n'entrant  iamais  en  cholere,  &.  fi  ne 
pilloit  point  fes  fubiefts.  Son  efpee  donc,  répliqua  vne 
fefle-tondue,  deuoit  auoir  bien  du  lai<5t,  n'efiant  pas 
fouuent  tirée  :  &  iecroy  qu'il  ne  pilloit  point  Tes  fubiects, 
n'en  ayant  point.  Que  s'il  euft  efté  Lacedemonien,  il 
n'euft  point  eu  d'epitaphe,  ne  d'infcription  fur  fou 
tombeau  :  eflant  défendu  par  la  Loy  de  Lycure  de 
n'efcrire  fur  vn  tombeau,  fi  celuy  là  n'eftoit  mort  en 
guerre.  Les  Cariens  ayans  eflé  les  premiers  inuenteurs 
de  faire  mettre  armoiries  &.  fignes  en  leurs  efcus  &. 
pauois,  efquels  quelques  vns  efcriuoient  leur  nom  :  à  fin 
qu'on  peuft  recognoiftre  ceux  qui  auoient  bien  faift  en 
guerre  :  les  Athéniens  auffi  ayans  vne  place  à  Athènes, 
où  efloient  enterrez  ceux  qui  eftoient  morts  en  guerre, 
difte  Piquile,  pour  la  variété  des  hiftoires  y  depinftes 
Eflant  reçeu  de  tout  temps  non  feulement  d'eftendre  le 
foing  que  nous  auons  de  nous  au  delà  cette  vie,  mais  en- 
cores  de  croire  que  bien  fouuent  les  faueurs  celeftes 
nous  accompagnent  au  tombeau,  &.  continuent  à  nos 
reliques.  Et  fi  anciennement  il  n'y  auoit  que  les  vaillans 
qui  peuffent  porter  leurs  boucliers  peints  :  car  ceux  qui 
n'eftoient  point  expérimentez  à  la  guerre,  &.  n'auoient 
faift  quelque  aéte  vertueux,  portoient  leurs  rondaches 
toutes  blanches  fans  peinture  :  vnde  ejl,  Parmàque 
inglcrius  alba,  idejl,  non  picla.  Et  ainfi  les  armoiries  fe 
doiuent  feulement  attribuer  à  ceux  qui  ont  faift  quelques 
beaux    faicls   d'armes    feulement.    Le  Decameron  dit  : 

Nous  fommes  nais  tous  efgaux,  &  auec  efgale  vertu: 
mais  ceux  qui  Furent  plus  vertueux,  furent  appeliez 
nobles,  le  refle  demeurant  non  noble.  Et  Diodore  dit 
que  beaucoup  de  nations,  &.  entre  autres  les  doftes 
Egyptiens,  n'eftoient  point  plus  nobles  les  vns  que  les 
autres  :  &.  n'eftoit  permis  à  leurs  funérailles  de  louer 
leurs  parents  &  predeceffeurs.  le  n'eftime  pas  moins, 
adioufta-il,  ceft  homme  de  guerre,  pour  n'auoir  tué 
perfonne  :  car  peut  eftre  qu'il  n'a  iamais  combatu  que 
contre  des  gens  qui  ne  fe  deffendoient  point  :  eftant 
fignede  poltronife  quand  on  ne  s'addreffe  qu'aux  foibles 
&.  timides,  imitans  les  vilaines  mouches,  qui  ne  piquent 
iamais  que  les  bœufs  maigres,  chetifs,  &  defcharnez,  & 
non  le  Lyon,  qui  affaut  pluftoft  les  hommes  que  les 
femmes,  &.  iamais  les  petits  enfans  que  par  famine: 
Pline  ayant  efcrit  qu'il  auoit  ouy  dire  à  vne  femme  de 
Getulie,  qu'elle  auoit  appaifé  la  fureur  de  plufieurs 
Lyons,  fe  difant  femme  fugitiue  &  débile  :  en  fuppliant 
le  maiftre,  &  le  plus  noble  des  animaux,  d'auoir  pitié 
d'elle,  &.  qu'elle  efloit  vne  proie  indigne  de  la  nobleffe 
de  ceft  animal  :  ce  Lyon  mignardant  les  petis  chiens 
&.  fe  iouant  auec  eux,  &  deuorant  les  grands.  Et  à  ce 
propos,  difoit  il,  ie  vous  conteray  vn  braue  acte  d'vn 
gentil-homme,  lequel  fe  monftra  généreux  en  vne  que- 
relle qu'il  eut  contre  vn  fien  compagnon  d'armes  :  car 
fon  aduerfe  partie  eftant  tombée  en  combatant,  ne  la 
voulut  offenfer,  mais  au  contraire,  luy  va  dire,  leue  toy: 
ie  t'affeure  que  ie  ne  te  feray  aucun  mal  tant  que  tu 
feras  à  terre.  Celuy  qui  eftoit  tombé,  fe  fiant  en  fa 
promeffe,   ne  voulut   iamais  bouger  de  couché,   tant 

que  fon  ennemy  fut  là,  quelque  afTeurance  qu'on  luy 
peut  faire  de  ne  l'offenfer  couché  ne  debout.  Il  me 
femble,  commença  à  dire  vn  des  plus  aduifez  de  noftre 
Seree,  que  les  Romains,  exemplaires  de  tout  bien, 
n'euffent  pas  faift  ce  que  firent  les  Hennuiers  à  vne 
pauure  femme,  comme  recite  Froiffard,  qui  efcrit  que 
le  fils  du  Comte  de  Haynaut  s'en  alla  à  grand  force 
pour  conquérir  la  Frife  :  mais  quand  fes  gens  voulurent 
prendre  terre,  l'armée  de  ceux  du  pays  vint  à  rencon- 
tre, fortant  vne  femme  veftue  de  bleu,  qui  s'aduança 
feule  pour  empefcher  la  defcente  de  l'armée  du  Conte 
de  Haynaut,  &.  eftant  à  vn  iett  de  flefche  près  de  Hen- 
nuiers, leur  tourna  le  dos,  &.  leuant  fes  draps,  fa  robbe, 
&  fa  chemife,  leur  monftra  fon  derrière,  en  criant, 
prenez  là  voftre  bien  venue,  Meffieurs.  Et  dit  Froiffard 
que  les  Hennuiers,  qui  eftoient  aux  nauires,  tirèrent 
après  elle  tlefches  &  viretons,  qui  l'enferrerent  par  fon 
derrière  de  plus  de  cinq  cens  flefches,  iufques  à  la 
mort.  Ce  conte  acheué,  ceux  de  la  Seree  entrèrent  en 
débat  lequel  cftoit  plus  eflimé  à  la  guerre,  ou  bien 
afiaillir,  ou  bien  fe  deffendre,  fe  trouuant  vne  grande 
contrariété  en  cela  entre  les  Romains  &.  les  Grecs  :  les 
Romains  eftimans  plus  le  bras  droiâ;  que  le  gauche, 
l'efpee  que  le  bouclier,  l'affaillir  que  le  deffendre  :  au 
contraire  des  Grecs,  qui  auoient  plus  d'efperance  à  la 
main  gauche  qu'à  la  droiéle,  faifans  plus  d'eflime  de 
leurs  boucliers  que  de  leurs  efpees  :  eftant  deffendu 
par  leurs  Loix  à  ceux  qui  auoient  perdu  leurs  boucliers 
à  la  guerre,  de  fe  trouuer  en  leurs  temples  &.  facrifices. 
Parquoy  Archilon  fut  banny  de  Lacedemone,  pourauoir 

etent  qu'il  valoit  mieux  laiffer  fon  bouclier  que  la  vie. 
Il  fut  dit  qu'vne  femme  de  Lacedemone  difoit  à  fon  fils, 
en  l'armant  :  ton  père  t'a  toufiours  conferué  ce  bou- 
clier, aduife  de  le  garder  auffi,  ou  de  mourir  :  &l  les 
Latins  ont  dit  qu'elle  difoit  à  fon  fils,  auî  cum  hoc, 
dut  in  hoc  redi  :  les  Grecs  voulans  dire  que  Ion  doit 
penfer  premier  à  fe  deffendre  que  d'affaillir.  Et  c'efl 
pourquoy  Homère  defcrit  toufiours  les  plus  vaillans  U 
hardis,  les  mieux  armez.  Auffi  qu'Epaminondas,  à  demy 
mort,  demanda  fi  l'ennemy  luy  auoit  point  olîé  fon 
bouclier  en  tombant,  &  quand  on  le  luy  euft  apporté, 
le  va  baifer  en  mourant,  comme  compagnon  de  fes 
labeurs  &.  de  fa  gloire  :  par  cela  voulant  rendre  tef- 
moignage,  ce  dit  meffire  Francifque  Lotin,  que  les 
braues  &  généreux  a<5tes  par  luy  faicts  aux  affaires  des 
guerres  Thebaines,  auoient  efté  par  luy  entreprins, 
pour  fouftenir  la  paix,  &  conferuer  la  Thebaine  liberté, 
&  non  pour  faire  aucune  offenfe  :  demonftrans  les 
Grecs,  que  l'honneur  deu  aux  vaillans  hommes,  deuoit 
eftre  plus  toft  donné  aux  deffendans  qu'aux  affaillans, 
encores  que  celuy  qui  affaut,  face  demonftration  d'eflre 
plus  hardy  que  celuy  qui  deffend  :  8t  auffi  pour  donner 
à  cognoifixe  qu'il  faut  viure  en  paix,  &  quand  ores  on 
feroit  forcé  de  combatre,  il  faut  que  ce  foit  pour 
deffendre,  non  pour  offendre.  A  cefte  caufe  les  Ro- 
mains, encores  qu'ils  eflimaffent  plus  le  bras  droict 
que  le  gauche,  auoient  de  couftume  toutesfois  de 
mettre  l'anneau  militaire  à  la  main  gauche,  &.  non  à  la 
droite,  qui  auoit  manié  l'efpee  :  pource  que  la  main 
gauche  eftoit  celle  qui    auoit  porté  le    bouclier  auec 


'3( 


T  R  O  I  S  I E  S  M  E    LIVRE. 


lequel   l'homme  fe  deffend,  fans  en  faire  offenfe  à  per- 
fonne,  les  gens  de  guerre  nedeuans  pas  tant  s'ayder  de 
l'efpee,  qu'ils  ne  fe   feruent  auffi  du  bouclier,   princi- 
palement fi  c'eft  vn  chef  de  guerre,   ou  capitaine,    qui 
doit  mourir  vieil,    combien   qu'en    vn    befoin    il    ne   fe 
doiue  efpargner  :  mais  auec   fa  vertu  &.  hardieffe,  qui 
efl   fort   recommandée    à    vn  Capitaine    &.    gendarme, 
n'aura  pas  tant  d'efgard  à  l'honneur,    qu'il  ne  fe  foucie 
de  fauuer  fa  vie,   comme  fit  le  foldat,  qui  eftant  bleffé 
&.   tout   plein    de   playes   &   de    fang,   pour  auoir  bien 
combatu,    &  qu'on  luy  crioit  qu'il  s'allaft,  ainfi  fanglant 
comme  il  efioit,  monflrerau  chef  d'armée,  leurrefpond, 
mais  plus  toft   au  chirurgien,    ayant   fa    fanté   en    auffi 
grande  recommandation,  que  l'honneur  de  la  cheualerie 
qu'il  euft  peu  auoir.  Et  qu'il  efioit  meilleur  de  faire  les 
cheualiers    après    quelque   aéte   vertueux    que  les  faire 
auant  la  bataille.    Les  autres  difoient  que  les  cheualiers 
fe  deuoient  pluftoft  faire  auant  la  bataille,    pour  l'opi- 
nion qu'on  a  qu'ils  en  feront  meilleur  deuoir,   comme 
fut   paffé   cheualier   par  Baiard  le  grand  Roy   François, 
auant  qu'entrer  en  bataille  en  la  iournee  de  Marignan  : 
qui  eft  contre  ce  qu'on  demande,  Le  Roy  efl  il  Cheua- 
lier. Qu'on  doiue  donner  l'ordre  de  Cheualerie  auant  le 
combat,  cela  efl  confirmé  par  l'ancienne  praétique  :  car 
les  François  &.  Anglois  eflans  vn  iour  rangez  en  bataille, 
paffa  deuant   le  camp  François  vn  Lieure,  dont  fe    fit 
grande   huée  par  le   derrière  de  l'armée,  penfant  que 
ce  fuft  commencement  de  la  bataille,  dont  aucuns  lors 
demandèrent    cheualerie  :    mais   les  deux    armées   ne 
faifans  rien,  furent  appeliez  Cheualiers  du  Lieure.  Mais, 

demanda  vn  de  la  Seree  à  celuy  qui  auoit  acheué  ce 
conte,  N'aduint  il  rien  du  depuis  de  finiftre  &.  mauuais 
aux  François,  veu  que  le  Lieure  eft  toufiours  prins  pour 
vn  mauuais  prefage,  comme  il  aduint  à  Amurat  par  vn 
Lieure  qui  vint  mourir  à  fes  pieds,  cependant  qu'il  pre- 
noit  plaifir  de  voir  fauter  en  l'eau  (eftant  en  lieu  haut) 
des  Grecs  atachez  l'vn  auec  l'autre  deux  à  deux?  Que 
le  lieure  foit  de  mauuais  prefage,  c'eft  parce  qu'il  eft 
Hermaphrodite,  félon  aucuns,  &.  qu'il  mue  de  fexe  tous 
les  ans  :  &  s'il  eft  cefte  année  mafle,  l'autre  il  fera  fe- 
melle. Perfonne  ne  refpondant  à  cefte  demande,  vn 
de  la  Seree  va  dire,  le  vous  prie  ne  parlons  plus  de  la 
guerre,  à  fin  qu'on  ne  nous  reproche  en  parler  comme 
clercs  d'armes,  &  que  ne  foyons  mocquez  comme  fut 
vn  Philofophe,  lequel  en  Ephefe  prefchoit  le  deuoir 
d'vn  grand  Capitaine,  &.  comme  la  guerre  fe  deuoit 
faire  :  car  Hannibal  l'ayant  efcouté,  dit  auoir  veu  beau- 
coup d'hommes  vieux  qui  refuoient,  &.  ne  fçauoient 
qu'ils  difoient,  mais  que  ceftuy  les  paffoit  en  toute  folie 
parlant  fi  affeurément,  &  en  maiftre,  d'vn  meftier  du- 
quel il  n'auoit  l'expérience  ny  l'vfage,  &  où  il  n'enten- 
doit  rien.  Toute  la  Seree  eftoit  muette,  de  peur  de 
tomber  en  la  moquerie  du  Philofophe  Ephefien,  quand 
quelqu'vn  va  demander  pourquoy  les  anciens  de/en- 
doient  qu'on  n'euft  à  femer  ne  cultiuer  la  menthe 
durant  la  guerre.  Il  luy  fut  refpondu  que  la  menthe 
rend  les  perfonnes  molles  &.  lafches,  &  fi  d:ffoult  la 
femence  :  parquoy  on  defendoit  aux  gens  de  guerre, 
&  à  ceux  qui  vouloient  viure  chaftement,  de  flairer  ny 
manger  de  la  menthe  :   encores  qu'il  me  femble  qu'on 

deuoit   plufloft    défendre    les    femmes    en    temps    de 
guerre,    lefquelles   rendent  bien  plus  les  hommes  vains 
&  imbéciles,  que  la  menthe.    On  luy  répliqua,   qu'il  fe 
trouue  de  bons  &  vaillans  genfdarmes,    qui    n'ont  laiffé 
à   eftre  fuiets   aux  femmes,   U  qui   en   ont  mené  à  la 
guerre:  Mefmes  les  Romains  menoient  par  fois  les  leurs 
aux  lieux  où  ils  alloient  faire  la  guerre,  principalement 
quand    il   eftoit  queflion    d'y   faire    vn    long    fejour,    la 
chaleur  qui  rend  les  hommes  hardis,  les  rendans  auffi 
luxurieux,    l'vn  &.  l'autre    procédant   de    chaleur  :    car 
nous  voyons   les  nations  les  plus  belliqueufes  eftre  en- 
clines aux  femmes,  &.  les  aimer.   Ce  que  les  Poètes  ont 
baillé  à  entendre,  quand  ils  ont  marié  Mars  auec  Venus. 
Et  efl  ce  que  dit  Ariftote,    rendant  la  raifon  pourquoy 
les  Lacedemoniens  fe  laiffoient  gouuerner  à  leurs  fem- 
mes :   parce  que   les  hommes  guerriers  &  hardis  font 
retenus  volontiers   fous  le  ioug  d'amour.    Auffi  trouue 
t'on    qu'vn    Capitaine    Athénien,     nommé    Iphicrates, 
difoit  que  le  bon  foldat  deuoit  eftre  amoureux,  auari- 
cieux  &.  voluptueux  tout  enfemble,  à  fin,  dit-il,  qu'il  ne 
craigne  point  de  fe  hazarder  aux  périls,  pour  auoir  de- 
quoy  fournir  à  fes  cupiditez.   Que   fi   le  François  eftoit 
auffi  auaricieux  qu'il    efl  amoureux  &.  voluptueux,  ce 
ferait  le  meilleur  foldat  du  monde,   &  s'il  faut  iuger  le 
bon   gendarme  par   ces   qualitez,    l'Efpagnol    fera    en 
danger  de  l'emporter,    eflant   fans   comparaifon   plus 
auaricieux  que  le  François.  Nous  trouuons,  adioufloit-il, 
que  les  Carthaginois  fe  feruans   des  habitans  des  ifies 
Beleares,    qui   font   auiourd'huy  nommées   Maiorca    &. 
Minorca.   ne  leur  bailloient   pour  leur  folde  &  falaire, 

que  des  femmes  &  du  vin.  Et  pour  monftrer  que  les 
foldats  font  addonnez  aux  femmes,  cela  eft  fignifié  des 
Lacedemoniens,  ayans  mis  en  leur  ville  Venus  armée, 
l'vn  n'eflant  fans  l'autre.  Il  fut  répliqué,  que  les  Lace- 
demoniens n'auoient  pourtrait  Venus  armée,  pour 
monftrer  les  foldats  eftre  fubjefts  aux  femmes,  mais  que 
les  Lacedemoniens  en  la  guerre  contre  les  Meffeiens, 
pour  n'ofter  leur  cuiraffe  de  demis  leur  dos,  auoyent 
eu  à  faire  à  leurs  femmes  tous  armez,  dont  furent  en- 
gendrez les  Partheniens.  Et  fut  adioufté,  que  pour 
monftrer  les  femmes  n'auoir  rien  de  commun  auec  la 
vaillantife,  qu'on  trouuoit  que  les  hommes  facrifians  à 
Venus,  fe  veftoient  en  femmes,  &  les  femmes  en  hom- 
mes, comme  voulans  démon  ftrer  que  quiconque  s'a- 
donne par  trop  au  feruice  de  Venus,  s'effemine.  Que  fi 
les  femmes  ont  ferui  à  la  guerre,  ce  n'eft  pas  par  leur 
fréquentation,  mais  pluftoft  par  leur  perfuafion  :  comme 
il  fe  trouue  en  Tacite,  qui  raconte  que  quelques  ba- 
tailles défia  bien  esbranlees  &  preftes  à  tourner  le  dos, 
ont  efté  remifes  fus  par  les  femmes,  moyennant  leurs 
prières,  lors  que  reprefentans  à  leurs  maris  le  fein  tout 
nud,  leur  monftroient  au  doigt  la  feruitude,  laquelle 
pour  l'amour  d'elles  leur  deuoit  eftre  encore  plus 
intolérable.  Vous  direz  ce  que  voudrez,  répliqua  vn 
de  la  Seree,  du  mariage  de  Mars  &.  Venus,  fi  eft-ce 
que  fi  i'auois  à  leuer  des  gens  de  guerre,  ie  ne  prendrais 
pas  des  effeminez  &fillerets:  mais  ie  choifirois  bien 
pluftoft  des  gens  rudes  &  rufliques,  des  Nomades  & 
Paftres,  des  Bandoliers  &  Montagnarts,  que  i'eftime 
fur  tout  les  plus  puiffans  8t   hardis,   &.   qui  endurent 

mieux  la  peine.  Ceux  qui  habitent  l'Arabie,  difoit-il, 
l'ont  bien  monftré,  lefquels  n'ont  peu  encores  eftre 
vaincus  par  les  Turcs  leurs  voifïns,  combien  qu'ils 
ayent  furmonté  vne  grande  partie  du  monde  efloignee 
d'eux.  Et  c'eft  pourquoy  Tite-Liue  loue  plus  la  fterilité 
d'vne  contrée,  que  la  fertilité,  pour  y  auoir  de  bons 
foldats  :  difant  que  les  hommes  d'vn  païs  gras  &.  fertile, 
font  ordinairement  poltrons  &  couards  :  mais  qu'au 
contraire  la  fterilité  &.  pauureté  d'vn  païs,  rend  les 
hommes  fobres  par  neceffité,  84  confequemment  foi- 
gneux,  vaillans,  vigilans,  &  induftrieux  :  comme  eftoient 
les  Athéniens,  fituez  en  lieu  fort  infertile,  &.  comme 
font  auiourd'huy  les  Suyffes,  principalement  ceux  qui 
habitent  es  hautes  montagnes  de  Iuta,  di&es  de  fainét 
Claude,  de  fain&e  Brigide,  &  faimfl  Godar  :  qui  font 
plus  vaillans  que  leurs  voifins,  qu'on  appelle  Valefiens,  à 
caufe  qu'ils  habitent  es  valees,  n'eftans  fi  hardis  que 
les  autres  Suyffes  qui  demeurent  aux  montagnes,  car 
des  régions  molles  viennent  hommes  mois,  parce  que 
ce  n'eft  le  propre,  de  mefme  terre  porter  fruifts  dé- 
lectables, &  hommes  vaillans  à  la  guerre.  Euripide 
appelle  la  Thrace  le  domicile  de  Mars,  qui  eft  vn  païs 
fort  afpre  &.  fterile,  &.  dit  qu'ils  font  fi  vaillans  que 
quand  il  tonne,  ils  tirent  leurs  flefches  contre  le  Ciel,  & 
menacent  Iupiter,  ne  cognoiffans  autre  Dieu  que  Mars. 
le  ne  prendrais  pas  auffi  pour  bons  foldats,  adiouftoit-il, 
ceux  qui  habitent  les  parties  d'Orient,  eftans  prefque 
tous  timides  &  lafches,  &.  enclins  de  telle  forte  aux 
plaifirs  charnels,  que  peu  efchappent  qui  n'en  foient 
nfeftez,  mais  ouy  bien  ceux  des  parties  Septentrionales 

lefquels  naiffans  en  païs  froid,  font  plus  forts,  &.mefpri- 
fans  les  dangers  &  plaifirs,  combien  que  plufieurs  tien- 
nent qu'ils  ont  faicl  leurs  conqueftesplus  par  multitude 
que  par  vertu  &  hardieffe.  Qu'il  ne  faille  admettre  à  la 
guerre,  difoit-il,  les  gens  couards  &.  timides,  Homère 
l'enfeigne,  quand  il  dit,  que  le  Roy  Agamemnon  difpenfa 
vn  riche  couard  d'aller  en  guerre  pour  vne  bonne  iu- 
ment  qu'il  luy  donna.  En  quoy  il  eut  bonne  raifon, 
pource  que  l'homme  timide  nuit  beaucoup,  &  fert  de 
peu  non  feulement  en  guerre,  mais  en  toute  bonne  &. 
vertueufe  aftion.  Langeay  nous  apprend,  va  répliquer 
vn  autre,  les  lignes  pour  cognoiftre  les  plus  idoines  à  la 
guerre,  c'eft  qu'ils  ayent  les  yeux  vifs  &.  efueillez,  la 
tefle  droi&e,  Peftomach  efleué,  les  efpaules  larges,  les 
bras  longs,  les  doigts  forts,  le  ventre  petit,  les  cuyffes 
greffes,  les  iambes  grefles,  &  les  pieds  fecs,  pource 
que  l'homme  ainfi  taillé  ne  peut  faillir  d'eftre  agile  Si 
fort,  qui  font  deux  qualitez  grandement  requifes  en 
tout  bon  foldat.  Auffi  Caton  le  vieux  difoit,  les  bons  &. 
vaillans  foldats  eftre  ceux  qui  en  marchant  ne  branflen1 
point  les  bras.  On  demanda  puis  après  deux  queflions  : 
la  première,  pourquoy  il  ne  fe  trouuoit  plus  vne  infinité 
de  peuple  laiffant  leur  païs,  &  cherchant  nouuelle  habi- 
tation, comme  au  temps  paffé.  Il  n'y  fut  point  refpondu 
au  moins  auec  bonnes  raifons.  La  féconde  eftoit,  dont 
venoit  cefte  grande  abondance  d'hommes,  qui  vient 
des  païs  froids,  pluftoft  que  des  régions  chaudes.  Il 
fut  refpondu,  que  c'efloit  à  caufe  que  l'air  n'efl  gueres 
corrompu  au  païs  froid,  la  corruption  de  l'air  fréquente 
es  païs  chauds,  caufant  diminution  de  la  chaleur  natu- 

relie,  &.  ainfi  accélérant  la  mort.  Et  fi  fut  adioufté  que 
ceux   qui    habitent   la   partie   Septentrionale    n'eftoient 
gens  hardis,   mais   de  gros  &.  lourd  entendement  :  ce 
qui  les  faift  hardis,  eft  l'abondance  de  fang  &.  d'elprits, 
defquels    vient    la    hardieiïe  :   mais  la  grande  humidité 
qui  fait  les  grands  corps,  hebete  l'efprit.   Il  eft  au  con- 
traire de  ceux  qui  habitent  le  Midy,    pource  qu'ils  ont 
peu  de  fang,  à  caufe  de  la  chaleur  du  Soleil,  qui  alfeiche 
les  veines,  &  confomme  les  efprits,  tellement  qu'ils  font 
couards,  &  bien  peu  hardis  :  mais  ils  ont  bon  entende- 
ment, par  leur  chaleur  naturelle,   laquelle  bouillant  fait 
l'entendement  aigu  &.  léger,   le  vous  prie,  va   dire  vn 
de  la  Seree,  que  ie  vous  conte  ce  que  i'ay  leu  en  Oforius 
de  la  guerre   des  Occidentaux  contre  les  Méridionaux, 
&.  fi  cela  feroit  peur  au  peuple  Septentrional.  Il  dit  qu'vn 
peuple   des  terres  neufues  fit  leuer  le  fiege  aux  Portu- 
gais, pour  auoir  mis  des  ruches  à  miel  fur  les  murailles, 
&  puis  y  auoir  mis  le  feu.  Tacite  auffi  raconte  qu'il  y 
a  vne  nation   qui   fe    fait  craindre  par  art  &.  faifon,  en 
portant  des  efcus  noirs,    &   ayant   les   corps  teints  de 
mefme,  &  pour  les  batailles  choifilTent   les  plus  noires 
nuits,  apportant  vn  eftonnement  par  la  façon  &.  crainte 
d'vne  telle  armée  mortuaire  :  de  manière   qu'il    ne   fe 
trouue  aucun  qui  puifie  endurer  la  veuë  d'vn  fi  nouueau 
&  infernal  appareil,   eflant  certain  que  les  yeux  font  les 
premiers  vaincus    en  tous  combats.   le    vous   laine    à 
penfer,  difoit-il,  fi  ces  Montagnards  &  Septentrionaux,  &. 
mefmes    la   plus-part    des   gens   de  guerre    de   noftre 
Europe,    ne    voudroient   pas   fçauoir   fi   ces  Farfadets, 
Leuures,    Larues,    Génies,    Mânes,    Lutins,   font    auffi 

diables   qu'ils    fe    monftrent    noirs,     &.    s'ils    auraient 
auffi  grand    peur    du  banquet    de   Domitian,    comme 
eurent  ceux  qui  y  furent  conuiez,    ainfi  que  nous  trou- 
uons  en  Dion  hiftorien.   Vn    méfier  Panthalon   voyant 
qu'il  y  auoit  long  temps    qu'on    n'auoit    ris,   contre    la 
couftume  des  Serees,  fe  met  à  parler  ainfi.  Vous  fçauez 
bien,   Meffieurs,    que  durant   les  troubles,    il  n'y  auoit 
rien  qui  fut  plus  recommandé   aux  gens  de  guerre,  que 
s'accommoder,    fi  bien  qu'on  ne  le  peut  oublier  durant 
la    paix,    tant  la  couftume  eft  vn  cruel  tyran,    &    auffi 
que  les  gens  de  guerre  font  toufiours  fouffreteux,    leurs 
deniers  &  richeffes  venans  comme  il  plaift  à  Dieu,   & 
s'en   allans   comme   il   plaift  au    Diable.   Tout   ira   au 
diable  tant  que  vous  voudrez,   va   répliquer  fon    Zany, 
mais  fi  en  payerons-nous  toufiours  la  voiture.  Panthalon 
reprenant  où  il  auoit  finy,  qu'il  eftoit  mal-aifé  de  laiffer 
vne  couftume,   nous  va  conter  qu'en  vne   de  nos  paix, 
il  fe  trouua  vn  gouuerneur  de  ville,  lequel  voyant  entrer 
vn  gentil-homme  d'affez  bonne  façon  en  la  ville,  où  il 
commandoit,  fort  bien  monté,  il  le  voulut  faire  prifon- 
nier,  à  fin  de  s'accommoder  de  fon  cheual  :  luy  difant 
qu'il  efloit  de  la  religion  prétendue.    Ce  gentil-homme 
bien  esbahy,  va  demander  à  ce  gouuerneur,  Comment, 
Monfieur,  auons-nous  pas  la  paix?    Le   gouuerneur  luy 
refpond,    ie  croy  qu'ouy,    &    les    calices  auffi.    Ceftuy 
fçachant  que  vouloit  dire  cela,    pique   fon   cheual,   & 
s'ofle  de  là.    Lors  ce  gouuerneur  enuoye  de  fes  foldats 
après  luy,   leur  commandant  exprefiement  de  luy  ame- 
ner le  cheual,    fans  offenfer  fon  maiftre.   Ils  fe  mettent 
hors  en  deuoir  de  luy  ofter  fon  cheual  de  force  &.  iurent 

qu'ils  l'auront.  Le  maiftre  du  cheual  maugrée  encores 
plus  qu'eux,  qu'ils  auront  pluftoft  fa  vie  que  fon  cheual, 
'es  argolets  relurent  qu'ils  auront  fa  vie  &.  fon  cheual^ 
Mais  le  maiftre  du  cheual  en  iurant  fe  défend  fi  bien  d'eux, 
qu'ils  n'eurent  ne  l'vn  ne  l'autre.  Parquoy  les  foldats  de 
ce  gouuerneur  font  commandement  à  ce  gentil-homme 
Huguenot  de  venir  parler  à  leur  Capitaine,  &  que  luy, 
ne  les  foldats,  ne  vouloient  point  de  mal  aux  Huguenots, 
&  qu'ils  ne  vouloient  que  leur  bien.  Ce  gentil-homme 
n'en  voulant  rien  faire, ils  retournent  comme  ils  eftoyent 
allez  :  &.  voyant  ce  gouuerneur  que  fes  gens  n'amenoient 
point  le  cheual,  il  les  tance  bien  fort,  les  appellans 
cheimes  &.  poltrons.  Et  lors  vn  foldat  va  dire  à  ce 
gouuerneur:  mort-dieu,  mon  Capitaine,  qu'euffions-nous 
fait?  Pourquoy  luy  euffions-nous  ofté  fon  cheual:  11  n'eft 
point  Huguenot,  il  iure  &  maugrée  encores  plus  fort 
que  nous?  Vue  Feffe-tonduë,  pour  fermer  cefte  Seree, 
&  n'entrer  plus  auant  en  ces  contes  tragiques,  va  dire 
qu'il  ne  s'efmerueilloit  fi  les  gens  de  guerre  efloient 
mauuais  &  fubieéls  à  la  pince,  veu  qu'il  auoit  remarqué 
qu'auiourd'huy  les  foldats  n'appelloient  celuy  qui  leur 
commande,  mon  Capitaine,  mais  mon  Cayntene:  &.  que 
cela  le  faifoit  penfer  qu'i's  veulent  dire  que  ce  nom  efl 
venu  de  Cain,  qui  fut  le  premier  Capitaine  qui  fuiuit  la 
guerre,  félon  que  trouuons  en  Iofephe.  Auffi,  adiouftoit- 
il,  ceux  qui  fument  la  guerre  font  fi  desbordez,  tenant 
cela  de  leur  premier  Capitaine,  que  les  femmes  &.  filles 
ne  font  point  plus  affeurees  que  les  autres,  pour  le 
moins  celles  qui  ont  le  bruit  de  fe  faire  feruir  à  couuert. 
Et   fi  me  voulez  efcouter,    ie  vous  en  feray  vn  plaifant 

conte.  Vous  fçauez  tous,  difoit-il,  que  plufieurs  ont  efté 
contraints,  pour  fe  fauuer,  de  fe  mettre  auec  les  troup- 
pes,  fans  auoir  iamais  penfé  à  frapper  perfonne,  ne  à 
eftre  frappé,  perfonne  ne  pouuant  efchapper  de  leurs 
mains  :  car  au  Gibelin  vous  ferez  Guelphe,  au  Guelphe 
Gibelin.  Or  vn  matin,  fuiuant  noftre  enfeigne,  nous 
arriuafmes  en  vne  bourgade,  &.  de  loing  nous  enten- 
difmes  vn  ieune  garçon  qui  crioit  à  pleine  tefte  :  Ma 
mère,  ma  mère,  fuyez-vous  en,  voicy  les  gens-darmes 
qui  prenent  &  emmeinent  toutes  les  putains  :  &.  fa 
mère  luy  refpondoit,  Va  vilain,  fuis-ie  putain?  Le  fils 
qui  aimoit  fa  mère,  lui  repliquoit  :  A  toutes  aduen- 
tures,  ma  mère,  fuyez-vous  en.  Cefte  femme  pourtant, 
qui  en  auoit  bien  veu  d'autres,  tirant  vn  peu  fur  l'aage, 
ne  bougea  de  fa  maifon,  difant  par  après  qu'ils  n'eftoient 
pas  fi  mefchans  qu'on  les  faifoit,  &.  pour  le  moins  qu'ils 
auoient  cela  de  bon,  qu'ils  ne  mefprifoient  &  ne 
reiettoient  point  la  vieilleffe.  Mais  ces  foldats  ayant  de 
mal-heur  trouué  la  fille  de  cefte  femme  cachée,  penfant 
qu'elle  fuft  du  meftier  de  fa  mère,  la  preffoient  fort  de 
fon  honneur.  Ce  que  voiant  fa  mère,  fe  mettant  à 
genoux,  les  prie  qu'ils  luy  facent  tant  qu'ils  voudront, 
&  qu'ils  laiffent  fa  fille.  Celuy  qui  auoit  faift  le  conte, 
ayant  laiffé  rire  ceux  qui  en  auoient  enuie,  pourfuiuant 
va  dire.  Le  camp  eftant  rompu,  quatre  ou  cinq  foldats 
en  fe  retirant  trouuerent  vn  homme  qui  auoit  deux  ou 
trois  cheuaux  (on  dit  que  c'eftoit  vn  Médecin)  à  qui  ils 
demandèrent  la  paffade,  &.  affeurerent  ce  Monfieur 
qu'ils  en  auoient  bien  affaire.  Le  Médecin  leur  va  dire, 
qu'il  falloit  prier  Dieu  &  que  Dieu  leur  aideroit  :  Or 
îv.  7 

bien  donc,   dirent  les  foldats,   mettez  pied  à  terre,  & 
prions  Dieu  tous  enfemble  :  à  fin  qu'il  nous  aide  à  tous. 
Eftans  defcendus,  ils  prient    tous  Dieu  de  leur  aider. 
La  prière  acheuee,    vn  des  foldats   va  dire  :  Or  regar- 
dons à  qui  Dieu  a  le  plus  aidé,  Et  ne   trouuant   en  la 
bourfe  des  feruiteurs  de   ce  Médecin  gueres  d'argent, 
le  leur  laiffe,  comme  il  feit  à  fes  compagnons,  difant  que 
Dieu  ne  leur  auoit  gueres  aidé  :  mais  après  auoir  vifité 
ce  Médecin,  81  trouuant  que  Dieu  luy  auoit  plus  aidé 
qu'à  tous  les  autres,    va  départir   ceft  argent  à  tous 
également,  difant   que  puis   qu'ils    auoient   prié    tous 
enfemble,    qu'il   falloit   que    Dieu    aidait    autant  à  l'vn 
qu'à  l'autre.  le  ne  veux  oublier,  adioufta-il  encores,  de 
ce  que  me  dift  ce  Pliificien  Médecin,  que  ie  rencontray 
vn  iour  ou  deux  après  cefte  pratique  de  communité, 
pource  qu'il   n'eft  pas   hors    du  propos    de   la  Seree 
lequel  m'affeura  que  fi  on  frotte  le  bout  de  l'arquebufe 
d'vn  oignon,   8c  la  corde  de  l'arc,  ou  de  l'arbalefle,   à 
l'endroit  où  fe  pofe  la  flèche,  auec  du  lard,  que  iamais 
le  plomb  ny  la  flèche  n'iront  droit.   Et  combien    que  ie 
fçache,  difoit-il,  que  tout  cela  férue  autant  qu'vn  miroir 
à  vn  aueugle,  fi  ne  laifferay-ie  à  l'effayer  à  la  première 
commodité.  Le  récit  du  Médecin   &  des  Soldats  donna 
quelque  apprehenfion  à  ceux   de  la  Seree,  (à  qui  Dieu 
n'auoit    aidé    ny   efgalement    garny    les  bourfes    à  l'vn 
comme  à  l'autre)    de  trouuer    en    leur  chemin   de  tels 
praftiqueurs  &  de  communité:  qui  fut  caufe  qu'au  pa- 
rauant  qu'il  feift  plus  tard,  ils  fe  retirèrent  en  leurs  mai- 
foris,  après  auoir  prié  Dieu,  non  pas  de  leur  aider  d'ar- 
gent, comme  les  foldats,  mais  leur  enuoyer  la  paix,  &  la 

continuer,  &.  qu'ils  peuffent  dire  ce  que  les  Lacedemo- 
niens  8t  Athéniens  fouloient  dire  en  leurs  feftins  & 
affemblees,  cependant  qu'ils  entretinrent  entre  eux  vne 
bonne  &  longue  paix  : 

Soyent  vos  lances  tortillonnees 
De  grandes  toiles  d'araignées. 

Et  comme  dit  Virgile  : 

Ne  foye-{fi  enclins  à  ces  guerres  cruelles, 
Ne  vous  accoujlume\  aux  ciuiles  querelles  : 
Contre  vojtre  patrie,  &  contre  fes  boyaux, 
Garde-ç  vous  de  tourner  lejîl  de  vos  couteaux. 

Et  à  fin  de  ne  retourner  plus  en  nos  guerres  ciuiles,  il 
fut  dit  que  toutes  les  chofes  paffees  fe  deuoient  oublier, 
fans  iamais  en  parler,  Plutarq'ue  ayant  dit  qu'au  temps 
paffé,  on  ne  fourbiffoit  &  on  ne  vifitoit  point  les  def- 
pouilles,  à  fin  que  la  mémoire  &  la  fouuenance  des 
guerres  &.  diffenfions  fe  rouliaft  &.  deperift  quant  &  elles: 
entre  les  Grecs,  ceux  eflans  blafmez  qui  commencèrent 
à  fortir  &.  efleuer  des  trophées  de  pierre  dure  :  Seruius 
fur  Virgile,  difant  que  les  Anciens  ont  peint  le  Dieu 
Ianus  à  deux  vifages,  pour  nous  donner  à  entendre  que 
des  qu'on  va  à  la  guerre,  il  faut  penfer  à  la  paix. 

Des  perfonnes  grojfes   &  graffes. 


Ie  me  trouuay  à  ce  fouper  &.  à  cefte  Seree,  fans 
toutes  fois  y  auoir  efté  inuité  &  fans  crainte  d'eflre 
appelle  moufche,  ou  voifin  Miconien,  comme  on  nomme 
ceux  qui  vont  aux  banquels  fans  eftre  conuiez,  à  caufe 
que  nous  pratiquions  ce  que  dit  Socrate  au  Sympofe, 
qu'à  la  table  des  gens  fçauans  &  vertueux,  les  dodes 
&.  gens  de  bien  y  font  toufiours  les  bien  venus,  encores 
qu'ils  n'ayent  efté  inuitez.  Que  fi  on  me  réplique 
que  ie  ne  fuis  de  ceux  là,  fi  eft  ce  qu'on  m'auoit 
appris  vn  vers  Grec  de  Homère,  que  l'ayant  dit  en  me 
mettant  à  table,  i'eftois  le  fort  Bien  receu,  &  n'apprins 
iamais  choie  qui  m'ait  plus  feruy.  Le  vers  de  Homère 
veut  dire  (à  ce  qu'on  m'a  dit)  Viri  boni  non  vocati,  ad 
bonorum  conuiuia  accedunt.  Si  on  réplique  encores, 
qu'il  en  peut  arriuer  vn  inconuenient,  de  ce  que  poffi- 
ble  il  n'y  aura  pas  affez  de  viures  pour  tous  :  le  refponds, 

que  fi  les  perfonnes  qui  affiftent  à  ce  banquet  fout 
bonnettes,  il  y  en  aura  affezpour  tous,  s'ils  font  autres, 
il  n'y  en  aura  que  trop.  Et  puis  fi  on  ne  fe  trouue  bien 
à  la  table,  &  à  vn  feftin,  il  eft  permis,  fans  offenfer 
perfonne,  de  fe  leuer,  &.  de  s'en  aller,  eftant  vne  fotte 
fuperftition  de  penfer  que  laiffer  la  table  auant  que  la 
nappe  foit  oftee,  porte  mal-heur,  comme  ont  eftimé  les 
Anciens,  auffi  bien  comme  anciennement  on  trouuoit 
qu'eftre  treize  à  table  eftoit  vn  mauuais  augure,  &  qu'vn 
des  treize  ne  verroit  point  le  bout  de  l'an,  ce  qui  dure 
encores  auiourd'huy,  mefmes  entre  les  plus  grands  qui 
font  affeoir  vn  de  leurs  feruiteurs,  eftant  bien  meilleur 
d'en  ofter  vn  de  ces  treize.  Outre  que  les  doâes  & 
vertueux  eftoient  bien  venus  en  nos  Serees  &  foupers, 
nous  auions  encore  cela  de  bon,  que  ceux  qui  y  eftoient 
conuiez  ne  fe  faifoient  attendre,  eftant  vne  chofe  faf- 
cheufe,  &.  qui  fent  trop  l'homme  qui  veut  faire  du 
grand,  que  de  fe  faire  attendre,  &  venir  long  temps 
après  les  autres.  A  ce  propos,  nous  lifons  que  les  An- 
ciens, qui  n'auoient  point  de  maquereaux  horologes, 
quand  ils  conuioient  quelqu'vn  à  fouper,  leur  difoient 
à  quelle  ombre  du  Soleil  il  falloit  fe  trouuer,  &.  fi  ils 
n'en  difoient  rien,  ceux  qu'on  inuitoit  leur  demandoient 
à  quelle  ligne  il  falloit  venir,  à  fin  de  ne  venir  auant  le 
temps,  ayant  en  cela  incommodité  pour  ceux  qui 
appreftent  le  feftin,  ny  auffi  après  l'heure,  de  peur  de 
faire  attendre,  &.  celuy  qui  le  conuie,  &  les  conuiez, 
qui  communément  attendent  les  inuitez,  comme  auffi 
fait  celui  qui  fait  le  feftin  :  car  ce  feroit  fait  en  Prince 
à  celui  qui  donne  le  banquet,  de  n'attendre  les  conuiez  : 

les  Anciens  ayans  efté  fi  curieux  en  ces  chofes,  qu'ils 
ont  eftimé  vn  grand  vice  de  venir  en  vn  feftin  long 
temps  après  les  autres,  car  nous  trouuons  que  Poli- 
charmus  rendant  aux  Athéniens  raifon  de  fa  vie,  fe 
vante  de  ne  s'eftre  iamais  faid  attendre  là  où  il  a  efté 
inuité,  eftant  vne  reigle  fort  commune  en  toutes 
affemblees,  qu'il  touche  aux  moindres  de  fe  trouuer 
toufiours  les  premiers  à  l'affignation,  d'autant  qu'il  eft 
mieux  deu  au  plus  apparent  de  fe  faire  attendre.  Mais 
encores  que  tout  cela  fuft  pradiqué  entre  nous,  fi  ne 
peuft  on  faire  qu'vn  des  conuiez  ne  defaillift  :  toutesfois 
eftant  tard,  on  ne  laiffa  à  fe  mettre  à  table,  fans  aucune 
cérémonie,  comme  c'eftoit  vne  de  nos  bonnes  cou- 
ftumes.  Ainfi  que  nous  eftions  aux  prifes,  &.  que  chacun 
commençoit  à  manger,  ie  fus  tout  esbahy  que  le 
maiftre  de  la  maifon  va  dire  tout  haut,  Godemar,  & 
lors  chacun  ceffa  de  manger,  demeurans  tous  comme 
ftatues.  Qui  fut  eftonné  ce  fut  moy,  car  ie  penfois  à 
vne  fois  que  cela  fe  fift  pource  que  i'efiois  là  venu  fans 
eflre  conuié,  à  l'autre,  ie  difois  que  c'eftoit  à  caufe 
que  ie  tenois  la  place  des  niais.  A  la  fin,  ie  dis  en  moy- 
mefmes,  voyant  que  ce  feul  mot  de  Godemar  les  auoit 
rendu  immobiles,  &.  que  ce  qui  eftoit  fur  la  table  fe 
gaftoit,  fans  que  perfonne  y  touchaft,  que  Godemar 
eftoit  vn  mot  de  Magie  &  Sorcelerie,  lequel  eftant 
prononcé  on  fe  trouuoit  fi  bien  enchanté  qu'on  ne 
pouuoit  manger  ne  boire.  Noftre  hofte  me  voyant  plus 
esbahy  que  les  autres,  qui  fçauoient  bien  que  vouloit 
dire  Godemar,  me  va  dire  que  celuy  qu'on  auoit  tant 
attendu  venoit,  &  qu'à  cefte  caufe,  à  fin  qu'il  trouuaft  à 

manger,  &.  dequoy  Couper,  il  auoit  fai6t  Godemare.  Ce 
dernier  venu  ayant  prins  place,  fans  que  perfonne 
bougeait  de  la  Tienne,  &.  le  Godemare  eftant  leué,  cha- 
cun fe  prend  à  ce  qu'il  aimoit,  &  à  manger  comme  ils 
auoient  fait  à  l'entrée  de  table.  Et  me  fouuient  que  ce 
dernier  venu  fut  fafché  quand  il  veit  que  perfonne  ne 
mangeoitpour  l'attendre, &  de  peur  de  les  faire  attendre 
dauantage,  il  refufa  l'eau  qu'on  luy  prefenta  pour  lauer 
fes  mains,  en  difant,  le  me  fuis  laué  des  le  matin, 
penfant  tout  incontinent  que  ie  ferois  laué,  me  mettre 
à  table,  comme  on  faifoit  aux  Saturnales.  En  foupant, 
ie  prie  noftre  hofte,  qui  eftoit  auprès  de  moy,  ou  bien 
i'eftois  auprès  de  luy,  de  m'efclercir  dont  venoit  ce 
mot  de  faire  Godemare.  Lequel  me  refpond  auoir  leu 
en  l'hiftoire  de  Bourgongne  le  nom  de  l'vn  de  leurs 
Roys,  qui  auoit  nom  Godemar,  &  que  ce  Roy  Godemar 
fut  affailly  &.  furprins  en  la  ville  d'Autun  par  Clotaire  : 
&  qu'on  n'auoit  iamais  fceu  à  la  vérité  s'il  fut  là  tué,  ou 
s'il  efchappa,  Gaguin  affeurant  qu'il  fe  fauua,  homme 
vaillant  &  hardy  entre  les  François  mefmes,  qui  le  crai- 
gnoient  fi  fort  qu'en  pillant  81  faccageant  la  ville 
d'Autun,  où  il  fut  furprins,  au  premier  bruit  ouy,  & 
Godemar  nommé,  chacun  laiffoit  à  piller,  &.  tous  fuf- 
pens  preftoyent  l'oreille,  fans  ofer  rien  prendre  ne 
attenter.  De  façon,  me  difoit  noftre  hofte,  que  par 
longueur  de  temps,  chofe  fi  ferieufe  eft  paffee  en  ieu, 
mefmement  à  la  table  :  où  fi  quelqu'vn  dit  Godemar, 
&  face  Godemare,  tous  les  autres  qui  font  à  table  fe 
déportent  de  manger  &.  de  boire,  iufques  à  ce  que  le 
Godemare  foit  leué,   &.  eftant  ofté,  chacun  eft  mis  en 

liberté  d'acheuer  fon  repas  :  le  Haro  de  Normandie 
eftant  de  mefme  inuention  :  car  quand  deux  s'entre- 
battent  &.  on  crie  Haro,  s'ils  font  puis  après  quelque 
force,  le  Haro  eftant  crié,  c'eft  affez  pour  leur  faire 
perdre  la  vie,  eftant  Haro  autant  à  dire  comme  qui 
dirait,  ha  Raoul,  où  eftes  vous?  pour  la  grande  iuftice 
que  ce  Duc  faifoit.  M'aiant  acheué  de  conter  dont 
venoit  faire  Godemare,  ce  dernier  venu  s'excufe  à  ceux 
de  la  compagnie  d'eftre  arriué  après  l'heure,  remer- 
ciant noftre  hofte  de  ce  qu'en  fa  faueur  il  auoit  fait 
Godemare,  &  s'accufant  foy-mefmes,  va  mettre  en 
auant  qu'il  ferait  bon  de  faire  payer  l'amende  à  celuy 
qui  par  cy  après,  eftant  inuité,  viendrait  le  dernier  au 
conuy,  non  point  de  punition  corporelle,  difoit-il, 
comme  faifoient  les  François  à  celuy  qui  fe  trouuoit  le 
dernier  en  leurs  affemblees  publiques,  mais  de  quelque 
amende  pécuniaire,  applicable  à  la  bucolique,  &  au 
mafquaret.  11  fut  répliqué  à  cela,  que  ce  n'eftoit  pas  la 
raifon  que  celuy  qui  venoit  après  les  autres  fuft  taxé, 
mais  qu'il  faudroit  pluftoft  mulfter  les  premiers  venus 
au  foupper,  comme  les  plus  friands,  &  courans  vifte- 
ment  à  la  fouppe,  ayant  grand  peur  de  ne  trouuer 
rien,  lefquels  font  femblables  aux  parafites,  qui  ne  fon- 
gent  qu'à  l'ombre  folaire  pour  le  moins  de  dix  pieds, 
tant  ils  ont  grand  peur  de  faillir  au  banquet.  Il  fut 
refpondu  tout  le  contraire,  &.  que  le  dernier  venu 
eftoit  bien  plus  fuiet  à  fa  bouche,  que  celuy  qui  vient 
des  premiers,  le  dernier  venu  ayant  des  affaires  qui  le 
retardoient,  oubliant  tout  ne  laiffe  pour  cela  à  y  venir, 
&  eftant  tard,  il  s'auance  &  court  plus  à  la  fouppe,  que 

celuy  qui  vient  le  premier,   lequel  ne  laiffant  point  fes 
affaires,  y  vient  à  loifir  :   ayant  ceft  aduantage  le  pre- 
mier venu,  de  fe  mettre  à  table  où  bon  luy  femblera, 
d'autant  qu'il  s'obferuoit  en   nos  Serees  &  feftins,  que 
chacun  prenoit  fa  place  à  la  table,   fans  cérémonie,    & 
fans  attendre  le  nomenclator  des  Latins,  ne  fon  roolle  : 
n'y  ayant  rien  en  nos  banquets  qui  oftaft  plus  la  confu- 
fion  &.  defordre,  que  ce  bon  ordre  :   l'amy  qui  nous 
bailloit  à  foupper,    receuant  tous  les  amis  efgallement, 
&.  les  faifant  tous  pareils,  fi  ce  n'eftoit  qu'vn  Sophifte  fe 
voulant  mettre  auprès  d'vn  autre:   car   le  maiftre  du 
feftin  n'enduroit  iamais  deux  Sophiftes  fe  mettre  à  table 
l'vn  contre  l'autre,  à  l'imitation  des  anciens.  Toutesfois, 
encores  que  le  maiftre  de  la  maifon  n'euft  point  l'ennuy 
de  bailler    les  places  aux  conuiez   félon  leurs  qualitez, 
il  ne  laiffoit  pourtant  à  refpe&er  les  eftrangers  fur  tout, 
les  gens  vieux,  maladifs,    &  mal-aifez,    &  les  femmes 
greffes,  qu'on  mettoit   en   la  place  la  plus  commode, 
comme  noftre  hofte  fit  en  cefte  Seree  à  l'endroit  d'vne 
femme  enceinte,  à  laquelle  on  eut  efgard,  ainfi  qu'en- 
tendrez, l'ayant  fceu,  vous  iugerez  la  caufe  pour  laquelle 
on  parla  en  cefte  Seree  des  perfonnes  groffes  &.  graffes, 
defquelles  eftoit  noftre  hofte.   Or  fçachez  que  dés  le 
commencement  du  foupper  noftre  hofte  aduifa  qu'vne 
femme  groffe  n'eftoit  gueres  à  fon  aife  affife  à  la  table, 
qui  eftoit  trop  haute,   parquoy  commanda   à  vn  de  fes 
gens   d'apporter   vn  tabouret,    pour   mettre    fous    les 
pieds  de  cefte  femme  groffe,    noftre  hofte  eftimant  la 
moitié   du   repas  eftre  affis  bien   à  table   à   fon   aife. 
Ce  feruiteur  faifant  du  bon  valet,  &  comme  le  feruiteur 

du  diable,  qui  fait  plus  qu'on  ne  luy  commande, 
apporte  deux  tabourets,  &  en  met  l'vn  fous  les  pieds 
de  fon  maiflre,  &.  l'autre  fous  les  pieds  de  la  femme 
enceinte.  Son  maiflre  lors  luy  dit,  ce  n'eft  pas  pour 
moy,  c'eft  pour  cefte  femme  greffe  que  ie  demande 
vn  tabouret.  Pardonnez  moy,  va  dire  fon  feruiteur,  vous 
en  auez  plus  de  befoing  qu'elle  n'a,  car  vous  auez  le 
ventre  plus  grand.  La  femme  groffe  alors  fe  print  tant 
à  rire,  que  nous  auions  grand  peur,  encores  plus  noftre 
hofte,  que  de  force  de  rire  la  chaleur  eftant  augmentée, 
ne  dilataft  tous  les  conduits,  &  defferraft  tous  les  coty- 
lédons. Les  tables  leuees  félon  ce  qu'en  dit  Sulpicius, 
qui  ne  veut  pas  qu'on  laiffe  les  tables,  ains  qu'on  les 
leue,  on  ne  parla  que  des  perfonnes  greffes  &  graffes. 
Le  premier  qui  en  parla,  difoit  que  les  perfonnes  char- 
gées de  graiffe  &.  fort  greffes  efloient  gens  de  bien, 
monftrans  à  tout  le  monde  bon  vifage,  aimans  à  rire 
&  faire  bonne  chère,  conuertiffanstoutce  qu'ils  mangent 
en  fang,  qui  eft  la  vraye  pafture  de  ioyeufeté,  tefmoing 
le  Roy  Loys  onziefme,  lequel  feftoya  les  Anglois  à 
Amiens,  à  l'aide  de  ie  ne  fçay  combien  de  gros  hommes 
choifis,qui  beuuoient  foubs  la  porte,  feftoyans  leseftran- 
gers,  &  leurs  tenans  table  ronde  &  ouuerte  à  toutes  fins, 
en  leur  portant  fort  bon  vifage.  Que  les  gras  foient 
bonnes  gens,  cela  eft  confirmé  par  vn  Conful  de  village, 
lequel  eftant  délégué  par  ceux  du  bourg  pour  aller 
choifir  vn  bon  prefcheur,  homme  de  bien,  &  fçauant, 
luy  qui  eftoit  boucher,  monftra  que  les  gras,  à  fon 
aduis,  efloient  les  meilleurs  Si  plus  dodes,  comme  i'ay 
trouué  en  vn  petit  liure  : 

Vn  boucher  Conful  de  village 
Fut  enuoyé  loing  pour  cercher 
Vn  prefcheur,  doâe  perfonnage, 
Qui  vient  en  Carefme  prefcher  : 
On  en  fit  de  luy  approcher 
Demy  douzaine,  en  vn  conuent, 
Le  plus  gras  fut  prins  du  boucher 
Cuidant  qu'il  fujl  le  plus  fçauant. 

L'autre  qui  parla  des  perfonnes  greffes  &  graffes,  en 
diél  encoresplus  de  bien,  fouftenant  telles  gens  eftre  fans 
aucune  auarice  &  enuie,  n'ayans  point  vne  chofe  en  la 
bouche,  &.  l'autre  au  cœur,  comme  ont  les  maigres, 
affeichez,  bazanez,  &  melancholiques  :  Erafme  appel- 
ant en  fes  Chiliades  vn  homme  de  bien  Quadratus  homo. 
Ce  que  Cefar  donna  bien  à  entendre,  difoit  ceftuy-cy, 
quand  il  dit  qu'il  ne  craignoit  point  ni  Antoine,  ni  Dola- 
bella,  lefquels  efloient  gros  &.  gras,  mais  ouy  bien 
Caffe  &  Brute,  maigres  &  defnuez  de  chair  &.  graiffe  : 
à  cefte  caufe  les  Gordiens  eflifoient  pour  leur  Roy,  le 
plus  gros  &.  le  plus  gras  qui  Te  pouuoit  trouuer  entr'eux, 
iugeans  par  le  dehors  ce  qui  peut  eftre  dedans.  Lors 
quelqu'vn  de  la  Seree  va  demander,  Ne  feroit-ce  point 
la  caufe  pour  laquelle  les  Allemans  &  Suyffes,  comme 
autresfois  les  Scythes  &  Thraces,  font  appeliez  pour  la 
garde  des  Rois  &  Princes  ?  Non  que  ces  Princes  fe 
défient  de  la  fidélité  de  leurs  fubje&s,  non  plus  que  de 
leur  force  &  hardieffe  :  mais  parce  qu'ils  voyent  qu'en 
cefte  groffe  &  grande  maffe  de  chair,  il  n'y  a  pas  beau- 
coup de  malice  &  de  fineffe,  n'ayant  pas  grand  efprit 

pour  conduire  vne  mefchanceté  &  trahifon,  à  caufe  que 

la   grofleur   du    corps  diminue   &.  opprime  beaucoup 

l'efprit  des  perfonnes  grofTes  &  graffes,  les  Philofophes 

ayans  efcrit,    que  pinguis   venter  non   générât  fenfum 

tenuem,  &  auffi  qu'Ariftote  dit,  qu'il  y  a  moins  de  chair 

en  la  tefte  de  l'homme  (où  toute  la  force  du   iugement 

&.  de  la  raifon  eft)  que  en  la   tefte  de   tous  les   autres 

animaux,  faifant  proportion    géométrique   de   l'vne  à 

l'autre  :  tout  cela  eflant    confirmé    par  Pline,  qui  dit 

que  les  gens  gras  font  de  lourd  efprit,  mais  auffi  qu'ils 

font  plus  apperts  &.  moins  fimulez  que  les  chiches-faces, 

&.  chie-froidure  de  mingrelins   &    affechez   de    malice. 

Vn  Franc-à-tripe  alors  nous  va  faire  fouuenir  de  la  mort 

d'vn  de  fes  voifins,  des  plus  gras  &   caillez  de    fa   rue, 

&  auffi  le  meilleur  &.  plus  ioyeux,  qui  feruoit  beaucoup 

à  toute  noftre  ville  à  enfeigner  libéralement  où  eftoit  le 

bon  vin,  &.  où  il  faifoit  feur,  parquoy  eftant  regretté  de 

tous  les  gens  de  bien,  ils  furent  contraints  de  dire  que 

l'horologe   ne   leur    eftoit   pas    fi    neceffaire  que  ceft 

homme  de  bien,  qui  leur  enfeignoit  où  demeuroit  ceft 

homme  qu'ils   cerchoient,    fans    que    perfonne   y   fuft 

trompé.     Parquoy    il   fut   honoré    d'vn    Epitaphe   fort 

gaillard  :  mais  il  ne  me  fouuient  que  des  deux  derniers 

verfets,  où  il  y  a  : 

Marris  en  furent  fes  voifins. 

Car  il  enfeignoit  les  bons  vins. 

Vn  Médecin  qui  eftoit  en  cefte  Seree,  au   lieu  que  nous 
penfions  qu'il    deuft  rendre   raifon    pourquoy  les  per- 

fonnes  groffes  &  grattes  fe  plaifent  plus  à  eftre  fouldats 
&  gens-darmes  qu'à  commander,  &  eftre  grands    fei- 
gneurs,  eftans  fidèles  &.  fans  fard,  va  commencer  à  dif- 
courir  dont  venoit   la  graiffe  des  gens  gras  :  en  difant 
qu'elle  eftoit  faite  de  la  plus  greffe  partie  onftueufe   du 
fang,  comme  de   caufe  matérielle,  &  que  l'efficiente 
eftoit  la  froideur,  qui  cailloit  cefte  on&uofité   de  fang, 
eftant    fortie  hors  des  vafes.  Vn  Phyficien,  lequel  aufli 
eftoit  en  cefte  Seree,  luy  va  demander,  dont  vient  donc 
qu'au  cœur,  là  où  eft  le  principal  de  noftre  chaleur,  il 
s'engendre  de   la  graiffe  ?  Noftre  Médecin   luy  va  ref- 
pondre,  que  cela  fe  faifoit  par  la  froideur  de  l'air  que 
nous  attirons  pour  rafraifchir  les  efprits  vitaux  qui  font 
en  nous,  &  pour   modérer  la  chaleur  de  noftre  cœur. 
Lors  noftre  Phificien  luy  répliqua,  le  vous  prie  ne  vous 
couurir  d'vn  fac  mouillé,  de  peur  de  vous  morfondre, 
&.  refpondre  à  ce  que  dit  Monfieur  Ioubert  contre  Ga- 
lien,  &  contre  toute  voftre  efchole  de  Médecine,  que  la 
graiffe  ne  vient  pas  de  froid,  ou  par  faute  de  chaleur  : 
mais  que  pluftoft  c'eft  la  chaleur  qui  fepare  la  portion 
aëree  &  huileufe  du  fang,  &  la  mouue  &.  tranfporte  çà 
8t  là  en  forme  d'vne  groffe  &  efpoiffe  vapeur,  iufques  à 
tant    qu'elle  s'arrefte    &.    efpoiffiffe  en  la   denfité  des 
membranes,  &.  non  pas  que   de   leur  froideur  elle   fe 
concree  &.  forme  en    graiffe,    les  parties  fpermatiques 
ayans  beaucoup  plus  de  chaleur  que  les   fanguines,  ce 
dit  Monfieur    Ioubert,  contre  la  commune.  Le  Médecin 
demeurant  court,  cela  n'eftant  point  en  fon  Vademecum, 
&.  n'ayant    iamais  veu   recepte  où   il  entraft  de   telles 
drogues  &.  marchandifes,  en  lieu  de   refpondre,  il  ve 

dire  qu'il  ne  falloit  pas  fi  aifément  reprendre  les  An- 
ciens, &.  vne  commune  opinion  fouftenuë  par  gens 
doctes  &.  fçauans.  Ce  que  bailla,  difoit-il,  à  cognoiftre 
Ciceron,  qui  aima  beaucoup  mieux  qu'on  mifl  au 
temple  de  Pompée,  Tert.  Conful,  ou  1.  I.  I.  Conful, 
que  Tertium  Conful,  de  peur  de  condamner  toute 
l'antiquité,  &.  beaucoup  des  plus  doctes  de  Rome,  qui 
auoient  toufiours  dict  Tertio  Conful.  Noflre  Médecin 
penfant  honneftement  fe  retirer,  fut  interrogé  s'il 
fçauoit  point  que  c'efloit  que  gladiatoria  fagina  :  mais 
il  demanda  terme  pour  en  venir,  &.  iufques  à  ce  qu'il 
eufl  veu  Lipfius  en  fes  Saturnales.  Il  y  auoit  en  cefte 
Seree  des  femmes  qui  s'endormoient,  ne  prenans  point 
de  plaifir  à  ces  difputes,  n'y  entendans  rien,  parquoy 
on  fut  contraint,  pour  les  efueiller,  de  mettre  en  auant 
des  vieux  contes  de  la  Cigoigne,  qui  parloient  des 
grofies  &.  grafTes  perfonnes,  lefquels  feront  nouueaux, 
pour  le  moins,  à  ceux  qui  ne  les  fçauent  :  car  qui  eft 
celuy  qui  fçache  tout?  M'amie,  commence  à  direquel- 
qu'vn,  il  y  auoit  vne  fois  vn  moyne  bien  gros  &  gras, 
y  eftans  fubjets  à  caufe  qu'ils  viuent  oifeux  :  ie  croy 
bien,  m'amie,  que  quand  il  alloit  par  la  ville,  les  fem- 
mes eftans  toufiours  après  luy,  demandoient  à  ce 
fratre  :  Et  bien  beau-pere,  quand  accoucherez-vous? 
Et  il  leur  refpondoit,  Quand  i'auray  trouué  vne  fage 
femme.  Or  il  arriua,  adioufioit-il,  que  ce  mefme  ventre 
omnipotent  fe  met  à  pifier  en  belle  rue  :  mais  parce 
qu'à  caufe  de  fon  ventre  il  n'approchoit  gueres  de  la 
muraille,  il  monflroit  tout  ce  qu'il  portoit,  &  auffi  que 
ne  voyant  point  fon  cas,  il  penfoitqueperfonne  ne  l'eufl 

fceu  voir.  Les  femmes  le  voyant  ainfi  pifler,  ne  fe  pou- 
uoient  tenir  de  rire,  &  de  luy  dire,  vous  ferez  tantoft 
où  vous  voulez  aller,  car  vous  auez  prins  le  plus  court. 
L'autre  luy  difoit,  Beau-pere,  puisque  vous  auez,  U 
tenez  du  menu,  ie  vous  prie  me  bailler  le  change  d'vn 
efcu.  Ce  gros  ventru  fe  doutant  bien  qui  les  faifoit  ainfi 
rire,  fe  tournant  vers  ces  femmes,  leur  va  dire,  recom- 
mandez-moy  bien  à  luy,  il  y  a  défia  long  temps  que  ie 
ne  le  vy,  que  le  grand  diable  qui  vous  fait  rire,  vous 
puiffe  entrer  dedans  le  corps.  Mais  entre  ces  femmes 
qui  regardoient  piffer  ce  beau-pere  il  s'en  trouua  vne 
moins  folle  que  les  autres,  qui  luy  va  dire,  Hé  !  Mon- 
fieur,  cachez  voflre  pauureté.  Et  de  vray  elle  ne  men- 
toit  point  :  car  ces  gens  gros  &  gras  en  font  bien 
pauures.  Celuy  qui  auoit  faift  ce  conte,  voulant  rendre 
la  raifon  pourquoy  les  perfonnes  groffes  &.  graffes  font 
mal  emmanchées ,  fut  empefché  par  les  Dames  qui 
eftoient  en  cefte  Seree,  qui  iurerent  leur  grand  ferment 
de  s'en  aller,  fi  on  parloit  d'autre  chofe  :  fe  contentant 
de  dire, que  fuiuant  le  racourciffementou  allongiffement 
du  nombril,  le  membre  tant  de  l'homme  que  de  la 
femme  deuient  long  ou  court.  Lors  vne  femme  de  la 
Seree,  fage  &.  bien  apprinfe,  faifant  femblant  de  n'auoir 
rien  ouy,  &  reuenantà  ce  beau-pere,  qui  piiïbit  en  belle 
rue,  va  dire  que  cela  n'eftoit  point  honnefte  ne  beau 
de  piffer  par  les  rues,  &.  que  les  Turcs  le  trouuoient 
fcandaleux,  &.  en  eftoient  honteux,  fi  de  force  il  leur 
arriuoit,  &.  que  mefmes  les  Romains,  exemplaires  de 
toutes  bonnes  chofes,  auoient  certains  lieux,  où  il  y 
auoit  des  vaiffeaux  es  carrefours  des  rues,  pour  y  ap. 

prefler  à  piffer  aux  palTants,  fans  eRre  veus,  là  où  ils 
deflachoient  à  couuert  comme  les  piftoles  de  Brunf- 
uich.  Et  fi  cefte  femme  nous  apprint,  que  pour  refaire, 
&.  r'accouflrer  ces  vaiffeaux,  Vefpafian  mit  vne  dace 
&.  vn  tribut  fur  Rome,  non  pas,  difoit-elle,  comme  plu- 
fieurs  ont  dit,  que  ce  fuft  fur  l'vrine.  Vne  Feffe-tonduë 
s'addreffant  à  ceRe  femme,  luy  va  dire,  qu'il  y  auoit 
des  femmes  auffi  greffes  &  graffes  que  des  hommes,  & 
qui  aiment  auffi  bien  à  rire,  &.  à  dire  le  mot,  &  ref- 
pondre  auffi  gaillardement  qu'ils  fçauroient  faire.  Qu'il 
foit  ainfi,  difoit-il,  efcoutez,  qu'il  n'y  a  pas  long  temps 
que  ie  rencontray  vne  femme  fi  graffe,  &  fi  pleine,  que 
ie  ne  me  peux  contenir,  voyant  qu'elle  me  portoit  fi 
bon  vifage,  de  luy  demander,  combien  il  y  auoit  qu'elle 
n'auoit  veu  fon  noc,  me  doutarrt  bien  que  ie  ne  ferois 
pas  fans  refponfe,  cesperfonnesfraifches  &  caillées  eRant 
raillards  &  iouialles.  CeRe  femme  fe  doutant  bien  que 
ie  voulois  rire,  me  va  dire  :  Par  mon  ame,  Monfieur 
mon  amy,  il  y  a  plus  de  fix  ans  que  ie  ne  l'ay  veu  :  le 
vous  prie,  luy  dis-ie,  quand  vous  le  verrez,  de  me  re- 
commander bien  à  luy.  Ouy,  en  bonne  foy,  me  refpon- 
dit-elle,  ie  ne  feray  faute  à  vous  y  recommander,  &  à 
fon  voifin  par  le  marché.  On  m'a  dit  depuis,  adiouRoit- 
il  encores,  qu'elle  eRoit  mariée  à  vu  homme  affez 
vieux,  &  auffi  gras  qu'elle,  &  que  tous  les  iours,  fans 
confideration  quelconque,  il  difoit  à  fa  femme,  que 
leur  clerc  eRoit  bon  à  aller  fur  la  mer,  eRant  bien 
enuitaillé.  Il  luy  difoit  fi  fouuent  qu'elle  eut  vn  iour 
enuie  d'en  fçauoir  la  vérité,  penfant  que  fon  mary  fuR 
allé  aux  champs  :  mais  fe  doutant  de  fa  femme    qui  le 

preffoit  fi  fort  d'y  aller,  il  fe  cacha  en  fa  maifon,  où  il 
veid  que  fa  femme  força  le  clerc  de  luy  monftrer  fon 
aiguille,  qui  eftoit  fur  le  midy,  ce  qu'il  fit,  à  la  condi- 
tion que  fa  maiftreffe  luy  monftreroit  fon  quadran.  Le 
clerc  va  lors  dire  à  madame  :  le  vous  prie  que  les  fa- 
cions  baifer  l'vn  l'autre.  Le  mary  qui  s'eftoit  caché, 
ayant  veu  &  ouy  tout  cela,  en  fortant  va  dire,  c'eft 
affez  de  fe  voir,  fans  faire  autre  approche.  Ayant  chaffé 
fon  clerc,  &  fa  femme  eftant  affeuree  de  ce  que  fon 
mary  luy  auoit  tant  de  fois  dit  fans  aucune  raifon,  on 
ne  laiffa  à  dire,  que  ce  maiftre,  encores  qu'il  fuft  gros 
&  gras,  ne  laiffoit  à  auoir  vn  beau  membre,  mais  que 
fon  clerc  le  portoit.  Le  maiftre  de  la  maifon  qui  eftoit 
des  plus  gras,  &  pour  cefte  caufe  on  le  nommoit  l'en- 
fant caillé,  va  demander  à  fon  Médecin  Rondibilis,  auffi 
gras  &.  caillé  que  luy,  s'il  y  auoit  point  moien  de  le 
pouuoir  amaigrir,  tant  parce  que  les  femmes  n'aiment 
gueres  ces  ventrus,  comme  n'eftans  gueres  aptes  à  la 
génération,  pour  auoir  le  membre  petit,  &  par  faute 
d'efprits  &.  de  femence,  Ariftote  difant  que  tout  animal 
qui  eft  fort  gras  a  peu  de  femence,  que  pour  eftre  plus 
fubjefts  à  maladies  que  les  autres,  car  n'ayans  ces  per- 
fonnes  graffes  gueres  de  fang,  elles  font  plusmoleftees  Si 
de  chaleur  &  de  froideur,  que  ceux  qui  font  maigres  : 
&  par  confequant  de  moindre  vie,  mefmes  qu'on  les 
voit  mourir  fubitement  dés  leur  ieuneffe,  à  caufe  que 
ces  grafiets  &.  douillets  ont  les  artères  tellement  ef- 
troiites  &  refferrees  par  la  graiffe,que  l'air  &  l'efprit  n'y 
peuuent  librement  pafler,  dont  il  aduient  que  la  cha- 
leur naturelle,  n'ayant  aucune   réfrigération  de   l'air, 

par    force  s'auortit   &   efteint.  Rondibilis    baillant  bon 
courage  à   noftre  hofle   luy    refpond,  qu'il   efloit  bien 
plus  facile  d'amaigrir  vn  corps  gras,   que  d'en  engreffer 
vn  maigre,   moyennant  que   ce  corps    foit   maigre    de 
chaleur  &.  ficcité   naturelle,  parce  que   nous    pouuons 
facilement  ofter   quelque  chofe  à    nature,  eftant   bien 
plus  difficile  d'y  adioufter,  &.  fi  faut  beaucoup  plus  de 
temps  à  humefter  qu'à  deffecher.  Alors  vn  de  la  Seree 
demanda  à  Rondibilis  s'il  voudrait  entreprendre  d'ofler 
la  graiffe  à   noftre  hofte,  veu  que  la  graiffe  n'a  aucun 
fentiment  en  quelque  animal   que   ce  foit,  n'ayant  ny 
veines  ny  artères.  Le  Médecin  fe  prenant  à  rire,  va  dire 
qu'il    n'entreprendrait  pas  vne  telle  chofe,    mais   qu'il 
luy  dirait  bien  pourquoy  il  efloit  plus  gras  au  ventre 
qu'en  autre  part  du   corps,    à  caufe  que    le  ventre  eft 
plus  voifin  de  Peflomac  où  fe  fait  la  digeflion.  Si  eft-ce, 
fut-il  répliqué,  que  nous  trouuons  qu'vn  Lucius  Apro- 
nius,  ayant  vn  fils  fi  gras  qu'il  ne  pouuoit   bouger  d'vn 
lieu,  tant  efloit  pefant   de  graiffe,  luy  fit  defcharger  le 
corps,  &.  luy  fit  feulement  laiffer  la  graiffe  qui  luy  efloit 
neceffaire    pour    viure.    Rondibilis   n'en    voulant   rien 
croire,  va  s'addreffer  à  noftre  hofte,qu'on  appelloit  l'en- 
fant caillé,  &   luy   va  dire,  puis   qu'  eftes  marié,  il  eft 
bon  qu'ayez  fouuent  affaire  à    voftre  femme,  n'y  ayant 
chofe  qui  deffeche  &.   amegriffe  plus  que  cela,  que  fi 
elle  eft  maigre  encores  mieux,   car  elle  attirera  toute 
voftre  graiffe,  tout  au  contraire  de  la  perdris  qui  s'en- 
graiffe  à  couurir  la  femelle.  Et  me  doute  bien,  difoit-il 
encores  à  noftre  hofte,  que  fi  voftre  femme  veut  dire 
vérité,    elle  dira  que   fi    vous    l'euffiez  voulu   croire, 


VINGT-SIXIESME    SEREE.  l6 


vous  ne  fuffiez  pas  la  moitié  fi  gras  que  vous  eftes,  &. 
luy  confeille,  fi  elle  vous  aime,  &  vofirefanté,  de  mettre 
peine  que  par  ce  moyen  vous  puiffiez  laifier  de  voftre 
graiffe,  n'efiant  pas  la  première  recepte  que  i'ay  baillée 
aux  femmes   qui  auoient  leurs  maris  outrez  de  greffe, 
qu'elles  ont  bien  retenue,  &  fait  pratiquer  à  leurs  maris, 
aumoins  celles  qui  les  aimoient  bien  fort,  difans  à  leurs 
maris,  fçauez  vous  pas  bien  que  le  Médecin  a  dit?Pen- 
fes  vous,  difent  elles  à  leurs  maris,  qu'on  vous  confeille 
cela  pour  noftre  plaifir?  nous  nous  foucions  bien  d'vnefi 
belle  befongne.  Si  vous  ne  voulez  nous  croire, vous  vous 
en  trouuerez  mal,  &  nous  auffi  :  car  vous  deuiendrez 
fi  gras  &  replets,  que  la  graiffe  vous  eftoufera,  &  Dieu 
fçait,  difent  elles  à  leurs  maris  en  pleurant,  fi  ie  viuray 
long  temps  après  vous  !  Noftre  hofte  toutefois,  à  qui  on 
parloit,  fe   defendoit   de  l'ordonnance   de   Solon,   qui 
n'oblige  le  mary  d'aller  veoir  fa  femme  que  trois  fois  le 
mois.  Cefte  fçauante  femme  qui  s'eftoit  méfiée  de  re- 
prendre ceux  qui  tombent   de  l'eau  en   la   rue   deuant 
tout  le  monde,  va  répliquer  au  maiftre  de  la  maifon  quj 
s'excufoit  par  la    Loy  de  Solon,  qu'elle  ne  s'entendoit 
pour  la  volupté,  &  qu'on  n'en  fçauroit  donner  de  reigle  : 
mais  qu'il  vouloit  que  trois  fois  le  mois  on  renouuelafl 
l'alliance   des   nopces  par  les  propos  que  l'on  s'entre- 
tient en  telle  cartffe  &  vifitation,  ainfi  comme  les  villes 
renouuellent   par    interualles    de   temps   les  alliances 
qu'elles  ont  les  vnes  auec  les  autres.  Celuy  où  efioit  la 
Seree  ne  pouuant  rien  répliquer  à  cela,  va  dire  haut  &. 
clair   qu'on   ne  luy  en  parlafi  plus,  &  que  s'il  deuoit 
creuer  de  graiffe,  il  ne  fçauroit  le  faire  dauantage.  Ron- 

dibilis  continuant  fon  premier  propos,  va  dire  qu'il  fal- 
loit  marier  les  enfans  gras  &.  caillez  bien  ieunes,  fi  l'on 
auoit  peur  qu'ils  deuinffent  trop  gros,  l'embralTement 
des  femmes  les  rendans  maigres,  &  auffi  que  le  foucy, 
qui  le  plus  fouuent  eft  compagnon  de  mariage,  defTeche 
le  corps,  &  empefche  le  dormir,  le  veiller  corrompant 
la  nature  du  corps  par  froideur  &  ficcité,  &  fi  engendre 
la  cholere  qui  defTeche  fort.  Et  fur  tout  de  peur  d'en- 
graiffer,  il  fe  faut  garder  de  dormir  la  graffe  matinée  : 
car  il  n'y  a  rien  qui  nourriffe  plus  la  graiffe  à  caufe  que 
le  dormir  fauorit  plus  la  féconde  coftion  (qui  eft  gene- 
ratiue  du  fang,  duquel  prouient  la  graiffe,  qui  fe  fait  au 
matin)  que  la  première,  qui  fe  fait  au  foir,  combien  que 
s'aller  coucher  fur  fa  viande,  &.  la  digérer  en  dormant, 
engraiffe  fort.  11  faut  auffi,  difoit  noftre  Médecin, 
que  ceux  qui  ont  peur  d'engraiffer  mangent  des  viandes 
où  ils  ne  prennent  pas  grand  appétit  :  car  ce  qu'on 
mange  fans  gouft,  ne  nourriffant  gueres,  defTeche  : 
comme  auffi  faift  ce  qu'on  mange  qui  engendre  gros 
fang,  &  tout  ce  qui  eft  chaud  &.  fec,  toutes  ces  viandes 
deffechans  les  humeurs,  fi  on  endure  tant  que  l'on 
pourra  la  foif,  car  les  chofes  graffes  &.  douces,  efquelles 
on  prend  plaifir,  &.  boire  fouuent,  engraiffent  bien  fort. 
Aucuns  ont  dit,  adiouftoit-il,  que  le  fourmage  vieil  & 
falé  emmaigriffoit  la  perfonne,  auffi  bien  que  les  fueilles 
de  frefne,  fi  elles  font  broiees  &.  prinfes  en  vin.  Les 
autres  ont  affeuré  que  tout  ce  qui  eft  laxatif  &  pro- 
uoque  les  vrines,  eftant  chaud  &  fec,  defTeche  grande- 
ment, rendans  les  gras,  maigres,  auffi  bien  que  la  mé- 
decine laxatiue  fouuent  répétée,  qui  diminue  la  digef- 

tion.  Il  en  y  a,  difoit-il  encores,  qui  afferment  qu'il  n'y 
a  rien  plus  fouuerain  pour  empcfcher  la  graiffe,  que 
l'exercice  fait  en  trauail,  &  au  Soleil,  &  en  temps 
chaud,  ayant  grand  faim  &  grand  foif,  le  corps  fedef- 
fechant  par  la  grande  exhalation  des  efprits:  ce  quefaict 
l'huile  de  noix,  fi  on  s'en  frotte  auec  des  linges  qui  au- 
ront recueilli  la  rofee  :  car  cela  reflraindra  &  refferrera 
le  trop  de  charnure  &.  corpulence  :  comme  auffi  il  peut 
eflre  que  prendre  tous  les  iours  chemife  blanche  amai- 
grift  bien  fort.  Ceux  de  la  Seree  alors  fe  prindrent  à 
rire  de  noftre  Médecin,  lequel  fuiuant  Epicurus,  auoit 
toufiours  fon,  on  dit,  fon,  il  peut  eflre,  fans  rien  affeu- 
rer.  Ce  qui  fut  caufe  qu'il  parla  autrement  &  prenant 
Cardan  pour  garent,  va  dire  qu'il  auoit  laiffé  par  efcrit, 
qu'vn  Roy  d'Efpagne  eftant  fi  gras  qu'il  fe  fafchoit  de 
viure,  appella  vn  médecin  Africain,  lequel  le  guérit  auec 
la  femence  de  lingua  canis  comme  il  luy  femble.  Et 
puis  alléguant  Ioubert,  il  mit  en  auant  que  le  ris  augmen- 
toit  la  graiffe,  &  que  ceux  qui  craignent  de  deuenir 
trop  replets  fe  doiuent  garder  de  rire,  tant  qu'ils  pour- 
ront, le  ris  dilatant  les  pores,  &  efchaufant  le  corps, 
raréfie  toute  fa  maffe,  &  par  cela  le  fang  eftant  atténué 
&.  fondu,  il  eft  aifement  refolu  en  greffe  vapeur,  dont 
vient  la  graiffe  :  &.  auffi  que  le  ris  exceffif  eft  plus  dom- 
mageable aux  gras  qu'aux  maigres,  à  caufe  qu'il  fait 
degaft  &  diffipation  d'efprits,  defquels  les  gras  ont  pe- 
tite prouifion,  &  ainfi  facilement  la  chaleur  naturelle  fc 
les  efprits  peuuent  eflre  fuffoquez  &.  eftoufez  par  vne 
compreffion  &.  furcharge.  Mais  demanda  noftre  hofle, 
qui  efloit  amplijjîmus  vir,  quand  i'auray  faift  vne  partie 

de  ces  receptes  (car  ie  ne  fçaurois  dauantage  pratiquer 
celle  qui  dit  qu'il  eft  bon  d'auoir  fouuent  affaire  à  ma 
femme)  &  que  par  icelles  ie  deuienne  maigre,  y  aura-il 
point  en  moy  mutation  d'humeur  &  de  complexion?  Au 
lieu   que   i'aime   à  me  tenir  ioyeux  &.  dehet,  &  que  ie 
prens  le  meilleur  ieu  que  ie   me  puis  donner,  deuien- 
dray-ie  point  chagrin,  fâcheux,  auaricieux&  melancho- 
lique?    Au  lieu   que  les    compagnies    me   font  viure, 
mourray-ie  point  tout  feul  en  les  fuiant?   Que  fi  l'efprit 
ii  temparature  fe  mue  auec  le  corps,  mes  complexions 
fe  changeans  à  leur  contraire,  i'aime  mieux  demeurer 
ainfi  que   ie  fuis,  &   faire  bonne  vie  &.  courte,  que  de 
languir  &  viure  long  temps.  Et  qu'on  fe  mocque,    tant 
qu'on  voudra  de  moy  &  de  ma  pance,  ie  me  tiendray 
tant  que  ie  pourray  gaillard  &   ioyeux,  n'y  ayant  rien 
qui  tant  excite  la   chaleur  naturelle,  ne  qui  tant  tem- 
père les  efprits  &.  les  purifie,  ne  qui  tant  corrobore  la 
vertu,  que  la  ioye.  Ce  n'eft  pas  de  maintenant,  répliqua 
quelqu'vn,   qu'on    fe    raille   des    perfonnes  greffes   &. 
graffes,  car  nous    trouuons,  &  cela  eft  affez  commun, 
qu'il  fe  prefenta  au  tribunal  des  harangues  vn  fort  gros 
&.  gras  homme,  pour  perfuader  aux  Athéniens  la  paix 
&   concorde  entre  eux  :  mais  quand  ils  virent  ce  gros 
bouffare,  &.  trompette    du    iugement,   en  chaire,  ils  fe 
prindrent  tant   à    rire   qu'il    ne  pouuoit  eftre  efcouté. 
Prenant    fon    argument    de    ce  de  quoy  ils  rioyent,  il 
commença  à  leurs  dire.  l'ay  chez  nous  ma  femme,  qui 
eft  encores  plus  groffe  &  graffe  que  moy,  fi  vous  l'auiez 
veué,  il  y  auroit  bien  à  rire  d'auautage,  mais  ie  vous 
dirai,  (juand  elle  &  moy  fommes  d'accord,  &.  en  bonne 

paix,  nous  nous  rangeons  bien  en   mefme  lit,  que  fi 
nous  fommes  en  noife  &  débat,  nous  ne  pouuons  nous 
ranger  &  demeurer  en  vne  mefme  maifon  :  les  Athéniens 
entendirent  bien  ce  que  ce  gros  homme  vouloit  dire, 
&.  iugerent  de  luy  que  la   graiffe  ne   luy  auoit  aucune- 
ment fuffoqué  fon   efprit.  Vn  de  la  Seree  va  dire  que 
les  gens  gras  eftoient  communément  ioyeux,  prenans 
en  bonne   part  ce  qu'on   dit  d'eux,  eftans  auec  cela 
raillards,  moqueurs,  &    gaudiffeurs,  fi   on    s'adreffe   à 
eux,  ne   pouuans   gueres   faire  autre   chofe.  Qu'il  foit 
ainfi,  difoit-il,  regardez  le  Courtifan,  la   réplique  d'vn 
gros  homme,  auquel  on  dit  eftant  à  cheual,  en  entrant 
en  vne  ville,  vous  faites  au  contraire  de  tous  les  autres, 
vous  portez  voftre  malle  par  le   deuant,  quand  il  leur 
refpond,  on   fait  ainfi  en  la    terre  des   larrons.  Notez 
auffi  la  refponfe   que   fit  le    confeffeur  du  Roy  Loys 
douziefme  à  vn  Légat,  lequel  voyant  ce  confeffeur  s'en- 
dormir, va  dire  au  Roy,  Sire,   regardez  comme  voflre 
pourceau  prend  fes  aifes.  Le  confeffeur,  encores  qu'il 
fuft  bien  gras,  ne  dormoit  pas  fi   ferme  qu'il  ne  répli- 
quait, l'aime   mieux  efire  pourceau  qu'afne.  Quelque 
autre  de  la  Seree  affez  gras,  prenant  la  parolle,  &  de- 
fendant  fon  party,  difoit  qu'eftre  gras  de   bonne  forte 
denotoit  la   vie  affez   longue,  pour  autant  que  nature 
n'engendroit  point  la  graiffe   finon  après  qu'elle  auoit 
reftauré  &  nourry  les  autres  membres,  n'efiantla  graiffe 
que  vne  fuperfluité  de    fon    propre    nourriffement,  &. 
auffi  que  les  gens  maigres  font  facilement  offenfez  par 
le   chaud    &.    par    le    froid,    leurs    membres   n'eflans 
gueres  couuerts  contre  les   iniures  externes,  que  s'il  fe 

trouue  des  perfonnes  grafies  &  pleines  qui  craignent 
le  froid  (combien  que  toute  greffe  foit  chaude)  cela 
procède  de  ce  que  les  membres  externes  font  bien 
efloignez  de  la  chaleur  du  dedans,  à  caufe  de  l'efpef- 
feur  de  ce  gros  corps  :  &  encore,  adiouftoit-il,  que  les 
gros  &  gras  foient  plus  fuiets  aux  caufes  &.  maladies 
internes  que  les  maigres,  comme  aux  fleures,  aux  oppi- 
lations,  aux  defluxions,  catharres  &.  apofthemes,à  caufe 
des  conduits  qui  font  oppilez  &  eftoupez,  toutefois, 
encores  fait-il  beaucoup  mieux  voir  vne  chair  graffe  & 
fraifche,  qu'vne  defcharnee,  aumoins  ce  dit  vn  grand 
maraut  de  gueux,  qui  eft  en  cefte  ville  quafi  tout  nud, 
lequel  aime  mieux  tout  manger  &.  boire,  &  fe  tenir 
frais  &.  caillé,  &.  en  bon  point,  que  de  fe  veflir,  que  fi 
on  le  reprend  de  cela,  il  refpond,  puis  que  Dieu  veut 
que  ie  monftre  ainfi  le  cul  &.  les  feffes,  i'aime  mieux 
qu'on  les  voye  grafies  &  refaiétes,  que  maigres  &  affe- 
chees.  Vne  felfe-tondue  de  peur  de  s'endormir  nous 
va  affeurer  d'auoir  veu  vn  homme  fi  gras  que  iamais  on 
ne  le  peut  faire  entrer  en  la  prifon  par  la  porte,  toute- 
fois il  ne  fut  pas  fi  pefant  qu'il  ne  s'oflaft  du  chemin, 
cependant  qu'on  difputoit  s'il  falloit  démolir  deux  ou 
trois  portes  de  la  prifon  pour  le  faire  entrer  :  &.  comme 
ceftuy-cy,  adiouftoit-il,  ne  pouuoit  entrer  en  la  prifon 
par  les  portes,  i'en  ay  veu  vn  autre  qui  y  efloit  bien 
entré,  mais  eflant  là  dedans  prifonnier,  efloit  deuenu 
fi  gros  &  fi  gras,  qu'on  ne  le  fceut  iamais  faire  fortir  de 
la  prifon  par  la  porte  où  il  efloit  entré.  Et  combien  que 
les  prifonniers  n'ayent  point  la  peine  &.  le  foucy  de  fer- 
mer les  portes,  on  ne  les  fermoit  point  à  cefluy-cy,  fa 

prifon  demeurant  iour  knuiél  ouuerte  :  la  difpute  eflant 
grande,  luy  eftant  eflargy,  aux  defpens  de  qui  on  rom- 
prait les  portes  pour  le  faire  fortir.  Dans  les  hiftoires 
prodigieufes,  il  fe  trouue  vn  grand  Tyran,  lequel  deuint 
fi  gros  &  monftrueux  qu'il  n'ofoit  fe  manifefter  au  peu- 
ple, de  peur  d'eflre  moqué  :  &  demeurant  ainfi  reclus, 
il  enfla  fi  bien  de  graiffe  qu'il  eftoit  contraint  iour  & 
nuifl  fe  faire  appliquer  des  fangfues  fur  les  membres, 
pour  luy  tirer  l'humeur  qui  le  rendoit  fi  gras,  autrement 
il  eufl  eftoufé.  Galien  efcrit  le  femblable  d'vn  Nicho- 
machus  Smyrnien,  lequel  deuint  fi  gras,  qu'il  ne  fe 
pouuoit  remuer.  On  dit  auffi  que  Maximin  Empereur 
fut  fi  chargé  de  cuifine,  qu'il  euft  bien  fait  tourner  vn 
moulin  à  vent  de  force  de  fouffler,  &.  qu'il  auoit  couflu- 
mierement  deux  hommes  deuant  luy  pour  luy  porter 
le  ventre,  &.  deuindrent  auec  le  temps  fes  membres  fi 
chargez  de  graiffe,  que  les  bracelets  de  fa  femme  luy 
feruoient  d'anneaux  à  fes  doigts,  l'ay  vn  mien  voifin, 
va  dire  vn  Drolle,  qu'on  nomme  l'enfant  caillé,  lequel 
comme  on  luy  reprochoit  vn  iour  qu'il  eftoit  trop  gras, 
va  refpondre,  que  feroit-ce  donc  fi  ie  couchois  tout 
feul?  Mais  il  luy  fut  répliqué,  tu  ne  ferais  pas  fi  gras, 
car  tu  mourrais  de  faim,  d'autant  qu'il  auoit  efpoufé 
vne  vieille  femme  qui  le  nourrifibit  &  l'entretenoit  ainfi 
en  bon  poinft,  à  cefte  caufe  quand  ceft  enfant  caillé  fe 
maria,  on  ne  difoit  point,  vn  tel  s'efl  marié,  mais  on 
difoit,  il  s'eft  mis  à  nourrice.  Si  efl-ce,  luy  fut-il  répli- 
qué, que  les  vielles  femmes  &  feiches  ne  s'adreffent 
gueres  à  ces  grands  ventres,  qui  font  flacques  &  mois, 
Si  pleins  de  vents,  ce  qui  me  fait  esbahir  de  ce  que  les 
iv.  8 

hommes  qui  veulent  apparoiftre  gaillards,  &.  fe  veulent 
marier,  embourrent  leur  ventre  de  cinq   ou  fix   liures 
de  coton,  veu  que  les  femmes  n'aiment  pas  ces  greffes 
pances,    &.  que  nous  monfirons  par  nos  veftemens  que 
nous  ne  fommes  ny  bons  foldats  de  Mars  ne  de  Venus, 
défaillant  en  nous  tous   les  fignes   qu'on    cerche  pour 
eflre  propres  à  ces  guerres.  Et  fi  auec  cela,  nous  fom- 
mes defceints,  &.  fans  ceinture,  &  d'ancienneté  ceux  qui 
n'eftoient  point  ceinturez  efloient  reputez  mois,  lafches 
&  couards,  &.  ceux   qui  efloient  bien    ferrez  &  ceints, 
efloient  eftimez   courageux  &.  gens  de  guerre,  la  cein- 
ture eftant  prife  pour  la  force  &  vertu,  parce  que  celuy 
qui  eft  ceint,  efl   mieux  appoinét  &   libre  pour  faire 
quelque  chofe,  que  le  defceint.  Regardez,  ie  vous  prie, 
adiouftoit-il,    combien    nous    fommes   variables    &.  in- 
conflans,  veu  qu'au  vieux  temps  des  Gaulois,  leurs  Ma- 
giftrats  auoient   vne   ceinture,  que   fi    elle   ne  pouuoit 
ceinturer  quelqu'vn,  celuy-la  eftoit  deietté  &.   mefprifé 
de  tous.  Et   Cefar   dit   en  fes  Commentaires,  que  les 
Gaulois  portoient  les  accouftremens  vnis  &  preffez  fur 
le  corps,  rapportans  la  proportion  Si  beauté  des  mem- 
bres au  contraire  des  Allemans,  qui  portoient  leurs  ha- 
billemens  amples  &.  larges.    Et  maintenant  c'eft  toute 
la  grâce  d'eftre  bien  ventru,    tant  foyons-nous   ieunes. 
Encores  s'il  y  auoit  quelque  commodité  en  s'habillant 
en  celte  forte,  ie  le  trouuerois  bon,  mais  ie    ne    fçay 
comme  l'Efté  ils  peuuent  durer,  eftans  enuelopez  entre 
du  coton,  qu'ils   ne   foient   cuits    &.   fuffoquez  par  trop 
grande    chaleur.    Que   fi  nous  regardons  comme  les 
Grecs  fe  gouuernoient,  les   Lacedemoniens  haifToient 


VINGT-SIXIESME     SEREE.  171 


tant  ces  grofTes  bedaines,  qu'ils  firent  des  loix  contre 
ceux  qui  auoient  le  corps  trop  gros  &.  gras,  car  il  falloit 
que  ceux  qu'on  appelloit  Ephebi,  c'eft  à  dire  adolef- 
cens,  fe  monftraffent  tous  nuds  deuant  les  Ephores, 
que  fi  on  les  trouuoit  par  trop  bonne  chère  &  oyfiueté 
trop  chargez  de  graiffe,  on  les  puniiïbit,  auffi  bien  que 
faifoient  les  Romains,  lefquels  priuoient  de  cheual  l'hom- 
me d'armes  trop  gras.  Vn  autre  de  la  Seree,  s'accordant 
auec  ceftuy-cy,  commença  à  dire  :  le  me  fuis  fouuent 
esbahy  comme  la  plus  grand'  part  des  François,  &.  des 
plus  nobles,  &.  des  plus  riches,  &  des  pauures,  a  peu 
endurer  &.  porter  fi  grand  charge  &  embourrement 
fur  leurs  ventres,  &.  qu'ils  ne  fe  foient  pluftoft  enbaftez& 
embourrez  par  le  derrière  &  fur  l'efchine,  comme  font 
les  autres  beftes,  que  fi  toutes  les  beftes,  &  tous  les 
afnes  portoient  charges,  ie  m'alTeure  qu'il  n'y  auroit 
perfonne  d'entre-eux  qui  ne  s'embourraft  bien  pluftoft 
le  dos,  que  le  ventre,  ou  bien  il  y  en  auroit  à  qui  l'ef- 
chine feroit  bien  efcorchee.  Et  me  femble,  difoit-il 
encores,  que  les  femmes  en  cela  ont  efté  mieux  aduifees 
que  les  hommes,  lefquelles  ont  mieux  aimé  auoir  vn 
gros  derrière  qu'vn  gros  deuant,  &  s'embourrer  le  cul 
que  le  ventre.  Eft-ce  point,  demanda  vn  Franc-à-tripe, 
que  les  femmes  ayant  froid  en  cefte  partie,  à  caufe  du 
vent  de  bife,  qui  le  plus  fouuent  fouffie-là  ?  Et  encores 
que  ce  gros  cul  empefche  les  femmes  qui  le  portent  fi 
eft-ce  que  quand  elles  veulent,  elles  le  laifïent,  &.  le 
prennent,  &  en  ay  veu  plufieurs  qui  difoient,  apportez 
moy  mon  cul,  i'ay  laiffé  mon  cul  à  la  maifon,  &  me 
fuis  tant  aduancee  que  ie  fuis  icy  venue  fans  mon  cul. 

Mais,  répliqua  vn  Drolle,  fi  les  femmes  pouuoient  laifier 
leur  cul  naturel  auffi  bien  que  l'artificiel,  ie  les  trouue- 
rois  bien  plus  à  mon  gré  honnefies  &  gentiles,  encores 
qu'elles  penfent  le  gros  cul  eftre  plus  beau  que  le  plat, 
&  ie  croy  que  c'efl  pour  ce  qu'on  dit,  c'eft  vn  cul  de 
mefnage,  il  y  a  à  boire  &.  à  manger,  &.  qu'elles  penfent 
que  tant  plus  leur  cul  fera  gros  &.  ample,  qu'il  y  aura 
plus  à  manger  &  à  boire  là.  I'ay  veu  des  femmes,  ré- 
pliqua Méfier  Panthalon,  qui  efloient  fi  fefïuës,  que 
vous  n'euffiez  fceu  dire  fi  elles  auoient  deux  culs  ou 
non,  fi  vous  n'euffiez  mis  vofire  nez  dedans,  &.  lors  il 
euft  eflé  aifé  à  fentir  que  pour  le  moins,  tant  minces 
foient-elles,  qu'elles  en  ont  vn,  &.  que  c'efl  autant  que 
fi  elles  en  auoient  vn  cent.  Vn  des  plus  aduifez  de  la 
Seree,  va  dire,  Ne  voulons-nous  point  monflrer  par  ces 
embourremens  de  ventre,  que  portent  les  hommes,  & 
par  ces  penaillons  de  reuefche,  dequoy  les  femmes 
groffiflent  leur  cul,  mettans  vn  cul  dans  vn  autre  (où  il 
n'y  en  auroit  que  trop  d'vn)  qu'il  n'y  a  point  de  malice 
ne  de  finefie  en  nous,  non  plus  qu'es  perfonnes  qui 
font  greffes  &.  grafïes,  lefquelles  communément  ne  font 
doubles  ne  diffimulees,  ne  malicieufes  &.  mefchantes? 
le  n'en  fçay  rien,  refpondit  quelqu'vn,  mais  ie  fçay  bien 
que  nos  prefcheurs  ne  trouuent  pas  bon  c.eft  accouflre- 
ment  de  cul,  &  qu'à  ce  dernier  Carefme  vn  prédicateur 
reprenant,  &  à  bon  droit,  la  fuperfiuité,  Iafciueté  &. 
puantife  des  gros  culs  des  femmes,  leur  difoit  :  Mes 
Dames,  vous  fçauez  qu'il  n'y  a  que  deux  chemins  où  il 
faut  tous  aller,  l'vn  e!l  large  qui  eft  celuy  de  damna- 
tion &.  d'enfer,  l'autre  eft  efiroit,  qui    eft  celuy  de  fal- 

uation,  &  de  Paradis,  auquel  vous  ne  fçauriez  paffer,  à 
caufe  qu'auez  le  cul  trop  gros.  Parquoy,  ie  vous  con- 
feille,  difoit  ce  prefcheur  aux  femmes,  laiffer  vos  gros 
culs,  car  ne  pouuans  paffer  par  le  fentier  &  chemin 
eflxoit ,  donnez-vous  garde  d'aller  par  le  grand  & 
large  chemin,  qui  eft  de  perdition.  Puis  leur  difoit,  vos 
gros  culs  ainfi  enflez,  femblent  aux  paniers  des  chaffes- 
marees,  &.  prouifeurs,  qui  font  brauement  couuerts  de 
couuertures  de  liuree,  mais  par  le  defïbubs  vous  n'y 
trouuerez  que  de  vieilles  rayes  puantes,  de  la  maigre 
ou  de  la  feche,  fentant  bien  fort  fa  marée.  Mais  eflant 
tard, &.  qu'on  ne  pouuoit  en  matière  de  gros  culs  donner 
fenlence  qui  rien  vallufi,  la  Seree  fus  cela  fe  départit, 
après  qu'vne  Dame  d'icelle  eut  retiré  des  vers  qu'elle 
auoit  appris  des  ceuures  d'vn  de  nos  modernes,  &  ce 
pour  refpondre  à  ceux  qui  veulent  reformer  les  habits 
des  femmes  h.  des  filles,  auec  leurs  gros  culs,  difant 
qu'en  matière  d'habits,  on  eftimera  toufiours  fot  &. 
lourdau  celuy  qui  ne  s'accouflre  à  la  mode  qui  court. 

Hommes  ingrats,  vn  iour  le  temps  fera 
Que  vojlre  orgueil  fa  recompenfe  aura, 
Et  qui  voudra  bien  pefer  vojlre  affaire 
Vofîre  confeil  à  vous  mefme  ejî  contraire  : 
Si  nous  tafchons  nous  veflir  proprement, 
Et  à  nos  corps  donner  quelque  ornement, 
Efl  ce  pour  nous  que  prenons  cefle  peine 
Afin  qu'à  nous  le  plaifir  en  reuienne  ? 
Certes  nenny  c'eji  pour  vous  plaire  mieux, 
Et  feulement  pour  contenter  vos  yeux. 

Diminuons  doncques  en  cejle  forte 
Les  beaux  atours  que  nojlre  fexe  porte, 
Pour  feulement  rendre  l'homme  contant, 
Vojîre  plaijîr  diminue  d'autant. 
Voila  comment  le  mefchant,  quand  il  penfe 
Nuire  à  autruy,  luy-mefme  il  s'offenfe, 
Tombant  luy-mefme  au  foffè  qu'il  a  fait, 
Et  reuangeant  luy-mefme  fon  forfait. 

Des    Barbiers  ,    &   du    mal   de   dents. 


Ceste  Seree  fut  faifle  en  la  maifon  d'vn  de  noftre 
compagnie  qui  nous  auoit  conuié  à  foupper, 
pour  folennifer  fa  Natiuité,  laquelle  efloit  à  ce  iour  là, 
comme  c'efloit  entre  nous  la  coufhime.  Or  il  arriua 
que  celuy  qui  faifoit  la  fefle  auoit  ce  foir  grand  mal 
aux  dents,  comme  nous  voyons  qu'à  chafque  bout  de 
champ,  il  y  a  le  plus  fouuent  trois  lieux  de  torfe,  8t  de 
mal-aifé,  que  fi  vne  fortune  nous  rit,  l'autre  nous  me- 
nace, comme  a  bien  efcrit  Plaute,  difant  : 

—  Ita  Dijs  placitum 
Voluptati  vf  ma'rcr  cornes  conjequatur. 

Dont  l'on  pourroit  bien   à  bon  droit  dire  cecy,  qui  eft 
aux  Tragédies  : 

Plujieurs  cas  y  a  de  fortune 
Ce  dont  n'as  efperance  aucune, 
C'ejî  ce  que  les  Dieux  font  fouuent  : 
Mais  ce  qu'on  penfe  ejhe  à  la  veuë, 
Et  dont  l'efperance  ejl  conceuë, 
Se  met  afin  bien  rarement. 

Au  commencement   de  ce  feftin   natal,  on  ne  fe  faifoit 
que    rire  du    mal    de    noftre  hofle,   &.    luy    difoit-on 
que  fi  les  dents  luy  faifoient  mal,  que  ce  deuoient  eflre 
les   noftres,  qui  officioient    fi  bien  &  non  pas  les  Tien- 
nes. Mais  voyant  que  durant  le  foupper,   il  ne  pouuoit 
manger,  &  nous  faire  bonne  chère,  comme  il  auoit  de 
bonne  couftume,  &  fçauoit  bien  faire,  chacun  le  com- 
mença à  plaindre,  &.  à  ordonner  des  remèdes,   tout  le 
monde   eflant    Médecin    au    mal  des  dents,    ainfi  que 
l'efprouua  Gonelle  bouffon  du  Duc  de  Ferrare.  Aucuns 
ordonnoient  des  receptes  pour  les  auoir  pratiquées  eu 
eux  mefmes,  les   autres,    plus  heureux,  pour  les  auoir 
ouy  dire,  ou  les  auoir  leuës  es  liures,  les  vus  &.  les  au- 
tres plaignans  tant  noftre  hofle,  qu'ils  dirent  que   Pline 
auoit  efcrit  qu'vn  homme  s'efloit  ietté  par  vne  feneftre 
en  bas,  pour  la  rage  des  dents.  Vn  Drolle,  qui  à  mon 
aduis  n'auoit  iamais    eu   mal  aux  dents   luy  bailla  vne 
vieille  &  commune  recepte,  C'efl,  dit-il  à  noftre  hofle, 
qu'il  faut  par  l'efpace  de  neuf  iours  dire  tous  les  matins 
vn  Pater  nojïer,  &  vn   Aue   Maria,    &  chacun  de  ces 
iours  bailler  vne  aumofne   à  vn   pauure,    félon   voflre 
puiffance  &  faculté,  &  au  bout  des  neuf  iours,  difoit-il 
à  noflre  malade  des  dents,   vous   ferez  le  figne  de  la 

croix  fur  la  doubleure  du  fayon  ou  cafaque  de  ce  pau- 
ure,  en  baifant  cède  doubleure  par  trois  fois.  Et  fi  fon 
faye,  répliqua  noftre  hofte,  n'efl  point  doublé  ou  qu'il 
n'en  ait  point,  où  le  baiferay-ie?  Baifez-le  au  cul,  luy 
refpond  le  Drolle.  Tous  ceux  de  la  Seree  fe  prenans  à 
rire  fe  leuerent  de  table.  Les  tables  leuees,  pour  fou- 
lager  noftre  hofte  de  fon  mal,  qui  rioit  encores  de  ce 
qu'on  l'auoit  affiné,  on  fe  print  à  parler  du  mal  des 
dents  &.  des  Barbiers  qui  les  arrachent.  D'entrée  de 
ieu,  quelqu'vn  va  conter,  pour  efiouïr  noftre  hofte,  &  le 
faire  penfer  à  autre  chofe  qu'à  fon  mal,  qu'vn  iour  ef- 
tant  en  la  boutique  d'vn  Barbier  il  vid  arriuer  vn  homme 
des  champs,  qui  pria  le  feruiteur  de  luy  arracher  vne 
dent,  qui  le  faifoit  courir  les  champs,  le  priant  de  le 
traifter  doucement.  Le  Barbier  mentant  comme  vn  ar- 
racheur de  dents,  luy  promet  de  l'arracher  fans  aucun 
mal,  mais  il  arriua  que  ceft  apprentif  au  lieu  de  luy  ar- 
racher vne  dent,  il  luy  en  ofte  trois,  auec  vn  inftrument 
qu'on  nomme  Polican.  Ce  pauure  homme  voyant  qu'on 
luy  auoit  arraché  trois  dents  en  lieu  d'vne,  deux  def- 
quelles  ne  luy  auoient  iamais  faid  de  mal,  n'eftans  point 
gaftees,  fe  plaint  fort,  en  appellant  ce  Barbier  bourreau, 
qu'il  n'entendoit  point  fon  eftat,  qu'il  s'en  plaindrait  à 
fon  maiftre,  &  en  aurait  la  raifon  par  Iuftice.  Ce  com- 
pagnon de  boutique,  cognoiffant  fa  faute,  luy  va  dire, 
taifez-vous  de  par  tous  les  grands  diables,  fi  mon  maif- 
tre vous  entend,  il  vous  fera  payer  l'arracheure  de  trais 
dents.  Le  maiftre  fe  doubtant  bien  du  fait,  ayant  ouï  ce 
bruit,  vient  à  la  boutique,  demandant  que  c'eftoit,  ce 
pauure  edenté   luy  va  dire,   c'eft  voftre   feruiteur  qui 

8. 


I78  TBOtSIESME    LIVRE. 


m'a  arraché  vue  dent.  Quoy  vne  dent,  répliqua  le  maif- 
tre,  ay-ie  pas  ouy  parler  de  trois?  Non,  Monfieur,  ref- 
pond  le  villageois,  il  ne  m'en  a  arraché  qu'vne,  tenez 
voilà  ce  qu'il  vous  faut.  Noftre  hofle  ne  laifia  à  rire 
auffi  bien  que  les  autres,  &.  nous  afferma  que  ce  conte 
luy  auoit  allégé  fon  mal,  les  efprits  qui  donnent  le  fen- 
timent  eflans  diuertis  ailleurs,  priant  celuy  qui  auoit 
acheué  fon  conte  de  continuer,  ce  qu'il  fit  en  cefle 
forte.  Ce  maiftre  Chirurgien  accompagnant  cefte  gen- 
tileffe  d'vne  autre,  &  ayant  vne  femme  qui  luy  pefoit 
fur  les  efpaules,  il  fut  contraint,  comme  eftant  le  der- 
nier maiftre,  d'aile  à  l'hofpital  des  peftiferez,  ce  qu'il 
accorda,  à  la  condition  que  fa  femme  iroit  à  la  fanité 
auec  luy, pour  le  traiélerfi  d'auenture  il  tomboit  malade: 
Il  fut  ordonné  que  fa  femme  iroit  auec  luy  encores 
qu'elle  remonftraft  que  fon  mary  n'en  vouloit  que  la 
depefche,  &  qu'il  mettoit  fa  vie  en  danger  pour  la 
faire  mourir.  Ce  qui  arriua,  car  tantofl  après  elle  mou- 
rut de  la  contagion  :  Le  mary  voyant  qu'il  auoit  perdu 
ce  qu'il  vouloit  perdre,  fit  tant  e^iuers  Meffieurs  de  la 
ville,  qu'il  en  fut  mis  vn  autre  en  fon  lieu,  &.  ainfi  fe 
mit  à  fon  aife  afiez  honneflement  :  toutesfois  ce  Barbier 
ne  peut  euiter  le  mauuais  bruit  que  luy  donna  tout  le 
peuple,  car  communément  il  aduient,  ce  dit  Plutarque, 
que  les  fautes  que  l'on  commet  contre  les  femmes,  font 
plus  diuulguees  parmy  le  monde,  que  celles  que  font  les 
femmes.  Ce  barbier  mefme,  acheua-il  de  dire,  en  fut 
puny,  mais  non  pas  comme  il  meritoit,  car  fe  trouuant 
en  vne  foire,  il  rencontra  vn  homme,  qui  luy  di&:  Vois- 
tu  pas  bienceluy-là  qui  dort  la  bouche  ouuerte,  appuyé 

fur  fon  fac,  c'efl  vn  mien  parent  qui  enrage  du  mal 
des  dents,  arrache  luy  cefte  groffe  que  tu  vois  entre  les 
autres,  tien  voila  vn  tiers  d'efcu,  a(Teure-toy  que  quand 
il  fera  efueillé,  qu'il  t'en  payera  bien,  prens  cela  par 
aduance.  Ce  barbier  prenant  l'argent,  luy  arrache 
cefte  dent  dextrement.  Le  bon  homme  fentant  la  dou- 
leur par  la  perte  de  fa  dent  fe  met  fi  bien  à  le  battre, 
qu'il  eut  ce  que  les  Barbiers  demandent,  playes  &  bof- 
fes,  nonobftant  que  ceft  arracheur  de  dents  luy  difl, 
qu'il  luy  auoit  arraché  cefte  dent  par  le  commandement 
d'vn  fien  parent,  &.  qu'il  crioit  ainfi,  à  fin  de  ne  le  payer 
point  d'vn  chef-d'ceuure  qu'il  auoit  fait,  de  luy  auoir 
arraché  vne  dent  en  dormant.  Depuis  on  m'a  dit  que  ce 
Drolle  vouloit  mal  à  ce  dormeur,  &  au  Barbier,  &.  qu'il 
s'eftoit  vangé  en  vn  coup  &  de  l'vn  &  de  l'autre.  Ces 
contes  acheuez,  quelque  autre  commença  à  dire,  On 
dit  en  commun  prouerbe,  Il  ment  comme  vn  arracheur 
de  dents,  or  les  chirurgiens  &  barbiers  communément 
les  arrachent,  ils  font  donc  grands  menteurs,  oradiouf- 
tez  qu'ils  font  auffi  grands  caufeurs  &.  babillards,  le 
babil  &  le  mentir  s'entre-fuiuans,  comme  le  Roy  Arche- 
laus  nous  a  enfeigné,  reprenant  le  babil  d'vn -barbier, 
qui  luy  demanda,  Sire,  Comment  voulez-vous  que  ie 
vous  face  la  barbe?  quand  il  luy  refpondit,  Sans  dire 
mot.  Et  n'eft  fans  occafion,  ce  dit  Plutarque,  que  les 
Barbiers  font  ordinairement  grands  babillards  &  cau- 
feurs, pource  que  couftumierement  les  fait-neans  d'vne 
ville,  &  les  plus  grands  caufeurs  fe  trouuent  &.  fe  vien- 
nent affeoir  aux  boutiques  des  Barbiers,  &  de  cefte 
accoutumance  de  les  ouyr  caqueter,   ils  apprennent  à 

trop  parler,  ce  que  pourrés  entendre  par  vne  hiftoire 
de  Plutarque.  Vn  Barbier,  dit-il,  lequel  auoit  fon  ou- 
uroir  de  barberie  fur  le  port  de  Pire,  en  la  ville  d'Athè- 
nes, entendit  de  là  par  vn  Efclaue  qui  s'en  eftoit  fuy, 
la  déconfiture  des  Athéniens  en  Sicile,  lors  ce  Barbier 
prenant  fa  courfe  s'en  vint  à  la  ville  apporter  cefte  des- 
faite. Soudain  le  peuple  eftant  eftonné,  commanda 
qu'on  fceufl  qui  auoit  femé  ce  bruit,  le  Barbier  fut 
amené,  qui  ne  peuft  dire  le  nom  de  qui  il  auoit  entendu 
cefte  nouuelle  :  Le  peuple  fe  mutine,  &.  commence  à 
crier,  qu'il  ait  la  géhenne,  qu'on  le  torture,  il  a  menty, 
il  a  controuué  cecy,  qu'on  apporte  vne  roue,  là  où  il 
fut  iufque  au  foir  que  le  bourreau  le  vint  délier,  &  en- 
cores  ce  Barbier  ne  fe  peuft  tenir  de  demander  à  celuy 
qui  le  detachoit,  comme  leur  Capitaine  Nicias  auoit  efté 
tué  ;  tant  ce  vice  de  parler  par  accouftumance  deuient 
incorrigible.  Et  la  rai  fon  que  baille  Plutarque  pourquoy 
ce  Barbier  fut  mis  fur  la  roue  eft,  que  tout  ainfi  que  ceux 
qui  prenent  médecine,  haiiTent  puis  après  les  gobe- 
lets où  ils  les  ont  beuës,  auffi  ceux  qui  apportent  mau- 
uaifes  nouuelles,  font  couftumierement  mal  voulus  de 
ceux  à  qui  ils  les  apportent.  Voyez,  répliqua  vn  de  la 
Seree,  par  ce  conte  de  Plutarque,  que  les  premières 
nouuelles  ne  font  gueres  vaines,  St  n'eft  fans  propos  ce 
qu'on  dit,  vox  populi,  vox  Dei:  ce  qui  eft  confirmé  par 
ces  deux  vers. 

Lundis  en  vain  publique  renommée 
Ne  fe  trouua  auoir  ejïéfemee. 

Il  y  auoit  en  celle  Seree  vn  Médecin,  lequel  n'eftant 
point  chiche  de  fes  drogues,  laiffant  les  Barbiers,  &.  re- 
tournant au  mal  des  dents,  va  dire  que  pour  bien  gué- 
rir ce  mal,  &  en  ofler  la  caufe,  il  falloit  fçauoir  fi  la 
fluxion  eftoit  chaude  ou  froide  :  l'vn  &.  l'autre  efiant  la 
caufe  du  mal.  Que  fi  la  fluxion,  difoit-il,  eft  chaude, 
venant  fouuent  du  cerueau,  elle  fera  vn  tumeur  à  la 
racine  de  la  dent,  &  fi  la  douleur  fera  fort  aiguë,  le 
lieu  fera  rouge,  l'eau  froide  mife  en  bouche  fédéra  la 
douleur,  dautant  contraria  contrarijs  curantur.  Au  con- 
traire fi  la  fluxion  eft  froide  elle  ne  fera  point  de  tumeur, 
la  douleur  ne  fera  pas  forte,  les  chofes  chaudes  qu'on 
y  appliquera,  feront  cefier  la  douleur.  Ayant  cogneu, 
difoit  noftre  Médecin,  par  ces  chofes,  l'humeur  qui 
pèche,  &.  fa  qualité,  il  faut  diuerfifier  les  remèdes,  en 
quoy  tout  le  peuple  qui  eft  médecin  pour  les  dents,  &. 
mefmes  mes  compagnons,  faillent  ordinairement,  ne 
baillant  qu'vn  remède  tant  pour  la  fluxion  chaude  que 
pour  la  froide.  C'eft  vn  grand  cas,  répliqua  quelqu'vn, 
qu'encores  que  les  dents  feules  refiftent  au  feu,  &.  ne 
fe  bruflent  auec  le  refte  du  corps  quand  on  le  brufle, 
que  neantmoins  vne  fimple  diftilation  de  rheume  ou  de 
caterre  les  confume,  &.  pourrit  !  On  m'a  dit  autrefois 
pourtant  que  les  Indiens  nouuellement  defcouuerts, 
auoient  vne  certaine  drogue  pour  conferuer  leurs  dents, 
&  les  empefcher  de  pourriture  &.  corrofion,  &  d'y  auoir 
aucun  mal,  laquelle  ils  font  de  coquilles  d'huiftres,  de 
celles  qui  produifent  les  perles,  qu'ils  font  brufier,  mais 
auffi,  difoit-il,  les  dents  leur  deuiennent  auffi  noires  que 
charbon,  &  fi  ces  barbares,  entre  autres  les  Cumanois, 

font  grande  gloire  d'auoir  leurs  dents  noires,  comme 
nous  faifons  de  les  auoir  bien  blanches,  appellans  fem- 
mes &.  effeminez  ceux  qui  les  ont  blanches,  &  befles 
ceux  qui  ont  de  la  barbe.  Pleufl  à  Dieu,  va  répliquer 
noflre  hofle,  fçauoir  cefle  compofition,  à  la  peine 
d'auoir  les  dents  auffi  noires  que  les  Mores  les  ont  blan- 
ches, &  qu'on  en  euft  pluflofl  apporté  de  ce  pais  là, 
parauant  incogneu,  ce  bon  remède,  &.  de  bonnes  recep- 
tes,  pour  les  maladies  de  noflre  Europe,  que  d'autres 
maladies  de  quoy  on  n'auoit  iamais  ouy  parler  par  de  ça, 
qui  toutefois  leur  font  communes.  Et  poffible,  va  dire 
vn  autre  de  la  Seree  à  noflre  hofle,  que  la  recepte  des 
Indiens  que  demandez,  eft  celle  que  met  Pline,  quand 
il  dit  que  la  cendre  faifte  des  efcailles  des  huytres  fait 
blanchir  &  nettoyer  les  dents,  eftans  frottées  de  cefle 
cendre  calcinée  :  mais  ie  me  doubte  bien,  adioufloit-il, 
que  la  recepte  de  Pline  ne  fait  que  blanchir  les  dents, 
&.  que  celle  des  Sauuages,  que  vous  fouhaitez,  guérit  le 
mal,  en  empefchant  la  caufe  du  mal,  &.  défendant  les 
dents  de  toute  mauuaife  fluxion. le  me  fierais  plus,  répli- 
qua noflre  hofle,  en  la  compofition  des  Nègres  &.  des 
Indiens,  qu'aux  billets  &.  paroles  Diaboliques  qu'on  baille 
auiourd'huy  contre  le  mal  des  dents,  où  il  y  a  efcrit, 
Galbes,  galbât,  galdes,  galdat  :  &.  qu'en  ce  fot  diélum 
&  breuet  qu'on  pend  au  col,  où  fe  trouue  efcrit,  Stri- 
giles,  falcéfque  dentale,  dentium  dolorem  perfanate, 
encores  que  Auger  Ferrier  en  face  vn  grand  cas  :  &. 
qu'en  ces  parolles  prononcées  durant  la  Méfie,  qui  font 
05  non  comminuetis  ex  eo,  &  qu'en  l'application  d'Apol- 
lonius, qui  dit  que  le  mal  des  dents  efl  guery,  fi  on  fca- 

rifie  les  genciues  auec  la  dent  d'vn  homme  qui  aura 
elle  tué.  Vne  fefle-tondue,  à  propos  des  oraifons  &  des 
mots  qui  fout  guérir  le  mal  des  dents,  nous  va  conter 
vne  gaillarde  hiftoire  d'vne  nouuelle  mariée,  qui  ne 
laiffa  d'auoir  mal  aux  dents  le  foir  &  la  nuift  de  fes  nop- 
ces,  encores  qu'on  die  en  commun  prouerbe,  rage  de 
cul  paffe  le  mal  des  dents,  fi  grand  mal,  dy-ie,  que 
cefle  pauure  mariée  perdoit  toute  patience,  mefme 
alors  qu'elle  fuft  couchée  le  foir  de  fes  nopces  auec  fon 
mary,  lequel  fe  voulant  aprocher  d'elle,  &.  fe  iouër, 
elle  le  pria  d'attendre  vn  peu  iufques  à  ce  qu'elle  eufl 
dit  quelques  certains  mots,  &.  quelques  oraifons  qu'elle 
auoit  accouftumé  de  dire  toutes  les  fois  que  le  mal  des 
dents  luy  prenoit,  &  que  les  ayant  di&es,  fon  mal  la 
laiffoit  incontinent  :  ayant  apprins  ces  breborions  de  fa 
grand  mère,  fort  fubieéte,  auffi  bien  qu'elle,  à  la  rage 
des  dents.  Son  mary  ne  luy  voulant  reffufer  cefle  pre- 
mière requefte,  la  laiffe  dire  ces  audinos  :  mais  cepen- 
dant qu'elle  les  difoit,  le  marié  qui  auoit  eflé  de  la  fefte, 
s'endort.  La  mariée  qui  n'eftoit  point  endormie,  tant 
pour  la  rage  des  dents  que  du  cul,  ayant  acheué  fa 
vernedé,  &.  eftant  allégée  de  fon  mal,  va  dire  à  fon 
mary,  Michau,  i'ay  dit,  Michau,  i'ay  fait.  Voyant  la 
mariée  que  Michau  ne  faifoit  rien,  &  qu'il  ne  s'appro- 
choit  point  d'elle  comme  il  auoit  faiét  d'entrée,  en  le 
pouffant  va  crier  encores  plus  haut,  Michau,  i'ay  fait, 
Michau,  i'ay  dit,  Michau,  mon  amy,  i'ay  acheué  :  mais 
il  dormoit  fi  fort,  &.  auoit  fi  bien  bridé  les  puces  que 
cefle  pauure  mariée  ne  le  peut  iamais  refueiller,  les  fen- 
tinelles  ayant   rapporté  que  Michau  ne  s'efueilla  qu'au 

matin,  combien  que  fa  femme  toute  la  nuit  n'euft  fait 
autre  chofe  que  le  pouffer,  &.  luy  crier,  Michau,  i'ay 
fait,  Michau,  i'ay  dit,  &.  fi  cefte  mariée  confeffa  le  len- 
demain à  ceux  qui  auoient  fait  la  fentinelle,  &.  à  ceux 
qui  les  auoient  leuez,  &  à  la  ronde,  qui  en  fe  raillant 
luy  difoient,  Michau,  o  l'eft  fait,  Michau,  o  l'efl  dit, 
qu'elle  auoit  enduré  plus  de  mal  cefle  nuicl,  que  les 
dents  ne  luy  en  firent  iamais.  Noftre  hofle  fe  fentant  vn 
peu  allégé  par  l'efmotion  de  rire  de  ce  Michau  i'ay 
fait,  nous  va  demander  fi  les  dents  &.  les  os  auoient 
fentiment,  &  fi  c'eft  bien  parlé  quand  on  dit,  les  dents 
me  font  mal.  Les  vns  foutenoient  l'opinion  de  Galien, 
qui  dit  que  les  dents  n'ont  point  de  fentiment  quand  à 
la  partie  qui  efl  d'os,  mais  ouy  bien  quant  à  leur  racine 
où  efl  le  nerf  fenfitif.  Les  autres  tenoient,  auec  Aui- 
cenne,  &.  félon  les  Phyficiens,  que  les  os,  encores  qu'ils 
n'ayent  nul  nerf,  ne  font  pas  fans  fentiment  du  chaud 
&.  du  froid,  d'autant,  difoient-ils,  que  les  efprits  qui 
pénètrent  par  les  pores  des  os,  &.  des  dents,  peuuent 
bailler  fentiment.  Et  à  ce  propos  vn  habile  homme  de 
la  Seree  va  demander  à  noftre  Médecin,  pourquoy  c'ef- 
toit  que  les  dents, qui  font  plus  folides  que  la  chair,  fen. 
tent  plus  toft  le  froid  que  la  chair, qui  eft  rare,veu  que  ce 
qui  eft  rare  deuoit  plus  toft  eftre  offenfé,  que  ce  qui  eft 
folide.  Où  pource  que  le  Médecin  &.  le  Phyficien  ce  font 
deux  en  ce  temps,  &.  ne  deuoient  eftre  qu'vn,  comme 
au  temps  paffé,  noftre  Médecin  penfant  efchapper,  fe 
met  fur  les  diftinguo,  mais  parce  qu'ils  n'eftoient  à  pro- 
pos, le  Phyficien  fut  contraint  de  faire  le  préfixe  Martin, 
&  de  fe  refpondre  luy-mefme,  difant,  les  dents  font  plus 

offenfees  du  froid  que  la  chair,parce  qu'elles  font  enra- 
cinées dans  les  conduits  &.  pores,  qui  font  fi  petits  qu'il 
n'y  peut  auoir  là  grande  chaleur,  laquelle  eftant  petite, 
eft  facilement  furmontee  par  la  froideur,  qui  caufe  la 
douleur,  au  contraire  la  chair  fent  pluftoft  la  chaleur 
que  la  froidure,  &.  en  eft  pluftoft  offenfee,  parce  que 
la  chair  confiftant  en  vn  tempérament  médiocre,  a 
plus  de  chaleur  que  de  froideur,  qui  eft  caufe  qu'elle 
n'eft  point  fi  toft  offenfee  de  la  froideur  que  la  dent, 
laquelle  a  plus  de  froideur  que  de  chaleur.  Noftre  hofte 
interrompant  cefte  difficulté,  va  dire  qu'il  ne  fe  foucioit 
point  fi  le  froid  faifoit  plus  de  mal  aux  dents  qu'à  la 
chair,  mais  feulement  il  les  prioit  de  le  guérir,  ou  pour 
le  moins  de  faire  cefier  la  douleur.  Le  Médecin  va  ref- 
pondre,  qu'il  n'approuuoit  point  les  receptes communes 
qui  font  anodines,  ne  faifansqu'appaifer  la  douleur,  mais 
qu'il  vaudrait  beaucoup  mieux  en  ofter  la  caufe,  eftant 
bien  meilleur  de  monter  fur  la  maifon  pour  empefcher 
de  pleuuoir  dans  le  logis,  &.  rabiller  la  goutiere,  que  fe 
contenter  de  mettre  vn  vaiffeau  deffoubs.  Puis  noftre 
Médecin  ayant  regardé  au  mal  de  noftre  hofte,  le  va 
affeurer  que  le  mal  qu'il  endurait  ne  venoit  point  d'vne 
grande  fluxion,  mais  d'vn  humeur  acre  fcpourry  qui  luy 
rongeoit  les  dents  :  parquoy  il  luy  confeille,à  fin  d'euiter 
cefte  erofion,  que  tous  les  matins  il  prene  fur  la  lan- 
gue du  fel,  &.  quand  il  fera  fondu,  qu'il  en  frotte  fes 
dents,  ou  qu'il  fe  laue  tous  les  moys  vne  fois  ou  deux 
de  vin  ou  de  vin-aigre,  efquels  ait  bouilly  des  racines  de 
thithimale,  pafTees  &.  coulées  en  vn  linge.  Or  parce  que 
tout  le  monde  eft  médecin  au  mal  de  dents,  comme  il 

a  elle  dit  cy  deffus,  &   confirmé    par   Gonelle   bouffon 
du  Duc  de  Ferrare,  chacun  fe  met  à  vouloir  ordonner 
des  receptes,  les  vns  pour  le  mal  des  dents,  les  autres, 
pour  complaire  aux  femmes,  pour  les  auoir  blanches, 
belles,  U  fans  corrofion,  n'ayant  rien  qui  enlaidiffe  plus 
que  d'auoir  les  dents  gaftees  &.  noires.  Le  premier  qui 
commença  à  ordonner  des  receptes,  nous  va  afîeurer 
qu'il  n'y  auoit  rien  plus  fouuerain  au  mal  des  dents,  que 
de  prendre  vne  gouffe  d'ail  vn  peu  cuite  foubs  la  cen- 
dre, &.  l'appliquer  fus  la  dent,  U.  dans  l'oreille,  la  plus 
chaude  qu'on  pourra  endurer.  Que  fi  cela  n'y  fait  rien, 
mettez  fur  l'artère  du   temple  au  deffus  du  mal,  vne 
emplaftre  faite  de  poixrefine,  méfiée  auec  de  la  poudre 
d'alun,  &  noix  de  galle,  la  portant  la  nuit  &  le  iour.  Le 
fécond,  approchant  de  la   recepte  du  premier,  va  dire 
que     trois  tefles  d'aulx  broyez     en     vin-aigre,     alle- 
geoient  la  rage  des  dents,  comme  auffi   faifoit  leur  de- 
coclion  faite  en  eau,  en  s'en  lauant  la  bouche.  Le  tiers 
nous  donnoit  tous  aux  diables,  &  non  pas  luy,  que  fi  on 
dechauffoit  les  dents  auec  la  racine  de  panais,  ou  fe  la- 
uant la  bouche  du  ius  tiré  de  la  racine  d'afperge,  ou 
prendre  des   câpres  cuites  en  vin-aigre,  ou  mafcher  fa 
racine,  ou  mettre  en  la  bouche  du  ius  tiré  de  lapathuin 
fauuage  cuit  en  vinaigre,   qu'on  fe  trouueroit  allégé  du 
mal  des  dents,  autant  en  fait  la  graine  iaune  deflechee 
des  rofes,  fi  on  en  frotte  les  dents,  &  le  laid  du  figuier 
fauuage  appliqué  auec  de  la  laine  fur  la  dent,   ou  de- 
dans,  &.  fa   racine   bouillie  en  vin.  Le   quart  Médecin 
n'efiant  pas  fi  fage  que  le  précèdent,  fe  donnoit  à  tous 
les  diables  fi  le  dedans  de  la  galle  mafché  ne  gueriffoit 

le  mal  des  dents,  l'ayant  effayé  auffi  bien  que  la  décoc- 
tion de  feuilles  de  tamaris,  &.  celle  de  la  racine  de 
ronce,  en  s'en  lauant  les  dents,  &.  la  racine  de  iufquiame 
mafchee  auec  du  vin-aigre,  &  celle  du  plantain,  &  de  fes 
Cueilles,  la  mafchant,  ou  fe  lauant  la  bouche  de  leur  dé- 
coction, après  l'auoir  fait  bouillir  en  vin  aigre.  Le  quart 
médecin  des  dents  vouloit  gager  que  la  racine  de  ver- 
uaine  mafchee,  ou  bien  la  mettant  bouillir  en  vin,  ou 
en  fe  lauant  la  bouche  de  cefle  decoélion,  infailliblement 
appaifoit  &  fedoit  la  douleur  tant  poignante  fufl-elle, 
les  racines  de  quinte-fueille  cuites  en  vin,  ou  vin-aigre, 
iufques  à  la  confomption  de  la  tierce  partie,  en  faifant 
autant  fi  on  les  laue  d'eau  falee  auant  que  les  mettre 
au  feu,  tenant  longuement  cefle  decodlion  en  la  bouche, 
ou  bien  fe  frotter  les  dents  de  cendres  de  quinte-fueille 
bruflee.  Le  quint  médecin  affeure,  après  Pline,  que  la 
poudre  de  coloquinte,  méfiée  auec  fel  &  aluyne  guerif- 
foit  le  mal  des  dents,  &  que  fon  jus  attiedy  auec  vin-aigre, 
affermoit  les  dents  qui  branfient,  la  racine  de  bouillon 
cuite  en  vin  ou  vn  laue-dent  de  hyfïbpe,  &.  de  jus  de 
pencedanum,  auec  de  l'opium,  faifant  auffi  ceffer  toute 
douleur  des  dents.  Le  fixiefme,  attribuant  toutes  les  gue- 
rifons  à  vne  latente  U  occulte  faculté  des  fimples,  main- 
tenoit  qu'il  n'y  auoit  rien  plus  fouuerain  pour  cefte  rage, 
que  la  racine  du  muguet  blanc,  bouillie  en  vin-aigre, 
coupée  en  rouelles,  fe  lauant  la  bouche  de  cefle  décoc- 
tion tiède  :  &.  qu'autant  en  faifoit  la  racine  de  l'efclaire, 
broyée  en  vin-aigre,  &.  tenue  en  la  bouche,  &  l'ellébore 
noir  mis  en  la  dent  creufe,  ou  bien  prendre  la  racine  de 
l'arreftebceuf,  dite  des  Grecs  Ancnis,  cuite  en  eau  & 

vin-aigre,  s'en  lauant  la  bouche.   Le  feptiefme  médecin 
de  Rondibilis  va  dire  en  louant  fes  remèdes,  que  fi   on 
frotte  les  dents  quelque  temps  de  fang  de  tortue,  qu'on 
n'y  aura  iamais  mal  non   plus  que  fi  vous  prenez  de  la 
vieille  tounine  bien   lauee,  puis  broyée,  &  s'en   frotter 
les  dents  :    mefmes   difoit,   que   fi    de    tous    poiffons 
falez,  vous  en  prenez  les  areftes  &.  efpines,   &  que  les 
faciez  brufier  &.   calciner,  en   vous  en  frottant  la  dent, 
on  en  fera  totalement  guery  :  auffi  bien  que  fi  appliquez 
fus  la   dent  toutes  fortes  de  bitumes  ou  des  feuilles  de 
laiftues  de  cheures,  qui  font    laiélues  ameres,    broiees 
en  vin-aigre,  s'en  lauant  la  bouche  deux  fois  le  mois.  Le 
huiftiefme  va  dire  que  fa  grand'  mère  gueriflbi't  tout  le 
monde  auec  de  la  poudre  de  coloquinte, méfiée  auec  fel 
&  aluine,  ou  bien  en  prenant  la  racine  de  molue  qui  ne 
iette  qu'vne  tige,  &  en  fcarifier  la  dent,  &.  confeilloit  de 
fe  lauer  fouuent  la  bouche  de  vin-aigre,&  tous  les  matins 
prendre  vn  grain  de  fel,  pour  empefcher  toute  erofion 
&  putrefaftion  :  que  fi  les  dents  vous  font  mal,   pour 
feder  la  douleur,  il  faut  lauer  fa  bouche  de  nitre  &  de 
vin,  y  adiouflant  vn  peu  de  poiure.  Noftre  Médecin  re- 
iettant  tous  les  remèdes  qui  ne  font  qu'anodins,  nous  va 
dire  que  le  plus  fouuerain,  pour  empefcher  que  le  mal 
ne  retournait,  efloit  de  faire  arracher  la  dent,   &  que 
cela  fe  feroit  fans  douleur  fi  vous  mettez  au  pertuis  de 
la  dent  creufe  de  la  cendre  des  vers  de  terre  calcinez. 
Franc-à-tripe  lors  nous  va  conter  qu'il  y  auoit  vn  ma- 
refchal  en  fon  païs,   qui  arrachoit  les  dents  fans  vous 
toucher  ne  faire  force,  mefme  que  le  patient  fe  l'arra- 
chera luy-mefme.   II  prenoit,    difoit-il,    vn    filet,    qu'il 

mettoit  en  deux  ou  trois  doubles,  Si  en  lioit  la  dent,  &. 
l'autre  bout  il  l'attachoit  à  fon  enclume,  puis  il  mettoit 
en  fa  forge  vn  fer,  &  toutes  les  fois  qu'il  faifoit  foufler 
fes  fouffiets,  ce  maréchal  difoit  gamara.  Quand  ce  fer 
fut  bien  chaud,  &  tout  ardant,  il  le  tire  de  la  forge,  puis 
va  dire  au  patient,  qui  eftoit  attaché  à  l'enclume  par  fa 
dent,  ouure  la  bouche  bien  grande,  &  faifant  femblant 
de  luy  mettre  ce  fer  ardant  en  la  bouche,Dieufçaits'ilfe 
fit  prier  à  s'ofier  de  là,  &.  s'arracher  luy-mefme  la  dent, 
le  marefchal  luy  criant,  Difois-ie  pas  bien  que  vous  ar- 
racheriez voflre  mefchante  dent  de  vous-mefme  ?  Ce 
forgeron  en  vfoit  autrement  pour  luy,  car  fe  voulant 
arracher  vne  dent,  qui  luy  faifoit  mal,  il  bandoit  fon 
arbalefte,  &  attachoit  à  la  corde  de  l'arbalefte  vn  filet 
bien  fort,  qu'il  lioit  par  l'autre  bout  à  fa  dent,  puis  de- 
bandoit  fon  arbalefte,  &.  fi  difoit  que  cela  fe  faifoit  fi 
fubtilement  qu'il  n'enduroit  nul  mal.  Quand  on  eut 
vn  peu  ry,  les  Dames  qui  eftoient  en  cefte  Seree, 
prièrent  ces  médecins  de  dents  de  leur  donner  des 
remèdes  pour  auoir  les  dents  belles  &  blanches.  Le 
premier  va  dire  qu'il  falloit  auoir  vn  dentifricium 
(qui  fe  nomme  ainfi  en  Latin)  de  miel  méfié  auec  du 
charbon  de  vigne,  qui  n'aura  iamais  porté  de  raifins, 
fi  mieux  on  ne  veut  prendre  la  cendre  de  corne  de 
boeuf,  l'vn  &.  l'autre  rendans  les  dents  blanches  & 
polies,  foit  en  vous  en  frottant  les  dents  ou  en  vous 
lauant  la  bouche.  Vn  autre  affeura  auoir  approuué 
qu'il  n'y  auoit  rien  meilleur  pour  blanchir  les  dents, 
que  fe  les  frotter  auec  de  la  cendre  du  talon 
d'vn  pied  de  bœuf,  auec  myrrhe  ;  les  os  d'vn    onglon' 

de  pourceau  en  faifans  autant,  combien  qu'aucuns 
préfèrent  à  tout  cela  les  cendres  d'orge  bruflé,  incor- 
porées en  miel,  auec  vn  peu  de  fel,  ce  qui  fert  auffi  à 
faire  bonne  haleine.  Apres  ces  deux,  le  tiers  ne  reiet- 
tant  pas  du  tout  ces  remèdes,  mais  eflimant  beaucoup 
les  Tiens,  pour  les  auoir  apprins  du  Médecin  d'vne  grand' 
Princeiïe,  va  dire,  qu'il  n'y  auoit  rien  plus  fouuerain, 
ne  qui  gaffe  moins  les  dents,  ne  qui  les  blanchifTe 
mieux  &  nettoyé,  que  la  cendre  des  coques  d'ceufs  cal- 
cinée en  oftant  la  pellicule  de  dedans,  autant  en  faifant 
la  cendre  de  nitre  calciné,  81  la  poudre  d'yuoire.  Que  fi 
nous  auions,  difoit-il,  la  compofition  d'vn  onguent,  que 
les  Anciens  appelloient  Odonjîimtna,  il  n'en  faudroit 
point  cercher  d'autre,  mais  en  fon  lieu  nous  pouuons 
vfer  d'vn  onguent  qu'on  appelloit  Om-phacium,  lequel 
entretient  les  dents  en  leur  blancheur,  fi  on  le  tient  en 
la  bouche,  eflant  auffi  fort  bon  pour  affermir  les  gen- 
ciues  &.  les  dents  tremblantes,  fi  ordinairement  on  fe 
cure  les  dents  après  le  repas  auec  du  bois  de  lentifque, 
ou  du  myrrhe,  &.  de  tout  autre  bois  aftringent.  Sur  tout 
il  defendoit  les  reforts,  comme  gaftans  fort  les  dents, 
que  fi  on  en  veut  manger,  il  faut  après  en  auoir  mangé, 
vfer  de  poudre  d'yuoire.  Que  fi  vous  auez  les  dents 
agacées  (adioufloit-il)  que  les  Latins  appellent  dentium 
Jluporem,  &.  les  Grecs,  ainfi  qu'on  m'a  dift,  Ernodiam, 
il  ne  faut  que  manger  du  creflbn.  Ceux  de  la  Seree 
s'ennuyans  de  tant  de  remèdes,  &.  fi  longs,  fentans  plus 
fon  Médecin,  h.  fa  médecine,  que  toute  autre  chofe, 
ne  l'ofoient  dire,  à  caufe  que  noftre  hofle,  qui  ne  de- 
mandoit  que  guerifon,  difoit    qu'il   eftoit  bon    fçauoir 

diuers    remèdes ,    dautant   qu'vne   recepte    en    pourra 
guérir  vn,   qui    ne  guérira    pas   l'autre,    à   caufe    des 
complexions  &  humeurs  qui  font  diuerfes.  Sur  la  fin  de 
ces  receptes,  quelqu'vn  va  dire  qu'il  n'y  auoit  rien  plus 
dangereux  pour  les  dents,  que  manger  fouuent  du  laiél  , 
car  le  laid,  difoit-il,  rend  les  genciues  fi  humides  que 
les  dents   en   font  plus  fubjecles  à  erofion    &.    putré- 
faction.   Que     fi     on    aime    le    laift,  il    faut    fe     net- 
toyer &.  lauer  la  bouche,  après  qu'on  en   aura  mangé, 
auec  du  vin  pur,  &  encores  fera  meilleur,   fi  on  méfie 
vn  peu  de  miel  parmy  le  vin,  mefmes  on  dit  que  le  laiél 
d'aneffe  eft  fort  bon  fi  on  s'en  laue  les  dents,  &  qu'on 
les    frotte    puis    après    auec    beurre  &.   miel  méfiez 
enfemble.  Efl-ce  point  le  laift,  luy  demanda  vn  autre, 
que    tètent    les   petits   enfans,  qui  leur  caufe  fi  grand 
mal  quand  les  dents  leur  percent  ?  Non,  va  dire  noflre 
Médecin,  c'efl  vne  matière  aiguë  &.  chaude  qui   vient 
deuant  que  la  dent  forte,  &.  auffi  la  folution  de  conti- 
nuité, qui  caufe  la  douleur  aux  petits  enfans  quand  les 
dents  leur  viennent  à  percer,  à  cède  caufe  nous  voyons 
que    les  enfans   ne    font   pas  fi    malades  des  dents  en 
hyuer  qu'en  Efté,   parce  qu'en   hyuer  la  matière   n'efl 
pas  fi  aiguë    qu'en  efté,    8t    bien   fouuent    fi   les  dents 
viennent  l'Efté  aux  enfançons,  ils  font  en  danger  de  leur 
vie.  Les  femmes  de  la  Seree   lors  vont  prier  le  Médecin 
de  leur  donner  quelques  remèdes  pour  empefeher  le 
tourment   que   ce    percement  de  dents   donne    à    ces 
petits  innocens.  Lequel  leur  va  confeiller   de   faire  la 
recepte  commune,  c'eft  de    leur   frotter  les  genciues 
auec  ceruelle  de  Heure   ou    de  connils,   combien  que 

Pline  le  ace  auec  ceruelle  de  mouton.  Vn  Drolle  lors 
va  promettre  à  ces  femmes  vn  remède  affeuré,  Si  ex- 
périmenté, &.  fur  fa  vie  l'affermoit,  lequel  garantilToit 
les  petits  enfans  du  mal  de  dents  Si  de  la  teigne.  Les 
femmes  le  prièrent  à  ioinftes  mains,  voyant  qu'il  en 
iuroit,  de  leur  enfeigner  cefle  recepte.  Mes  Dames, 
commença-il  à  dire,  fi  vous  voulez  que  vos  enfans 
foient  exempts  du  mal  des  dents,  Si  de  la  teigne,  incon- 
tinent qu'ils  feront  nais,  prenez  les,  &  les  paffez  dans 
le  pertuis  de  la  roue  où  paffe  l'effueil  de  la  charrette. 
Ces  bonnes  femmes,  y  allans  à  la  bonne  foy  vont  luy 
répliquer,  Et  comment,  ils  n'y  fçauroient  entrer?  Alors 
ce  bon  compagnon,  fe  prenant  à  rire  :  Que  diable 
voftre  cas  eft  donc  large.  C'efl  bien,  difoit-il,  contre 
aucuns  qui  vous  appellent  auares  Si  refferrees,  mais  à 
ce  que  ie  voy,  vous  eftes  bien  libérales  Si  larges.  Noftre 
hofle  après  auoir  ris,  nous  affeura  que  fon  mal  eftoit 
allégé  de  la  moitié.  Et  pour  nous  le  monftrer,va  defcou- 
urir  que  ceux  qui  naiffent  auec  les  dents,  font  heureux, 
comme  il  s'en  efl  trouué  :  mais  plus  heureux,  difoit-il, 
ceux  qui  n'en  ont  point  du  tout,  à  caufede  la  rage  que 
font  les  dents  à  plufieurs  :  car  encores  que  vous  ayez 
des  dents  dés  voflre  naiffance,  auffi  les  perdrez-vous 
bien  tofl,  d'autant  que  nature  faifant  quelque  chofe 
plufloft  qu'il  ne  faut,  Si  auec  plus  de  matière,  fur  la 
fin  elle  n'a  rien  que  fournir  pour  entretenir  ce  qu'elle  a 
trop  auancé.  Comme  ceux  qui  naiffent  auec  les  dents, 
répliqua  vn  de  la  Seree,  font  mieux  fortunez  que  les 
autres,  fi  nous  croyons  les  anciens  si  l'expérience, 
le  contraire  eft  des  filles   qui  naiffent  endentees,  lef- 

quelles  portent  vn  très  mauuais  prefage,  auffi  bien  que 
celles  qui  viennent  au  monde  auec  du  poil  au  delTus  de 
leur  cas,  comme  m'a  affeuré  vn  gentil-homme,  qui  dit 
auoir  veu  &  tenu  vne  fille,  laquelle  au  fortir  du  ventre 
de  fa  mère  auoit  fa  motte  tertree  &  chargée  de  poil. 
Qui  fait,  demanda  vn  autre,  qu'on  a  toufiours  obferué 
que  les  enfans  nais  durant  la  pefte,  ont  deux  dents 
moins  que  les  autres,  &  fi  font  plus  débiles?  Le  Méde- 
cin eftant  hors  de  fon  Catholicon,  laiffa  parler  le  Phi— 
ficien,  qui  va  refpondre  par  vne  autre  interrogation, 
en  demandant,  ne  feroit-ce  point  à  caufe  de  la  débi- 
lité des  produifans,  procedee  d'humeurs  ardantes,  qui 
régnent  en  temps  de  pefte,  &.  ont  confumé  l'humidité 
radicale,  dont  vient  que  les  enfans  nais  en  temps  de 
pefte  ont  deux  dents  moins,  &  font  débiles?  Et  delà 
vient  qu'on  tient  auec  Ariftote,  que  ceux  qui  n'ont 
gueres  de  dents,  &  les  ont  claires,  les  doigts  fort  longs, 
la  couleur  plombine,  &.  ont  plufieurs  lignes  en  la  main, 
qui  font  interrompues,  ne  viuent  pas  longuement.  Ce 
qui  eft  confirmé,  quand  aux  dents,  de  ce  que  nous 
voyons  que  les  beftes  tant  plus  elles  ont  de  dents,  tant 
plus  eft  longue  leur  vie,  parce  qu'elles  abondent  en 
humeur  radicale.  Et  de  là  vient  auffi,  que  les  hommes 
viuent  plus  que  les  femmes,  dautant  qu'ils  ont  deux 
dents  dauantage,  pour  auoir  plus  d'humeur  radicale,  & 
plus  de  fang  &.  de  chaleur,  &  auffi  que  les  hommes 
qui  ont  trente  deux  dents  viuent  plus  que  ceux  qui  en 
ont  moins.  Pline  auffi  dit,  adiouftoit-il,  que  les  femmes 
qui  ont  les  dents  œillères  de  deffus  doubles  du  cofté 
droiét,  que  ce  leur  eft  figne  de  bonne  fortune,  ainfi 
îv.  9 

qu'apparut  en    Agripina,  que    fi  elles  font  doubles    du 
codé  gauche,  c'eft  prefage  d'infortune.  le  fuis  content, 
répliqua  quelqu'vn ,  de    croire   cela  pour    vous    faire 
plaifir,  mais  ie  ne  puis  croire  ce  que  dit  voftre    mefme 
autheur,  que  les  mirouërs  fe  terniffent  de  la   veuë  des 
dents  d'aucuns  hommes,  les  pigeonneaux    fans  plume 
en  mourans  auffi.  le  croy  de   ma   part,  va   dire  noftre 
Médecin,  que  quand  on  dit  que  ceux  qui  ont  les  dents 
claires  ne  viuent  gueres,  que  c'eft  parce  que  ceux  qui 
mafchent   mal,  font   mauuaife  digeftion,   la    première 
digeftion  fe  faifant  en  mangeant,  &  auffi  que  ceux  qui 
ont  les  dents  clair  femees,  font  de  débile  complexion, 
mefmes   en    leur  génération,   que  s'ils  euffent  efté  de 
bonne  &.  forte  difpofition,  ils  n'euffent  pas  eu  les  dents 
ainfi  claires.  Monfieur  de  Montagne  d\&.  que  on  a  veu 
de  fon  temps  à  Conftantinople  vn  homme  qui  auoit  les 
dents  fi  bonnes   &.    fortes,   lequel  feulement  des  dents 
bridoit  &  harnachoit  fon  cheual.  Encores  que  les  dents, 
fut-il  répliqué,  feruent  à  la  digeftion  des  viandes,  fi  eu 
ay-ie  veu  qui  fe   les  faifoient  arracher,  encores  qu'elles 
fuffent  bonnes  :    les  vns  pour  auoir  la  voix   plus   molle, 
graffe,  &  mignarde,  les   autres   pour   les   arranger  en 
meilleur  ordre,  les  autres  pour  ioùer  mieux  de  la  flûte. 
le  ne  fçay,  répliqua  vn  de  la  Seree,  pourquoy   il  en  y 
a  qui  fe  font  arracher  les  dents,  veu  que  le  fon   de  la 
voix  fe  rompt  par  les  dents,  comme  le  fon   de  Pinftru- 
ment  par  les  cordes,  car  les  dents  font  les  cordes,  &.  la 
langue  eft  le  pledre  ou  archet  auec  lequel  fe  rompt  le 
foufflement  &.  la  voix  qui  fort  dehors,  &.  s'en  forme    la 
parole.  I'ay  veu  auffi  vne  ieune  Dame,  qui  fe  fit  arra- 

cher  vne  dent,  ou  parce  qu'elle  eftoit  gaftee,  ou  mal 
fituee,  puis  s'en  fit  remettre  vne  autre,  qu'elle  fit  arra- 
cher à  vne  Tienne  Damoifelle,  laquelle  reprit,  & 
feruit  comme  les  autres,  eftant  vne  grande  beauté  à 
vne  femme  que  d'auoir  les  dents  luifantes,  tout  ainfi 
que  l'yuoire  d'Homère  frefchement  coupé,  &.  que  les 
vues  ne  furpaffent  point  les  autres  en  largeffe,  ni  en 
hauteur,  fans  cheuaucher  les  vnes  fur  les  autres,  les 
dents  ayans  eTgalité  par  tout,  mefme  couleur,  mefme 
grandeur,  &  mefme  rang.  Vn  de  la  Seree  va  dire  qu'il 
croyoit  bien  qu'vne  femme,  pour  eftre  belle,  fe  pour- 
rait faire  arracher  vne  dent,  veu  qu'vne  Dame  de 
Paris  fe  fit  efcorcher  pour  feulement  en  acquérir  le 
teint  plus  frais  d'vne  nouuelle  peau.  Mais  demanda  vn 
autre,  comme  eft-il  poffible  que  les  dents  nous  durent 
tant,  eftans  fi  fouuent  froiffees  l'vne  contre  l'autre?  Il 
faut  bien  dire,  luy  fut-il  refpondu,  que  les  dents  ne  font 
pas  faiéles  de  mefme  matière  que  les  os,  &.  qu'encores 
qu'elles  foient  de  matière  plus  dure,  fi  efl-ce  qu'il  faut 
confeffer  neceffairement  que  la  matière  dont  elles  font 
faiétes  croift  toufiours,ce  que  ne  faitt  la  matière  des  au- 
tres os,  autrement  par  le  fréquent  mafcher  elles  feraient 
conuerties  en  rien,  &  auec  le  temps  il  n'en  demeure- 
rait rien,  mais  les  dents  eftans  engendrées  de  l'hu- 
meur motif,  qui  croift  de  iour  en  iour,  cela  faift  qu'elles 
reuiennent,  &.  non  pas  les  autres  os,  lefquels  font  en- 
gendrez &  faifls  d'humeur  naturelle  au  ventre  de  la 
mère.  Ainfi  les  dents  reçoiuent  accroiffement  fans  ceffe, 
pour  fuppleer  à  leur  charge,  qui  efl  mafcher  la  viande. 
Vray  eft  qu'ils  femblent  demeurer  en  mefme  eftat,  mai; 

l'accroift  fuit  le  decroift  d'iceux  par  le  moyen  de  la 
chaleur  &  nourriture  continuelle  qu'iceux  reçoiuent. 
Croiflent  les  dents,  va  répliquer  vn  Drolle,  ou  ne  croif- 
fent  point,  fe  corrompent  ou  non,  i'en  ay  affez  pour 
manger  tout  mon  bien,  mais  que  Dieu  me  garde  celles 
que  i'ay.  On  demanda  à  noftre  hoftes'il  fentoit  toufiours 
douleur  aux  dents.  Ayant  refpondu  que  fa  douleur 
en  partie  eftoit  ceffee.  Lors  quelqu'vn  luy  va  dire,  qu'il 
luy  confeilloit,  pour  eftre  du  tout  guery,  d'aller  chez 
le  barbier  qu'il  fçauoit,  &  qu'il  luy  feroit  faire  telle 
diète  qu'il  ne  craindroit  aucune  fluxion  :  &  qu'il  n'y 
auoit  pas  long  temps  que  ce  barbier  auoit  fait  faire  telle 
diète  à  vn  de  fes  pigeonniers,  que  de  faim  il  auoit 
mangé  fes  emplaftres,  &  de  foif  il  auoit  beu  fes  vrines, 
l'eRomach  vuide  appetant  &.  demandant  la  nourriture 
du  dehors,  &  qu'on  le  rempliffe.  NoRre  hofte  luy  ref- 
pond  que  iamais  il  n'auoit  eu  la  grande  verolle,  mais 
bien  qu'on  l'auoit  accouftré  comme  vn  homme  qui 
l'auoit,  m'en  reliant  ceft  aduantage,  difoit-il,  que  i'ay 
vn  Almanach  perpétuel,  qui  me  durera  toute  ma  vie, 
mais  que  ie  foie  bon  mefnager,  qui  me  fert,  Se.  à  tous 
ceux  de  la  rue  pour  fçauoir  quand  il  fait  bon  faire  la 
leffiue.  Là  deffuson  fe  mit  à  difputer  fi  l'argent  vif  fai- 
foit  dommage  au  corps,  comme  plufieurs  en  ont  eu 
opinion.  Ce  qu'ont  affermé  les  Médecins  imperits,  qui 
le  deffendoient  aux  riches  &.  grands  Seigneurs,  &.  le 
confeilloient  aux  pauures.  Et  pour  conclufion,  il  fuft 
arrefté  que  la  fubftance  de  l'argent  vif  n'entroit  point 
au  corps,  mais  feulement  fa  qualité  &.  aétion  :  pource 
qu'aux  emplaftres  on  le  trouue  en  la  mefme  quantité  à 

la  fin  de  l'opération,  que  quand  il  a  efté  premièrement 
appliqué,  auffi  qu'il  n'a  nul  venin,  plufieurs  en  ayans 
auallé  fans  aucune  lefion  :  comme  en  l'iliaque  paffion 
beaucoup  en  vfent,  fans  eftre  offenfez,  fa  ponderofité 
deflournant  l'inteftin,  qui  eft  entortillé,  en  pouffant  la 
matière  fécale  en  bas,  l'argent  vif  eftant  chaud  par  fes 
opérations,  car  il  incife,  atténue,  pénètre,  &  refoult,  & 
outre  tout  cela, par  vne  vertu  occulte,il  eft  du  tout  con- 
traire au  venin  de  la  groffe  verolle,quelque  chofe  qu'on 
en  ait  voulu  dire  :  Dieu  tout  bon  en  donnant  des  mala- 
dies aux  hommes,  que  le  plus  fouuent  eux  mefmes  fe 
pourchaffent,  produit  auffi  des  remèdes  neceffaires  à 
leur  fanté  &t  conferuation.  Le  Phyficien  prenant  la  pa- 
role va  dire  :  puis  que  c'eft  vu  venin  caufé  de  l'influence 
du  ciel,  n'y  a  pas  encores  long  temps,  il  me  femble, 
qu'il  prendra  fin  :  auffi  veoit  on  qu'auec  le  temps  ce 
venin  s'adoucift,  tant  à  caufe  des  remèdes,  qu'à  caufe 
de  l'influence  du  ciel  &  de  l'air  :  tellement  que  cefie 
maladie  fe  perdra  auec  les  années,  comme  fit  la  men- 
tagre,  luy  reffemblant,  qui  affligea  Rome  du  règne  de 
Tybere,  &.  la  lychene  qui  foubs  Claude,  molefta  toute 
l'Europe  :  fi  en  appaifant  l'ire  de  Dieu  (qui  a  enuoyé 
cefte  maladie  pour  punition)  nous  corrigeons  nos 
paillardifes  &  mefchancetez.  Vne  Feffe-tonduë,  pour 
faire  oublier  le  mal  de  noftre  hofte,  commença  à  nous 
conter  vn  plaifant  conte  d'vn  pigeon  fuyart,  qui  efloit 
n'y  a  pas  long  temps  au  colombier  d'vn  fien  voifin  de 
barbier.  Ce  pigeon  dédié  au  feruice  de  Venus,  eftant 
en  ce  colombier  tenu  fort  chaudement,  il  arriua  qu'vn 
de  ces  matins  il  entendit  qu'en  la  rue  on  crioit,  à  mes 

beaux  chouls  gelez,  qui  dit,  qui  en  veut,  à  mes  bons 
chouls  gelez.  Luy  tout  esbahy  va  dire,  ie  ne  fçay  en 
quel  pays  demeurent  ces  gens  qui  vendent  des  chouls 
gelez,  ne  là  où  ils  croiffent,  &.  où  ils  fe  cueillent  :  fi  ne 
fu-ie  iamais  en  pays  ne  lieu  où  il  fift  fi  grand  chaud 
qu'il  fait  icy.  Ce  foldat  aduantureux  fe  faifant  penfer 
honneflement  de  ce  coup  de  fauconneau,  difoit  à  ceux 
qui  eftoient  de  fa  chambrée,  le  feray  bien  mentir  celle 
qui  eft  caufe  dequoy  ie  fuis  icy  :  car  onques  puis  ie 
ne  l'ay  veuë  qu'elle  me  difoit  que  ie  la  laifferois  là  après 
m'auoir  fait  plaifir,  &  qu'il  ne  me  fouuiendroit  point 
d'elle,  mais  ie  vous  affeure  que  ie  ne  l'oublieray  iamais, 
&  qu'il  m'en  fouuient  bien,  &  m'en  fouuiendra  toute 
ma  vie.  On  n'auoit  pas  acheué  de  rire,  quand  quel- 
qu'vn  fe  mit  à  conter  qu'vn  Gentil-homme  auant  que 
fe  vouloir  mettre  en  penfion  en  ce  pigeonnier,  affembla 
les  plus  fameux  Aduocats  de  Poiétiers,  pour  faire  vne 
confultation,  leur  propofant  vn  doubte,  affauoir  mon  fi 
la  verolle  l'auoit  prins,  ou  s'il  l'auoit  prinfe,  y  faifant 
grande  difficulté:  car,  leur  difoit-il,  fi  ie  l'ay  prinfe,  ie 
la  laifferay  quand  ie  voudray  :  fi  elle  m'a  prins,  ie  ne 
fçay  quand  elle  me  laiffera.  Les  Aduocats  voyans  la 
moquerie,  fortent  hors,  encores  qu'on  les  vouluft  payer 
s'ils  eufient  dit  leur  aduis.  Noftre  hofle  fe  print  fi  fort 
à  rire  de  ces  contes  qu'il  ne  parla  plus  de  faire  arra- 
cher fa  dent,  &.  auffi  que  noftre  Phyficien  luy  auoit  dit, 
qu'encor  que  la  dent  fuft  arrachée,  qu'il  ne  laifferoit 
d'auoir  mal  en  cefle  partie.  Qu'il  foit  ainfi,  difoit-il, 
vous  trouuerez  des  perfonnes  à  qui  on  a  coupé  vn 
membre,  qui  diront  fentir  mal   à  la   partie  qu'il  n'ont 

point  :  car  ils  fe  plaindront  d'auoir  mal  au  talon  ou  à 
la  cheuille,  encores  qu'ils  n'ayent  point  de  iambes.  Le 
Médecin,  auec  ceux  de  la  Seree,  ne  pouuans  com- 
prendre cela,  prièrent  le  Phyficien  d'en  dire  quelque 
raifon.  Qui  va  parler  ainfi,  comme  n'en  eftant  pas 
afTeuré.  Eft-ce  point  que  le  patient  par  imagination,  & 
regrettant  le  membre  qui  luy  a  efté  coupé,  penfe  tou- 
fiours  à  iceluy,  eflant  la  vraye  douleur  en  ce  qui  refte 
du  membre,  ou  par  froideur,  ou  chaleur,  ou  tenfion  ? 
Ou  bien,  adiouftoit-il,  feroit-ce  point  l'efprit  fenfitif, 
lequel  difcourant  par  les  nerfs  reprefente  le  fentiment 
des  parties  retranchées,  aufquelles  il  fouloit  influer  ou 
s'eftendre?  Et  ores  qu'il  n'y  puiffe  paruenir,  il  fait  vne 
reflexion  à  l'endroit  du  retranchement,  comme  en  vn 
mirouèr  :  &  là  fe  fait  certaine  reprefentation  des  parties 
retranchées,  aufquelles  on  attribue  la  douleur,  le  fens 
commun  alors  s'accordant  auec  l'imagination  de  la 
chofe  qu'on  a  perdue,  l'opinion  faifant  certitude  &. 
affeurance  de  ce  qu'ils  ont  imaginé.  Seroit-ce  point 
plus-toft,  difoit  il  encores,  que  fi  on  plaint  le  pouce 
qu'on  a  perdu,  qu'on  ait  véritablement  la  douleur  au 
bout  coupé  des  mufcles,  des  nerfs,  ou  ligaments  fen- 
fibles,  qui  fouloyent  paruenir  à  la  particule  du  membre 
que  l'on  plaint?  Ce  qui  fit  fortir  le  Phyficien  vn  peu  hors 
de  la  Seree,  fuft  noflre  hofte,  qui  ne  pouuoit  com- 
prendre de  plaindre  vn  membre  qu'on  n'a  point. Parquoy 
en  fe  remettans  en  leur  premier  fentier,  vn  de  la  Seree 
va  commancer  ainfi  :  Nous  eftions  vn  iour  en  la  bou- 
tique d'vn  barbier,  &.  ne  craindray  point  à  le  confeffer, 
encores  que  ce  foit  le  lieu  où  les  perfonnes  plus  abieéts 

fe  trouuent  pour  deuifer,  comme  les  plus  honneftes, 
vertueux,  &  dodes  chez  les  Imprimeurs  &  Libraires. 
Eftans  en  cefte  boutique  (Theophrafle  appellant  les  bou- 
tiques des  barbiers,  banquets  fans  vin)  voicy  arriuer  vn 
Franc-à-tripe,  qui  fe  fait  penfer  vue  mefchante  main 
de  gorre  qu'il  auoit.  Or  parce  que  tous  le  cognoiffions, 
on  ne  fe  peuft  tenir  de  rire  &  moquer  de  fa  vilaine 
main,  tant  elle  efloit  croufte-leuee  &  vlceree.  Ce  chi- 
ragre  nous  voyant  rire  &.  moquer  de  fa  main,  la  monf- 
trant  encores  d'auantage,  va  dire,  vous  riez  de  cefte 
main  ?  le  vay  gager  au  plus  hardy,  qu'il  en  y  a  en  la 
compagnie  vue  autre  plus  mefchante,  plus  cicatricee, 
&  gangrenée  que  n'eft  cefte  cy.  Vn  de  la  troupe  va 
gager  que  non,  &  ie  gardois  les  gages.  Lors  chacun 
de  nous  monftre  fes  mains,  fans  comparaifon  plus 
belles,  nettes  &  faines  que  celle  qu'il  auoit  fait  penfer, 
&.  monftree  à  tous.  Ainfi  tous  iugerent  que  ce  Franc-à- 
tripe  auoit  perdu,  ne  fe  trouuant  point  en  cefte  com- 
pagnie vne  main  plus  vilaine  que  la  fienne,  quand  en 
exhibant  fon  autre  main  va  dire,  cefte  cy  eft  elle  pas 
plus  gaftée,  &.  mefchante  que  l'autre  que  ie  vous  ay 
monftré  premièrement?  Il  fut  lors  affez  long  temps 
difputé  qui  auoit  gaigné  :  car  celuy  qui  auoit  gagé 
qu'on  ne  trouuerroit  point  de  fi  vilaine  main  en  toute 
cefte  troupe, difoit  qu'il  s'entendoit  d'vne  autre  main  que 
des  Tiennes.  Le  Franc-à-tripe  au  contraire  repliquoit, 
que  la  main  qu'il  auoit  monftré  la  dernière  n'eftoit  pas 
celle  qu'il  auoit  monftré  la  première,  &  qu'on  auoit 
penfé,  &.  que  c'eftoient  deux  mains,  l'vne  droide,  l'autre 
gauche,  &  que  la  main  droifte  n'eftoit  pas  la  gauche. 

le  ne  fçay,  adioufloit  celuy  qui  auoit  fait  le  conte,  qu'il 
en  fera  dit,  cependant  ie  garderay  les  gages,  &  ne 
m'en  deferay  pas  fi  aifement.  Vn  de  la  Seree,  en  répli- 
quant, va  dire,  Si  i'eftois  en  quelque  Republique  bien 
policée,  la  gageure  feroit  appliquée  aux  pauures,  ou  au 
public,  à  caufe  que  les  Romains  reiettoient  toutes  ga- 
geures, qu'ils  appelloient  ludere  in  pecuniam,  fi  elles 
n'eftoient  faites,  ou  pour  la  courfe,  ou  pour  faulter, 
ou  pour  luiter,  ou  à  qui  ietteroit  mieux  le  dard.  Mais 
cependant,  ie  vous  prie,  difoit-il  à  celuy  qui  gardoit 
les  gages,  de  ne  iuger  de  ce  différent,  iufques  à  ce  que 
ie  vous  aye  fai<5t  vn  autre  conte,  qui  arriua  en  la  mefme 
boutique,  chez  le  mefme  barbier,  où  il  y  a  auffi  de  la 
difficulté  :  puis  auec  ceux  de  la  Seree,  iugez  du  tout, 
encor  que  ce  foit  le  ventre  plein  :  car  i'ay  trouué  en  la 
Ciuile  conuerfation  que  le  prouerbe  ancien  dit,  que  le 
meilleur  confeil  fort  &  procède  du  ventre  qui  efl 
plein,  nonobftant  que  l'efprit  de  l'homme  foit  plus 
prompt  &  deliure,  &  plus  efieué  à  faire  quelque  chofe 
fpirituelle,  où  il  faut  de  l'entendement,  quand  le  corps 
eft  à  ieun,  que  quand  il  eft  remply.  Et  là  vous  trouue- 
rez  les  deux  eftre  véritables,  c'eft  à  fçauoir  l'efprit 
eflre  plus  prompt  &  à  deliure  lors  que  le  corps  efl 
vuide,  &.  le  confeil  meilleur  après  le  repas,  s'il  vient  de 
perfonnes  iuftes,  équitables,  &  remplies  de  vertu. 
Pource,  dit  la  Ciuile  conuerfation,  qu'eflans  à  ieun,  & 
voulans  faire  quelque  mal,  nous  y  procédons  auec  plus 
de  malice,  mais  après  le  repas  auffi  s'appefantit  la  fub- 
tilité  de  noftre  efprit,  &.  s'appaife  en  partie  la  volonté 
de  mal  faire  eftans  plus  ioyeux  ayans  prins    noftre  re« 

pas,  &  refpondans  plus  gracieufement  à  ceux   qui   par- 
lent à  nous.  Caton  Vtique  le  confirmant,  quand   il   dit, 
que  Cefar  alla  eflant  fobre  à  la  ruine   de    l'eftat  de    la 
Rep.    Rom.    entendant  par  ces  mots,  que  iamais  vn 
homme  faoul  n'euft  efté  fi  cruel  84  inhumain,   que  de 
faire   cefiV    entreprife.    Ne  différez  donc,    va  il  dire  à 
ceux  de  la  Seree,  encores  qu'ayez  le  ventre    plein,    de 
décider  ces  deux  doubtes.  Vous  auez  ouï  le  premier, 
efcoutez  le  fécond.  I'eflois  vn  de  ces  iours,  commença 
il  a  dire,  en  la  boutique  de   ce  maiftre  barbier,  où  il 
arriua  vn  homme   d'affez  bonne  façon,   pour    faire    fa 
barbe,    ou  pour  la  deffaire,    lequel   vous    voudrez.  Elle 
n'efloit  que  demy  faifte,  que  voicy  arriuer  vn  chicaneur 
auec  fes  fergens,  &  fes  records,  qui  luy  mettent  la  main 
fur  le  collet,  pour  le  mener  loger  au  logis  des  gents  de 
pied,    là  où  Ion  n'a  point  la  peine  de  fermer  les  portes. 
Celuy  qui  faifoit  fa  barbe,  fe    voyant   furprins,  il    de- 
mande à  ce  chicaneur  (qui  eftoit  fa  partie)   s'il  luy  vou- 
loit  bailler  quelque    terme  :  lequel  luy   répliqua,  quel 
terme  voulez  vous?  Le  debteur    luy  refpond,  ie  ne  de- 
mande que  vne  lieue  de  terme.  Les   Sergens  voyans 
qu'il  vouloit  rire,    le  vouloient  enleuer  de  la  boutique, 
n'euft  efté  que  ce  debteur  obligé  à  fecoudet   pria  fon 
créditeur  de  luy  bailler  terme  de    payer,    iufques  à  ce 
qu'il   euft  acheué  de  faire   rafer  toute    fa    barbe,  qui 
n'efloit  qu'à  demy  coupée.  Ce  qui  luy  fut  accordé  par 
monfieur  le  chiquaneur,  qui  fortant  de  la  boutique  l'at- 
tend auec  fes  fupofts,    iufques  à   ce   qu'il    ait    acheué 
de  faire   fa  barbe.  Ce    debteur  lors  prie   fon   barbier 
de  laifier  ainfi  fa  barbe  à  demy  rafee,  &  le  paie  comme 

fi  elle  eufl  eflé  toute  faifte  &  abbatue  :  le  barbier 
penfant  qu'il  ne  faifoit  fa  barbe  que  d'vn  cofté,  à  fin  de 
n'auoir  occafion  de  fortir  dehors,  &  par  ce  moyen 
eftudier,  comme  Faifoit  Demofthene.  Ceftuy  n'ayant  de 
la  barbe  que  d'vn  cofté,  &  à  demi  faite,  fort  en  la  rue  : 
le  peuple  fe  met  tout  au  tour  de  luy,  comme  par  vne 
grande  nouueauté,  le  voiant  ainfi  bigarré  par  le  vifage. 
Le  chiquaneur  &  les  fergents  le  voulant  prendre,  &. 
mener  en  mariée,  il  fe  deffend  fort  &.  ferme,  &  dit  à  fa 
partie,  qu'elle  luy  a  baillé  refpit  de  paier  iufque  à  ce  que 
fa  barbe  fufl  acheuee  de  faire,  &.  qu'elle  ne  l'eftoit  pas, 
&  qu'il  n'y  en  auoit  encores  que  la  moitié  de  faite  : 
en  nous  appellant  tous  à  tefmoings  fi  fon  aduerfe  partie 
ne  l'auoit  pas  ainfi  promis.  Le  peuple  là  affemblé,  qui 
n'aime  la  chiquanerie,  ne  les  chiquaneurs,  s'oppofe  à 
fa  capture,  &.  à  force  de  gorrettes,  &.  de  coups  orbes, 
font  lafcher  la  prinfe  à  ces  preneurs,  leur  baillans  des 
nopces  de  Bafché,  tellement  que  le  fergent,  la  partie, 
&  les  chiquaneurs  furent  bien  battus  en  la  prefence 
de  leurs  records  :  proteftans  toutesfois  de  la  force 
qu'on  faifoit  à  la  Iuftice,  &.  de  tous  leurs  defpens, 
dommages  &.  intereft  foufferts  Se  à  fouffrir,  le  tout  en 
adhérant,  &.  les  prenans  à  partie  en  leur  propre  & 
priué  nom,  comme  d'atentat,  &  intimation  au  cas  ap- 
partenant. Et  de  fait,  adiouftoit  celui  qui  faifoit  ce 
conte,  il  en  fut  fait  information,  &.  me  fouuient  qu'vn 
des  records  eftant  ouy  en  iugement  de  cefte  force  & 
batterie,  difoit  au  luge,  Monfieur,  ie  ne  receu  iamais 
vn  fi  beau  fouflet  à  mon  gré,  que  celuy  que  me  bailla 
vn  de  ceux  qui  nous  empefeherent  de  mettre  en  prifon 

celuy  qui  n'auoit  la  barbe  que  d'vn  cofté.  Vous  me 
faites  fouuenir,  va  dire  quelqu'autre,  en  parlant  de 
ceftuy-cy  qui  n'auoit  la  barbe  que  d'vn  cofté,  de  plu- 
fieurs  nations  qui  ont  fait  vn  grand  cas  des  barbes, 
comme  les  Indiens  qui  celebroient  vne  fefte  le  iour  que 
leur  Roy  faifoit  faire  fa  barbe.  Nous  trouuons  efcrit 
que  les  Anciens  par  ignominie  faifoient  razer  les  che- 
ueux  &.  la  barbe  à  ceux  à  qui  ils  vouloient  mal  ou  qui 
les  auoient  offenfez,  comme  fit  Hamon  aux  mefTagers 
de  Dauid.  Les  Argiens  ayans  eflé  vaincus  par  les  Lace- 
demoniens,  fe  firent  tous  raire,  comme  fit  Varro  après 
la  bataille  perdue  contre  Hannibal.  C'eR  donc  à  dire, 
répliqua  vn  de  la  Seree,  que  de  ce  temps  là  les  Romains 
portoient  la  barbe  longue,  mais  ie  ne  fçay  qui  la  leur 
roignoit  :  car  ils  n'eurent  à  Rome  de  barbiers  que 
quatre  cens  cinquante  quatre  ans  après  qu'elle  fut 
édifiée,  &  fi  ne  fçay,  quand  ils  eurent  des  barbiers, 
pourquoy  la  Loy  des  douze  tables  défend  aux  femmes 
de  faire  la  barbe  aux  hommes  auec  des  rafoirs,  fi  nous 
adiouftons  foy  au  traducteur  de  Pline,  non  plus  que  ie 
ne  fçay  pas  la  raifon  des  élections  de  iours,  &.  pourquoi 
il  fait  meilleur  couper  fes  cheueux,  faire  fa  barbe,  & 
rongner  fes  ongles  en  vn  temps  qu'à  l'autre,  ce  qu'a 
obferué  l'Empereur  Tybere,  qui  ne  faifoit  iamais  faire 
ou  défaire  les  cheueux,  ny  la  barbe,  que  la  Lune  ne 
fufi  en  conionftion  auec  le  Soleil  :  auffi  que  Marcus 
Varro  difoit,  que  pour  garder  de  tomber  les  cheueux, 
qu'il  les  falloit  toufiours  couper  après  la  pleine  Lune  : 
&.  de  là  les  faifeurs  d'Almanachs  ont  remarqué  en  leurs 
Diaires  les  iours  aufquels  il  fait  bon  fe  faire  tondre,  de 

faire  fa  barbe,  &  rongner  les  ongles,  la  plus-part  n'y 
touchant  qu'à  ces  iours-là.  Mefmes  i'en  ay  veu  de  fi 
fuperftitieux,  qu'ils  n'euffent  iamais  rongné  leurs  ongles 
à  iour  de  foire,  ou  de  marché,  &  fi  faifoient  grande 
confcience  de  parler  quand  ils  fe  rongnoient  les  ongles, 
ou  quand  on  leur  rongnoit,  commençans  toufiours  par 
vne  grande  obferuation  à  fe  les  rongner  au  premier 
doigt,  laiflant  le  poulce  le  dernier,  ce  qu'ils  difoient 
auoir  apprins  des  anciens  par  vne  certaine  caballe, 
que  s'ils  euffent  faift  autrement,  ils  auoient  en  opinion 
que  cela  leur  euft  apporté  quelque  malheur.  Et  auffi, 
adiouftoit-il,  i'en  ay  veu  plufieurs  qui  adiouftoient  foy 
à  vn  vers  ancien,  qui  eft  fans  autheur,  &  fe  gouuer- 
noient  félon  iceluy,  ce  vers  nous  apprenant  à  quel  iour 
il  faut  faire  fa  barbe,  couper  fes  cheueux,  &.  rongner 
fes  ongles.  Monfieur  de  l'Efcale  contre  ce  vers,  où 
il  y  a  : 

Vngues  Mercurio,  barbam  loue,  Cypride  crines, 

Et  le  reprenant,  a  mis  en  fes  Scholies  fur  Aufonne  ces 
huift  vers  : 

Mercurius  furti  probat  vngues  femper  acutos, 

Articulifque  aciem  non  finit  imminui. 
Barba  Ioui,  crines  Veneri  décor  :  ergo  necejje  eji 

Vt  nollent  demi  quo  Jîbi  vterque  placet. 
Mauors  imberbes,  &  caluos  Luna  adamajii. 

Non  prohibent  comi  tum  caput  atq;  gênas. 
Sol  &  Saturnus  nihil  objlant  vnguibus  :  ergo 

Non  placitum  Diuis,  toile  monojrichium. 

Lors  s'efleuant  vne  Feiïe- tondue,  va  dire,  Il  s'en  va 
tard,  8i  feroit  meshuy  temps  de  nous  retirer,  mais  ie 
vous  prie  auant  que  partir  d'icy,  d'ouïr  ce  qu'a  efcrit 
S.  Auguftin  des  cheueux,  puis  ie  vous  feray  vn  conte 
de  la  barbe.  S.  Auguftin,  commança-il  à  dire,  nous 
affeure  auoir  veu  vn  homme,  lequel  fans  remuer  la 
tefte,  &.  fans  y  toucher  des  mains,  foufleuoit  tous  fes 
cheueux,  &  les  iettoit  fur  fa  face,  puis  les  releuoit  & 
retournoit  derrière  fon  chef.  Voila  pour  vous  efmer- 
ueiller,  &  voicy  pour  vous  refueiller,  &.  faire  rire.  La 
couftume  a  efté,  difoit-il,  de  porter  les  barbes  toutes 
rafes,  ce  qui  a  duré  vn  long  temps.  Et  lors  que  les  plus 
gaillards  commencèrent  à  vouloir  porter  la  barbe 
longue,  &  contreuenir  à  celle  couftume,  commande- 
mens  furent  faits  à  cry  public  à  toutes  perfonnes  de 
faire  raire  leurs  barbes.  Sur  quoy  fut  prefenté  requefte 
par  vn  bon  Drolle,  tendant  à  fin  qu'on  luy  interpretaft 
de  quelle  barbe  s'entendoit  le  cry,  &.  que  vouloit  dire 
le  criard,  parce  qu'en  fe  voulant  raire  vne  autre  barbe 
que  celle  du  menton,  il  s'eftoit  bleffé  iufques  au  fang. 
11  faut  bien,  adioufta-il.  qu'il  y  ait  en  la  barbe  quelque 
(Jignité  &  myftere,  puis  qu'aucuns  la  permettent,  les 
autres  la  défendent,  auffi  que  i'ay  leu  en  Antoine 
Ientrinfon,  Anglois,  en  fa  defcription  nouuelle  de  Mofco- 
uie  &  Tartarie,  que  les  Medes  &  les  Perfans,  encores 
qu'ils  foient  Mahumetans  auffi  bien  que  les  Turcs  &. 
Tartares,  ne  laiffent  à  fe  faire  la  guerre  les  vns  contre 
les  autres,  tant  à  caufe  de  leurs  cérémonies  diuerfes  & 
différentes,  que  principalement  parce  que  les  Medes  &. 
Perfans   ne    veulent  pas   fe   faire    rafer    la  mouftache, 

comme  font  les  Tartares  &.  les  Turcs.  Oui  ne  fçait,  va 
dire  quelqu'vn,  qu'il  n'y  a  pas  long  temps  que  les  grands 
cheueux  efloient  l'ancienne  marque  de  beauté  &  de 
noblefTe,  mefme  eftant  défendu  aux  roturiers  de  porter 
les  cheueux  longs?  Toutesfois  depuis  on  s'efl  moqué  des 
grands  cheueux.  Ce  qui  arriua  de  ce  que  le  grand  Roy 
François  fe  fit  tondre  pour  guérir  vne  playe  qu'il  auoit 
en  la  tefle,  &.  foudain  tout  le  peuple  fut  tondu,  tant 
nous  fommes  imitateurs  de  ce  que  font  nos  Princes. 


Cjii^(^J^Ç>^^(^^^ 

Des  Peintres  &  Peintures. 


Il  fe  trouuoit  en  nos  Serees  vn  de  noftre  ville,  lequel 
encores  qu'il  fuft  hofle  n'auoit  laifTé  à  eftudier  & 
hanter  les  gens  fçauans,  outre  ce  qu'il  eftoit  gaillard  &. 
ioyeux,  aimant  compagnies  recreatiues  &  facetieufes  : 
&.  ne  faut  s'esbahir  de  ce  qu'aux  plaifantes  affemblees, 
< jui  fe  font  pour  récréation,  &  pour  s'esbaudir,  &. 
reftaurer  des  trauaux  &  ennuis  paffez,  on  fuit  les  per- 
fonnes  fafcheufes,  rioteufes  &  difficiles,  &  qu'on  s'ac- 
compagne d'hommes  gaillards,  efueillez,  rians,  &.  pleins 
de  gayeté,  pource  que  l'efprit  de  tout  homme  eft 
grandement  recréé,  oyant  &.  voyant  chofe  plaifante  &. 
aggreable  à  l'oreille  &.  à  l'œil,  à  raifon  qu'il  y  a  bien 
grande  différence  entre  l'affemblee  &  conuerfation  qui 
fe  faift  pour  le  plaifir,  &  celle  qui  eft  faicle  pour  traider 
&.  capituler  affaires  d'importance.  Que  fi  quelqu'vn, 
comme  dit  Promethee  à  Mercure  dans  Lucian,  reiettoit 

les  ioyeufetez  des  banquets,  à  fçauoir  la  tromperie,  les 
brocards,  les  moqueries  &  rifees,  feulement  refteroit 
l'yurongnerie,  la  gourmandife,  le  filence,  triftelTes, 
abfurditez,  &.  chofes  qui  ne  eonuiennent  en  aucune  ma- 
nière aux  repas.  Parquoi  ne  faut  s'efmerueiller  fi  nous 
allions  fouuent  foupper  chez  ceft  hofle,  qui  eftoit  fort 
récréatif,  &  de  bonne  compagnie.  Or  vn  iour  d'Hyuer 
eftans  entrez  en  fa  falle  pour  foupper,&  nous  approchans 
du  feu,  nous  voyons  au  manteau  de  la  cheminée  vne 
femme  en  peinture,  bien  belle,  &  bien  elabouree,  qui 
fembloit  dire,  Ma  chambrière  eft  par  le  derrière,  la- 
quelle eft  plus  belle  fans  comparaifon  que  moy.  Vn  des 
noftres  ne  faillit  pas  incontinent  d'aller  regarder  dans  la 
cheminée,  &  fans  crainte  du  feu,  va  voir  fi  la  cham- 
brière eftoit  plus  belle  que  la  maiftreffe,  y  ayant  bien 
regardé,  fe  print  à  rire,  &  nous  va  affeurer  que  la 
maiftreffe  difoit  vray.  La  plus-part  de  nous  voulans  voir 
ce  qui  en  eftoit.  Au  lieu  de  cefle  belle  feruante,  on 
trouua  efcrit  en  greffe  lettre  :  Sotart,  tu  brufles  tes 
chauffes.  Auffi  à  la  vérité,  c'efloient  bien  de  grands 
badins  de  penfer  voir  en  vn  lieu  fi  fumeux  vne  belle 
peinture.  11  eft  vray  que  i'y  fus  comme  les  autres,  mais 
c'efloit  pour  n'eflre  veu  mefprifer  nofire  hofte,  à  qui 
fon  inuention  plaifoit.  De  là,  on  print  occafion  de  par- 
ler des^peintures,  &  des  peintres,  &.  de  la  pourtraic- 
ture,  après  auoir  ry  de  ces  fotars,  mais  non  pas  beau- 
coup, parce  que  celuy  qui  auoit  fait  cefle  pourtraiture 
&  peinture  eftoit  decedé  il  n'y  auoit  pas  long  temps,  le- 
quel viuant  nous  tenoit  bonne  compagnie  en  nosSerees, 
homme  aimable  &  fingulier  en  beaucoup  de  chofes,  en- 

cores  qu'il  ne  beuft  que  de  l'eau.  Et  dirai,  Tans  mentir, 
qu'il  entendoit  fort  bien  le  blafon  des  armoiries,  l'ayant 
veu  reprendre  les  peintres  du  Roy,    &.    les    peintres   de 
l'ordre,  es  armoiries  d'Efpagne,  lors  que  le  Roy  Henry 
tenoit  fon    ordre  de   S.  Michel  à    Poi&iers.  Ce    peintre 
auoit  cela  de  bon,  qu'il  ne  flattoit  point  les  hommes  en 
fa  peinture,  ne  les  pourtrayant  plus  beaux  qu'ils  n'ef- 
toient,  car  il  fe  trouue  des  perfonnes  qui  prennent  plai- 
fir  d'eftre  flatees    &.  deceuës,  mefme  en    la   peinture, 
aimans  les  peintres  lefquels  les  ont  peints  vn  peu  plus 
beaux  qu'ils  ne  font,  &  fi  en  y  a  beaucoup  qui  comman- 
dent à  tels  ouuriers  qu'ils  oftent  quelque  deformité  de 
leur  face,  ou  grandeur  &  petiteffe  de  leurs  nez,  defirans 
qu'on  adioufte  quelque  chofe  à  leur  beauté,  ou  qu'on 
les  face  grands  s'ils  font  petits.  Ce  qui  n'eft  pas  mefmes 
permis  aux  vainqueurs  des    Olympiades,    aufquels   eft 
défendu  de   faire   dreffer   des  ftatuës  plus  grands  que 
leurs  corps  ne  font,  car  en  ces  ieux,  il  y  a  des  commif- 
faires  qui  ont  charge  &.  foin  de  recercher  qu'il  n'y  ait 
aucun  qui  témérairement  excède  la  vérité,  Si  procurent 
que  la  ftatuë,  qui  eft  érigée  à  l'honneur  du  vainqueur, 
foit  exactement  correfpondante  à  l'hiftoire  du   combat 
de  chacun  luteur,  &  à  la  mefure  de  fon  corps.  Parquoy 
il  faut  regarder  que  nous  ne  prenions  occafion  de  men- 
tir en  la  mefure,  &  en  la  beauté,  &  en  la  proportion 
des  membres,   de  peur  que  puis  après  les  Surintendans 
&  Preuofts  renuerfent  noftre  ftatuë.  Pour  vous  monftrer 
que  ce  peintre  eftoit  accort  &.  d'efprit,  deux  de  fes  ren- 
contres vous  en  affeureront.  La  première  eft  d'vne  reli- 
gieufe  &  deuotieufe  fille,    laquelle  ayant  deuotion  à  vn 

Sainft,  commanda  à  ce  peintre  de  luy  faire  vn  tableau, 
où  il  y  euft  vn  S.  Ierofme,  deuant  lequel  elle  ferait  à 
genoux,  les  mains  iointes,  comme  vierge  &.  pucelle.  Le 
pourtrait  acheué,  il  fut  apporté  à  cefte  ieune  fille,  lequel 
elle  trouua  bien  faitt  eftant  là  bien  reprefentee  au  vif, 
hors  mis  qu'elle  trouua  cefle  fille  pucelle,  qui  eftoit  au 
tableau,  &  qui  la  deuoit  reprefenter,  trop  petite,  &. 
qu'elle  eftoit  plus  grande  que  l'effigie  qui  la  reprefentoit 
dans  la  peinture.  Le  peintre  lors  va  dire  à  cefte  deuote 
fille,  que  puis  qu'elle  vouloit  qu'il  reprefentaft  deuant 
ce  Sainft  vne  vierge  &  pucelle  qu'on  n'en  trouuoit  point 
en  ce  temps,  qui  ne  fuft  bien  petite  &  auffi  ieune,  &  en 
l'aage  &  grandeur  qu'il  l'auoit  pourtraite,  que  s'il  euft 
fait  cefte  fille  plus  grande,  &  de  mefme  grandeur  que 
elle  eftoit,  &  de  mefme  aage,  on  n'euft  iamais  penfe 
qu'elle  euft  efté  vierge  &.  pucelle, comme  elle  vouloit  eftre 
reprefentee.  Ce  qui  contenta  cefte  deuotieufe  fille,  qui 
recompenfa  le  peintre  de  fon  labeur.  Ceux  de  la  Seree 
enflent  ris  dauantage,  n'euft  efté  la  fouuenance  de  la 
mort  de  celuy  qui  auoit  fait  la  peinture,  &.  la  rencontre, 
qu'il  fallut  pourtant  encores  renouueller,  pour  conter 
qu'vn  autrefois  il  peignit  les  armoiries,  d'vn  vilain 
nouuellement  annobly,  où  il  y  a  toufiours  à  mettre  &  à 
ofter,  car  on  dit  que  les  armoiries  d'vn  vilain,  font  fai- 
tes à  plaifir.  Si  bien  qu'en  peignant  ces  armoiries,  ce 
vilain,  pour  qui  elles  eftoient,  ne  fe  contentant  iamais,  le 
peintre  fut  contraint  de  luy  dire,  le  ne  fuis  iamais  plus 
empefché  que  quant  ie  fay  les  armoiries  d'vn  vilain,  il 
y  a  toufiours  à  redire.  Vne  Fefle-tondue,  pour  nous  of- 
ter la  mémoire  de  ce   peintre,  qu'vn  chacun   regretoit, 

nous  va  conter  qu'il  auoit  veu  iouër  la  paffion    à  Saul- 
mur,  où  il  y  a  encore  quelque  refte  de  théâtre  ancien, 
&  qu'entre  autres  chofes  fort  fingulieres  qu'il  auoit  re- 
marquées en  ces  ieux,  c'efloit  que  le   Paradis  efloit  fi 
beau,  à  caufe  de  l'excellence  de  la  peinture,  que  celuy 
qui  l'auoit  faicl,    fe  vantant  de    fon    ouurage,    difoit   à 
tous  ceux  qui  admiroient  ce  Paradis,  voilà  bien  le  plus 
beau  Paradis  que  vous  viftes  iamais  ne  que  vous  verrez. 
Puis  nous  va  conter  comme  ce  bon  peintre  auoit  amené 
là  deux  de  fes  enfans,  qui  n'efloient  gueres  beaux,  &  fi 
efloient  fort  petits,  floùets  &.  minces,  &  que  quelqu'vn 
luy  ayant  demandé   pourquoy  il  les  faifoit  fi  laids,  &  fi 
chetifs,  veu  qu'il  auoit  faict  en  ce   Paradis  de  fi  beaux 
images,  &.  belles   créatures,    qu'il    auoit    refpondu,  le 
fay  mes   images* de  beau  iour,  &  mes  enfans  de   nuit, 
s'ils  font  maigres  &  chetifs,  auffi  fuis  ie  feul  à  les  faire, 
le  ne  fçay,  va  dire  quelqu'vn,  fi  les  peintres  anciens  &. 
ftatuaires  faifoient   leurs  ouurages  de  iour  ou  de  nuit, 
ou  s'ils  les  fabriquoient  fans  aide,  mais  il  me  femble,  à 
ce  qui  en  refle,   qu'ils   trauailloient  bien  lourdement, 
e  flans  leurs  ftatuës  &  peintures  plus  grandes  &.  groffes, 
que  le  naturel,  fans  garder    les  proportions  du  corps, 
car  il  fe  trouue  que  les  flatuaires  &  fculpteurs  d'Egypte, 
efloient  fi  adextres  à  mefurer  vn  corps  humain,  que  par 
vne  dimention  certaine,  encore  qu'ils  fuiïent  en  diuers 
lieux,  ils  formoient  les  membres  d'vne  ftatuë  de  diuer- 
fes  pierres,  &  chacun  faifoit  le  fien,  fans  communiquer 
les  vus  auec  les  autres,  &  puis  les  mettoient  enfemble, 
&.  efloit  chofe  fi  bien  faifle,  qu'il   fembloit   qu'elle    fufl 
toute  d'vne  pièce,  &.  d'vn  feul  ouurier.  Il  fut  répliqué, 

que  les  anciens  ne  faifoient  ces  ftatuës  &  pourtraitures 
ainfi  à  l'auenture,  ou  par  ignorance,  ou  par  négligence, 
mais  auec  raifon.  Que  fi  les  peintres,  fculpteurs  &.  fta- 
tuaires  du  vieux  temps  ont  faiét  les  hommes  plus  grands 
&.  gros  en  ce  temps-là,  que  nous  ne  fommes  mainte- 
nant, &  qu'on  ne  les  peint  pour  le  iourd'huy,  c'eft  parce 
que  ils  eftoient  plus  grands  &  puiffans  que  nous  ne 
fommes  maintenant,  dautant,  difoit-il,  que  de  temps 
en  temps,  &  d'aage  en  aage  nos  corps  diminuent.  Ce 
qui  eft  tout  clair,  fi  nous  faifons  comparaifon  des  offe- 
mens  de  nos  majeurs,  que  nous  trouuons  tous  les 
iours,  &.  tirons  de  terre,  aux  noftres,  &  à  ceux  de  ce 
temps,  fe  faifant  la  diminution  de  nos  corps,  de  la  cha- 
leur bruflante,  qui  confomme  &.  deffeiche  l'affiuence  de 
noftre  femence.  Vn  autre  rendant  vne  autre  raifon,  di- 
foit  qu'anciennement  on  reprefentoit  les  perfonnes 
grandes,  non  que  elles  fuffent  telles,  mais  pour  monf- 
trer  qu'elles  auoient  fait  quelque  grand  cas  plus  que  les 
autres  :  à  fin  que  cefte  pourtraiflure  grande  denotaft 
que  ceux  qui  ont  mérité  quelque  louange  &.  honneur 
deuoient  excéder  en  grandeur  tous  les  autres.  Ainfi  les 
Anciens,  pour  dénoter  à  l'aduenir  leurs  Republiques 
auoir  efté  bien  grandes,  baftiffoient  de  grands  Coloffes, 
qui  eftoient  ftatues  de  demefuree  hauteur,  dreffees  par 
eux  en  l'honneur  de  leurs  Dieux.  Et  auffi  faifoient  cela, 
pour  demonftrer  que  leurs  Dieux  eftoient  grands, 
comme  à  Rhodes  ils  baftirent  vn  Coloffe  du  Soleil,  fi 
grand  &.  fuperbe,  &  de  tel  artifice,  qu'il  fut  renommé 
entre  les  fept  merueilles  du  monde.  Voila  pourquoy, 
difoit-il,  les  Romains,  fuiuant  les  Grecs  pluftoft  que  les 

Egyptiens,  faifoient  leurs  peintures,  ftatues,  portraits, 
images,  idoles,  &  femblances,  grandes,  félon  qu'ils  efti- 
moient  que  leurs  faits  fuffent  grands,  &t  félon  qu'ils 
auoient  mérité  de  la  Rep.  De  là  eft  venu,  adioufloit-il,  ce 
que  difoit  Cieeron  de  fon  frère  Quintus,  le  voyant  por- 
trait, en  la  prouince  qu'il  auoit  gouuernee,  feulement 
iufques  à  la  ceinture,  Mon  frère  n'eftant  que  demy,  eft 
plus  grand  que  tout  entier  :  eftant  Quint,  de  petite  fta- 
ture.  Vn  autre  parlant  pour  l'antiquité,  difoit  fi  nous 
voyons  les  images  &.  ftatues  des  Anciens  fi  grandes  & 
longues,  que  c'eftoit  comme  il  auoit  leu  en  Bodin,  que 
nos  predeceffeurs  ont  eftimé  les  vifages  plus  longs,  les 
plus  beaux,  &.  qu'à  cefte  caufe  les  fages-femmes  de  ce 
temps  là,  reduifoient  les  vifages  des  enfans  recentement 
nais,  à  la  plus  grande  longueur  qu'ils  pouuoient,  comme 
les  Perfes  faifoient  du  nez.  Or  ayant  le  vifage  ainfi  long, 
il  falloit  que  les  autres  membres  fuffent  proportionnez  à 
leur  vifage  long,  non  pas  qu'ils  les  euffent  naturelle- 
ment fi  longs.  le  ne  croy  pas,  va  répliquer  vne  ioyeufe 
femme  de  la  Seree,  qu'on  puiffe  ainfi  allonger  les  mem- 
bres des  petits  enfans  qui  ne  font  que  de  naiflre,  car  fi 
cela  fe  pouuoit  faire,  les  femmes  du  iourd'huy  allonge- 
roient  bien  pluftoft  quelque  autre  chofe,  &  n'euffent  pas 
laiffé  les  membres  comme  ils  font.  Encores  que  toute 
la  compagnie  fe  print  à  rire,  auffi  bien  que  cefte  gail- 
larde dame,  fi  eft-ce  que  le  propos  fe  continua,  quel- 
qu'vn  commançant  à  dire,  l'ai  veu  d'autres  peintures 
&.  ftatues  fort  déliées  &.  longuettes,  ie  ne  fçay  à  quelle 
fin  veu  que  les  perfonnes  du  temps  paffe,  non  plus  que 
de  ceftuy-cy,  n'eftoient  pas  ainfi  longues  &  minces.  Il 

luy  fut  refpondu,  que  les  Anciens  ne  faifoient  pas  fans 
raifon  les  images  longuettes  &   grefles,   n'ayans  gueres 
de  corps,  mais  que  c'eftoit  pour  demonftrer  que  la  Di- 
uinité  n'eftoit  point   vue  chofe  corporelle  &    qu'à  cefte 
caufe  les  Egyptiens  (qui  de  tout  temps  ont  eu  en  grande 
recommandation  vne  Diuinité)  ont  fabriqué  leurs  ftatues 
&  images  non  greffes  &  amples,    ayans    bien    peu    de 
corps,  voulans  demonftrer  par    là,  que  la    Diuinité  eft 
vne  chofe  fpirituelle,  &  non  point  matérielle  ne  corpo- 
relle.  Vn  de    la   Seree  fe  méfiant  parmy  cefte  difpute, 
nous  va  dire,  qu'il  falloit  regarder  de  quel  païs  ont  efté 
les  artifans,  qui  ont  peint  les  images  &.  ftatues,  &.  quels 
peuples  ils  ont  voulu  peindre  &.  contre-faire,  auant  que 
les  reprendre  des  proportions,  que  nous  penfons  auoir 
efté  mal  gardées  &  obferuees,  eftant  vne  chofe  certaine 
que  le  vifage  des  hommes  fe  varie,  &  que  la  grandeur 
&  petiteffe   des  autres   membres  eft    diuerfe    félon    la 
fituation  dont  ils  font,  Si  la  région  qu'ils  habitent  :  auffi 
bien  que  nous  voyons  les  belles  d'vn  païs  différentes  de 
celles  d'vne  autre  contrée,  encores  qu'elles   foient   de 
mefme  efpece.  Et  feroit  vn  mauuais  ouurier,    difoit-il, 
qui  feroit  le  vifage  des  hommes  de  païs    Ioingtain,    de 
mefme  groffeur,  grandeur  &.  largeur  que  ceux  de  nof- 
tre  Europe.    Car  fi  les  peintres  &.  ftatuaires  veulent  bien 
reprefenter  &.  pourtraire   vn  habitant  d'Afie,  il  faut  luy 
faire  la  tefte  longue,  comme  ils  l'ont,  non  pas  naturelle- 
ment,   mais  artificielement,  pource  qu'ils  eftiment  cela 
beau,  &.  eftre  figne  de  bon  efprit,  comme  aux  Perfans  le 
nez  aquilin.  A  cefte  caufe  les  Grecs  appelloient  ces  gens 
là  Macrocephaly,  comme  on    m'a  fait   à   croire.  Que  fi 

les  bons  ouuriers  veulent  contrefaire  vn  Indien,  ils  ne 
doiuent  garder  les  proportions  communes  des  autres 
peuples  :  ayans  ceux-cy  le  vifage  plus  long,  &.  la  face 
plus  platte  naturellement  :  que  s'ils  veulent  reprefenter 
vn  More,  il  faudroit  de  mefme  le  faire  plus  camus  qu'vn 
de  ce  pais,  &.  plus  noir,  ayant  les  leures  greffes,  &  les 
dents  plus  blanches,  auec  les  cheueux  frizez  &  reco- 
quillez.  Que  fi  vous  efliez,  adiouftoit-il  encores,  en  la 
terre  des  Nègres,  vous  verriez  qu'ils  peignent  ordinaire- 
ment les  perfonnes  qu'ils  veulent  reprefenter  les  plus 
belles,  les  plus  camufes  &.  noires  qu'il  leur  eft  poffible  : 
comme  nous,  les  pourtraions  blanches,  fans  eftre  camu- 
fes. Pour  cefle  raifon,  les  Mores  font  &.  peignent  leurs 
Anges  noirs,  comme  ils  font,  difans  qu'ils  s'apparoiffent 
à  eux  toufiours  noirs,  &  font  les  diables  blancs  comme 
nous  fommes,  &  difent  qu'ils  fe  monflrent  &.  apparoif- 
fent  à  eux  toufiours  blancs,  contre  Monfieur  Bodin  qui 
dit  en  fa  Demonomanie,  que  les  diables  font  noirs  :  car 
les  diables  apparoifient  blancs  aux  noirs,  &  fe  prefentent 
à  nous,  qui  fommes  blancs,  tous  noirs  :  &.  celuy  feroit 
mauuais  peintre  &  fculpteur,  qui  reprefenteroit  vn  Ange 
Ethyopien  blanc  &.  vn  diable  Ethyopien  noir.  Que  quand 
monfieur  Bodin  dit  que  Léon  d'Afrique  efcrit,  que  les 
forciers  &.  Magiciens  de  fon  pais  inuoquent  les  démons 
blancs,  ie  croy  qu'il  veut  dire  qu'ils  appellent  les  mau- 
uais démons,  les  diables,  parce  que  les  Affriquains  les 
peignent  blancs,  comme  nous  les  reprefentons  noirs.  Et 
ne  s'enfuit  pas  que  les  Affriquains  n'appellent  les  dia- 
bles en  leur  Magie  &  Nigromance,  auffi  bien  que  les 
Enchanteurs  de  pardeça,  encores  qu'on  die  qu'ils  n'vfent 

que  de  la  Magie  blanche,  &  qu'il  n'y  a  que  la  noire  def- 
fendue,  dautant  qu'ils   nomment  cefte  Magie  blanche, 
non  pas  qu'elle  foit   permife  &.  bonne,  mais  parce  que 
ceux  de  qui   ils  s'aident  font  blancs  :   toute  Magie,  foit 
blanche  ou  noire,  eftant  contre  Dieu,   &.  pleine  d'im- 
piété. Mais  pourquoy,  demanda  vn  de  la  Seree,  eft-ce, 
que  les  peintres    font    les  diables,  foient  noirs,    foient 
blancs,  fi  horribles  81  contrefaits?    Seroit-ce  point,   luy 
fut-il  refpondu,  qu'ils  ont  perdu  cefte  beauté,    qui   fit 
monter  Lucibel  en  fi  grand  orgueil?  Puis  fut  demandé, 
reuenant  à  la  grandeur  des  images,  pourquoy  es  voul- 
tes  des  Eglifes   l'on    trouuoit    affis   en    vne   chaire   vn 
homme  en  peinture  fi  grand  &.  fi  gros,  que  ceux  qui  en- 
trent es  Eglifes  ont  peur  qu'il  fe  leue  debout,   pouuant 
en  fe  redrefiant  ruiner  toute  la  voûte.  Il  fut  dit  que  cela 
n'eftoit  point  ainfi  pourtraift  fans  caufe,   les  peintres  & 
lesimagers  s'accommodans  toufiours  au  fimple  peuple  : 
comme  pour  monftrer  fans  légende,  que   Sainft  Seba- 
ftien  a  eflé  martyrizé  auec  des  flèches,  &.  que  celuy  qui 
en  eft  lardé  par  tout  le  corps,  eft  S.  Sebaflien,  il  eft 
peint  ayant  des  traifts  par  tout  fon  corps  :    Si    en  y    a 
beaucoup  qui  ne  cognoifîent  pas  vn  Sainft,   finon  aux 
marques  que  les  peintres  &.  ftatuaires  leur  donnent.  Vn 
Franc-à-tripe   voiant   qu'on  auoit  efté  long  temps  fans 
rire,  toutesfois  fans  fortir  hors  du  propos  de  la  Seree, 
nous  va  conter  vne  hifloire  d'vn  peintre  &l  de  la  pein- 
ture, l'ay  cogneu  vn  peintre,  commença-il    à  dire,  le- 
quel ayant  peur  qu'on  luy  aydafl   à    faire    fes    images 
vifues,  s'en  voulant  aller  aux  champs  pour  faire  quelque 
befongne  entreprife,  fe  doubtant  de  fa  femme,  &.  qu'vn 
IV.  10 

autre  ouurier  vint  befongner  à  fon  haftelier  luy  va 
peindre  fur  le  ventre  vn  afne,  luy  difant,  ie  cognoiftray 
bien  fi  tu  fais  la  folle,  &.  fi  on  frotte  fon  lard  contre  le 
tien  :  car  fi  vous  ioùés  à  ce  ieu,  ie  trouueray  toute  la 
peinture  effacée  &  barbouillée,  &.  congnoiftray  bien  fi  vn 
autre  y  a  mis  la  main,  tant  excellent  ouurier  &.  parfait 
maiftre  puifle-il  eftre.  Ce  peintre,  qui  s'alTeuroit  qu'on 
n'euft  fçeu  refaire  ceft  afne  qu'il  ne  l'eufl  cogneu,  s'en 
eftant  allé,  vn  autre  pria  la  femme  de  ce  peintre,  de 
le  laiffer  befongner  à  fon  haftelier,  &  l'afleuroit  que  fon 
mary  ne  befongnoit  pas  fi  bien  que  luy.  Elle  luy  ref- 
pond,  puis  qu'il  efloit  fi  bon  ouurier,  qu'elle  le  voudroit 
bien  :  mais,  luy  difoit  elle,  mon  mary  auant  que  s'en 
aller  m'a  fai<ft,  peint,  &  portrait  vn  afne  fur  le  ventre, 
qui  s'effaceroit,  encores  qu'il  foit  à  huile,  &  par  là  il 
congnoiflroit  que  nous  aurions  ioùé  à  ventre  contre  ven- 
tre :  car  il  eft  fi  excellent  en  fon  art,  qu'on  ne  fçauroit 
imiter  fon  ouurage  qu'il  ne  le  congnoilTe.  Ne  te  foucie, 
va  répliquer  cefluy  qui  difoit  en  fçauoir  autant  que  le 
mary,  monftre  moy  ton  ventre,  &.  que  ie  voye  ce  mai- 
ftre afne  :  ie  m'afieure,  lors  que  ton  mary  deura  reuenir, 
de  t'en  faire  vn  auffi  bien  faicl,  &.  auffi  au  naturel,  &  fi 
femblable  au  fien,  qu'il  penfera  que,  ce  fera  celuy 
mefme.  Ayant  veu  l'afne,  il  euft  fi  grand'enuie  de  mon- 
ter defTus,  &.  cheuaucher  l'afne,  qu'il  ne  regarda  pas 
s'il  eftoit  bafté  ou  non.  Parquoy,  eftant  l'afne  tout  ef- 
facé &.  barbouillé,  &  le  mary  eftant  preft  à  reuenir, 
quand  il  fut  queftion  de  refaire  l'afne  qu'ils  auoient  de- 
peinturé,  en  lieu  qu'il  n'eftoit  point  bafté,  ce  bon  mai- 
ftre fans  y  fonger  va  bafter  &  fangler  celuy-là  qu'il  luy 

fît,  en  mefme  lieu  où  eftoit  l'autre  :  la  femme  le  trou- 
uant  fi  bien  fait,  &.  fi    femblable  à  l'afne  de  fon  mary, 
qu'elle  s'affeuroit  que  fon  mary  n'y  cognoiftroit  rien. 
Lequel  eftant  reuenu,  voulut  fçauoir,  auant  toutes  cho- 
fes,  fi  l'afne  eftoit  en  fon  entier,  auec  fa  peinture  :  mais 
voyant  qu'il  auoit  vn  baft,  &.  qu'il  eftoit  fanglé,  il  va  dire 
tout  haut,  A  tous  les   diables   l'afne,    &   celuy  qui   l'a 
bafté,  &  voila  dont  eft  venu  le  prouerbe  François,  A 
tous  les  diables  l'afne,    &.  qui  me  l'a  bafté  auiourd'huy. 
Ce  conte  acheué,  quelqu'vn  va  demander  vne    chofe, 
à  quoy  poffible  beaucoup  n'ont  pas  penfé  :  c'eft  pour- 
quoy  il  y  a  à  l'entour  des  excellents  ouurages,    &  bien 
elabourez  tableaux,  des  chainettes.  Il  fut  refpondu,  que 
quand  ces  bons  maiftres   vouloient  monftrer  vne  pièce 
eftre  parfaite  &.  exquife,  &.  là  où  il  ne  falloit  plus  mettre 
la  main,  qu'ils  mettoient  à  l'entour  de  ces  diuins  ouura- 
ges, des  chainettes  Si  liens,  pour  donner  à  entendre  aux 
plus  fpirituels,  que  ce  tableau  eftoit  FaicTt  de  tel  artifice 
&  induftrie,  que  s'il  n'eftoit  retenu  &  enchainé,  il  pour- 
roit  s'en  aller  :  comme   s'ils  euffent    voulu  empefcher 
ceux  qui  eftoient  auiez  en  ce  tableau  de  bouger  de  là. 
Ce   que  faifoient  auffi,  adioufloient  ils,   les  Athéniens, 
au  fimulacre  de  viétoire,   &.  fi    la    peignoient,    encores 
qu'elle  fuft  enchaînée,  fans  aifies,  craignans  qu'elle  s'en 
volaft  aux  autres,  &  ils  la   vouloient  retenir  pour  eux, 
mefme  les  Tyriens,  eftant  leur  ville  affiegee,  enchaînè- 
rent les  images  de  leurs  Dieux,  de  peur  qu'ils  s'en  allaf. 
fent.  l'ay  veu,  va  dire  quelqu'vn,  vne  fois  en  ma  vie  vn 
tableau  où  il  y  auoit,    comme  vous  diftes,    des  liens    & 
chainons  à  l'entour  de  la  peinture,  là  où  il  me  femble 

qu'il  n'en  failloit  point,  d'autant  que  dans  ce  tableau  il 
y  auoit  vne  femme  qui   fe  mouroit,   dont  on  ne  deuoit 
craindre  qu'elle  s'en  allaft,  non  plus  que  fon  fils,  à  qui 
elle  donnoit  du  laid  de  Ta  poi6trine.Ce  tableau,  difoit-il, 
eftoit  fi  bien  faiét  qu'il  reprefentoit  vn  enfant  prenant  la 
mammelle  de  fa  mère,    laquelle  fembloit  mourir  d'vn 
coup  d'efpee  qu'elle  auoit  receu  en  la  tétine,  que  ce 
petit  enfant  fucçoit,mais  vous  euffiez  dit  que  cefte  mère 
fembloit  fentir  &c  craindre  que    fon   enfant    ne    fucçaft 
fon  fang,  quand  fon  laift  fe  mouroit  auec  elle,  vous  af- 
feurant  que  ceux  qui  virent  ce  tableau,  auec  moy,  furent 
fi  efmeus  de  pitié,  que  pour  rien  du  monde  ils  n'euffent 
voulu   le   retenir  en    leurs  maifons,  tant  cefte  peinture 
attriftoit  ceux  qui  la  regardoient,    encores  qu'il  n'y  eufl 
au  motide  vne  telle  pièce,  &  quand  on  me  la  donneroit, 
difoit-il,  i'ofterois  ces   liens  &  chainettes  qui  femblent 
les  retenir,  à  fin  que  cefte  mère,    qui  femble  auoir  vn 
peu  de  vie,  emportant  fon  fils  s'enfuift  de  deuant  mes 
yeux,  tant  i'auois  grande  pitié  &  de  l'vn  &   de  l'autre. 
Et  ne  faut,  adiouftoit-il,  trouuer  ce  tableau  eftrange,veu 
qu'en  Syracufe  il  y  auoit  vn  tableau,  où  eftoit  peint  vn 
boiteux,  qui  fembloit  auoir  fi  grand  mal  aux  iambes,  que 
tous  ceux  qui    le  regardoient  fembloient  endurer  partie 
de  fon  mal.  l'ay  veu  auffi,  va  dire  vn  autre,  vn  tableau 
de  Medee  tue-enfant,   non  moins   elabouré,    ayant  des 
liens  à  l'entour,  qui  eftoit  fi  bien  fai<5t,  qu'il  fembloit  que 
Medee  (combien  qu'elle   fuft  bien   furieufe  de  tuer  fes 
propres  enfans)  craignift  de  les  occire,  &  qu'elle  ne  les 
tuoit  qu'à  regret,  &  comme  forcée  :  fon  vifage  femblant 
enfurié  &  pitoyable  tout  enfemble.  Et  y  auoit  deffoubs 


VI  NGT-HVICTIESME    SEREE.  22  1 

ce  tableau  ces  quatre  vers,  que  i'ay  lai/Té  Latins,  parce 
qu'on  ne  les  fçauroit  fi  bien  mettre  en  François: 

Quoi  natos  feritura  ferox  Medea,  moratur, 
Prarjlitit  hoc  magis  dextera  Timonachi. 

Tardât  amor  facinus,  Jlriâum  dolor  incitât  enfem, 
Vult,  non  vult,  natos  perdere  &  ipja  fuos. 

Et  au  deflbubs  des  vers  Latins,  il  y  en  auoit  quatre  Fran- 
çois, de  mefme  fubjed  : 

Voicy  la  face  de  Medee 
De  deux  pajjîons  agitée, 
On  le  cognoijî  bien  à/es  yeux, 
L'vn  ejî  doux,  l'autre  furieux. 

Et  moy,  difoit  vn  autre,  i'ay  veu  Venus  fi  au  vif  endor- 
mie, qu'vn  chacun  craignoit  de  la  refueiller,  auffi  le 
peintre  auoit  mis  au  pied  du  tableau  : 

Puis  qu'endormie  icy,  Apelle, 
Tu  m'as  f aide,  ie  dormiray  : 
Ou  autrement  ie  fortiray 
De  ton  tableau,  fi  l'on  m'efueille. 

Ce  n'eft  rien  de  voflre  Medee,  répliqua  vn  de  la  Seree, 
ny  de  voftre  Venus  endormie,  au  prix  d'vn  Dauphin, 
qui  portoit  Arion,  eftant  ce  Dauphin  fi  bien  faiél  qu'on 
pouuoit  iuger  qu'il  prenoit  plaifir  au  fon  de  l'inftrument 
d'Arion,  8t  qu'à  regret  ce  Dauphin  arriuoit  au   port  de 

Grèce,  &  qu'il  eufl  voulu  eflre  plus  loing  du  riuage, 
pour  iouïr  plus  long  temps  de  cefte  harmonie,  ce  tableau 
ayant  appendu  ces  quatre  vers  de  du  Bartas  : 

Le  Dauphin  defcouurant  le  bord  tant  fouhaité, 
Se  tourmente  à  part foy  de  s'ejlre  tant  hajze, 
Et  pour  plus  longuement  humer  cejle  harmonie 
Voudroit  cent  fois  plus  loin  Jçauoir  fa  Laconie. 

I'ayvn  tableau  en  ma  maifon,  nous  va  direquelqu'autre, 
qui  eft  fi  bien  pourtrait,  que  i'y  ay  fait  mettre  des 
liens  tout  à  l'entour,  de  peur  qu'vn  homme  qui  eft  de- 
dans s'en  allaft,  &  laiffaft  le  tableau  vuide,  combien  que 
ceft  homme  eft  fi  bleffé  qu'on  le  void  tirer  à  la  mort, 
mais  eft  fai<ft  auec  tel  artifice,  qu'on  y  peut  remarquer 
combien  de  fouffle  il  y  a  encores  au  corps,  &  le  temps 
qu'il  a  à  viure.  Ces  diuins  tableaux,  répliqua  vn  de  la 
Seree,  font  faits  ou  de  la  main  de  maiftre  Simon,  qui 
fit  la  pourtraiflure  de  Madame  Laure,  que  Pétrarque 
portoit  par  tout  où  il  alloit,  ou  bien  de  la  main  de  ce- 
luy  que  enuoya  le  feigneur  de  Rimino  en  Arezo  pour 
peindre  Pétrarque,  ou  bien  de  celle  de  meffer  Raphaël 
d'Vrbin,  qui  a  peint  le  banquet  des  Dieux,  ou  de  la 
main  de  Michel  l'Ange,  qui  s'eft  rendu  admirable  en  la 
peinture  de  fon  jugement,  ou  de  celle  d'André  de  la 
Montagne,  qui  eft  fi  excellent  en  fa  Triomphe.  Ma  rai- 
fon  eft,  adioufta-il,  parce  que  ces  tableaux  &  beaux 
ouurages,  que  vous  auez  nommez  cy  defius,  ne  peu- 
uent  eftre  faits  du  pinceau  de  Polignot,  lequel  peignit 
gratuitement  le  Portique  d'Athènes,   dit  Peecile,  où  les 

Stoïques  demeuroient  tout  le  iour,  ne  de  Paufanias,  qui 
reprefenta  Ton  amie  Glicera  bouquetière,  fi  bien  attifée 
de  guirlandes  &  ehappeauz  de  fleurs,  que  l'art  comba- 
toit  auec  la  nature,  ne  de  celuy  de  Protogenes,  lequel 
peignit  la  figure  de  Ialyfus,  où  il  fut  fept  ans  deffus,  ne 
d'Apelles,  qui  fit  vn  tableau  où  eftoit  peinte  Venus  Por- 
tant de  la  mer,  lequel  fut  mis  par  Oclauian  au  temple 
de  Iules  Cefar,  &  eftant  gafté,  en  vn  endroit,  il  ne  fe 
trouua  iamais  homme  qui  euft  l'hardiefle  d'y  mettre  la 
main  pour  le  racouftrer  :  encores  moins  d'acheuer  le 
pourtraiit  d'vne  autre  Venus  par  luy  commencé,  &  non 
acheué,  defefperans  de  le  rendre  conforme  à  fon  com- 
mencement, ne  du  pinceau  de  Timanthe,  qui  peignit 
Iphigenie  prefle  à  facrifier,  rendant  les  affiftans  &  re- 
gardans  fi  triftes  &.  troublez,  qu'on  ne  l'ofoit  regarder, 
&  qui  fit  auffi  la  pourtraiéture  d'Agamemnon  la  tefte 
enuelopee  en  fon  manteau,  fa  main  ne  pouuant  fuffi- 
famment  reprefenter  la  defolation  paternelle,  ne  de  ce- 
luy de  Zeufe,  qui  prefenta  vn  tableau,  où  eftoient  deux 
raifins,  qui  trompoient  les  oifeaux,  ne  de  la  boutique  de 
Parrhafe,  lequel  trompa  auec  fon  rideau,  le  mefme 
ouurier  qui  auoit  trompé  les  oifeaux,  ne  de  la  main 
d'Ephranor,  qui  peignit  le  vifage  de  Paris,  auquel  en  vn 
temps,  &  tout  à  la  fois,  il  apparoifïbit  iuge  des  DeefTes, 
amant  d'Heleine,  &  meurtrier  d'Achille.  le  dy  donc, 
adioufta-il,  que  ces  beaux  tableaux  qu'on  a  nommez  cy 
defïus  par  excellence,  ne  peuuent  eflre  du  pinceau  ne 
de  la  main  de  ces  diuins  peintres,  dautant  qu'il  y  a 
long  temps  que  leurs  tableaux  font  gafiez,  pourris,  &■ 
vermolus.    Vn    de   la    Seree  répliquant,    va   dire:  Et 

pourquoy  les  tableaux  de  ces  grands  maiflres  ne  pour- 
roient  auoir  duré  iufques  en  ce  temps,  eflans  fi  curieufe- 
ment  gardez,  à  caufe  de  leur  excellence,  de  l'eau,  du 
feu,  de  l'air  &  du  vent?  Nous  trouuons  les  Pyramides 
d'Egypte  eftre  encores  prefques  en  leur  entier,  combien 
qu'il  y  ait  trois  mil  ans  qu'elles  ont  eflé  faiâes.  Et  puis 
on  dit  que  le  buis,  le  cèdre,  l'ebene,  l'if,  le  geneure,  de- 
quoyeftoient  faiifls  ces  tableaux  n'enuieilliffent  iamais,  & 
n'eftre  fubjefls  à  quelconque  pourriture  ne  vermoliffure, 
les  arbres  amers  n'eftans  iamais  mangez  de  vers,  comme 
le  cyprès,  ni  ceux  qui  font  durs,  comme  le  buis,  &  fur 
tout  on  eflime  le  cyprès  pour  fa  durée, ne  Tentant  iamais 
la  vieilleffe.  A  cefle  caufe  Platon  dit  que  les  Loix  s'en- 
grauoient  en  tables  de  cyprès.  Et  que  les  peintres  ap- 
prennent, adiouftoit-il,  que  tous  ces  bois  fe  doiuent 
coupper,  pour  durer  à  iamais,  lors  qu'ils  font  en  feue, 
&  qu'ils  commencent  à  ietter,  quand  on  veut  vfer  de 
leur  rond,  fans  les  fendre  ou  efquarrer,  les  autres  bois 
qu'on  efquarre,  fe  doiuent  couper  entre  Décembre  &. 
Feurier,  quand  le  vent  fueillu  commence  à  régner.  Et 
qui  perpétue  encores  plus,  difoit-il,  les  matières  dont 
on  fait  les  tableaux,  les  ftatuès,  &  autres  chofes,  c'en: 
vne  efpece  de  bitumen,  que  fi  vous  en  frottez  quelque 
chofe  que  ce  foit,  le  feu,  ne  l'eau,  ne  la  vermoliffure, 
ne  la  rouille,  ne  la  fçauroient  iamais  empirer,  gafter  ne 
confommer.  Et  de  faift,  il  y  en  a  beaucoup  qui  difent 
qu'on  trouue  encores  des  armes  des  Amafones,  gardées 
par  ce  bitume,  &.  auffi  que  de  noftre  temps  on  a  trouué 
aux  ruines  de  Rome  vne  ftatuë  d'artifice  tant  accom- 
ply,  qu'il  eft  eftimé  diuin  par  les  excellens  fculpteurs.  Et 

ne  doute-on  point  que  cefte  ftatuë  ne  foit  de  Praxitelle, 
parce  que  nous  lifonsen  Paufanias,  &  es  harangues  de 
Ciceron,  &.  en  Pline,  que  Praxitelle  fit  trois  flatuës  de 
Cupidon,  &  celle  qui  s'eft  trouuee,  le  reprefente  dor- 
mant en  vn  berceau  doré,  fur  vne  peau  de  Lion,  nud, 
auec  l'arc  &.  la  troufie  au  cofté,  vn  peu  charnu,  en 
l'aage  de  dixhuidl  mois.  Noftre  Méfier  Panthalon, 
ayant  noté  ce  qu'on  auoit  dit,  commença  à  nous  dire, 
Vous  auez  mis  Michel  l'Ange  entre  les  meilleurs  pein- 
tres des  modernes,  comme  à  la  vérité  il  eft,  toutesfois 
fi  l'ay-ie  veu  reprendre  en  vne  Tienne  image  &  pour- 
traifture  de  la  Vierge  Marie,  qui  eftoit  au  Vatican, 
tenant  fon  fils  mort  entre  fes  bras,  parce  qu'elle  eft  là 
trop  ieune,  l'aage  qu'elle  femble  auoir  ne  refpondant 
aux  ans  de  fon  fils.  Ne  vous  amufez  pas  en  fi  petites 
chofes,  répliqua  quelqu'vn,  veu  que  nous  trouuons  que 
tous  les  peintres  ont  bien  pourtraiift  les  eftoiles  à  cinq 
rayons  &.  poinétes,  encores  qu'elles  foient  rondes,  que 
s'ils  les  ont  peintes  ainfi  pour  demonftrer  leur  brillante 
lueur,  fi  eft  ce  que  la  plus  grand  part  des  eftoilles  ne 
brillent  &.  n'eftincelent  pas.  Et  attendu  la  fuffifance  des 
anciens  peintres,  ie  ne  croy  pas  qu'ils  ayent  peint  le 
Pélican  auec  vn  bec  aigu,  comme  font  ceux  de  ce 
temps,  parce  qu'il  l'a  mouffe  &  plat,  ce  que  monftre 
fon  nom,  qui  eft  Grec,  &  qui  fignifie  vne  ache  &  do- 
loire,  comme  on  m'a  dit.  Toutesfois,  adiouta-il,  ce  n'eft 
pas  du  iourd'huy  qu'on  dit  : 

Toujîours  égal  pouuoir  &  hardiejfe  ont  heu 
Le  poète  &  le  peintre,  en  ce  qu'ils  ont  voulu. 

10. 

Encores  qu'on  ait  mis  en  ces  deux  vers,  va  direvnde  la  Se- 
ree,  &  le  poëte  &.le  peintreenfemble,  caufe  que  Simonides 
dit  la  pourtraitureeftrevnepoëfie  muette,  &.la  poëfievne 
peinture  parlante,  fi  e(l-ce  que  l'vn  a  bien  eu  toufiours 
plus  de  fçauoir  que  l'autre,  car  on  ne  fçauroit  nier  que 
les  peintres  de  ce  temps  ne  reffemblent  la  monnoye 
rongnee,  eftans  fans  lettres.  Ce  qu'on  peut  cognoiftre 
lifant  ce  qu'ils  mettent  fur  les  fepulchres,  &.  aux  pieds 
des  tableaux,  les  tableaux  mefmes  eftans  fi  mal  faifts, 
qu'on  ne  recognoift  point  ceux  qu'on  a  voulu  pour- 
traire  au  vif,  comme  s'efl  voulu  ioùer  quelqu'vn  par 
deux  quadrins  : 

Quand  le -peintre  eut  faiâ  ce  tableau, 
Pour  recognoijîre  ta  figure, 
Il  deuoit  en  vn  efcriteau 
Mettre,  que  c'ejloit  ta  peinture. 

Si  le  peintre  n'eujî  pas  efcrit 
Que  c'ejloit  icy  ta  peinture, 
Affeure  toy  que  l'on  eujî  diéî 
Que  c'ejloit  vne  autre  figure. 

le  me  doubte  bien,  répliqua  vn  autre,  que  les  anciens 
peintres  &.  ftatuaires  ont  efié  plus  fçauans  en  leur  art, 
que  ceux  de  noftre  temps,  mais  non  pas  tous:  &  y  en  auoit 
d'ignares,  car  nous  trouuons  qu'Alexandre  n'a  fouffert 
que  fon  image  fuft  iettee  en  bronze  par  autre,  que  par 
Lifippe,  tirée  auec  le  pinceau  d'autre  que  d'Appelles, 
grauee  en  marbre  &  burinée  d'autre  que  de  Pirgotele. 


VI  NGT-H  V  ICTIESME    SEREE.  22f 


Que  fi  à  l'imitation  d'Alexandre,  dit  Equicola,  d'Alueto, 
Amour  n'euft  eflé  dépeint  que  par  bons  maiftres,  qui 
euffent  enfuiuy  les  doftes,  on  ne  luy  verroit  pas  le  ban- 
deau deuant  les  yeux.  Qu'il  ne  foit  point  aueugle,  dit 
Equicola,  on  le  fçait  de  ce  qu'en  la  proclamation,  &  cry 
de  Venus,  au  poëme  de  Mofcus,  où  elle  propofe  loyer 
à  celuy  qui  trouueroit  Cupidon  perdu,  en  defcriuant  fon 
fils,  il  n'eft  faifl  aucune  mention  qu'il  foit  aueugle,  &  le 
prouerbe  porte  auffi,  qu'Amour  naift  de  voir,  &  fi  Pla- 
ton &  Aphrodifee  ne  luy  donnent  aucun  bandeau,  &  ne 
le  font  nullement  aueugle.  Que  fi  Virgile,  dit  Equicola, 
&.  Catule  appellent  Amour  aueugle,  ils  entendent  caché 
&.  fecret,  &.  que  l'amour  aueugle  le  iugement,  &  non 
point  que  Cupidon  foit  priué  de  la  veuë.  Que  s'il  euft 
eflé  aueugle,  tous  ces  anciens,  &.  bons  peintres,  &  tous 
les  excellens  flatuaires  ne  l'eufTent  pas  oublié  :  car  ils 
ne  laiffoient  rien  à  exprimer  tant  petit  fut-il  :  Car  Lyfip- 
pus  faifant  la  ftatuë  d'Alexandre,  n'oublia  point  à  luy 
tourner  la  face  vers  le  ciel,  comme  il  auoit  accouftumé 
de  regarder  tournant  vn  petit  le  col,  dont  il  fit  fon  pro- 
fit, y  mettant  ces  quatre  vers  : 

Ce  bronje  efiant  d'Alexandre  l'image 
Iettant  à  mont  les  yeux  &  le  vifage, 
A  lupiter  femble  dite:  Pour  toy 
Retiens  le  ciel,  car  la  terre  ejî  pour  moy. 

I'ay  veu,  va  dire  vn  autre,  vne  ftatuë  antique  de  bronze, 
d'vn  enfant,  qui  eftoit  fi  bien  fait,  que  vous  euffiez  dit 
qu'il  s'oftoit  vne  efpine  du  pied,  fc   faifoit  pitié  à   ceux 

qui  le  regardoient,  parquoy  le  peintre  auoit  mis  au  pied 
de  ceft  enfant  : 

Si  ceji  enfant  tefaiâ  pitié 
A  caufe  de  fa  trifie  mine, 
Helas  !  ojle  luy  cejle  efpine, 
Qui  le  pique  dans  Je  pied, 
Et  après  il  t'en  rendra  grâce 
Auec  vne  riante  face. 

Vous  trouuerez,  adiouftoit-il,  qu'vn  Publius  peintre,  pei- 
gnit fi  bien  fa  chate,  que  Martial  dit  : 

Aut  vtramque  putabis  effe  veram, 
Aux  vtramque  putabis  effe  piâam. 

Dequel  artifice,  répliqua  vn  de  la  Seree,  efioit  faifle  la 
vache  de  Miron,  qui  trompoit  &  les  hommes  &  les  be- 
ttes, encores  qu'elle  ne  fuft  que  d'airain,  fi  approchante 
du  naturel,  que  les  thaureaux  couroient  contre  pour 
l'afTaillir?  Ce  qui  n'a  pas  eflé  oublié,  ne  des  Grecs,  ne 
des  Latins,  ne  des  François,  comme  vous  trouuerrez  en 
Ronfard,  &  ailleurs,  &.  ne  fçay  par  cœur  que  ces  quatre 
vers  : 

Vn  tan,  en  voyant  la  figure 
De  cefte  vache,  fut  mocque: 
le  n'ay  ïamais  (dit-il)  picquè 
Vache  qui  eujï  la  peau  fi  dure. 

On  faifoit,  va  adioufter  quelqu'vn,  comme  i'ay  apprins 
de  Henry  Eftienne,  fi  grande  eflime  des  ouurages  an- 
tiques, &  principalement  de  ceux  des  peintres  &.  fculp- 
teurs,  que  quand  on  parloit  d'vn  tableau  ou  d'vne 
Ratuë  d'ouurage  antique,  on  entendoit  d'vn  ouurage 
exquis  &.  par  confequent  qu'on  tenoit  fort  cher,  &.  qui 
efloit  de  grand  prix,  fi  bien  qu'on  dit  Nihil  antiquius 
habui,  c'eft  à  dire,  ie  n'ai  eu  rien  en  plus  grande  re- 
commandation, &.  plus  cher  :  Voulans  dire  que  les 
chofes  antiques  font  mieux  faites  que  celles  de  ce 
temps,  &.  auffi  on  void  qu'on  les  cherche,  &  qu'on  les 
achepte  bien  chères,  &.  pource  qu'elles  font  antiques, 
on  les  nomme  antiquailles  :  &.  dit-on,  Il  a  de  belles  &. 
chères  antiquailles.  Apres  que  chacun  fe  fut  efforcé  de 
louer  les  beaux  ouurages  de  la  peinture,  &.  de  l'art 
ftatuaire,  on  fe  met  à  dire  l'honnefleté  &.  pudicité 
des  peintres  &.  des  fculpteurs,  vn  de  la  compagnie 
commençant  ainfi  :  Nous  trouuons  que  les  peintres,  qui 
s'entendent  aux  blafons  &  peintures  d'armoiries,  en  les 
blafonnans  ne  diront  iamais  vne  parole  diffoluë.  Car 
s'ils  veulent  dire,  porte  du  fynople  à  vn  Lion  d'argent, 
fans  membre  &  tefticules,  diront  ainfi,  porte  de  fynople 
à  vn  Lion  d'argent,  fans  vilennie.  Auffi  trouuons-nous, 
difoit-il,  que  Martia,  fille  de  Varro,  excellente  en  l'art 
de  peinture,  fut  fi  pudique  &  honteufe  que  elle  ne  vou- 
lut iamais  peindre  homme  ne  femme  nuds,  de  peur 
que  l'ouurage  demeurait  imparfaift,  auffi  que  la  plus 
part  des  peintures  &  ftatuës  des  Romains  eftoient 
vefluës,  pour  ne  monflrer  les  parties  honteufes,  figni- 
fians   toufiours    quelque    myftere,    comme  celles    des 

Grecs  eftoient  toutes  nues.  Ce  qui  efl  confirmé  par 
Aplirodifee  ,  qui  efcrit  qu'anciennement  les  images, 
peintures,  &.  flatuës  des  Dieux,  des  Rois,  &  des  Grâces, 
furent  fouuent  faites  nues,  pour  demonftrer  que  la 
puiffance  d'iceux  eft  ouuerte  &  manifefte  à  chacun, 
eftans  nuds  &  non  couuerts  de  dol  &.  fraude.  Que  s'ils 
ont  peint  Venus  toute  nuë,  &  faift  fa  ftatuë  fans  robbe, 
ce  n'eft  pour  inciter  &.  prouoquer  à  lafciueté  ceux  qui 
la  regarderont,  ny  pour  fignifier  que  le  plaifirde  Venus 
s'augmente  entre  ceux  qui  font  nuds  :  mais  c'eft  pour 
nous  enfeigner  que  l'effedt  de  la  luxure  n'eft  iamais  celé 
ne  caché.  Si  faut  il  bien,  répliqua  vn  de  la  Seree,  que 
Zeuzis,  ce  bon  peintre,  euft  peinét  &.  pourtraift  la  vieille 
toute  nuë,  qui  le  fit  fi  énormément  efclater  de  rire,  que 
l'exercice  de  la  râtelle  luy  tollit  toute  refpiration,  &. 
fubitement  mourut,  pour  auoir  regardé  la  pourtraiflure 
de  cefte  vieille,  que  luy  mefme  auoit  faite,  ce  dit 
M.  Verrius  Flaccus  :  car  eflant  couuerte,  ie  ne  voy  rien 
qui  le  deuft  faire  mourir  de  trop  rire:  mais  ce  bon 
ouurier  après  l'auoir  acheuee,  la  voyant  nuë  &  vieille, 
il  y  trouua  la  mort  par  le  derrière,  auffi  bien  qu'A- 
fleon  voyant  la  DeefTe  chaffereffe  nuë  fe  baigner  en  vne 
fontaine.  Et  puis,  dites  que  les  peintres  &.  fculpteurs  font 
fi  honneftes  ?  veu  que  nous  trouuons  qu'vn  Pyericus, 
excellent  peintre,  au  contraire  de  Martia,  ne  fe  plaifoit 
qu'à  peindre  les  parties  les  plus  fales  &  cachées,  &  fur 
tout,  les  parties  cafuelles  des  femmes  :  &  à  cefte  caufe 
on  l'appella  Rhyparographus.  Et  fi  n'y  a  pas  long  temps, 
adioufta-il,  que  vn  bon  peintre  entreprit  de  peindre  au 
vif  le  cul  d'vne  très  belle  damoifelle,  mais  iamais  il  n'en 

peuft  venir  à  bout,  ny  à  fon  honneur  :  &  pour  toute 
excufe  va  dire  à  la  damoifelle,  luy  rendant  fes  arres, 
qu'il  ne  pouuoit  faire  au  vif  ce  qui  efloit  mort.  Celuy 
qui  fouflenoit  les  peintres,  va  répliquer  qu'il  ne  croyoit 
point  qu'on  peuft  trouuer  de  bons  peintres  &.  flatuaires, 
qui  voulurent  mettre  en  euidence  &.  veuë  les  parties 
que  nature  a  cachées  :  &.  auffi  que  les  peintures  laf- 
ciues  corrompent  l'efprit  &  les  yeux.  De  quoy  fait  clair 
tefmoignage  cefle  Venus  Gnidienne,  ouurage  de  Praxi- 
telle,  déflorée,  &.  la  ftatue  de  Fortune,  laquelle  comme 
efcrit  Elian,  fut  fi  ardemment  aimée  par  vn  ieune  Athé- 
nien, qu'il  mourut  auprès  d'elle,  pour  ne  l'auoir  peu 
auoir  par  argent.  le  vous  prie,  répliqua  quelqu'vn,  que 
ie  vous  dife  des  quatrains  qui  ont  eflé  faits  de  cefle 
Venus  Gnidienne,  parce  que  ie  les  trouue  bien  faits, 
monftrans  l'excellence  de  celuy  qui  l'a  fabriquée  :  voicy 
ce  qu'ils  en  ont  dit  &  exprimé  en  plufieurs  fortes  : 

Venus  dit,  voyant  ce  pourtraiâ, 
Qui  la  reprefente  Jî  belle: 
Pour  faire  vn  tableau  Jï  parfaiû 
En  quel  lieu  me  vit  Praxitelle? 

Puifque  perfonne  ne  m'a  veu, 
Pourquoy  me  fais-tu  cefl  outrage, 
D'ajfeurer  que  quelqu'vn  ait  peu 
Bien  reprefenter  mon  image  ? 

Anchife,  Adonis,  &•  Paris 
M'ont  veuë  nuë,  mais  Praxitelle, 

Iamais  nue  tu  ne  me  veis, 
Comment  m'as  tu  grauè  fi  belle  ? 

Il  faut  croire  que  Praxitelle 
Jadis  ce  marbre  fi gur oit 
Selon  quelqu'vne  qu'il  aimoit, 
Car  iefuis  mille  fois  plus  belle. 

Venus  voyant  cejle  Venus, 
Dit  d'admiration  rauie, 
Le  peuple  ne  me  priroit  plus, 
Si  cejle  Venus  auoit  vie. 

Venus  dit,  ayant  aperceu 
Venus  fur  l'autel  de  Gnidie, 
Imageur,  dy  moy,  ie  te  prie, 
En  quel  endroit  tu  m'auois  veu. 

Quand  Iunon  &  Minerue  virent 
Cejle  belle  image,  elles  dirent: 
A  grand  tort  nous  auons  repris 
Le  iugement  que  fit  Paris, 

Celuy  qui  partait  pour  les  peintres  &.  ftatuaires,  eu 
reprenant  ce  qu'on  auoit  dit  de  leur  honnefteté,  parla 
pour  eux  ainfi  :  Encores  qu'il  fe  foit  trouué  quelques  vus 
qui  ayent  pourtraift  des  choies  deshonneftes,  comme 
on  dit  que  Chereqhanes  contrefit  des  lafcifs  &.  impu- 
diques embraffemens  d'hommes  &.  de  femmes  :  ce  n'eft 

pas  qu'on  loue  le  fait  en  foy,  &  ce  dequoy  on  faict  la 
prefentation,  mais  on  admire  l'artifice  de  celuy  qui  l'a 
peu  fi  ingenieufement  reprefenter  :  comme  quand  nous 
voyons  vn  Singe,  ou  la  face  de  Therfites,  bien  peints, 
nous  y  prenons  plaifir,  8t  louons  à  merueilles,  non 
comme  chofe  belle  de  foy,  mais  comme  bien  contre- 
faite après  le  naturel.  Vous  en  direz  ce  que  vous  vou- 
drez, répliqua  vn  autre,  fi  efl-ce  que  ceux  qui  prennent 
plaifir  à  peindre  ces  parties  honteufes,  ou  à  les  voir, 
monftrent  leur  naturel.  Et  comme  pour  iuger  de  la 
honte  &  friandife  des  viandes,  le  plus  apte  efl  celuy 
qui  les  aime  le  plus.  On  dit  auffi,  adioufla-il,  que  quand 
Androcydes  le  peintre  peignit  le  goulphe  de  Scylla  & 
Charibdis,  qu'il  ne  fit  rien  de  fi  bien  fait  que  les  poifibns 
d'alentour,  lefquels  il  auoit  fait  auec  plus  d'affedion, 
Si  mieux  au  vif  &.  naturel  que  tout  le  demeurant, 
pource  qu'il  en  efloit  friand.  Comme  pourrez-vous 
fauuer  Zeuzis  d'impudicité,  &.  qu'il  n'aimait  les  fem- 
mes? Nous  trouuons,  difoit- il ,  que  ce  Zeuzis  voulant 
faire  vn  tableau,  impetra  des  Agrigentins  de  voir  leurs 
femmes  nues,  &.  que  de  toutes  il  en  choifit  cinq,  qui 
luy  fembloient  les  plus  belles,  &.  les  mieux  formées  de 
tous  membres,  &.  tirant  de  chacune  d'elles  la  partie 
qui  luy  fembloit  la  plus  belle,  il  en  forma  cefte  excel- 
lente peinture,  de  laquelle  il  fe  contenta  en  telle  forte, 
qu'il  mit  deffous,  11  fera  plus  facile  à  celuy  qui  verra 
cecy  d'en  auoir  enuie,  que  de  l'imiter.  Celuy  qui 
parloit  pour  les  peintres  va  dire  qu'il  n'en  croyoit  rien, 
parce  que  les  G<  ecques  de  cefte  ville  là  n'efloient  point 
fi  deshontees  &  barbares,    fuffent  elles   publiques,  de 

fe  laifTer  voir  nues  aux  hommes  :   d'autant,  comme  dit 
Gyges  en  Hérodote,  que  la  Femme  ayant   defpouillé  fa 
chemife,   fe  deueft  pareillement  de  honte    &  modeflie  : 
&  S.  Cyprian  efcrit  que  l'honneur  du  corps  &  la  ver- 
gongne  font  mis  enfemble  auec  la   couuerture   de  la 
robbe,  trouuant  mauuais  aux  femmes  de  fe  defpouiller 
nues  entrans  dans  les  bains  Si  eftuues.  A   ce    propos, 
adiouftoit-il,  Balde  dit,  que  la  crainte  de  la    honte,  bien 
prouuee,  fuffit  à  faire  refcinder  vn  contraft,  iaçoit  qu'il 
n'y  ayt  crainte  de  mort  ou  de  tourment  :  comme  fi  quel- 
qu'vn  defpouilloit  vne  femme,  la  menaçant  de  la  ietter 
dehors  toute  nue.    Mefmes,  pour  monftrer  que  Zeuzis 
ne  fit  point  ce  beau  pourtrait  fur  les  femmes  Agrigen- 
tines,   nous   trouuons    en    Plutarque ,  que    les  vierges 
Milifiennes,  qui  par  vne    folie    fe   pendoient  &.  eftran- 
gloyent,  furent  retirées    de   fe  tuer,   par  vn  Ediifl,  par 
lequel  il  fut  dit,  que  fi  pas  vne  d'entre  elles  fe  pendoit 
plus,  qu'elle  feroit  defpouillee  toute  nuë,  &  portée  ainfi 
au  beau  millieu  de  la  place,  pour  eftre  veuë  de  tout  le 
monde  :  les    filles    prenans    de     cela    vne    fi     grande 
frayeur   que  l'humeur  qui   caufoit  en   elles   l'enuie    de 
mourir,  ceffa  tout   à  coup,  craignans  plus  le  deshon- 
neur &  l'infamie,  que  la  mort  &.  la  douleur,  ne  pou- 
uans  ces  filles  fupporter    vne  imagination  de  villennie 
&  honte,    qu'elles  ne  deuoient  encores  receuoir  finon 
après  eftre  mortes.  Et  auffi  il  eft  efcrit  que  Lais,  com- 
bien qu'elle  fuft   courtifanne,  ne  fe    laifioit  point   voir 
toute  nuë,  difant  Athenee,    qu'elle  eftoit  douée  d'vne 
beauté  fi  parfaifle,  que  les  excellents  peintres  venoient 
exprès  la  voir  à  Corinthe,   pour  contretirer   feulement 

&  prendre  vn  patron  &  deffein  de  fon  vifage,  de  fes 
tetins,  &.  eflomach.  Et  de  cefte  Lais,  les  Corinthiens 
s'eftimoient  en  porter  beaucoup  de  gloire,  &  en  eflre 
grandement  honorez,  laiffans  par  efcrit  qu'elle  efloit 
née  en  leur  pays.  Celuy  qui  aimoit  les  peintres, 
adiouftoit  qu'il  ne  s'esbahilToit  pas  fi  les  peintres  ont 
efté  fi  bonnettes,  veu  que  ce  louable  exercice  de  pour- 
traiture  a  efté  fi  recommandé  des  anciens,  qu'il  n'y 
auoit  que  les  nobles  qui  le  peuffent  exercer.  Que  fi 
quelques  vns  s'y  addonnoyent  fans  auoir  ce  tiltre  de 
nobleffe,  cela  leur  faifoit  obtenir  ce  priuilege  d'eftre  mis 
au  rang  des  gentils-hommes  :  eftant  permis  aux  Grecs 
de  mettre  la  peinture  au  nombre  des  arts  libéraux,  &. 
défendue  par  Ediél  public  aux  feruiteurs  &  efclaues.  La 
peinture,  mefmes  de  noftre  temps,  a  efté  en  fi  grande 
eftime,  qu'il  ne  s'en  fallut  gueres  que  le  Pape  Léon,  qui 
créa  pourvn  coup  trente  Cardinaux,  ne  fit,  auec  les  au- 
tres, Raphaël  d'Vrbin  Cardinal,  peintre  excellent,  l'an 
15 17.  Et  pour  monftrer  l'excellence  de  la  peinture, 
difoit-il,  les  bons  peintres  ne  prenoient  point  de  difci- 
ples  à  moindre  prix  que  de  fix  cens  efcus,  &  fi  Zeuzis 
eftimoit  tant  ceft  art,  qu'il  aymoit  mieux  bailler  pour 
rien  fes  tableaux,  que  d'en  prendre  petits  prix,  difant 
qu'ils  ne  fe  pouuoient  achepter  à  prix  quelconque.  Ce 
que  monftra  bien  le  peintre  de  monfieur  Pafquier,  qui 
ne  voulut  iamais  le  peindre  fans  mains,  pour  demon- 
ftrer  qu'on  ne  fçauroit  trop  donner  pour  tels  ouurages, 
&  que  s'il  eut  peint  monfieur  Pafquier  fans  mains,  qu'il 
efloit  en  grand  danger  de  n'en  pouuoir  iamais  rien 
auoir.    Quant  à  la  nobleffe  des  peintres,    adiouftoit-il, 

elle  eft  affez  approuuee  en  ce  que  fi  ceux  qui  peignent 
les  vitreaux,  &.  t'ont  des  figures,   ont  mangé  des  aulx  ou 
des  oignons  (qui  eft  la  viande  du  bas   peuple)  la  pein- 
ture ne  tiendra  nullement  fur  le  verre,  non  plus  que  s'ils 
encençoient,  &  eulTent  le  nez  ou  l'haleine  puante,  cela 
n'eftant  pas  plus  eftrange,  que  ce  que  l'on    tient   pour 
tout  affeuré,  qui  eft  :  que  l'aimant  frotté  d'vn  ail  perd 
fa  vertu,  &.  que  fi  les  mariniers  ont  mangé  des  aulx,  que 
cela  empefche  d'obferuer  la  route  de  leur  nauigation. 
Pline  a  tant  eftimé  la  pourtraiture,  va  dire  vn  de  la  Se- 
ree,  pour  confirmer  ce  qui  auoit  efté  dit,   qu'il   a  laifie 
par  efcrit,  qu'Appelle  auoit  cela  de  fingulier  de  faire  fes 
pourtraits  fi  près  du  naturel, qu'vn  certain  Phyfiognomifte, 
&.  difeur  de  bonne  fortune,  iugeoitau  vray  de  la  vie  &. 
de  la  mort,  de  la  fanté  ou  maladie,  de  la  pauureté   &. 
richefle,  tant  du  paffé  que  de   l'aduenir,    de    plufieurs 
qu'il  auoit  veu   peints  de   la  main  d'Appelles.    Quand 
cefluy-cy  vit  qu'on  rioit  de  ce  qu'il  auoit  dit, va  dire  qu'il 
auoit  apprins  d'Ariftote  que  quand  on  veut  faire  à  croire 
aux  hommes  vne  chofe  vraye,  qui  leur  femble  incroya- 
ble, qu'il  en  faut  mettre  en  auant  vne  autre,   laquelle 
femblablement  au  parauant  qu'on  euft  eu  certain  aduis 
de  la  vérité,   fembloit  incroyable,  &.  neantmoins  depuis 
auoit  efté  trouuee  véritable.  Et  ayant  veu  les  aduis  de 
Lotin,  recita  qu'vn  Athénien,    ayant  dit  au  Confeil  d'A- 
thènes, que  les  Loix  auoient  befoin  de  Loix,  fut  inconti- 
nent moqué,  &.  que  ceft  Athénien  auoit  répliqué  à  cefte 
rifee  :  Auant  que  vous  euffiez  fçeu  &.  cogneu  par  expé- 
rience, que  le  poiffon  de  la  mer  en  le  cuifant  demande 
plus  de  fel  que  celuy  d'eau    douce  :  &.   que  les    oliues, 

defquelles  on  fait  l'huile,  ont  befoin  de  ce  mefme 
huile,  pour  eftre  au  gouft  plus  aggreables,  vous  en  fuf- 
fiez  auffi  bien  moquez  :  Neantmoins ,  fâchant  ores 
qu'ainfi  eft,  vous  ne  vous  en  esbahilTez  ne  moquez.  Vn 
de  la  Seree,  voyant  que  ceftuy-cy  entroit  quafi  en  cho- 
lere,  en  louant  l'excellence  de  la  peinture,  nous  va 
conter  que  plufieurs  grands  feigneurs  ont  efté  fi  excel- 
lens  en  la  peinture  qu'ils  en  ont  prins  le  furnom, 
comme  Fabius,  qui  fut  appelle  Fabius  Piftor,  &  Iean 
d'Augio,  fils  de  Rainero,  Roy  de  Prouence,  dépeignit 
toute  vne  fale  de  fa  main ,  que  Iules  Cefar  auoit 
achepté  des  tableaux  faiits  par  Ariftide  quarante  mille 
efcus,  &  que  le  Roy  Candaules  acheta  de  Bularchus,  au 
prix  de  l'or}  vn  tableau  de  moyenne  grandeur,  &.  que 
Demetrius  ayant  prins  Rhodes,  ne  voulut  permettre 
qu'elle  fuft  brufiee,  pour  fauuer  vn  tableau  de  Proto- 
gene,  où  Ialefius  eftoit  peint,  &  qu'Aratus  fut  empef- 
ché  par  vn  de  fes  amis  de  brufler  vn  tableau  exquis 
d'Appelle,  où  eftoit  reprefenté  Ariftrate,  parce  qu'il 
auoit  efté  tyran,  combien  qu'il  aimaft  fort  la  peinture, 
toutesfois  il  haïfibit  tant  les  tyrans  qu'il  fut  en  délibéra- 
tion de  le  faire  brufler  :  n'euft  efté  que  ceft  amy, 
pleurant  ce  bel  ouurage,  luy  euft  dit,  qu'il  falloit  faire 
la  guerre  aux  tyrans,  &  non  pas  à  leurs  images.  Nous 
trouuons  auffi  en  Lucian,  adioufta-il,  que  Etion  bon 
peintre,  porta  aux  Olympies  vn  tableau,  ayant  en 
iceluy  dépeint  les  nopces  de  Roxane  &  Alexandre,  de 
forte  que  Proxenis  (lequel  les  Grecs  auoient  lors  con- 
flitué  pour  Preuoft  des  ieux)  fe  deledant  à  l'excellence 
de  l'art,  print    Etion   pour  fon  gendre.  Puis  nous  va 

conter  la  ruze  d'vne  Courtifanne,  qu'aimoit  Praxitelles, 
pour  fçauoir  lequel  de  fes  tableaux  eftoit  le  plus  exquis 
&  le  meilleur,  ce  qu'il  difoit  auoir  leu  en  Crinitus.Praxi- 
teles,  commença-il  à  dire,  eftant  amoureux  de  Phrymé, 
luy  bailla  l'vn  de  fes  tableaux,  à  fon  chois.  Cefte  femme 
prie  fon  amy  de  Praxitelles  de  luy  bailler  la  meilleure 
pièce,  de  tant  qu'il  l'aymoit.  Ce  qu'il  ne  voulut  faire. 
Que  faiét-elle?  Elle  fufcite  quelqu'vn  qui  va  dire  à  ce 
peintre,  que  le  feu  eftoit  prins  à  fa  boutique.  Lors 
Praxitelles,  efmeu  de  ce  meffage,  luy  demande,  fi  fon 
Cupidon  eftoit  fauué.  Et  par  cefte  fineffe  elle  fceuft  bien 
lequel  tableau  eftoit  le  meilleur,  &  le  plus  elabouré. 
Vn  Drolle  va  lors  répliquer,  puis  que  les  peintures  &. 
les  peintres  font  en  fi  grand'  eftime,  pourquoy  eft  ce 
qu'on  ne  met  les  tableaux,  &  ces  beaux  ouurages,  es 
fales  où  les  Magiftrats  &  luges  rendent  la  Iuftice,  tout 
deuant  les  yeux  des  Prefidents,  Lieutenans  &  Confeil- 
lers,  pour  les  auertir  d'auoir  Dieu,  &  la  Iuftice  en 
recommandation  ?  Il  fut  refpondu  qu'on  mettoit  ces 
peintures  derrière  le  dos  des  luges,  &.  non  parle  deuant, 
à  fin  qu'ils  ne  fuffent  rauis  par  ces  pourtraits,  &.  que 
les  peintures  ne  vinfent  à  defrober  l'efprit  des  Ma- 
giftrats, en  s'amufant  à  les  contempler,  &.  fuffent  par- 
là  empefchez  d'entendre  le  différent  des  parties,  &.  ce 
par  l'inftitution  de  Lycurgus,  qui  défendit  expreffé- 
ment  qu'on  n'euft  à  mettre  aucune  image  ou  peinture 
aux  lieux  qui  eftoient  deftinez  à  rendre  Iuftice,  de 
peur  que  les  luges  fuffent  diuertis  ailleurs.  Parla,  difoit 
noftre  Drolle,  vous  fçauez  bien  pourquoy  nos  luges 
n'ont  Dieu  deuant  les  yeux,  ni  fes  Sainfts,  mais  par  le 

derrière.  Sur  la  fin  de  la  Seree,  vn  d'icelle  nous  va 
conter  qu'on  mift  au  marché  le  tableau  d'vn  vieillard, 
qui  fe  fouftenoit  d'vn  ballon,  fi  bien  faift,  que  quand 
on  demanda  à  vn  ruflique,  qui  le  regardoit,  combien 
il  eflimoit  ce  vieillard,  &  s'il  ne  le  voudrait  pas  bien 
auoir  en  fa  maifon,  lequel  refpondit  qu'il  n'en  voudroit 
point  de  tel  en  vie,  encores  qu'on  luy  donnait  pour 
rien:  femblant  le  marguillier  d'vne  parroifie,  qui  fe 
fâcha  d'vn  imager,  qui  luy  auoit  faicl;  vn  Sainft  en  vie 
pour  fa  parroilTe,  ce  fabriqueur  penfant  que  ceft'  image 
fuft  en  vie,  tant  eftoit  fait  au  vif,  toutesfois  fe  reprenant, 
va  dire  au  peintre  que  c'efloit  tout  vn,  car  fi  lesparroif- 
fiens,  luy  difoit-il,  l'aiment  mieux  mort,  il  ne  faudra  que 
le  tuer.  Vn  plus  grand  Seigneur  que  ce  villageois,  mais 
non  pas  plus  aduifé,  commanda  vn  tableau  à  vn  peintre, 
lui  difant,  peignez  moi  auec  vne  belle  contenance,  & 
me  faiftes  lire  tout  haut  en  vn  liure  que  i'aurai  en  main 
&  me  mettez  en  vn  coing  du  tableau,  à  fin  qu'on  ne 
me  voye  point,  &  que  ie  voye  tout  le  monde.  Et  celuy 
qui  auoit  conté  ces  contes,  voulant  acheuer  la  Seree, 
nous  va  encores  conter  l'excellence  d'Appelles,  qui  auoit 
cela  de  bon  fur  Protogenes,  qu'il  fe  fçauoit  bien  ofter 
de  deffus  fa  befongne,  &  Protogenes  n'en  pouuoit  bou- 
ger: qui  efl  vn  mot  fort  confiderable,  ce  dit  Pline, 
pour  monftrer  que  la  trop  grande  diligence  &.  curiofité 
nuit  quelquefois  :  combien  toutesfois,  difoit-il,  que 
nous  trouuons  que  Phidias  fit  bien,  quand  première- 
ment il  mit  l'image  de  Iupiter  en  la  rue,  pour  le  faire 
voir  aux  Heliens  :  &  eftant  caché  derrière  la  porte  de 
fa  boutique,  efcoutoit  ce  qu'vn  chacun   des  regardans 

y  louerait  ou  reprendrait  :  cependant  qu'vn  reprenoit 
poffible  le  nez,  comme  qui  efloit  plus  gros  que  de 
raifon,  l'autre  le  vifage,  pour  eftre  trop  long,  &.  quel- 
qu'autre  reprenoit  ou  tournoit  à  vice  quelqu'autre  chofe. 
Puis  après  cela,  quand  les  regardans  s'en  eftoient  allez, 
Phidias  s'enfermant  au  dedans,  corrigeoit  &  racou- 
ftroit  le  tableau  &.  l'image  à  l'opinion  &.  iugement  du 
peuple,  n'eftimant  pas  qu'il  fallut  mefprifer  le  confeil 
d'vn  grand  nombre  :  mais  il  s'efloit  perfuadé,  que  ne- 
ceirairement  plufieurs  verroient  toufiours  mieux  que 
non  pas  vn  feul,  encore  qu'il  n'ignoroit  pas  qu'il  ne 
fut  Phidias  foy-mefme.  11  adioufta  que  Pline  auoit  efcrit 
que  Turpilius  feul  s'efloit  trouué  peignant  de  la  main 
gauche.  Puis  nous  va  dire,  qu'il  ne  fçauoit  pourquoi 
les  derniers  ouurages  des  artifans,  encores  qu'ils  foient 
imparfaids,  principalement  es  peintures  &.  flatuës, 
font  en  plus  grand  eflime  que  ceux  qui  font  parache- 
uez.  A  qui  il  fut  refpondu,  que  fi  les  ouurages  impar- 
faits font  commencez  par  de  bons  peintres,  qu'ils  font 
plus  eflimez  que  les  pourtraits  parfaids  des  peintres 
groffiers,  demeurans  tes  beaux  tableaux  imparfaits,  à 
caufe  de  l'excellence  de  ce  qui  eft  commencé  &  parce 
Ciceron  dit,  que  P.  Rutilius  auoit  ouy  dire  à  Pœne- 
tius  qu'il  ne  s'efloit  point  trouué  de  peintre  qui  ofafl 
paracheuer  le  pourtraifl  qu'Appelles  auoit  commencé 
de  Venus,  la  beauté  de  fa  bouche  oflant  toute  efpe- 
rance  aux  autres  peintres,  d'y  pouuoir  faire  refpondre 
toutes  les  autres  parties  qui  n'eftoient  pas  faites  ni 
commencées.  Lors  vn  de  la  Seree  des  plus  endormis, 
va    dire,  le    fuis    d'auis,  que    fuiuant   cefle  méthode, 

nous  laiffions  nos  difcours  en  l'eftat  qu'ils  font, 
fans  autrement  les  acheuer,  à  fin  qu'on  les  trouue 
meilleurs,  car  peut  eftre  qu'en  y  adiouflant  nous  gafte- 
rions  tout. 


iv.  11 

Des  Mores,  des  Nègres,  &  des  Noirs. 


En  toute  celte  Seree  on  ne  parla  que  des  Noirs, 
que  nous  appelions  Mores  &  les  autres  Nègres, 
dautant  qu'vn  de  la  compagnie  nous  conta  ce  qu'il 
auoit  veu  ce  mefme  iour,  &  ce  qui  s'eftoit  pafTé  entre 
vn  More  &.  des  gens  des  champs,  lefquels  rencontrans 
ce  More  par  la  rue,  du  temps  que  le  Roy  eftoit  à 
Poictiers,  s'efloient  arrêtiez  tout  court  deuant  ce  Noir, 
s'efmerueillans  de  ce  qu'ils  n'auoient  iamais  veu,  telle- 
ment que  quelque  part  qu'allait  ce  Nègre,  ils  le  fui- 
uoient,  ne  fe  pouuans  faouler  de  le  regarder,  tant  il 
leur  eftoit  eflrange.  L'vn  de  ces  villageois  à  vne  fois 
difoit,  qu'il  falloit  bien  que  ceft  homme  noir  fuft  maref- 
chal,  ou  bien  ferrurier,  puis  fe  reprenant,  affeuroit 
qu'il  eftoit  bien  pluftoft  faifeur  de  poudre  à  canon,  ou 
crïeur  de  noir  à  noircir,  ou  teinturier,  ou  bien  charbon- 
nier.  Son   compagnon   vouloit   gager  que  c'efloit    vn 

ramonneur  de  cheminée  du  païs  d'Auuergne,  ou  bien  que 
c'efloit  quelqu'vn  qui  auoit  ioùé  à  fainft  Cofme  ie  te 
viens  adorer.  Vn  autre  villageois,  lequel  eftoit  d'auprès 
defainét  Maixant,  tenoit  pour  certain  que  c'efloit  encores 
vn  diable  de  la  diablerie  de  fon  païs  (car  monfieur 
Bodin  dit  que  les  diables  font  noirs)  qui  auoient  fi  bien 
accouflré  le  beau  père  Secretain,  pour  n'auoir  pas 
voulu  prefler  vne  chappe  du  Conuent  à  celui  qui  ioùoit 
Dieu  le  père  à  la  paffion  de  fainft  Maizant,  à  qui  les 
entrepreneurs,  en  faifant  la  monftre,  auoient  dit,  ô  que 
vous  iouerez  bien,  meffieurs  les  diables.  Il  fe  trouua 
auec  ces  ruftiques  quelqu'vn,  lequel  ayant  voyagé,  leur 
difoit,  fe  moquant  de  eux,  que  l'homme  qu'ils  admi- 
roient  tant,  auoit  pafTé  fous  l'Equateur,  &.  que  pour  en 
faire  fouuenir,  (pource  que  c'efl  le  plus  grand  &  péril- 
leux nauiguage  que  l'on  fçauroit  iamais  faire)  les 
mariniers  l'auoient  ainfi  noircy,  comme  ils  ont  de 
couflume.  Vn  de  ces  champeftres  va  dire  à  ce  More, 
barbouillé,  il  eft  temps  que  tu  faces  la  leffiue,  car  tu 
n'as  rien  de  blanc.  Ce  villageois  voyant  que  ce  More  ne 
fonnoit  mot,  va  dire  à  fes  compagnons,  il  faut  bien  que 
ce  foit  quelque  porteur  de  mafquarade  U  de  moumon, 
qui  s'eft  ainfi  noircy  &.  chaforré,  puis  qu'il  ne  parle 
point.  Ce  More,  qui  entendoit  autant  le  Poifteuin  que  le 
François,  fe  fafchant  d'eftre  ainfi  regardé  &.  fuiuy  de 
cefte  bande  ruftique,  les  reculoit  le  plus  qu'il  pouuoit 
d'auprès  de  luy,  ce  nonobftant  le  plus  hardy  d'entr'eux 
ne  laifla  à  s'approcher  de  peu  à  peu  de  ce  More,  U  en 
le  frappant  fur  l'efpaule,  luy  va  demander  en  fon  Poi- 
fteuin  :  dy  moy,  petit,  es  tu  nafquu  itau?  Le  More  lors 

entrant  en  cholere  (comme  ils  le  font  tous)  fe  vint  fi  bien 
à  cholerer,  que  celuy  qui  nous  faifoit  le  conte  nous  dit 
qu'il  euft  fans  luy  outragé  ces  pauures  gens.  Tous  ceux 
de  la  Seree  trouuerent  fi  bonne  cefte  interrogation,  es  tu 
nafquu  itau?  qu'il  n'y  euft  celuy  lequel  n'excufaft  la  fim- 
plicité  &.  curiofité  de  ces  pauures  Poiéteuins,  quelqu'vn 
des  plus  aduifez    de   la    ville   s'y  trompans  auffi  bien 
qu'eux,   penfant  que  ce    fuft  quelque   Abolomeni    des 
Grecs,  qui  fe  barbouilloient    de  fuye.   La    rifee  de   ce 
conte  ceffa  par  la  difpute  de  deux  de  la  Seree,   lefquels 
commencèrent  à  s'attaquer,   pour  fçauoir  la  raifon  de 
ce  que  les  Mores,  encores  qu'ils  foient  en  vn  autre  pais 
que  le  leur,  ne  laiffent  à  engendrer  des  enfans  noirs,  & 
femblablesà  eux.  Celuy  qui  attribuoitla  caufe  des  Mores 
à  la  chaleur,  &  au  Soleil,  pluftoft  qu'à  leur  femence,  le 
prouuoit  ainfi.  Le  Soleil  noircit  vn  homme  &  blanchit  le 
linge,  l'aptitude  de  la  matière  eflant  caufe  de  cecy  :  or 
les  matières  de  noftre  corps  efchauffees,  difoit-il,  font 
noircir  le  cuir,  &  la  peau  :  dont  il  aduient  que  les  Nè- 
gres, tant  à  caufe  de  la  chaleur  du   Soleil,    où    ils    fe 
tiennent,   que  par   la  difpofition    chaleureufe  de    leur 
corps,  font  &.  engendrent  les  enfans  noirs,  dautant  que 
la  femence  de  leur  génération  eft  chaude  en  eux,  eflant 
auffi  la  matrice  des  femmes  Mores  tres-chaude,   &.   fei- 
che,  Si  qui  eft  caufe  que  la  femence  conceuë  en  eux, 
eftant  digérée  par  vne  violente  conception,  le  fang  du 
fruiét  qui  eft  formé  deuient  adufte    &   bruflé,   l'humide 
fubtil  eftant  mis  hors,  &.  lors  ce  fang  bruflé   teint   leur 
chair,  qui  rend  auffi  leur  peau  noiraflre,  ayant  mefme 
raifon  de  la  chaleur  du  Soleil  à  la  chaleur  du  feu,  pour 

noircir  vne  perfonne.  Plus,  pour  prouuer  que  le  Soleil  & 
fa  chaleur  font  les  Mores  ainfi  noirs,  &  non  pas  la  fe- 
mence,  il  difoit  encores,  fi  les  Nègres,  Mores,  81  Ethyo- 
piens  muent  &.  changent  d'air  St  de  pays,  leurs  enfans 
auec  le  temps  muent  &  changent  de  couleur,  &.  deuien- 
nent  blancs  en  Europe,  où  la  chaleur  n'eft  pas  tant 
véhémente.  Celuy  qui  tenoit  le  contraire,  repliquoit  que 
la  femence  faifoit  en  cela  beaucoup  plus  que  le  Soleil  & 
la  chaleur,  U  que  fa  difpofition  faifoit  les  Mores,  parce, 
difoit-il,  que  les  Noirs  qui  habitent  en  ce  pays  d'Eu- 
rope, où  le  Soleil  n'eft  point  ardant,  font  &.  engendrent 
auffi  bien  des  Mores  comme  eux,  &  quelque  part  qu'ils 
habitent,  ils  font  toufiours  noirs,  eux  &  leurs  enfans,  & 
au  contraire,  les  blancs  font  les  enfans  blancs,  nonob- 
ftant  qu'ils  demeurent  en  Ethyopie  :  encores  que  les 
Mores  euffent  vne  femme  blanche,  &.  demeuraient  icy, 
&.  les  blancs  euffent  vne  More  demeurans  en  Ethyopie. 
Si  eft-ce,  répliqua  vn  tiers,  que  nature  a  voulu  qu'il  y 
euft  deux  femences  en  la  génération  de  l'homme,  lef- 
quelles  méfiées  la  plus  puiffante  formaft,  &  l'autre  fer- 
uift  d'entretenement  &  nourriture.  Ce  qui  appert  eftre 
véritable,  de  ce  que  l'homme  noir  engroffant  vne  femme 
blanche,  ou  vn  homme  blanc  vne  femme  noire,  la 
créature  tiendra  de  l'vn  &  de  l'autre,  Si  fera  de  couleur 
brune  :  ou  bien  elle  fera  de  deux  couleurs,  comme  il  fe 
trouue  en  Lucian,  que  le  fils  de  Lagus  prefenta  aux 
Egyptiens  en  plein  théâtre  vn  homme  de  deux  cou- 
leurs, fi  que  la  moitié  de  fon  corps  également  diuifee, 
eftoit  parfaitement  noire,  &  l'autre  blanche  outre  me- 
fure.  Parquoy,  adiouftoit-il,  encores  que  la  femence  ia 

difpofee  y  puiiïe  beaucoup  (non  pas  qu'elle  foit  noire, 
comme  dit  Hérodote)  fi  eft-ce  que  la  femence  reçoit  fes 
dernières  impreffions  par  l'ardeur  du  Soleil,  receuans 
ceux  qui  font  au  Soleil  grande  altération  de  leur  couleur, 
qui  faidt  que  nous  voyons  les  peuples  eftre  plus  noirs,ou 
moins,  félon  qu'ils  font  près  des  grandes  ardeurs,  ou 
plus  loing.  Celuy  qui  fembleroit  que  la  difpofition  de  la 
femence  faifoit  les  Nègres  &  les  Mores,  &  non  pas  l'ar- 
deur du  Soleil,  va  répliquer  ainfi.  Si  la  chaleur  du  Soleil 
faifoit  les  Mores,  ceux  qui  demeurent  foubs  l'Equateur, 
là  où  le  Soleil  eft  près  d'eux,  &  direétement  fur  leur 
tefte,  l'ayant  pour  leur  Zenith,  deuroient  donc  eftre 
plus  noirs  que  ceux  qui  habitent  foubs  le  Tropique,  où 
eft  l'Ethyopie  :  toutesfois  qu'en  Ethyopie  foient  les  vrais 
Mores,  ceux  qui  demeurent  foubs  l'Equateur  n'eftans 
que  bazannez.  Son  aduerfaire  luy  va  refpondre,  que  la 
chaleur  eftoit  plus  grande  en  Ethyopie,  qui  eft  foubs  le 
Tropique,  qu'elle  n'eft  pas  foubs  l'Equateur,  combien 
qu'ils  foient  près  du  Soleil,  parce,  difoit-il,  que  fous 
l'Equateur  où  les  rayons  font  perpendiculaires,  le  Zodiac 
eft  droift,  &.  non  oblique,  qui  fait  que  le  Soleil  defcend 
pluftoft  deffoubs  leurs  pieds,  le  Soleil  n'y  faifantpas  tant 
de  demeure,  le  païs  n'y  eft  pas  fi  chaud,  dont  vient  que 
ceux  qui  y  habitent  ne  font  que  bazannez.  Au  con- 
traire, difoit-il,  foubs  le  Tropique,  où  font  les  vrais  Mo- 
res, le  Soleil  y  fai<5t  plus  de  demeure,  à  caufe  de  la 
tortuofité  &.  obliquité,  &  par  ce  les  iours  d'efté  y  font 
plus  longs,  le  Soleil  ne  defcendant  pas  fi  toft,  ce  qui  faiét 
que  la  chaleur  y  eft  plus  grande,  &  par  confequent  les 
habitans  y  font  plus  noirs  :  &.  ceux-là  font  les  vrais  Mo- 

res.  Et  auffi  que  le  Soleil  nous  efchauffe  plus  par  la 
reflexion  de  fes  rais,  que  non  pas  par  fon  approche- 
ment  :  car  quand  le  Soleil  eft  efieué  au  Cancre,  qui  efl 
le  figne  plus  efloigné  de  nous,  fes  rais  qui  font  dardez 
nous  efchauffent  plus  viuement,  renforcez  par  la  re- 
flexion, que  quand  il  efl  au  Capricorne,  encores  qu'il 
foit  plus  près  de  nous.  Diodore  efcriuant  qu'en  Egypte, 
aux  fins  des  Troglodytes,  le  Soleil  y  efl  fi  chaud  fur  le 
midy,  qu'ils  font  cuire  les  viandes,  les  mettans  auec  de 
l'eau  en  vn  pot,  fans  autre  feu.  Si  cela  efl  vray,  fut-il 
répliqué,  que  là  où  eft  la  grande  chaleur  ifoit  par  la 
prochaineté  du  Soleil,  ou  par  fa  reflexion,  ou  pour  le 
temps  qu'il  demeure  fur  nous)  les  gens  y  foient  plus 
noirs,  pourquoy  efl-ce  que  en  la  feule  Affrique  ontrouue 
des  Mores,  que  nous  appelions  Ethyopiens,  veu  qu'il  y  a 
des  autres  terres  &  régions  auffi  chaudes  qu'efl  Affri- 
que? On  fe  regardoit  l'vn  l'autre,  quand  quelqu'vn  va 
dire,  que  cela  procedoit  de  la  feule  qualité  8t  condition 
delà  terre,  &  félon  qu'elle  efl  plaine,  feiche,  montueufe 
ou  craffe,  &.  félon  les  vents  qui  y  régnent,  fe  faifoient 
les  Mores,  les  habitans  du  mont  Megeza  en  Affrique 
eftans  blancs,  &.  ceux  de  la  plaine  petits.  A  cefte  caufe, 
difoit-il,  dautant  que  la  Lybie  efl  vne  terre  toute  vnie  &. 
plaine,  fans  montagnes,  areneufe,  &  fans  eaux,  elle  con- 
çoit U  retient  vne  grande  chaleur,  qui  efchauffe  mer- 
ueilleufement  l'air  à  l'entour,  &.  faift  que  la  complexion 
des  hommes,  qui  y  habitent,  eft  tellement  muée,  qu'ils 
font  les  perfonnes  noires,  que  nous  appelions  Ethyo- 
piens, Mores,  Nègres,  &.  Noirs.  Lors  vn  de  la  Seree  va 
dire,  que  la  plus  part  de  ce  qui   auoit   efté  dit  de  la 

caufe  des  Mores,  luy  fembloit  vne  vraye  chiquanerie, 
&  comme  dit  l'adage,  c'eft  percer  vn  grain  de  millet 
d'vn  tairiere  :  parquoy,  l'opinion  de  Theuet  luy  fem- 
blant  plus  fincere  &.  véritable,  fouftenoit  auec  luy,  que 
ce  n'eRoit  ne  la  femence  ne  la  chaleur  qui  faifoit  les 
enfans  noirs  en  Ethiopie,  mais  que  c'eftoit  le  fang 
chault  &  adufte  qui  caufoit  la  noirciffeure.  Quelqu'vn 
contrariant  à  celle  proposition,  va  répliquer.  Si  efl-ce 
que  fi  la  chaleur  de  celle  terre  Lybique  peut  caufer 
la  frizure  &  crefpeleure  de  ces  Mores,  ayans  le  poil 
ridé  &l  replié  par  vne  ficcité  &.  chaleur  efficiente,  pour- 
quoy  donc  ne  pourra  la  chaleur  noircir?  Et  ne  fert  de 
rien  à  dire  que  la  frizure  des  cheueux  vient  de  la  tor- 
tuofité  des  pores  :  car  tant  plus  que  l'exhalation  qui 
fait  le  poil  eft  fumeufe,  de  tant  plus  le  poil  fera  reco- 
quillé  &.  crefpé  par  chaleur  &.  ficcité,  ce  qui  efl  terreflre 
&  humide  voulant  defcendre  &  s'abbaifler,  &  ce  qui  eft 
chault  &.  fec  voulant  monter  :  &.  pource  que  les  Mores 
n'ont  pas  grande  humidité,  le  poil  defleché  par  la  cha- 
leur fe  retire  aifément,  comme  il  fe  retireroit  par  le 
feu,  la  crefpeleure  des  cheueux  n'eftant  qu'vne  conuul- 
fion  &  retirement  à  faute  d'humeur,  qui  fe  faiél  par  la 
chaleur  de  l'air  qui  nous  enuironne.  Et  cela  fe  preuue 
de  ce  que  les  cheueux  crefpés  &.  frizez  font  plus  durs 
que  ceux  qui  font  droicls,  les  chofes  feches  eftans  dures. 
De  là  vient,  que  ceux  qui  abondent  en  humeur,  ou 
demeurent  en  vn  air  humide,  n'ont  point  les  cheueux 
crepeluz,  mais  ouy  bien  ceux  qui  habitent  es  régions 
chaudes,  comme  les  Ethiopiens  pour  autant  que  leur 
cerueau,  &  l'air  qui  les  enuironne,  font  chauts.  Cefle 

chaleur  fait  auffi,  adioufla-il  encores,  que  les  Mores 
font  fort  camus,  &  diriez  qu'on  leur  a  coupé  le  nez  fur 
le  billot  :  cela  procédant  de  la  grande  chaleur,  qui  ne 
permet  pas  que  les  os  U  les  cartilages  croifient  beau- 
coup, comme  venans  d'vne  matière  inutile  &  vacante  : 
les  petis  enfans  le  confirment  bien,  lefquels  eftans 
chauds,  font  camus,  ayans  en  leur  ieunefie  le  nez  fort 
court.  Et  fi  faut  noter  que  les  Mores,  &  tous  ceux  qui 
font  camus,  font  choleres  :  &  qu'au  contraire,  les 
grands  nez  font  plus  patiens  &  prudents,  &  qu'en  la  Bi- 
ble quand  on  dit  que  quelqu'vn  a  grand  nez,  les  inter- 
prètes tournent  patient:  ce  qui  demonftre  qu'en  la 
Phyfionomie  y  a  quelque  diuination  de  complexion.  le 
m'esbahy,  répliqua  quelque  autre,  que  nos  mignons 
quftrauaillent  tant  à  fe  frizer,  ne  mettent  auffi  peine  à 
fe  rendre  camus  comme  font  les  Mores,  &  à  prendre 
leur  teinét  &.  couleur,  pourtant  qu'entre  les  Mores,  la 
camuferie,  la  couleur  noire,  &.  auoir  les  cheueux  reco- 
quillez  &.  frifez,  leur  eft  autant  d'eftime  &.  de  beauté, 
que  noftre  grand  nez,  noftre  couleur  blanche,  &.  nos 
cheueux  longs.  Qu'il  foit  ainfi,  difoit  il,  les  Ethiopiens 
peignent  leurs  Anges  noirs,  camus,  &.  ayans  leur  che- 
uelure  crefpee  comme  ils  font,  &  non  pas  blancs,  auec 
le  nez  affez  grand,  &  les  cheueux  longs  &.  vnis,  comme 
nous  peignons  nos  Anges,  tout  ainfi  que  nous  fommes, 
&.  que  nous  penfons  ceux  eftre  beaux  entre  nous  qui 
ont  tout  cela,  principalement  la  France  ne  trouue  pas 
beau  d'eftre  camus,  car  au  lieu  que  les  Ameriquains 
font  confifter  la  beauté  de  leurs  enfans  à  eftre  bien 
camus,  au    contraire  nous  trouuons   nos   enfans   plus 

beaux  ayans  vn  peu  le  nez  long,  &  comme  les  rages- 
femmes  de  leur  pays  efcrafent  &  enfoncent  le  nez  de 
leurs  petits  enfans  auec  le  poulce,  tout  auffi  toft  qu'ils 
font  nais,  comme  on  faid  en  France,  aux  petits  chiens, 
nos  mattrones  à  l'oppofite,  tirent  le  nez  à  la  naiffance 
de  leurs  enfans,  l'allongeant  de  peur  qu'ils  foient  ca- 
mus, &.  de  peur  qu'ils  reffemblent  aux  Mores  du  nez, 
Plutarque  difant  que  celuy  qui  a  le  nez  Aquilin,  eft 
Royal,  &.  celuy  qui  a  le  nez  court,  gentil,  plaifant  &. 
aggreable.  Mais  qui  faiét,  demanda  quelqu'vn,  que  les 
Ethiopiens  ont  les  leures  groffes?  A  qui  il  fut  refpondu, 
que  cela  procedoit  de  la  chaleur,  auffi  bien  que  leur 
camuferie,  à  caufe  de  l'air  d'Affrique,  qui  eft  extrême- 
ment chaud  :  lequel  par  refolution  de  la  portion  la  plus 
fubtile,  efpoiffit  les  humeurs  attirées  en  l'extrémité  de 
leurs  leures,  la  mefme  chaleur  caufant  auffi  aux  Mores, 
Ethiopiens  &.  Abiffins  leurs  pieds  gauches,  &.  iambes 
ennelees,  comme  la  chaleur  peut  gauchir  le  bois,  elle 
peut  auffi  difformer  &  corrompre  le  corps  des  animaux 
auffi  bien  qu'elle  faift  le  poil  de  la  tefle,  la  grande 
chaleur  bruflant  la  fubftance  des  membres,  &.  les  fai- 
fant  griller,  comme  le  feu  faift  le  cuir,  par  mefme  rai- 
fon  les  Egyptiens  eflans  fort  podagreux,  aians  les 
articles  &.  pieds  fort  enflez,  combien  qu'aucuns  difent 
cela  venir  de  ce  que  le  pied  du  Taureau,  ligne  celefte, 
fort  de  leur  région,  s'eftendant  fur  l'Ethiopie,  parquoy  en 
leurs  lettres  hiéroglyphiques,  par  le  pied  de  bœuf,  ils 
fignifioient  l'homme  podagre,  parce  que  le  beuf  y  efl 
fort  fubieft.  Et  non  feulement,  fut  il  adioufté,  cefie  cha- 
leur agift  au  corps,  mais,  qui  eft  bien  plus,  elle  gouuerne 

les  actions,  dautant  que  nous  voyons  tous  ceux  qui 
habitent  vn  pais  trop  chaud,  ou  trop  froid,  eftre  bar- 
bares, &  auoir  leurs  humeurs  brutales  &.  leur  regard 
hideux,  la  bonne  température  de  l'air  profitant  &.  fer- 
uant  non  feulement  es  corps  des  hommes,  mais  auffi 
aux  actions  de  l'efprit  &.  de  l'ame  :  Ariftote  affermant 
les  trauaillez  de  chaleur  ou  de  froidure  eftre  Barbares, 
d'autant,  dit-il,  que  la  bonne  température  de  l'air  rend 
les  mœurs  &.  entendemens  meilleurs,  &.  auffi  que  la 
nouriture  des  Egyptiens  faifl  beaucoup  à  les  rendre 
barbares  :  car  Solin  dit  qu'ils  fe  nourriffoient  de  locuf- 
tes,  ce  qui  eft  confirmé  par  Sainct  Hierofme,  fi  le  mot 
Grec  ne  fignifie  pas  auffi  bien  autre  chofe  que  des  fau- 
terelles.  le  penfe,  répliqua  vn  autre,  qu'il  faudrait  beau- 
coup d'années  aux  Mores  &  Nègres,  encores  qu'ils 
habitafient  en  noftre  région,  pour  leur  faire  perdre 
leur  barbarie  &  brutalité,  &.  muer  leur  complexion  en 
la  noftre,  auffi  bien  qu'à  changer  leur  couleur,  tant  la 
force  de  la  femence  humaine  eft  grande,  quand  elle 
a  receu  en  foy  quelque  qualité  bien  enracinée  :  la 
vertu  de  la  génération  ayant  fi  grande  puiflance, 
qu'après  beaucoup  de  générations  diuerfes  elle  peut 
retourner,  tellement  que  vous  verrez,  adiouftoit-il,  que 
d'vn  ./Ethiopien  demeurant  en  Europe,  &.  ayant  vne 
femme  blanche,  que  poffible  il  n'en  viendra  point  vn 
More,  mais  que  de  fa  fille,  qui  fera  blanche,  encores 
qu'elle  foit  mariée  auec  vn  blanc,  il  en  pourra  venir  vn 
Nègre  :  comme  Ion  dit  de  Niceus  Poëte  Grec,  lequel 
après  trais  générations  nafquit  tout  noir,  parce  que 
fon  aieule  s'eftoit  accouplée  à  vn  Ethiopien  :  &  comme 

nous  trouuons  qu'vne  femme  blanche  de  l'Europe, 
ayant  enfanté  vn  More  de  fon  mary  qui  efloit  blanc,  fuft 
accufee  par  luy  d'auoir  eu  à  faire  à  vn  Nègre  :  mais  à 
la  fin  il  fe  trouua  qu'elle  efloit  en  la  quatriefme  lignée 
defcendue  d'vn  More  :  Et  auffi  nous  trouuons  que  Hip- 
pocrates  fauua  vne  Princeffe  accufee  d'adultère,  par  ce 
qu'elle  auoit  enfanté  vn  enfant  noir  comme  vn  Ethio- 
pien, à  caufe  du  pourtraift  d'vn  More  femblable  à 
l'enfant,  lequel  couftumierement  efloit  attaché  à  fon 
lift.  Poffible,  va  répliquer  vne  Feffe-tondue,  que  cefle 
femme  blanche,  qui  accoucha  d'vn  Noir,  efloit  Sor- 
cière, &  que  quelque  diable,  auffi  noir  pour  le  moins 
qu'vn  More  l'auoit  engroffee  :  car  monfieur  Bodin  tient 
que  les  Sorcières  peuuent  conceuoir  d'vn  diable,  & 
qu'elles  difent  que  les  Diables  ont  leur  femence  froide 
&.  noire,  comme  Hérodote  affeure  que  les  Ethiopiens 
l'ont  auffi  noire,  &  pource  il  dit  qu'ils  font  leurs  enfans 
noirs.  11  fut  répliqué,  qu'il  efloit  mal  aifé  à  croire, 
encores  que  Bodin  l'ait  dit,  que  les  diables  puiiTent 
auoir  à  faire  à  vne  femme  Sorcière,  &  que  fi  cela  auoit 
lieu,  qu'il  y  auroit  bien  de  la  diablerie  par  les  champs, 
combien  qu'il  femble  que  Laflance  Firmian  ait  creu 
que  les  démons  efloient  capables  de  génération,  mef- 
mes  qu'ils  auoient  engendré,  Agrippe  &  Cardan  fem- 
blans  auoir  fuiuy  cefte  opinion.  Laiffant  là  ces  diables 
pour  tant  qu'ils  valent,  quelqu'vn  commença  à  faire  vn 
conte  d'vne  femme  qui  fe  fit  engroffer  à  vn  More,  pour 
fçauoir  s'il  efloit  meilleur  mafie  que  fon  mary,  qui 
efloit  blanc.  Les  fages-femmes  eflant  bien  empefchees 
pour  fauuer  l'honneur  de  l'accouchée,   le  mary  ne  s'en 


V1NGT-NEVFIESME    SEREE.  2}} 

pouuant  contenter,  l'appaiferent  en  luy  demandant  ; 
Auez  vous  pas  fouuent  mon  bon  compère,  prié  Dieu 
qu'il  vous  donnaft  vn  hoir  mafle?  efl-il  pas  vray?  Le 
mary  ne  le  pouuant  nier,  &  confeffant  qu'ouy  :  on  luy 
répliqua,  qu'il  auoit  ce  qu'il  demandoit  &.  que  c'efloit 
vn  hoir  mafle  que  fa  femme  luy  auoit  faiél,  &  en  deuoit 
plus  toft  remercier  Dieu,  qui  l'auoit  exaucé,  que  de  s'en 
fâcher.  Le  mary  lors  fatisfait  &.  content  prend  ce  petit 
More  entre  fes  bras,  fc  le  mignardant  &  le  baifant 
l'appelloit  fon  petit  Moriquaut,  fon  petit  noir  mafle,  de 
fi  bonne  grâce  que  l'accouchée  &  les  matrones  ne  fe 
pouuoient  tenir  de  rire.  Cefluy  qui  auoit  recité  ce 
conte,  &  cefte  farce,  voyant  qu'on  ne  rioit  point,  va 
dire  à  ceux  de  la  Seree,  riez  fi  vous  voulez,  ie  ne  fuis 
badin  ny  fariné,  &  fi  ne  laifferay  à  vous  demander  com- 
ment vous  pourriez  tirer  au  blanc  contre  vn  More. 
Ceux  de  la  Seree  fans  rire  encores,  luy  vont  refpondre 
qu'on  ne  pouuoit  tirer  au  blanc  où  il  n'y  auoit  que  du 
noir.  Il  va  lors  répliquer,  que  pour  tirer  au  blanc  contre 
vn  More,  qu'il  ne  faudroit  que  luy  mettre  vne  coque  au 
cul.  Quelqu'vn  alors  ne  fe  pouuant  tenir  de  rire,  luy  va 
demander,  pourquoy  c'eftoit  que  les  Mores  ont  pour 
le  moins  les  dents  blanches,  &  tout  le  refte  fi  noir, 
mefmes  les  ongles,  qui  deuoient  refifter  à  la  chaleur 
auffi  bien  que  les  dents.  Il  va  refpondre  que  les  Mores 
auoient  les  dents  blanches  à  caufe  de  leur  fermeté,  qui 
refifte  à  la  chaleur  du  Soleil,  là  où  la  peau  n'eftant 
point  dure,  elle  fe  fait  noire,  &  par  confequent  les  on- 
gles, qui  viennent  de  la  peau.  On  demanda  auffi  qui 
caufoit  la  timidité  aux  Mores.  On  va  dire,  que  la  chaleur 

ardante  qui  eft  en  leur  région,  les  brufle  de  telle  forte 
que  la  chaleur  interne  fe  diffipe  aifément,  trouuant  les 
conduits  ouuerts  par  la  chaleur  externe  :  tellement  que 
le  dedans  demeure  fi  froid  que  les  Ethyopiens  ont 
toufiours  efté  trouuez  craintifs  :  au  contraire  des  Sep- 
tentrionaux, qui  fe  trouuent  hardis  &  vaillans  par  la 
froidure  de  l'air,  qui  referre  leur  chaleur  interne  au 
dedans,  dont  ils  font  rendus  courageux  :  combien 
qu'aucuns  Aftrologues,  fut-il  dit,  rapportent  la  [timidité 
des  Méridionaux  &.  Mores  à  Saturne,  lequel  domine  en 
leur  contrée,  comme  ils  font  l'ardeur  belliqueufe  des 
Septentrionaux  à  la  Planette  de  Mars,  fur  lefquels  elle 
a  grande  puiffance.  Que  la  chaleur  du  Soleil  brufle  les 
Ethyopiens,  fut-il  adioufté,  il  appert  parce  que  dit Afcle- 
piades,  qu'ils  vieilliffent  bien  toft,  &  dés  l'aage  de  trente 
ans,  &  qu'en  Angleterre,  qui  eft  vn  païs  froid,  les 
hommes  y  vieilliffent  iufques  à  fix  vingts  ans,  le  froid 
faifant  contenir  au  dedans  la  chaleur  naturelle,  &  leurs 
corps  eftans  plus  ferrez  ils  viuent  plus  long  temps,  au 
contraire  des  Ethyopiens,  qui  ont  les  corps  plus  rares, 
parce  qu'ils  font  lafches  par  la  chaleur  du  Soleil.  11 
fut  auffi  recité,  que  la  grande  chaleur  faifoit  que  les 
Mores,  &  ceux  qui  habitent  es  pays  chauds,  auoient  le 
teft  &  crâne  fort  deur,  auec  peu  de  futures,  &.  que 
ceux  qui  demeuraient  es  régions  froides  l'auoient  plus 
mol,  parquoy  la  bleffure  faifte  au  crâne  qui  eft  mol,  eft 
plus  dangereufe  que  la  playe  &  contufion  du  teft  qui 
eft  dur,  à  caufe  qu'il  faut  plus  de  temps  à  pourrir  & 
altérer  le  teft  dur  que  le  mol,  &  par  le  teft  dur  &  mol, 
furent  recognues  les  teftes  des  Egyptiens  d'entre  celles 

des  Perfans,  ayans  efté  &  des  vns  &  des  autres  tuez 
en  vne  bataille,  ce  dit  Hérodote.  Ce  ne  fera  hors  de 
propos,  va  dire  vn  de  la  Seree,  fi  en  parlant  des  Mo- 
res, ie  vous  enfeigne  comme  ils  chaftrent  &  feccent 
leur  beftail,  qui  pourra  poffible  feruir  à  noftre  pays. 
C'eft  que  quand  ils  veulent  chaftrer  leurs  animaux,  ils 
ne  font  que  leur  couper  les  venes  qui  font  fous  les 
temples,  lefquelles  eftans  couppees,  il  ne  peut  defcen- 
dre  aucune  humeur  de  leur  cerueau,  &  par  ce  moyen 
toute  génération  eft  retranchée.  Et  me  fuis  fouuent 
esbahy,  difoit-il,  que  cefte  praétique  n'en  eft  venue 
iufques  à  nous,  veu  les  accidens  qui  arriuent  de  nos 
chaftrures.  Quelqu'autre  va  demander,  fi  la  rencontre 
d'vn  More  eft  vne  chofe  malheureufe,  &  fi  elle  fignifie 
quelque  malencontre,  comme  il  aduint  à  Brutus,  &  à 
Seuere  l'Empereur,  /Elien  Spartian  difant  en  la  vie  de 
Seuerus,  que  la  rencontre  d'vn  homme  laid  preiugea 
la  mort  à  ceft  Empereur.  Il  fut  refpondu  que  beau- 
coup de  chofes  fe  difent  fans  raifon,  qui  ne  font  pas 
véritables,  cela  pouuant  arriuer  à  deux  ou  à  trois,  qui 
n'aduiendra  pas  à  cent,  n'y  ayant  rien  de  certain,  là 
où  l'on  ne  peut  donner  de  raifon  :  mais,  ie  vous  prie, 
difoit-il,  quelle  raifon  fçauroit-on donner dece  qu'on  dit 
que  c'eft  vn  bon-heur  de  trouuer  en  première  rencon- 
tre vne  belle  femme,  &  vn  mauuais,  d'en  trouuer  vne 
laide?  La  rencontre  d'vn  More,  va  refpondre  quelqu'vn, 
dénote  malheur  pour  ce  que  plufieurs  de  ce  païs 
deuiennent  fecs  &.  éthiques  pour  toucher  feulement  à 
la  fueur  d'vn  More,  &.  difent  qu'il  en  peut  autant 
aduenir  à  fa  rencontre.  Mais  répliqua  vn  de  la  Seree, 

qui  font  les  vrais  Mores,  de  qui  la  rencontre  &,  la  fueur 
nous  menace  de  quelque  finiftre  euenement?  Car  difoit- 
il ,  nous  appelions  Mores  tout  homme  qui  eft  noir, 
comme  les  Ethyopiens,  &  les  Indiens  de  la  Zone 
chaude,  &.  autres  terres  nouuellement  trouuees,  ores 
que  les  Mores  de  la  Moritanie  ne  foient  communément 
gueres  plus  bruns  que  les  Efpagnols  qui  font  leurs  voi- 
fins,  feparez  d'eux  feulement  par  vne  mer,  qui  n'a  pas 
trois  lieues  de  large,  tel  endroit  y  a,  &  fi  abufons 
auiourd'huy,  adiouftoit-il,  de  ce  mot  de  More,  car  les 
anciens  Latins  appelloient  iadis  Africa,  ce  que  nous 
appelions  maintenant  Barbarie,  &  la  partie  de  celle 
Barbarie,  où  eft  le  coing  que  faic~t  la  mer  Méditerranée 
auec  l'Océan,  s'appelloit  Mauritania,  &  l'homme  de  ce 
païs-là  Maurus.  On  va  demander  à  ceftuy  qui  auoit 
tant  demandé,  fi  on  n'appelloit  pas  vn  homme  bar- 
bare, lequel  n'a  point  d'efprit,  qui  eft  inciuil,  &  qui 
n'a  nulle  vertu  &  honnefteté,  de  ce  que  ceux  de  Barba- 
rie font  totalement  priuez  de  toutes  ciuilitez  &.  gracieu- 
fetez,  &.  pleins  de  tous  vices  &.  cruautez.  Quand  ceftuy- 
cy  eut  confeffé  qu'ouy,  &  que  tous  ceux  qui  habitent 
les  païs  trop  chauds  ont  leurs  mœurs  brutales,  auffi 
bien  que  ceux  qui  demeurent  en  vne  région  trop 
froide,  la  température  de  l'air  feruant  autant  à  l'efprit 
qu'au  corps,  il  luy  va  demander,  fi  ceux-là  que  nous 
appelions  Barbares,  ne  pourront  pas  auec  le  temps 
laiffer  leur  Barbarie  fc  fe  ciuilifer  comme  nous  le  pen- 
fons  eftre,  eftant  maintenant  leur  païs  peuplé  &  fré- 
quenté, qui  ne  deuoit  plus  à  cefte  caufe  eftre  appelle 
Barbarie,  ne  eux  Barbares,  le  mot  barbar  en  leur  lan- 

gue  ne  fignifiant  que  defert.  le  ne  demande  pas  cela, 
adiouftoit-il,  fans  raifon  :  car  le  temps  peut  amender 
ou  empirer  vne  nation,  comme  il  fait  les  métaux,  les 
Romains  ayans  appelle  beaucoup  de  peuples  Barbares, 
qui  auiourd'huy  font  plus  vertueux,  honneftes,  accords, 
&  ciuilifez,  qu'ils  n'eftoient  de  leur  temps,  cefl  aage 
icy  produifant  les  efprits  plus  excellens  &  meilleurs 
qu'il  n'a  faidl  par  le  paffé  :  Et  non  feulement,  difoit-il 
encores,  la  nourriture  &  les  couftumes  ont  puiffance 
de  changer  le  naturel  de  quelques  particuliers,  mais 
auffi  de  tout  vn  peuple,  comme  l'hiftoire  nous  le  faift 
voir  de  la  plus  part  des  nations  du  monde,  mefmement 
des  peuples  d'Allemaigne,  qui  n'auoient  du  temps  de 
Tacite,  ni  loix,  ni  religion,  ni  fcience,  ni  forme  de 
Republique,  &.  maintenant  ils  ne  cèdent  à  autres  quel- 
conques en  bonne  inftitution  de  toutes  chofes,  combien 
que  du  temps  de  Cefar  les  Germains,  gens  robuftes  &. 
belliqueux,  viuoient  feulement  de  laitt,  fromage,  &  chair, 
ne  fçachans  que  c'eftoit  ni  de  bled,  ni  de  vin,  ni  de 
labourer,  ni  de  femer,  &  à  cefte  heure,  il  n'y  a  pas  vne 
nation  qui  les  furpaffe  en  toutes  ces  chofes.  Vn  de  la 
Seree  après  tout  ce  difcours,  va  dire,  le  croy  vne  chofe 
quant  à  moy,  que  l'excellence  des  vertus,  &.  la  gran- 
deur des  efprits,  a  efté  toufiours  vne,  &  de  mefme 
forte  dans  le  contenu  de  ce  monde,  &  que  leur  femence 
a  efté  mife  icy  quant  &.  les  hommes,  fit  que  le  temps 
ne  produit  point  d'autres  efprits  &.  d'autres  vertus,  que 
celles  qui  font  veuës  aux  hommes  de  tout  temps,  &. 
que  le  temps  ne  les  empire  ni  amende,  mais  bien  qu'il 
peut  faire  qu'elles  paffent  d'vn  lieu  en  l'autre,  &  qu'vne 

nation  qui  aura  efté  par  le  paffé  inciuile,  fauuage  &. 
barbare,  peu  à  peu  puifle  changer  fa  flupidité,  &  bar- 
barie, en  ciuilité,  prudence,  &  dextérité  :  Le  temps 
inftruifant  &.  informant  particulièrement  l'efprit  &.  la 
raifon  d'vn  chacun,  &.  tranfportant  les  grandes  vertus 
de  païs  en  pais.  A  quoy  rien  ne  fut  répliqué  par  ceux 
de  la  Seree,  mais  tous  l'ayans  approuué  s'en  allèrent  en 
cefte  opinion. 

Des   Panures  &  des  Mendians. 


Ceste  Seree  ne  fut  pas  fi  ioyeufe  que  la  précédente, 
à  caufe  qu'aucuns  d'icelle,  vn  iour  d'Hyuer  qu'il 
faifoit  fort  grand  froid,  en  venans  foupper,  auoient 
trouué  vn  pauure  malade,  quafi  tout  nud,  couché  de 
fon  long  fus  vn  perron  de  boutique,  ce  qui  les  auoit 
efmeus  à  fi  grande  pitié  que  durant  le  foupper,  &  en- 
cores  après,  ils  s'eftoient  monftrez  plus  trilles  que  de 
couftume  :  combien  qu'ils  luy  euflent  affez  largement 
difiribué  de  leurs  biens,  &.  mis  ordre  à  fon  coucher, 
fçachens  bien  que  ce  n'eft  pas  alfez  de  bailler  le  viure 
aux  indigens,  mais  qu'ils  les  faut  veftir  &  loger.  Et 
m'esbahis  que  le  Magiftrat  ne  contraint!  les  riches,  mef- 
mement  les  gens  d'Eglife,  de  leur  bailler  leurs  neceffi- 
tez  :  les  Canons  difans  que  le  bien  d'Eglife  fe  doit 
mettre  en  trois  parties,  la  première  pour  les  pauures,  la 
féconde  pour  les  pafteurs,  la  tierce  pour  entretenir  les 

baflimens  de  leurs  Eglifes,  des  hofpitaux  fc  de  leurs 
maifons.  Les  gens  d'Eglife  fe  deuans  contenter  du  peu  ; 
comme  font  les  quatre  Patriarches  de  l'Orient,  aufquels 
obeyffent  tous  les  Chrefliens  du  Leuant,  qui  n'ont  que 
chacun  deux  cens  ducats  par  an,  encores  qu'ils  ayent 
de  grandes  charges.  Car  au  Patriarche  de  Conftantino- 
ble  obéit  toute  la  Grèce,  Macédoine,  la  Thrace,  Epire, 
&.  tous  ceux  qui  font  fubiefls  à  ceft  Empire,  voire  les 
Mofcouites.  Le  fécond  Patriarche,  qui  demeure  au 
Caire,  a  foubs  luy  l'Egypte  &  Arabie.  Le  tiers  com- 
mande fur  la  Iudee,  Damas,  Barut  &  Tripoli,  &  tient 
fon  fiege  en  Ierufalem,  Le  quatriefme  demeure  en  An- 
tioche,  &  a  puiflance  fur  les  Grecs  de  la  Sirie.  Si  bien 
que  la  richeffe  des  Eglifes  Occidentales  eft  fi  mal  dif- 
penfee,  eu  efgard  à  PEglife  primitiue,  &.  aux  grands 
biens  de  maintenant  qu'on  ne  peut  ofler  de  la  bouche 
la  plus  grand'part  : 

Au  temps  pajfé  en  l'aage  d'or, 
CroJJe  de  bois,  Eue/que  d'or  : 
En  ce  temps  font  autres  les  loix, 
CroJJ'e  d'or,  Eue/que  de  bois. 

Les  Iuifs  encores  qu'ils  foient  bannis  de  leurs  païs,  pau- 
ures  &  efpandus  par  tout  le  monde,  menans  vne  vie 
miferable,  fi  ne  laiffent  ils  à  s'aider  l'vn  l'autre,  fi  bien 
qu'à  peine  trouuerez  vous  vn  Iuif  qui  mendie.  Les 
Goths,  peuple  barbare,  auoient  accouflumé  de  brufier 
le  logis  de  celuy  qui  ne  vouloit  loger  les  pauures  eftran- 
gers,  eftimans  celuy  iuflement  eflre  priué  de  fa  maifon, 

qui  la  dénie  aux  autres.  Ceux  qui  ont  efté  en  Turquie, 
fçauent  bien  que  nous  deurions  mourir  de  honte,  fa 
rougir  autant  de  fois  que  nous  voyons  de  pauures 
endurer  fa  la  faim,  &  le  froid,  gifans  toute  la  nuiél  fa 
tout  l'Hyuer  fur  le  paué,  fi  mal  vertus  qu'ils  font,  d'au- 
tant qu'il  n'y  a  nulle  comparaifon  entre  noftre  charité 
fa  leur  pieté,  fi  nous  regardons  à  l'inftitution  de  leurs 
hofpitaux,  fa  aumofneries,  à  l'ordre  qui  y  eft  obferué, 
&  au  traitement  que  reçoiuent  là  les  pauures,  foient 
Chreftiens  ou  Iuifs,  foient  riches  ou  pauures,  tous  y 
font  receus,  mefmes  que  les  Seigneurs,  Bachats,  84  Am- 
baffadeurs,  s'y  logent,  à  caufe  que  vous  y  efies  logez 
comme  en  vn  Palais,  &  fi  les  riches  prennent  leur  por- 
tion auffi  bien  que  les  pauures  :  les  pafTants  pouuans  y 
fejourner  trois  iours  &  nourris  fa  hébergez.  De  Monta- 
gne recite  que  deux  Sauuages  furent  amenez  au  Roy 
Charles  neufiefme,  fa  qu'ils  auoient  apperceu  qu'il  y 
auoit  parmy  nous  des  hommes  pleins,  gorgez  fa  bien 
faouls  de  toutes  fortes  de  commodité,  fa  que  les  autres 
eftoient  mendians  à  leurs  portes,  defcharnez  de  faim  fa 
de  pauureté,  fa  trouuoient  eftrange  comme  ces  pauures 
neceffiteux  pouuoient  fouffrir  vne  telle  iniuflice,  qu'ils 
ne  prinfent  les  riches  à  la  gorge,ou  miffent  le  feu  à  leurs 
maifons.  Ils  font  fi  pitoyables  que  leur  compaffion  fa 
humanité  ne  s'eflend  pas  feulement  entr'eux,  mais  auffi 
ils  ont  commiferation  des  befies  brutes,  acheptans  des 
oifeaux  renfermez  dans  des  cages,  aufquels  ils  donnent 
liberté  pour  l'honneur  de  Dieu,  comme  ils  baillent  du 
pain  aux  chiens  qui  n'ont  point  de  maiftres.  Ce  que 
confirme  de  Montagne,  difant  n'y  auoir  pas  long  temps 

qu'il  fe  trouua  vn  Turc  à  Venife  (la  ville  la  plus  riche 
de  la  Chreflienté)  lequel  rachepta  tous  les  oifeaux  de 
leurs  cajots,  leur  baillant  liberté  pour  l'amour  de  Dieu, 
&  de  la  pitié  que  luy  faifoient  ces  pauures  prifonniers 
parlans  &  chantans,  les  Turcs  ayans  des  aumofnes  & 
hofpitaux  pour  les  belles.  Nous  deuons,  félon  de  Mon- 
tagne, vn  gênerai  deuoir  non  aux  beftes  feulement, 
mais  aux  arbres  mefmes  &.  aux  plantes,  &  comme  il 
dit,  nous  deuons  la  iuftice  aux  hommes,  &  la  grâce  &. 
bénignité  aux  autres  créatures,  qui  en  peuuent  eftre 
capables,  y  ayant  quelque  commerce  entre  elles  &  nous, 
&  quelque  obligation  mutuelle.  On  lit  auffi  que  Pytha- 
gore  eftoit  fi  pitoyable,  que  fon  humanité  s'eftendoit 
iufques  aux  beftes  brutes  :  en  priant  les  oifeleurs,  après 
auoir  prins  des  oifeaux,  de  les  laiffer  aller,  &.  quand  il 
fe  rencontroit  entre  les  pefcheurs,  il  acheptoit  les  traits 
de  leurs  rets,  &  faifoit  par  après  reietter  tous  les  poif- 
fons  dedans  la  mer.  La  plus  grande  iniure  qu'vn  Athé- 
nien euft  peu  dire  à  fon  voifin  Si  citoyen,  eftoit  de  luy 
reprocher,  que  iamais  il  n'eftoit  entré  dans  le  temple 
de  Mifericorde,  auquel  perfonne  n'entroit  s'il  n'eftoit 
bénin  &  fecourable,  encores  eftoit  ce  par  permiffion 
du  Sénat,  qui  iugeoit  s'il  eftoit  tel.  Entre  les  Romains 
il  y  auoit  vne  loy  gardée  inuiolablement,  que  nul  n'euft 
ofé  faire  fefte  en  public,  s'il  n'auoit  pourueu  aupara- 
uant  à  tous  les  pauures  de  fon  quartier  81  voifinage. 
Mefme  les  Sorciers  &.  Sorcières  confeffent  que  celuy  qui 
eft  aumofnier  &.  mifericordieux,  ne  peut  eftre  offencé 
de  leurs  fortileges,  encores  que  d'ailleurs  il  foit  vicieux. 
Monfieur  Bodin   dit,  que  fi  vn  Sorcier  demande  l'au- 

mofne  à  vn  qui  a  le  moyen  de  la  donner,  &  il  foit 
refufé,  celuy  qui  n'aura  rien  baillé  à  ce  pauure  Sorcier, 
fera  en  danger  d'eftre  charmé,  moyennant  que  celuy 
à  qui  on  demande  l'aumofne  ignore  que  celuy  qu'il  ef- 
conduit  foit  forcier.  Et  fi  eftoit  auffi  pour  nous  inciter 
à  eftre  aumofniers  &  charitables  aux  pauures,  que  la 
fainfle  Efcriture  dit,  Donnez  iuftice,  en  lieu  que  nous 
difons,  Donnez  l'aumofne,  comme  eftant  l'vne  des 
chofes  qui  iuftifie  plus  le  mefchant.  Et  auffi  ce  que 
nous  donnons  aux  pauures,  s'appelle  des  Grecs  (comme 
on  dit)  Eleemcfyna,  c'eft  à  dire,  mifericorde,  Agape, 
qui  eft  à  dire  charité  &  dileétion,  encores  auiourd'huy 
les  pauures  nous  prient  de  leur  faire  charité.  Voicy 
qu'vn  grand  en  dit  aux  grands? 

A  l'indigent  monjire  toy  fecourable 
Luy  faifant  -part  de  tes  biens  à  foi/on  : 
Car  Dieu  bénit  &  accroijl  la  mai/on 
Qui  a  pitié  du  pauure  mij érable. 

Las  !  que  tefert  tant  d'or  dedans  la  bourfe, 
Au  cabinet  maint  riche  vejiement: 
Dans  les  greniers  tant  d'orge  &■  de  froment, 
Et  de  bon  vin  en  ta  caue  vne  fource? 

Si  cependant  le  pauure  nudfrijfonne 
Deuant  ton  huys,  &-  languijfant  de  faim, 
Pour  tout  enfin  n'a  qu'vn  morceau  de  pain 
Ou  s'en  reuafans  que  rien  on  luy  donne. 

Has  tu,  cruel,  le  cœur  de  telle  forte 
De  mefprifer  le  pauure  infortuné, 
Qui,  comme  toy,  efl  en  ce  monde  né, 
Et,  comme  toy,  de  Dieu  l'image  porte? 

Et  à  fin  que  les  pauures  de  Grèce  fuffent  bien  tofl  re- 
courus, fans  les  faire  attendre  tout  vn  iour  à  vne 
porte,  comme  le  plus  fouuent  nous]  faifons,  ils  por- 
toient  des  cloches  allans  par  les  rues,  dont  eftoient 
appeliez  Mithagiotœ,  &.  tout  incontinent  on  leur  en- 
uoyoit  l'aumofne,  tant  ils  craignoient  ce  que  difoit 
Vliffe  dans  Homère,  eftant  en  habit  de  pauure,  Dij 
funt  mendicorum  vindices.  Et  combien  que  par  l'Euan- 
gile,  &  par  Homère,  la  plus  grande  demeure  des 
pauures,  &  où  ils  eftoient  le  plus,  c'eftoit  à  l'entrée  des 
portes  :  fi  trouuons  nous  des  nations,  entre  autres  les 
Celtes,  qui  ont  efté  fi  mifericordieufes  &.  pitoyables, 
qu'ils  ne  fermoient  iamais  la  porte  aux  pauures,  &  fi 
leur  permettoyent  d'entrer  iufques  à  la  table  des  con- 
uiues,  &.  là  ils  demandoient  de  chacun  l'aumofne,  & 
l'ayant  receue,  ils  retournoient  aux  portes  dont  ils  ef- 
toient venus.  Et  à  ce  propos  Nicolas  dit  en  fon  traiifté 
des  mœurs  des  Gentils,  que  les  Egyptiens  n'eurent 
iamais  de  portes  à  leurs  logis,  &  nous  qui  nous  difons 
Chreftiens,  la  première  chofe  que  nous  commandons  à 
nos  feruiteurs,  c'eft  de  ne  laiffer  approcher  de  nous 
pas  vn  pauure,  mais  de  les  chaffer.  Et  dit  auffi  le  mefme 
autheur,  qu'anciennement  il  n'y  auoit  point  d'hoftelle- 
ries,  parquoy  les  hoftes  fe  donnoient  des  prefens,  & 
pour  fe  recognoiftre  fe  bailloient  des  marques  coupées 


TRENTI  ESME    SEREE.  365 


en  deux,  qui  fe  rapportoient  comme  nos  tailles,  &.  telle 
marque  s'appelloit  hofpitalis  te/Jera,  &.  en  Grec  Zenia, 
(ainfi  qu'on  m'a  faidt  à  croire)  comme  qui  diroit  hofpita- 
litatem,  l'hofpitalité  tenue  par  les  anciens  en  grande 
reuerence,  &  eftimee  faincle  &.  inuiolable,  ne  plus  ne 
moins  que  la  foy.  Celle  pitoyable  rencontre  de  ce 
pauure  fut  caufe  qu'vn  de  la  Seree,  voyant  la  compa- 
gnie plus  triRe  que  de  couflume,  mit  en  doubte,  fi  la 
pitié  &.  mifericorde  auoit  lieu  en  l'homme  fage  :  car, 
difoit-il,  pitié  &.  compaffion  eft  vne  maladie  de  l'ame  & 
de  l'efprit,  de  la  mifere  d'autruy,  efmouuant  les 
pitoyables.  Or  les  Stoïciens  tiennent  que  l'homme  fage 
n'eft  iamais  efmeu  ne  troublé  en  fon  efprit  pour  quel- 
que chofe  qu'il  voye,  ou  qui  luy  arriue  :  comment 
donc,  difoit  il,  feroit  efmeu  &.  fafché  l'homme  fage  du 
mal  d'autruy,  puis  que  du  fien  mefme  il  ne  s'en  paf- 
fionne  nullement?  Parquny  il  concluoit,  félon  les  Stoy- 
ciens,  qui  tiennent  que  ces  efmotions  viennent  de 
noflre  vouloir,  qu'en  l'homme  fage  ne  pouuoit  tomber 
pitié  &  compaffion,  d'autant,  adioufloit-il,  que  qui  eft 
prudent  &  fage  eft  confiant,  qui  eft  confiant  il  n'eft 
point  troublé,  qui  n'eft  point  troublé  il  eft  fans  triftefie. 
Et  par  ce  à  bonne  raifon  Socrate  a  reprins  Homère,  qui 
feint  Achilles,  fils  d'vne  Deefie,  efleué  &.  inflruicl  par  le 
fage  Chiron,  fe  ietter  par  terre,  &  de  telle  forte  fe 
lamenter,  qu'vne  chetiue  femme  ne  pourrait  faire  vn 
plus  grand  dueil.  Thaïes  auffi  à  bon  droit  blafma  Solon, 
vn  des  Sages  de  Grèce,  pour  s'eftre  monflré  trop 
defefperé  &  contriflé  de  la  mort  feinte  de  fon  fils,  que 
Thaïes  luy  auoit  dit  eflre  mort,  pour  efprouuer  la 
iv.  12 

confiance  de  Solon,  qu'on  penfoit  eftre  des  plus  fages 
&  vertueux  :  cela  nous  demonftrant  qu'en  ces  chofes, 
les  fages  font  les  plus  fols,  &.  les  plus  tourmentez  de 
paffions  &.  trifteffes.  11  s'en  trouua  vn  autre  de  contraire 
opinion,  tenant  fort  &.  ferme  que  les  fages  n'efîoient 
hors  de  paffion  non  plus  que  les  autres  :  &.  approuuant 
l'opinion  des  Paripatetiques,  qui  difent  que  les  affec- 
tions &  efmotions  procèdent  de  noftre  nature,  tenoit 
qu'entre  le  vice  &  la  vertu  il  y  auoit  des  chofes  neutres 
&  moyennes,  comme  la  mifericorde  &  la  pitié  par  lef- 
quelles  l'homme  fage  peut  eftre  efmeu,  troublé  &. 
paffionné.  Les  Platoniciens  &  Peripateticiens,  difoit-il, 
n'oftent  pas  les  affeétions,  &.  ne  deffendent  pas  la  ioye, 
ou  la  commiferation,mais  tempèrent,  &.  les  ioyes  &  les 
miferes  :  là  où  les  Stoyciens  reprouuent  toutes  les 
affeftions,  &  approuuent  leur  apathie,  c'eft  à  dire 
n'eftre  point  efmeu,  rendans  les  hommes  ftupides  & 
infenfibles,  ne  fentans  rien  de  l'homme,  ce  que  reprent 
faincl  Auguftin,  &  faind  Hierofme  :  les  Stoyciens  vou- 
lans,  ce  difent-ils,  ofter  ce  qui  eft  de  nature  &.  naift 
auec  nous,  &.  qui  n'eft  pas  volontaire  :  n'entendans  pas 
qu'en  oftans  les  vices  des  hommes,  ils  oftent  auffi  la 
vertu.  Puis  ce  Peripateticien  s'addreffant  à  celuy  qui 
fouftenoit  que  l'homme  fage  n'eftoit  iamais  efmeu  ne  paf- 
fionné plus  à  vne  fois  qu'à  l'autre,  luy  va  demander, 
s'il  voudroit  maintenir  que  ceux  qui  auoient  trouué  ce 
pauure  malade  fur  le  paué,  qui  les  auoit  efmeuz  a 
pitié,  ne  fuffent  pas  fages.  Car  ie  fouftiens,  difoit-il,  &. 
eft  vray,  que  la  pitié  &  compaffion  peut  efmouuoir  les 
fages,    non  pas  comme  les  femmes,   qui  de   commife- 

ration  &  pitié  fe  mettent  incontinent  à  crier  &.  pleurer, 
&  qui  fe  pardonnent  là  où  il  ne  faudrait  pas,  &.  là  où 
l'homme  fage  &.  prudent  ne  ferait  en  rien  troublé  ne 
efmeu.  Et  mefmes  nous  voyons  que  la  mifericorde 
caufee  &  pouffee  de  l'imagination  de  voir  fouffrir 
autruy,  faifl  bien  fouuent  plus  efmouuoir  &  changer  la 
perfonne  qui  l'imagine,  tant  fage  foit  elle,  que  le 
patient,  ainfi  que  l'on  cognoifl  en  ceux  qui  fe  pafment 
plus  tofl  en  voyant  faigner  ou  penfer  vne  playe,  que  le 
patient  mefme.  11  fut  fouftenu  par  l'aduerfe  partie,  qui 
eftoit  de  l'opinion  de  Langius  contre  Lippfius,  que  pitié 
eftoit  vne  maladie  &.  vn  vice  d'vn  efprit  petit  &  chetif, 
fuccombant  à  la  veuë  du  mal  d'autruy  ;  non  pas,  difoit- 
il,  que  ne  foyons  fléchis  &.  efmeus  à  la  douleur  &.  mal 
d'autruy,  mais  pour  aider,  non  pour  fe  douloir,  per- 
mettant bien  la  mifericorde,  &  non  pas  la  commifera- 
tion,  appellant  mifericorde  vne  inclination  d'efprit,  pour 
foulager  la  pauureté  ou  la  douleur  d'autruy,  &.  ce  mife- 
ricordieux,  encores  qu'il  ne  pleure  point  &.  ne  foit 
efmeu,  il  confortera  le  miferable  à  fon  pouuoir,  & 
l'aidera  libéralement  &  fera  plus  benignement  qu'il  ne 
dira,  &  baillera  plus  tofl  les  mains  que  les  paroles  au 
neceffiteux  &.  tombé  :  ioinct  que  la  pitié  nous  eft  tant 
naturelle,  que  celuy  qui  n'a  pitié  de  ceux  qu'il  voit  en 
aduerfité,  ne  fe  fouuient  point  qu'il  eft  homme,  &.  par 
confequent  fubiecl;  à  toutes  infirmitez  humaines,  def- 
quelles  aucun  ne  fe  peut  dire  exempt.  Si  efl-ce,  luy  fut-il 
répliqué,  que  le  pleurer  de  pitié  n'eft  point  à  blafmer, 
&  qu'il  y  auoit  vn  vieux  didum  Grec,  qui  difoit,  que 
les  gens  de  bien  &  vertueux  eftoient  prompts  &.  fubiecls 

aux  larmes,  &  pleuraient  facilement  :  les  larmes  naif- 
fantes  aux  yeux  par  la  douleur  du  cœur,  car  par  la 
douleur  fe  ferrans  les  pores,  &  comprimants  l'humeur 
qui  y  eft  enclos,  il  aduient  que  cefl  humeur  s'efcoule 
dehors  par  les  yeux.  Mais  ie  vous  diray,  adioufta-il, 
ceux  qui  ont  pitié  des  pauures,  pleurant  ou  ne  pleurant 
pas,  méritent  d'eflre  appeliez  pitoyables,  &  ne  leur  peut- 
on  donner  vn  plus  beau  nom,  non  plus  qu'à  ceux  de 
Catane,  lefquels  ayans  fauué  leurs  pères  &.  mères  du 
feu,  ne  peurent  eftre  honorez  de  plus  grand  honneur 
de  leurs  citoyens,  que  de  les  nommer  les  pitoyables, 
eflant  vn  grand  reconfort  aux  affligez,  de  trouuer 
aucuns  qui  ayent  compaffion  de  leur  mal.  Quelqu'vn 
de  la  Seree  s'interpofant  en  eefte  difpute,  va  dire  qu'il 
auoit  veu  des  pauures  fi  bien  haranguer,  &  faifans  fi 
bien  les  calamiteux  &.  miferables,  qu'il  ne  fçauoit  fi 
graue  Stoïcien,  qui  n'euft  par  eux  eflé  incité  à  pitié  & 
compaffion,  &  ne  leur  eufl  eflargy  de  fes  biens,  encores 
qu'il  n'euft  eu  que  cela,  la  neceffité  leur  ayant  enfeigné 
à  vfer  de  ces  artifices,  &  apprins  cefte  Rhétorique, 
nous  eflans  fi  peu  charitables,  fi  auaricieux,  fi  fubieflsà 
nos  biens,  fi  peu  craignans  &  aymans  Dieu,  &  gardans 
fes  commandemens,  qu'encores  ne  peuuent  ces  pauures 
miferables,  en  monflrans  leurs  vlceres  &  playes,  arra- 
cher vn  pauure  double  rouge  de  nos  mains  :  eflans 
contraints,  tant  eftropiez,  cadauereux,  chancreux  & 
desfigurez  qu'ils  foient,  fe  trouuer  aux  Eglifes,  à  fin  que 
la  fainéleté  du  lieu  incite  &.  efguillonne  ceux  qui  les 
voyent,  à  donner  l'aumofne,  comme  la  reuerence  du 
temple  admonefloit  les  Platoniciens  &  Stoyciens  de    ne 

faire  &.  dire  aucune  cliofe,  qui  ne  fuft  vertueufe  &. 
digne  du  lieu  où  ils  efloient,  &  pour  cefte  caufe  ne 
bougeoient  gueres  du  paruis  ou  portique  du  temple.  Là 
où  au  temps  paffé,  on  n'euft  pas  enduré  les  pauures, 
ainfi  tombans  en  pièces  fe  prefenter  en  public,  y  ayans 
des  perfonnes  députées  pour  leur  fubuenir.  Que  s'ils 
demandoient,  c'eftoit  affez  de  dire,  il  me  faudrait 
bien  du  pain,  i'aurois  bien  befoin  d'vne  robbe.  Tertu- 
lian  dit,  nous  baillons  plus  d'aumofnes,  &.  defpendons 
plus  à  bailler  par  les  rues  aux  pauures,  que  vous  ne 
dépendez  en  vos  maifons  :  monftrant  par  là  la  charité 
des  premiers  Chreftie.is.  Mais  auiourd'huy  la  charité 
eft  morte  fans  héritier,  la  pitié  eft  paffee  de  cefte  vie 
fans  faire  teftament.  Si  cela  auoit  lieu,  répliqua  vu 
autre,  veu  le  fiecle  où  nous  fommes,  ic  la  malice  des 
hommes  pauures,  tout  le  monde  fe  dirait  pauure,  à  fin 
de  viure  fans  trauailler,  à  fon  aife,  &  fans  foucy.  Car 
encores  que  la  charité  foit  bien  refroidie,  &  que  chacun 
s'excufe  fur  les  guerres  ciuiles,  fi  ne  laiffe-il  de  fe 
trouuer  des  perfonnes  faines  &.  valides,  qui  mangent  U 
defrobent  le  bien  des  malades  &  des  pauures.  Et  fi 
faut  bien  aduifer  en  cuidant  fe  comporter  charitable- 
ment enuers  les  indigens,  de  donner  nourriture  à  la 
pareffe  de  plufieurs  faineans  ,  qui  fe  confians  aux 
aumofnes,  ne  veulent  rien  faire,  lefquels  outre  ce  qu'ils 
delaiflent  leur  meftier,  ils  priuent  encores  les  vrais 
pauures  des  fubuentions  qu'on  leur  ferait  plus  aduanta- 
geufes.  Mais  pour  efmouuoir  le  peuple  à  plus  grande 
pitié,  difoit-il,  deuinez  que  ces  gueux  &  câlins  font? 
Ils  contrefont  les  malades  de  fainét  Iean,  ayans  la  bou- 

che  pleine  d'efcume  :  ce  qu'ils  font  facilement  en 
mâchant  la  racine  d'herbe  à  foulon,  ou  feront  les 
demoniacles  fe  faifans  manoter:  vous  les  iugerez  hydro- 
piques, fe  faifans  fouiner  au  cul  :  ils  ne  feront  iamais 
fans  vne  iambe  gangrenée,  eftiomenee,  fphacellee,fiftu- 
leufe,  chancreufe,  qu'ils  nomment  vne  iambe  de  Dieu, 
accouftrans  ainfi  cefte  iambe  auec  vne  ratte  de  bœuf 
pofee  deffus,  remplie  de  fang  &.  de  laiét.  S'ils  n'ont  vne 
iambe,  adiouftoit-il,  ils  auront  vn  bras  de  pendu,  lequel 
ils  monftreront  pour  le  leur,  fi  bien  que  ceux  qui  ne  le 
verront  le  fentiront.  S'ils  ne  peuuent  rien  gaigner  eflans 
en  vie,  ils  contreferont  le  mort,  par  ce  qu'il  y  a  des 
perfonnes  qui  ont  plus  de  pitié  des  morts  que  des 
viuants.  Ce  que  i'apperçeu  vne  fois  paffant  en  vn  che- 
min car  en  allant  ie  trouuay  deux  malotrus  qui  deman- 
doient  l'aumofne  aux  paffans,  au  retour,  l'vn  des  deux 
eftoit  eftendu  fur  la  terre,  qui  faifoit  fi  bien  le  mort 
que  tous  les  paffans  y  furent  trompez  :  &  fon  compai- 
gnon  eftoit  auprès  de  luy,  qui  amaffoit  les  aumofnes 
pour  le  faire  enterrer,  ce  difoit-il.  A  cefte  caufe,  plu- 
fieurs  ont  voulu  dire  que  les  pauures  ont  efté  appeliez 
des  Latins  Mendici,  à  mentiendo,  à  caufe  qu'ils  men- 
tent. Encores  que  ces  gueux  nous  abufent,  répliqua 
quelqu'vn,  fi  ne  faut-il  pas  laiffer  pour  leur  impofture, 
d'aider  à  ceux  qui  en  ont  befoin,  de  peur  que  les  bons 
n'endurent  pour  les  mauuais,  n'eftant  pas  raifon  que  la 
faute  de  peu  foit  chaftiee  par  la  peine  de  tous  &.  faut 
laiffer  au  Magiftrat  à  defcouurir&  punir  les  affrontemens 
de  ces  beliftres  &.  maraux.  Que  s'ils  eftoient,  difoit-il, 
auffi  bien  agencez  comme  i'en  vis  accouftrer  vn,  n'y  a 

pas  long  temps,  ils  craindraient  à  fe  moquer  de  Dieu  & 
du  monde,  ce  gueux  de  l'hoftiere  confeffant  auoir  faiét 
l'hydropique  plus  de  vingt  ans,    allant  auec  fa  fuitte  de 
ville  en  ville,  interrogé  comme  il  fe  faifoit   ainfi   enfler, 
il  refpondit  que  tous  les  matins    fes   compagnons,    qui 
auoient  part  à  la  quefte,  luy  foufloient  au  cul,    &.    l'en- 
floient  tout  ainfi  qu'on  faict  vne  veffie  de  porceau,  puis 
luy  eftouppoientle  fondement  auec  deseftouppes  poiffees 
&  gommées,  8t  qu'au  foir  eftans    retirez,    luy  desbou- 
choient  fon  bourdonneau,    &  que  toute  la  nuifl,    il   ne 
faifoit  autre  chofe  que  fouffler,  cependant  que  ces  com- 
pagnons de  cagnardiers  iouoient  des  doigts,  &  que  les 
autres  amaffoient  des  broutilles,  tous  fe  fentans  de   la 
quefte,  &  de  ce  qu'il  auoit  araaiïé.    Le    maiftre    de    la 
maifon  bien  aife  de  ce  qu'on  commençoit  à   oublier  le 
trifte  rencontre  qu'on  auoit  faiét  en  venant  fouper  chez 
luy,  nous  va  conter  que  ce  iour  mefme  il  auoit   trouué 
vn  gueux,  qui  luy  demanda  l'aumofne,  lequel    faifoit  fi 
bien  le  rompu,  l'eftropiat,  le  boiteux,  &  le  manchot,  & 
contournant  les  bras    &.  les    iambes  de    tel    artifice   & 
induftrie,  qu'il  penfa  le  prendre  pour  vn  autre,  encores 
que  deux   ou  trois   iours    deuant   l'euft  veu   difpos   & 
droiét  :  &  nous  contoit  qu'ayant  enuifagé  ce  pauure,  il 
luy  difoit,  &.  mon  amy,  pourquoy  vas  tu  ainfi?pourquoy 
reuire  tu  ainfi  les  bras?    quelle    conuulfion  t'a    prins? 
pourquoy  prens-tu  tant  de  peine?    T'ay-ie  pas  veu,  n'y 
a  pas  long  temps,  t'ayder  auffi  bien    de  tes    membres 
comme  ie  fay  des  miens?  Et  que  ce  gueux,  ne  le  pou- 
uant  nier,  luy  auoit  refpondu,   helas  !    monfieur,    puis 
que  vous  voyez  que    ie   trauaille  tant  à   aller  ainfi,   & 

contourner  mes  bras,  tant  plus  deuez  vous  eftre  incité 
à  me  donner  quelque  chofe,  &.  auoir  pitié  de  moy,  veu 
la  peine  que  ie  prens.  Lors  ie  ne  me  peu  tenir  de  rire,  &. 
de  luy  mettre  de  l'argent  en  fa  main,  qu'il  ferra  bien 
auec  fa  conuiilfion.  Vn  de  la  Seree  venant  à  reprendre 
noftre  hofte,  luy  va  dire  qu'il  ne  falloit  pas  bailler  l'au- 
mofne  aux  valides,  qui  ont  le  corps  fain  &  difpos  pour 
trauailler,  &  qu'en  leur  baillant  on  les  entretient  en 
leurs  impoftures  &.  mefchancetez,  &  que  en  leur  don- 
nant ainfi  aifément,  cela  les  accoquine,  car  celuy  qui 
facilement  impetre,  fe  rend  plus  hardy  à  demander.  Ce 
n'eft  pas  la  première  fois,  va  refpondre  le  maiftre  de 
la  maifon,  que  i'ay  eflé  reprins  de  bailler  où  il  ne  fal- 
loit pas,  car  il  me  fouuient  qu'vn  de  mes  voifins  me 
tanfa  de  ce  que  durant  le  cher  temps,  i'auois  baillé 
l'aumofne  à  vne  ieune  fille,  encore  qu'elle  euft  la  poche 
&  le  baflon,  me  difant,  qu'as-tu  affaire  de  bailler  rien  à 
cefle  grand'  fille?  le  t'affeure  qu'elle  befongneroit 
mieux  que  toy  ne  que  moy.  Ne  fçachant  s'il  vouloit 
rire,  ou  quoy,  ie  luy  refponds,  i'aimerois  mieux  bailler 
à  deux  ou  trois  valides,  encores  qu'ils  n'en  euffent  nul 
befoing  que  d'en  laiffer  vn  qui  en  auroit  neceffité,  pour 
le  moins,  difoit-il,  ie  ne  refuferay  jamais  pauure  qui 
me  demandera  du  pain,  tel  qui  foit  :  car  celuy  n'eft 
pas  homme  qui  dénie  du  pain  à  l'homme  :  que  fi  on 
trouue  du  pain  à  terre,  en  le  baifant  on  le  releue, 
parquoy  les  Grecs  fouuent  ['appellent  facer  panis  :  &.  le 
vieux  prouerbe  Grec  parlant  des  câlins,  &.  de  ceux  qui 
mendient  fans  befoing  commande  pour  le  moins  de 
leur  bailler  du  pain,  &.  pour  toutes  autres  viandes,  des 

coups  de  poing,  à  fin  de  leur  Faire  laiffer  cefte  façon 
de  viure  fans  trauailler,  &  de  les  empefcher  de  manger 
le  pain  des  impotens  &  malades,  qui  ne  peuuent  gai- 
gner  leur  vie.  Mais  ie  ne  voudrais  pas  faire,  adioufta 
noflre  hofte,  comme  fit  vn  Cardinal,  lequel  en  voulant 
chaffer  les  valides  d'vn  hofpital,  en  chaffa  auffi  les 
malades  &.  impotens  &  voicy  comme  il  s'y  porta.  A 
Verfeil  il  y  a  vn  fort  bel  hofpital,  8t  de  grand  reuenu, 
duquel  l'œconome  &  difpenfateur  eftoit  vn  Cardinal, 
fort  fafché  de  n'en  receuoir  pas  grand  profit,  à  caufe 
de  la  multitude  des  pauures  là  hofpitalez  ,  penfez  ,  &. 
nourris.  Ce  Cardinal  pour  remédier  à  cela,  faift  habil- 
ler vn  fien  feruiteur  en  Médecin,  l'enuoyant  à  cefte 
Aumofnerie  pour  vifiter  les  malades,  faifant  femblant 
de  les  vouloir  guérir,  bien  inftruiét  de  fon  maiftre  de  ce 
qu'il  deuoit  faire.  Les  ayant  veus  &  vifités,  il  leur  va 
dire,  qu'il  y  auoit  bien  moyen  de  les  guérir  tous, 
moyennant  qu'vn  d'entr'eux  fuft  rofly  tout  vif,  &.  que  de 
la  greffe  qu'il  rendoit  les  autres  fuffent  oingts  &  en- 
greiïez  par  deux  ou  trois  matins,  &  que  fur  fa  vie  ils 
feraient  tous  remis  en  bonne  fanté  8t  difpofition.  Puis 
auec  grand  ferment  il  leur  promet  de  retourner  le 
lendemain,  &  que  celuy  là  fur  qui  arriueroit  le  fort, 
ferait  routy  tout  vif,  &  qu'ainfi  auoit  efté  ordonné  par 
le  Magiftrat,  &  par  tous  ceux  de  la  ville.  Ce  fut  affez 
dit,  il  n'eftoit  quafi  pas  hors  de  cefte  Maifon-Dieu,  que 
tous  les  habitans  d'icelle,  vont  fonger  comme  ils  pour- 
raient fortir,  non  feulement  hors  de  l'aumofnerie,  mais 
auffi  de  la  ville,  tant  ils  auoient  grand  peur,  les  vns  de 
guérir  &  eflre  contraints  de  trauailler,   les  autres    crai- 

12. 

gnans  que  le  fort  tombafl    fur   eux.    Que   voulez-vous 
plus  ?  le  vous  affeure  que  le  lendemain  que  le  Médecin 
retourna  à  l'hofpital,  il  n'en  trouua  pas  vn    &.  fi  en  y 
auoit  beaucoup  qui  eftoient  alitez,    &.   n'auoient  bougé 
du  lidT:  il  y  auoit  plus  d'vn  an,   eftans  deffechez    comme 
momies,  ne  reftans  dans  leurs  corps  que  des  os  enfilez 
enfemble.  Si  me  voulez  efcouter,  va  dire   vn    autre,   ie 
vous  feray  quafi  vn   mefme  conte.   11  y    auoit    en    vne 
ville,  commença-il  à  dire,  fi  grand  nombre   de  pauures 
malades,  qu'on  ne  les  pouuoit  nourrir    &.   entretenir,  & 
fi  craignoit   on  bien  fort  qu'ils  ne   miffent  la   pefte  en 
ce  lieu-là.  Le  Confeil  de  la  ville  affemblé,  faift  amener 
deuant  eux  tous  les  malades  &  impotens,    &   les   faiél 
vifiter     par    leurs    Médecins  &    Chirurgiens,    lefquels 
dirent  à  ces  pauures  malades  que  iamais  ne  guériraient 
s'ils  ne  changeoient  d'air,  &   que   l'air  de    cefte   ville 
n'efloit  pas  bon,  mais  tout  contraire  à   leur    fanté,  leur 
remonftrant  qu'il  y  auoit  des  maladies  qui  ne  fe   gue- 
riffent  iamais  en  vn  païs,  ou  bien  en  vn  autre,   comme 
à    Rome  on  ne  peut  guérir  du    mal   de   iambe,    &  à 
Naples  du  mal  de  tefle.  Parquoy  fut  ordonné,  pour  leur 
grand  bien,   qu'ils  fortiroient  de    la    ville,   pour  iouïr 
d'vn  meilleur  air,  &  plus  fain.  Mais  le  bon  fut  d'vn    de 
la  ville,    lequel   fçachant  qu'vn  des    malades,  à   qui  on 
faifoit  changer  d'air,  auoit  des  efcus  coufus  en  fa  robbe 
(tellement  petacee  &.  defchiree  qu'on  l'euft  prins  pour 
vn    preflre  de    Proferpine)   s'offre  de   luy   bailler  vne 
robbe  toute  neufue,  foubs  ombre  de  pitié  &  d'aumofne, 
à  fin  d'empoigner  cefte  vieille  robbe,  qu'il  difoit  vouloir 
vn   peu  faire  rabiller,  pour  la    bailler    à   vn   autre.   Ce 

pauure  prie  le  Magiftrat  de  n'eftre   point  contraint  de 
prendre  cefte  robbe  neufue,  &  laiffer  la  Tienne,  qu'il  y 
auoit  d'autres  pauuresqui  en  auoientplus  grand  befoing 
que  luy,  qu'il  auoit  moyen    d'auoir   vne   autre    robbe, 
parce  qu'on  luy  auoit  dit  qu'il  y  auoit  vn  Cordelier   qui 
vouloit  laiffer  fon    habit,  qu'il  eftoit   fi    foible   que   les 
coupures  d'vne  robbe  neufue  luy  feroient  mal.  Ce  bon 
aumofnier  affeuroit  le  Magiftrat  que  ce  pauure  ne  vou- 
loit prendre  vn  bon  habit,  à  fin  de  gaigner  plus  d'ar- 
gent, &.  efmouuoir  d'autant  plus  le  peuple  à  luy  donner, 
le   voyant    endurer    fi   grand    froid   en  ce    mefchant 
habillement.  La  ville  ne  (cachant  où  tendoit   la   charité 
de  ce  citoyen,  eftoit  bien  empefchee,  encores  qu'vn  de 
la  ville  pour  la  decifion  de  cefte  caufe  euft  mis  en  auant 
ce  qui  fe  trouue  en  Xenophon,  qui  eft  affez    commun. 
C'eft,   qu'Aftiages  demanda  vn  iour   à  Cyrus  conte  de 
fa  dernière  leçon,  lequel  refpond  qu'il  y  auoit  vn  grand 
garçon  en   leur  efcole,  qui  auoit    vn    petit   faye,   qu'il 
donna  à  vn  de  fes  compagnons    de    plus    petite   taille 
que  luy,  &.  luy  ofta  fon  faye,  qui  eftoit  plus  grand  que 
le  lien.  Mon  précepteur,  difoit  Cyrus,  m'ayant  FaicT.  iuge 
de  ce  différent,  ie  iugeay  que   l'vn    &   l'autre    fembloit 
mieux  eftre  accommodé   en    ce   point.   Surquoy   mon 
maiftre  me  remonftra  auoirmal  iugé,  car  i'auois  confi- 
deré  la  bien-feance,  &  non    pas    la  iuftice,   à   laquelle 
premièrement    falloit   auoir  efgard.  Laiffant  ce  propos 
indécis,  par  ce  qu'on  ne  voit  gueres  les  pauures  refufer 
vne  chofe  qui  leur   eft   neceffaire,  on    fe   va   mettre  à 
dire  que  les  pauures  encores  qu'ils  trouuent  à    manger 
&  à  boire,  endurent  beaucoup  par  la  vermine   qui    les 

mange,  pour  ne  muer  point  d'habillemens,  quelqu'vn 
de  la  Seree  nous  contant  que  ces  câlins  ne  laiffent  pour 
eRre  tous  confus  de  pouils  de  rire  &  de  fe  moquer, 
comme  fit  vn  ces  iours  paflez,  lequel  mettant  la  main  à 
fon  collet  va  dire, 

O  mon  Dieu  que  ie  fuis  heureux, 
Penfant  -prendre  vn  pouil,  i'en  prens  deux. 

le  vous  prie,  va  dire  méfier  Panthalon,  de  croire  que  fi 

voulez  bailler  du  linge  à  ces  pauures,  qu'il   n'y    a    rien 

meilleur  que  de  leur  faire  des  chemifes   qui    foient    de 

lin,    pour   les    garentir    de  cefte  vermine   de    pouils. 

Voyant  qu'on  ne  le  vouloit  pas  croire,  il    va   dire   que 

Pline  afTeuroit  que  le  lin  n'engendroit  point  de   pouils, 

&  qu'il  ne  parloit  iamalsjine  Plinio,  Plutarcho,  Platone, 

&  Varrone,  ne  faifant  iamais  la  ronde  que  fur  leur  mot 

de  guet.  Dy  tu  pas,  luy  répliqua  vne  feffe-tondue,  que  tu 

ne    dis    rien    fi  n'as  le  pot  &  le  verre  au  nez?   Lors  il 

va  refpondre,  qu'il  ne  faifoit  pas  comme  De  Montagne, 

qui  dit  qu'il  n'allègue  point  le  plus  fouuent  fes  autheurs 

où  il  prend  ce  qu'il  dit,  afin  que   fes   repreneurs  s'ef- 

chaudent,  &.  que  le    penfans  reprendre,    ils    reprenent 

Platon,  ou  Ariftote,   ou   quelque    autre    bon    Autheur. 

Mais  quand  à  moy,  difoit-il,  ie  ne  veux   point  que  per- 

fonne  s'efchaude,   &.  auffi  ie  ne  veux  point   me   brufier 

s'il  m'eft  poffible,  &   fuis    bien    content   qu'on    ne    fe 

prenne  à  moy  de  ce  que  ie  mets   en  auant,  parquoy  ie 

nomme  toufiours  mes  autheurs,  à  fin  que  s'il  y  a  de  la 

faute  en  ce  qu'ils  ont  efcrit,  qu'on   s'adreffe   à    eux,    & 

non  pas  à  moy,  qui  ne  les  recite  qu'après  eux.  Retour- 
nans  à  la  mifere  des  pauures,    quelqu'vn    de   la    Seree 
commença  à  dire,  ie    m'esbahis   comme    les    pauures, 
mefmes  les  plus    miferables    &    cadauereux,  craignent 
tant  à  mourir,  veu    le  mal  qu'ils  endurent,  là    où   pour 
fortir   hors  de    toutes    miferes,    ils    deuroient  pluftoft 
fouhaitter  la  mort  que  la  vie,    &  comme  dit  vn  Poète, 
celuy  là  n'eft  iamais  miferable,  qui  ne  craint  point  de 
mourir,  &.  comme  dit  vn  autre,  la    mort    efi    le    repos 
des    maux,    &.    la   fin    des    trauaux,  ioinft    l'efperance 
affeuree  que   doiuent  auoir    les    pauures   d'eflre    bien 
heureux  après  leur  mort,  s'ils  prennent  leurs  affliftions 
&  leur  pauureté  en  patience,    8t  toutesfois  ils  ont  auffi 
grand  peur  de    mourir    que    les    plus    riches,  &.    bien 
fortunez.  Voila  de  belles  remonftrances,  fut-il  répliqué, 
que  plufieurs  aiment    mieux    faire    aux  pauures  perfe- 
cutez  de  tant  de  pauuretez,  que  leur  donner  vn  double 
rouge.  Mais,  difoit-il,    ils  ne    fçauent    pas   qu'il    n'y    a 
chofe  tant  pefante  que  la    pauureté,  &.   qu'il   efl    bien 
plus  aifé  de  la  louer  que  de  l'endurer,  &  qu'en  matière 
d'aumofne,    il    faut    fermer    la    bouche,     &.   ouurir    la 
bourfe,  chacun  excufant  bien,  ce  dit   Seneque,  &  plai- 
gnant celuy  qui   efl  appauury    fans   qu'il    y    ait    de    fa 
faute,    mais    nul    ne    luy    donne    fecours.    Toutefois, 
adiouftoit-il,  la  crainte  que  ie   voy    qu'ont  ces  pauures 
miferables  de  mourir,  m'affeure  qu'ils  n'ont  pas  tant  de 
mal  comme  l'on  pourrait   penfer,  combien  qu'ils  deuf- 
fent   plufloft    fouhaiter    de    mourir   que    de   viure,  les 
dieux  n'ayans  rien  donné  de  meilleur  aux  hommes  que 
la  vie  brefue,  fi  nous  regardons  à  ce  qui  eft  efcrit  dans 

les  Poètes,  qu'Agamedes  &  Triphonius  après  auoir  édi- 
fié le  temple  de  Pithus  Apollo,  ils  luy  firent  oraifon  que 
fon  plaifir  fuft  de  leur  donner  la  meilleure  chute  qui 
puiffe  aduenir  à  l'homme.  Leur  oraifon  finie,  la  mort 
les  faifit  en  s'endormant.  Et  comme  dit  vn  Poète  : 

O  que  les  Dieux  ont  donné  diuers  cours, 
Cours  miferable,  aux  habitans  du  monde: 
Car  foient  leurs  iours  longs  moyens  ou  fort  courts, 
Rien  que  mifere  en  leur  vie  il  n'abonde. 

Et  ailleurs, 

Quiconque J 'oit  en  ce  monde  venu, 
Ou  raifonnable,  ou  brutal  animal, 
Deuant  qu'il  foit  à  fa  fin  paruenu  : 
Il  ejl  certain  qu'il  n'aura  rien  que  mal. 

Di&  en  outre  ce  mefme  Poète  de  l'Eftat  d'Amphiaraus. 

Extrême  amour  luy  portoit  Iupiter, 
Et  Appollo  l'aimoit  autant  ou  plus  : 
Qiie  firent-ils,  pour  vers  luy  s'acquiter 
De  cejî  amour?  ils  firent  aufurplus 
(Et  de  ce  bien,  l'homme  ejî  fouuent  forclus) 
Qu'en  ces  bas  lieux  bref ue  fut  fa  demeure. 
Et  par  cela  fans  doubte  ie  conclus, 
Que  nul  n'ejl  bien,  iufques  à  ce  qu'il  meure  : 

En  vn  autre  lieu  il  dit  auffi  : 

Pleurer  peut  bien  celuy  qui  vient  à  naijîre, 
Veu  que  toufiours  en  mijere  il  doit  ejlre. 

Homère  apelle  auffi  en  toutes  occafions  les  hommes 
miferables,  lequel  imité  de  Menandre,  dit,  qu'il  fufïit 
pour  nom  de  malheur,  d'eftre  homme.  Le  mefme 
Homère  en  vn  autre  lieu,  dit  ainfi  :  Entre  tous  les  ani- 
maux terreftres,  aquatiques  &  volatiles,  il  n'en  y  a 
point  de  fi  miferable  que  l'homme.  Menandre  dit  que 
la  douleur  &  la  vie  font  parents.  Plaute  dit  qu'il  eft 
beaucoup  meilleur  d'auoir  vefcu  que  deviure.  Silenus  & 
Pline,  auec  le  prouerbe  Latin,  &  beaucoup  des  anciens 
difent  que  c'eft  vn  grand  bien  de  ne  naiftre  point.  Que 
les  pauures,  adiouftoit-il  encores,n'ayent  pas  tant  de  mal 
que  nous  eftimons,  &.  plus  que  les  autres  :  l'expérience 
nous  apprend  que  nous  nous  perdons  d'impatience, 
les  maux  ayans  leur  vie,  &  leurs  bornes,  il  leur 
faut  donner  paffage,  &  s'arreftans  moins  chez  ceux  qui 
les  laiffent  faire,  laiffons  faire  à  nature,  elle  entend 
mieux  fes  affaires  que  nous.  Mais  vn  tel  en  mourut,  fi 
ferez-vous  bien  vous,  finon  de  ce  mal,  d'vn  autre,  &  com- 
bien d'autres  qui  auoient  trois  Médecins  à  leur  cofié.  Il 
fautfouffrir  doucement  les  loix  de  noftre  condition,  nous 
fommes  pour  affoiblir,  pour  mourir,  pour  efixe  mala- 
des en  defpit  de  toute  médecine.  C'eft  la  première 
leçon  que  les  Mexicans  font  à  leurs  enfans  :  Enfant, 
difent-ils,  le  faluant  au  partir  du  ventre  des  mères,  tu 
es  venu  au  monde  pour  endurer,  endure,    fouffre,   &c 

tais-toy.  Et  puis  c'efl  iniuftice  de  fe  douloir  qu'il  Toit 
aduenu  à  quelqu'vn  ce  que  peut  aduenir  à  chacun,  il 
faut  apprendre  à  fouffrir  ce  qu'on  ne  peut  euiter. 

Premièrement,  le  pauure  tant  miferable  foit-il,  eft 
femblable  la  moitié  du  temps  au  riche,  c'eft  quand  il 
dort,  car  ne  le  riche,  ne  le  pauure,  quand  ils  dorment, 
ne  font  rien  :  or  fans  aftion  il  n'y  a  félicité  ne  mifere. 
Secondement,  le  malheur  n'eft  pas  toufiours  à  la  porte 
des  pauures  &  miferables  :  car  comme  dit  quelqu'vn, 

//  n'eft  malheur,  douleur,  ne  mal Jî  ferme, 
Qui  quelque  wur  ne -prenne  fin  &  terme. 

Que  fi  la  douleur  eft  grande,  difoit  Epicure,  elle  fera 
brefue,  fi  elle  eft  longue  elle  ne  fera  pas  grande.  Plus 
les  pauures  ne  pouuans  mourir  de  faim,  la  poifon  ne 
leur  peut  nuire,  pource  qu'ils  mangent  l'oignon  &.  l'ef- 
chalote  auant  le  repas ,  d'auantage ,  les  pauures  ne 
font  point  fubjeéts  à  vne  infinité  de  maladies,  (qui 
tourmentent  les  riches)  pour  les  diètes  qu'ils  font  fans 
ordonnance  de  Médecin.  Et  ne  s'eft-il  pas  trouué,  ad- 
ioufta-il  encores,  des  perfonnes  qui  ont  eftably  leur 
fouuerain  bien  à  viure  fans  gloire,  &c  incogneus,  à  eftre 
pauures,  à  defprifer  les  richeffes,  à  aller  par  le  monde 
de  maifon  en  maifon  cherchans  du  pain,  à  aller  def- 
chauffez  &  nuds,  à  dormir  dans  des  tonneaux,  à  fe 
chaufer  au  Soleil,  eftimans  chofe  indifférente  d'auoir  du 
bien  ou  de  n'en  auoir  point?  Soyez  afTeurez,  difoit-il, 
qu'il  y  a  des  incommoditez  auffi  bien  en  richeffe  qu'en 
pauureté,  &  que  tout  endroit  a  fon  enuers,  &  qu'on  faift 

autant  de  mal  d'arracher  le  poil  à  celuy  qui  a  beau- 
coup de  cheueux,  comme  on  faiél  à  vn  qui  n'en  à  gue- 
res.  Plus,  ce  qui  aide  aux  pauures  à  porter  le  mal,  c'efl 
que  beaucoup  d'entr'eux  ont  accouftumé  dés  leur  ieu- 
nelTe  à  eftre  fouffreteux,  &  auoir  du  mal,  &  celuy  eft 
bien  heureux,  difoit  Denis  l'ancien,  qui  a  apprins  dés 
fa  ieunefle  à  eftre  malheureux,  &  fouffreteux,  &  qui  a 
prins  naiffance  entre  la  pauureté,  &  eft  efleué  entre  les 
miferes.  Les  miferes  de  ce  monde  eftans  comme  le  feu, 
qui,  lors  qu'il  eft  plus  ardent,  affine  d'auantage  l'or 
qui  brufle,  ainfi  tandis  que  l'homme  endure  plus  de 
miferes,  d'autant  plus  il  fe  fait  parfaict.  Mais,  par  ce  que 
ie  voy  bien,  adiouftoit-il,  que  perfonne  ne  m'en  croira,  & 
encores  moins  voudra  eiïayer  la  pauureté,  fi  efl-ce  que 
les  pauures  auront  plus  grande  délectation  que  non  pas 
les  riches,  fi  d'auenture  il  leur  arriue  quelque  bien,  la 
volupté  &.  délectation  eftans  en  quelque  fens  &  tout  fens 
efl  auec  mutation,  &  la  mutation  eft  en  chofes  con- 
traires, or  la  mutation  eft  ou  du  mal  en  bien,  &.  ceci 
eft  la  ioye,  ou  du  bien  en  mal,  Si  cecy  eft  la  triftefie, 
doncques  pour  faire  la  volupté  &.  délectation ,  il  eft  ne- 
ceffaire  que  le  mal  foit  propofé,  &.  tant  plus  le  mal  eft 
grand,  tant  plus  le  plaifir  fera  grand  venant  après  le 
mal.  Mefmes  en  la  triftefie  il  y  a  quelque  allège  de 
plaifir,  les  peintres  auffi  tiennent  que  les  mouuemens 
&  plis  de  vifage,  qui  feruent  aux  pleurs,  feruent  auffi 
au  rire,  l'extrémité  du  rire  auffi  fe  méfiant  aux  larmes. 
Penfez-vous,  difoit-il  encore,  le  plaifir  qu'ont  eu  les 
pauures  qui  font  deuenus  riches  durant  nos  guerres 
ciuiles,  &  quelle  triftefie  ont  enduré  les  riches   eftans 

12.. 

deuenus  pauures  ?  Quelqu'autre  de  la  Seree  va  répli- 
quer, que  les  pauures  n'eftoient  pas  fi  miferables  qu'on 
les  faifoit,  par  ce,  difoit-il,  qu'ils  ne  craignent  point  à  fe 
marier,  &  à  faire  force  enfans  :  ce  qu'ils  ne  feroient 
pas  s'ils  penfoient  que  leurs  enfans  fufient  fi  mal-heu- 
reux qu'on  eftime  les  pauures.  Vous  ne  fçauez,  fut-il 
répliqué,  pourquoy  les  pauures  font  fi  hardis  à  fe  ma- 
rier, &  ne  fe  foucient  d'auoir  &  de  faire  beaucoup 
d'enfans?  C'efl  qu'ils  fçauent  bien  qu'ils  ne  les  nourri- 
ront pas,  &  pour  remédier  à  cela,  il  y  a  vn  païs  où  le 
nombre  d'enfans  eft  prefcript  félon  les  facultez.  Nous 
trouuons  en  Hérodote,  qu'il  n'eftoit  permis  aux  perfon- 
nages  de  petite  qualité  de  fe  marier,  &  que  par  les  loix 
eftablies  par  Solon  aux  Athéniens,  efloit  prefcript  la 
forme  de  mariages,  au  menu  peuple  de  volonté,  &  aux 
nobles,  &  autres  tenans  rang  en  la  Republique,  de  ne- 
ceffité.  Auffi  que  c'eft  vne  grande  folie  de  fe  marier 
avant  qu'auoir  fongé  le  moyen  de  nourrir  &  entretenir 
fes  enfans  &  fa  famille  :  car  nous  trouuons  dans  Genefe, 
que  Dieu  ne  bailla  point  de  femme  à  Adam,  iufques  à 
ce  qu'il  euft  impofé  le  nom  à  toutes  les  beftes,  &.  mifes 
en  fa  pofieffion.  Vne  chofe,  difoit-il,  réconforte  les 
pauures  &  miferables,  c'eft  qu'il  n'y  a  fi  infortuné,  ne 
fi  maladif  &.  impotent,  qui  n'en  trouue  vn  plus  mal-heu- 
reux, plus  pauure,  plus  perfecuté  de  mal  que  luy, 
tellement  qu'il  fe  repute  heureux  auprès  de  ceux  cy, 
ne  fçachant  pas  ceux  qui  fe  contriftent  tant  de  leurs 
fortunes,  &  fe  penfent  des  plus  mal  heureux,  le  mal  des 
autres.  Et  n'y  a  rien  qui  plus  foulage  les  affligez,  que 
penfer  au  mal  d'autruy,   eflant  vn  grand  reconfort  aux 

chofes  triftes,  de  confiderer  les  infortunes  des  autres  : 
&  comme  difoit  Democrite,  Si  tu  veux  euiter  la  trifteffe 
de  ta  mifere,  contemple  la  vie  des  affligez,  &  par  la 
comparaifon  d'icelle  auec  la  tienne,  tu  verras  auoir 
occafion  de  t'eftimer  bien- heureux,  &.  comme  dit  le 
gentil  Alamanni. 

Deux  vrais  conforts  s'offrent  aux  mal-heureux, 
L'vn  au  pajfé  auoir  lafouuenance  : 
L'autre  eji,  de  voir  plus  grande  la  Jouffrance 
D'autre,  qui/oit  plus  qu'iceux  fouffreteux. 

Et  cela  a  eflé  caufe,  difoit-il,  qu'aucuns  ont  voulu  dire, 
que  fi  tous  les  maux  &  fâcheries  du  monde  efloient 
enfemble  en  vn  monceau,  pour  eftre  egallement  dépar- 
ties, qu'il  n'y  a  celuy  qui  ne  reprint  fon  mal,  pour 
n'auoir  part  en  l'autruy  :  eflant  le  monde  gouuerné 
de  telle  forte  que  le  mal  eft  compenfé  auec  le  bien, 
&  departy  à  vn  chacun  félon  fa  charge,  par 
droite  &.  efgalle  proportion.  Mais  ce  qui  nous  gafte, 
c'eft  que  le  naturel  de  l'homme  eft  toufiours  enclin  à 
regarder  pluftoft  à  fon  mal  qu'à  fon  bien,  lequel  facile- 
ment il  oublie,  &.  au  contraire,  eft  prompt  à  confiderer 
le  bien  apparent  d'autruy,  fans  fonger  au  mal  caché 
qu'il  ne  veoit  :  ce  que  dit  monfieur  Pybrac  en  cefte  forte  : 

Nojlre  heur  pour  grand  qu'il  Joit  nous  Jemble  moindre, 
Les  feps  d'autruy  portent  plus  de  raijins  : 
Mais  quant  aux  maux  que  Jouffrent  nos  voijîns, 
C'ejl  moins  que  rien,  ils  ont  tort  de  s'en  plaindre. 

Or,  pource,  commença  à  dire  vn  autre,  que  pour  adou- 
cir les  peines  iamais  ne  manquent  Orateurs  :  efcoutez 
les  raifons  &.  fentences  que  ie  voudrois  que  tous  les 
panures  8t  infortunez  euffent  bien  imprimées  en  leurs 
mémoires.  La  première,  qu'il  ne  fe  faut  point  fâcher 
des  chofes  qui  nous  aduiennent,  lefquelles  ne  fe  peuuent 
euiter  par  aucun  confeil  &  fageffe,  car  es  maux  où  il  n'y 
a  point  de  remède,  le  meilleur  eft  de  ne  les  point  cher- 
cher :  La  féconde  eft,  que  nous  deuons  apprendre  par 
ce  qui  arriue  à  plufieurs,  que  rien  ne  nous  furprend  de 
nouueau,  &.  qui  ne  foit  commun  à  la  condition  humaine. 
Tiercement,  qu'il  ne  fe  faut  contrifter  de  ce  qui  arriue 
à  tout  le  monde,  car  fe  fouuenant  de  la  Loy  commune 
à  tous,  cela  doit  aleger  le  mal.  Et  croy,  difoit-il,  que  la 
plus  grande  mifere  de  toutes,  eft  de  ne  pouuoir  porter 
la  mifere,  la  mifere  refidant  volontiers  auec  ceux  qui  la 
nourriffent,  difoit  Bias  :  &  comme  difoit  Diogene,  il  n'y 
a  que  ceux  qui  font  pauures  maugré  eux,  qui  deuffent 
auoir  honte  de  l'eftre  :  car  celuy  qui  fe  comporte  bien 
auec  la  pauureté,  ce  dit  Seneque,  eft  riche,  celuy  qui  a 
peu  n'eftant  pauure,  mais  celuy  qui  defire  d'auantage. 
Si  dit-on  communément,  va  répliquer  vn  de  la  Seree, 
qu'en  pauureté  n'y  a  point  de  fiance,  &  Laërce  dit, 
les  Spartiates  auoir  toufiours  eftimé  les  pauures  eftre 
mefchans,  Claudian  appellant  la  pauureté  inique,  &. 
Virgile  deshonnefte,  la  pauureté  eftant  mauuaife  gar- 
dienne de  pudicité.  Encores  auiourd'huy,  difoit-il, 
appelions  nous  ceux  à  qui  nous  voulons  mal,  &  penfon? 
iniurier,  marauts,  coquins,  beliftres,  comme  leur  vou- 
lans  reprocher  qu'ils  font  mefchans  &  larrons,  &  qu'on 

ne  fe  fie  point  en  eux,  &  qu'on  a  en  haine  la  pauureté, 
parce  qu'elle  occafionne  plufieurs  à  s'efgarer  du  droift 
chemin,  que  quand  nous  defirons  quelque  malédiction 
à  aucun,  &  luy  voulons  mal,  nous  luy  defirons  fur  tout 
la  pauureté,  ce  que  verrez  par  ce  quatrin, 

le  prie  à  Dieu  qu'il  vous  doint  pauureté, 
Hyuer  fans  feu,  vieillejje  fans  maifon, 
Grenier  fans  blé  en  l'arriére  faifon, 
Cauefans  vin  tout  le  long  de  l'Ejîé. 

Ce  qu'ont  tefmoigné  les  Anciens,  qui  elîans  pauures 
n'ont  plus  voulu  viure,  &.  comme  dit  Theognis, 

Pour  pauureté  fuyr  &  euiter, 
En  pleine  mer  fe  faut  précipiter. 

Et  la  Medee  d'Euripide  chante  ces  vers  : 

Las  !  le  preuoy  les  maux  que  pauureté 
Me  fera  faire  outre  ma  volonté. 

Vn  franc-à-tripe  ayant  bien  noté  tout  ce  qui  auoit  efté 
dit  de  la  pauureté,  va  commencer  à  dire  :  Cela  me  faf- 
che  tant  d'eftre  appelle  pour  ces  beaux  noms,  maraut, 
coquin,  beliflre,  grand  colin,  que  pour  fçauoir  fi  i'ef- 
tois  riche  ou  pauure,  i'ay  vendu  tout  mon  bien,  & 
maintenant  ie  fçauray  fi  on  me  doit  iniurier  de  ces 
iniures  communes  &  mefchantes,  &  fi  ie  fuis  coquin  &. 

beliflre.  A  qui  il  fut  refpondu,  que  pauureté  n'eftoit 
point  vice,  &  que  combien  que  ce  ne  foit  pas  vertu 
auffi,  fi  faut-il  plus  toft  craindre  ceux  qui  craignent  pau- 
ureté, que  les  pauures,  plus  de  maux  fe  faifans  pour  la 
richeffe  que  pour  la  pauureté,  &.  comme  dit  Theognis, 
beaucoup  plus  de  gens  font  péris  d'eflre  trop  faouls 
que  de  faim,  les  contentions  &  iniures  ne  naiffans  pas 
communément  à  caufe  des  chofes  necefiaires,  defquelles 
aucuns  ont  befoin,  mais  bien  pour  les  fuperflues,  où 
noftre  appétit  procède  à  vne  infinité.  D'auantage,  il 
fut  adioufté  que  les  pauures  ont  quelque  efpoir  d'eflre 
riches,  8i  que  beaucoup  ont  eu  en  recommandation  la 
pauureté,  par  ce  qu'elle  rend  les  perfonnes  fi  vigilantes 
&.  induftrieufes  qu'elles  peuuent  deuenir  riches,  fi  elles 
trouuent  des  gens  qui  leur  aident,  moyennant  que  ces 
pauures  à  qui  on  aide,  ne  foient  de  ceux  qui  autrefoisont 
eu  quelque  moyen,  &  l'ont  defpendu,  car  aydant  à  ceux- 
là,  vous  vous  feriez  pluftoft  pauure  en  leur  baillant,  que 
de  les  rendre  riches,  d'autant  que  celuy  qui  a  defpendu 
le  fien  autrement  qu'il  ne  falloit,  n'employera  iamais 
bien  ce  qu'on  luy  donne,  ou  prefte,  &  n'efl  fien.  Et 
comme  dit  Seneque,  de  peur  d'eflre  pauure,  il  faut 
mefnager  de  bonne  heure,  car  l'efpargne  qui  com- 
mence par  le  fond,  eft  tardiue,  par  ce  que  non  feule- 
ment le  peu  mais  encore  le  pire  demeure  auprès  de 
la  lie.  A  ce  propos  Socrates  admoneftoit  ^fchines,  qui 
efloit  pauure,  qu'il  empruntait  de  foy-mefme,  en  fai- 
fant,  luy  difoit-il,  moindre  defpenfe.  La  parcimonie  fut 
fi  grande  aux  anciens,  que  Caton  le  vieux  vendit  fon 
cheual  de  feruice,   pour  efpargner   l'argent  qu'il  eufl 

coûté  à  le  ramener  par  mer  en  Italie,  il  fe  vantoit  de 
n'auoir  jamais  eu  de  robbe  qui  euft  coufté  plus  de  dix 
efcus,  ny  auoir  enuoyé  au  marché  plus  de  dix  fols  pour 
vn  iour.  Il  ne  fut  taxéàTyberius  Gracchus  allant  en  com- 
rniffion  pour  la  chofe  publique,  que  cinq  fols  &  demy, 
eflant  lors  le  premier  des  Romains.  Le  plus  grand  mal 
qu'ait  pauureté,  va  dire  vn  autre  de  la  Seree,  c'eft  que 
les  pauures  font  toufiours  reboutez  &  moquez,  &  qu'on 
ne  les  conuie  gueres  es  banquets,  ny  aux  nopces,  &  fi 
ne  trouuent  iamais  de  parens  ne  d'amis,  d'autant,  dit 
Menandre,  que  le  riche  penfe  que  ce  parent  pauure  luy 
doit  demander  quelque  chofe,  &  nul  ne  confeffera  ce- 
luy  qui  a  affaire  d'ayde  luy  appartenir  aucunement. 
C'eft  peu  de  chofe  que  cela,  fut-il  répliqué,  &  ne  faut 
point  auoir  honte  de  confeffer  fa  pauureté,  mais  bien 
eft  reprochable  de  ne  fe  mettre  en  effort  de  l'euiter, 
difoit  Thucidide.  Que  les  pauures,  adiouftoit-il,  foient 
fubiefls  à  beaucoup  de  miferes,  vous  verrez  que  s'ils  ont 
vn  mefchant  logis,  ils  auront  encores  vn  plus  mefchant 
lit  :  ils  n'ont  iamais  repos  en  leur  vie,  ils  ne  feront 
auiourd'huy  où  ils  eftoient  hier;  ny  deuant  où  ils 
eftoient  à  ce  iour  ;  s'ils  ont  des  chauffes,  elles  feront 
repetacees,  ou  il  les  faudra  eflargir  eftans  trop  eftroic- 
tes,  ou  il  les  faudra  accourcir  eftans  trop  longues,  ou 
elles  feront  courtes,  &  les  conuiendra  allonger:  ils  n'ont 
jamais  entièrement  à  difner,  quand  il  y  a  du  vin,  il  n'y 
aura  point  de  pain,  quand  il  y  aura  du  potage;  il  n'y 
aura  point  de  chair,  quand  ils  ont  vn  faye,  ils  n'ont 
point  de  manteau,  quand  ils  auront  vn  bonnet,  ou  vn 
chapeau,  ils  n'auront  point  de  fouliers,  &  quand  ils  ont 

des  chauffes  ils  n'auront  point  d'efguillettes.  Auec  tout 
cela,  les  pauures  ne  peuuent  trouuer  de  logis,  car  outre 
la  peur  qu'on  a  d'eftre  mal   payé  des  louages,    on  ad- 
ioufte  foy  à  vn  prouerbe,  qui  dit,  qu'il  ne  fait  pas  bon 
auoir  vn  voifin   trop  pauure   ne  trop  riche.    Et  ie  croy 
que  c'eft  la  caufe  pourquoi  Diogenes    habitoit   dans  vn 
tonneau,  en  lieu  de  maifon,  ne  pouuant  trouuer  de  lo- 
gis,   eftant  la    plus   grande    pauureté   &.  incommodité 
qu'il    fentit   iamais,  n'en  ayant  gueres  enduré   d'autre, 
demandant  ce  dequoy  il  auoit  affaire  de    telle  grâce   &. 
hardieffe,  qu'il  n'eftoit  pas  fouuent    refufé.   A   vne   fois 
il  difoit,  ie  vous  prie  me  diftribuer  de  vos  biens,  fi  auez 
accouftumé  de  bailler  quelque  chofe,  finon  commencez 
à  moy.   A  l'autre  fois,  fi  quelqu'vn  conteftoit  contre  luy 
de  ce  qu'il  efloit   fain  &   valide,  il   luy    difoit,    ie    vous 
prie  premièrement  me  donner,  &  puis   nous   en  difpu- 
terons.  11  demandoit  deux  fois  autant  à  vn  prodigue,  & 
qui  s'en  alloit  pauure,  qu'à  vn  bon  mefnager  &.  riche, 
parce  qu'il  efperoit  à  en  demander  &  en   auoir  encores 
du  riche,    là  où   il    n'efperoit   iamais  rien   receuoir   de 
celuy   qui   s'en   alloit   pauure.   Vn  grand    Seigneur  luy 
voulant  bailler  vn  grand  don,  luy   demanda  s'il  feroit 
homme   de   bien,    s'il    lui    donnoit   quelque   chofe,    il 
refpond  qu'ouy,  encores  qu'il  ne  luy   donnait   rien.    Et 
quand  il  voyoit  qu'en  demandant  peu,  aucuns  luy  pro- 
mettoient  beaucoup,  il  les  lai  (Toit   là,   &   difoit    que   le 
promettre  beaucoup   à   qui    peu    demande,   eftoit  vne 
efpece  de  refus.  De  peur  d'eftre  efmeu  &  fâché  fi  on 
l'efconduifoit,  il  s'accoufhimoit  à  demander  à   des  fta- 
tues.  S'il  rencontroit  vn  homme  riche   &   mefchant,   il 

ne  luy  demandoit  iamais  rien,  difant,  Si  toufiours  il  a 
efté  larron  du  bien  d'autruy,  quelle  efperance  y  a-il 
qu'il  donne  du  fien?  Voyant  qu'on  bailloit  pluftoft  l'au- 
mofne  aux  boiteux,  borgnes,  aueugles  &.  eftropiats, 
qu'aux  Philofophes,  &.  gens  de  fçauoir,  difoit  que  c'ef- 
toit  qu'ils  craignoient  pluftoft  deuenir  boiteux  &  male- 
ficiez  que  Philofophes  81  fçauans.  Quand  on  luy  remonf- 
troit  la  peine  de  fa  pauurelé,  &.  de  tous  fes  autres 
compagnons  de  Philofophes,  &.  qu'il  pouuoit  fe  mettre 
à  fon  aife,  il  crioit  que  la  boutique  du  Médecin  eftoit 
l'efchole  de  Philofophie,  où  l'on  accourait  pour  la 
fanté,  non  pour  la  volupté  &  plaifir.  A  propos  que  les 
Philofophes  &.  fçauans  le  plus  fouuent  ne  font  pas  les 
plus  riches,  quelqu'vn  va  conter  la  refponfe  que  fit  vn 
artifan  à  vn  homme  de  lettre,  qui  demandoit  l'aumofne, 
toutesfois  fe  vantant  eftre  maiftre  es  fept  arts  libéraux, 
luy  refpondant  ceft  artifan,  Et  moy,  ie  fçay  plus  que 
vous,  car  auec  vn  feul  art  ie  nourris  moy,  ma  femme, 
&.  mes  enfans,  là  où  auec  les  fept  arts  tu  ne  te  fçaurois 
nourrir  feulement.  Ces  vieux  contes  fi  communs,  &.  tant 
de  fois  redits,  furent  caufe  que  chacun  fe  vouloit  retirer, 
n'euft  efté  qu'vn  de  la  Seree  nous  va  dire  que  la  pau- 
ureté  le  plus  fouuent  venoit  d'eftre  homme  de  bien,  & 
qu'à  cefle  caufe  qu'elle  logerait  pluftoft  chez  les  gens 
de  bien,  que  chez  les  mefchans  &  riches  :  car  les  mef- 
chans  &  riches  l'eftiment  mauuaife,  elle  ne  fe  veut 
méfier  ny  auoir  affaire  auec  eux.  Et  pour  preuue  de  ce 
qu'il  difoit,  il  nous  mettoit  en  auant,  &  deuant  les  yeux, 
plufieurs  pauures  auoir  efté  gens  de  bien  &  grands 
perfonnages  :  comme  Epaminondas,  qui  fut  mis  en 
iv.  13 

fepulture  du  public,  auffi  bien  que  Lucius  Valerius 
Publicola.  11  recita  qu'il  falloit  que  les  Athéniens  bail- 
laffent  vne  robe  &.  des  fouliers  à  Lemachus,  toutesfois 
&  quantes  qu'ils  le  faifoient  Empereur  81  conducteur 
d'armée,  &.  que  Paulus  ^Jlmilus  n'euft  pas  dequoy  ren- 
dre le  dot  à  fa  femme.  Et  qui  fait,  difoit-il,  que  les 
mefchans  font  riches,  &.  les  gens  de  bien  pauures? 
Sinon  que  le  monde  efl  renuerfé,  &.  que  les  vertueux 
font  déboutez,  &.  les  vicieux  auancez.  Parquoy  vn  Phi- 
lofophe  difoit,  que  s'il  deuoit  renaiftre,  il  choifiroit 
pluftoft  eftre  tout  autre  efpece  d'animal  qu'homme, 
fçachant  que  l'homme  feul  entre  tout  ce  qui  a  vie,  efl 
iniuftement  recogneu  &  fauorifé,  entant  qu'vn  bon 
cheual  eft  mieux  penfé  qu'vn  pire,  vn  bon  chien  plus 
prifé  que  celuy  qui  ne  vaut  gueres,  qu'vn  coq  eftant 
généreux  eft  plus  eftimé  que  le  couard,  &.  mieux 
nourry,  là  où  entre  les  hommes,  il  ne  fert  prefques  de 
rien  d'eftre  bon  &  vertueux;  d'autant  que  les  vicieux  & 
mal  viuans  font  plus  eftimez  que  les  bons.  Si  eft-ce, 
répliqua  vn  autre,  que  nous  trouuons  que  les  Romains 
auec  leurs  Cenfeurs,  mettoient  hors  l'ordre  &.  qualité 
de  Sénateurs,  ceux  qui  deuenoient  pauures,  &  que  pour 
tenir  l'Eftat  de  Sénateur,  il  falloit  auoir  vaillant  trois 
mille  efcus  couronne,  &  que  ceux  de  Carthage,  n'ad- 
mettoient  en  leurs  Magiftrats  les  gens  de  bien,  s'ils 
n'eftoient  auec  cela  riches,  trouuans  impoffible  qu'vn 
pauure  peuft  exercer  fon  office  fans  corruption.  Celuy 
qui  parloit  toufiours  pour  la  pauureté,  ne  laiffa  pour 
tout  cela  à  dire,  que  les  Romains  n'auoient  pas  la  pau- 
ureté  en  fi  grand  mefpris  que  Ion  penfe,  ce  qui  efl 

aifé  à  prouuer,  difoit-il,  par  Scipio  Nanfica,  qui  deman- 
dant PEdilité,  &  prenant  la  main  d'vn  rufiique,  qui 
auoit  voix  aux  Comices,  &  la  trouuant  fort  rude, 
luy  demanda  s'il  cheminoit  des  mains.  Ce  qu'entendu 
&.  fceu  de  tout  le  peuple  Romain,  on  luy  refufa  l'Edilité, 
toutes  les  Tributs  ayans  prins  en  mauuaife  part,  qu'on 
leur  reprochafl  la  pauureté.  Puis  pour  recommandation 
de  la  pauureté  il  adioufla  ces  vers  traduits  dePalingene 
par  vn  excellent  perfonnage  de  ce  temps. 

O  bonne  pauureté,  prefent  des  deux  venuy 
Non  encore  a]fe\  bien  des  hommes  recogneu, 
La  garde  des  vertus,  de  chajîeté  l'amie, 
Le  frein  des  voluptej,  l'entretien  de  la  vie  : 
Tu  mefprifes  du  fort  les  accidens  diuers, 
La  rage  de  la  mer,  des  vents,  &  des  Hyuers, 
Allant  ton  petit  train,  fans  que  dejfus  les  ondes 
Tu  fondes  trop  auant  les  abyfnes  profondes. 

Vn  fage  Democrite,  vnfage  Anaxagore, 
Tous  renomme^  au  monde,  &  mille  autres  encore 
Mefpriferent  iadis  l'or,  l'argent,  &  les  biens, 
Comme  ejlans  de  tous  maux  la  caufe  &  les  moyens  . 
Pourquoy?  Jînon  d'autant  qu'ils  auoient  cognoijfance 
Que  ce  n'ejî  le  vray  bien,  veu  que  fa  ioûiffance 
Brouille  l'entendement  de  foucis  &  trauaux, 
Et  fait  l'homme  abifmer  en  vn  goufre  de  maux. 
Defire  donc  fans  plus  autant  qu'il  ejl  befoing, 
Pour  maintenir  ta  vie,  (s  ne  va  point  plus  loing. 

Mais  pour  tout  cela,  ni  par  rime,  ni  par  raifon,  on  ne 
peufl  retenir  la  compagnie,  qui  fe  retira  en  diligence, 
comme  voulant  fuïr  la  pauureté. 

Des  Riches  &  des  Auaricieux. 


La  précédente  Seree,  où  auoit  efté  parlé  des  pau- 
ures,  ne  fut  point  tant  caufe  de  difcourir  des  riches 
(bien  que  deux  contraires  mis  l'vn  prés  de  l'autre  fe 
cognoiffent  mieux)  que  la  richeffe  &  chicheté  d'vn  de 
nos  Serees,  qui  nous  bailloit  ce  foir  à  foupper.  Ce  qu'il 
faifoit  toutefois  le  plus  tard  qu'il  pouuoit,  attendant 
des  viures  de  fes  maifons,  ou  bien  que  ceux  à  qui  il 
auoit  baillé  de  l'argent  à  louage,  luy  euflent  faiét  quel- 
que prefent,  ou  qu'il  euft  veu  le  gibbier  à  bon  marché, 
qui  efl  quand  il  commence  à  dégeler.  Et  lors,  à  fin  que 
tout  paffafl  pour  vn,  il  conuioit  tant  de  gens  de  toutes 
fortes,  qu'on  ne  pouuoit  commodément  fe  ranger  à  la 
table,  &.  fi  ceux  qui  eftoient  en  vn  bout,  ne  pouuoient 
entendre  ceux  qui  parloient  à  l'autre,   tellement  qu'il 

falloit  que  l'vn  difl  à  l'autre  ce  que  l'autre  difoit, 
comme  à  la  guerre,  ou  en  vn  nauire  :  ce  qui  efl  contre 
les  préceptes  de  Plutarque.  Vous  affeurant  qu'il  n'af- 
fembloit  point  tant  de  perfonnes  pour  monflrer  fa 
richeffe  (eftimant  qu'elle  feroit  fans  honneur  fi  elle 
n'auoit  beaucoup  de  tefmoins,  comme  la  Tragédie  de 
plufieurs  fpeftateurs)  qu'à  celle  fin  de  ne  faire  gueres 
de  banquetz,  &  pour  cefte  caufe,  il  mettoit  fes  parents 
&  amis,  &  ceux  qui  autresfois  l'auoient  conuié,  &  ceux 
des  Serees,  en  mefme  robe.  Auec  tout  cela,  le  pis  encore 
efioit,  qu'il  nous  traitoit  fi  familièrement,  que  fi  mefmes 
Epaminondas  y  euft  eflé,  il  ne  s'en  fufl  pas  allé  fans 
fouper  :  comme  il  fit  vne  fois  de  chez  vn  fien  amy, 
quand  il  vit  l'appareil  plus  grand  que  fes  facultés.  Par- 
quoi  ceux  de  la  Seree  ne  fe  pouuoient  tenir  de  bailler  à 
noflre  hofie  quelque  attainte,  toutefois  en  riant.  A  vne 
fois  on  luy  difoit,  mon  hofte,  ie  croy  que  vous  eftes 
Médecin,  car  vous  noustraiétez  comme  on  fai<5t  les  ma- 
lades. Vn  autre  louant  ce  banquet,  afieuroit  qu'on  pou- 
uoit  dire  de  ce  conuy  comme  de  ceux  de  Platon,  qu'on 
s'en  fentoit  encores  le  lendemain,  et  qu'on  le  pouuoit 
appeller  le  fouper  des  dieux,  comme  fait  Horace.  Vn 
tiers  difoit,  que  noflre  hofte  vouloit  obeïr  à  la  Loy,  qui 
defendoit  de  fermer  les  portes  quand  on  prenoit  fon 
repas,  n'y  ayant  rien  contre  les  Loix  fumptuaires,  qui 
reigloient  l'excez  desconuiues  &.  banquets.  Vn  qui  auoit 
plus  grande  enuie  dé  mordre  que  de  ruer,  ayant  veu  la 
Demonomanie,  nous  va  dire, que  noftre  hofte  efioit  pire 
que  les  forciers,  efiant  pour  le  moins  la  table  des  for- 
ciers  bien  garnie  de  toutes  fortes  de  viandes  bien  exqui- 

fes,  &  en  grande  quantité,  toutesfois  qu'eflans  fortis 
de  leur  table,  qu'on  ne  laifïbit  tout  incontinent  d'auoir 
auffi  grand  faim  qu'à  l'entrée,  mais  à  ce  banquet,  nous 
difoit-il,  vous  n'auez  quafi  rien  fur  table,  pour  donner, 
pour  le  moins  le  plaifir  que  ceux  qui  foupent  chez  les 
forciers  ont  en  mangeant,  &  ne  fçauriez  appeller  ce 
fouper  vn  magnifique  banquet,  que  les  Latins  appellent 
Cœna  dubia,  quand  il  y  a  tant  de  viandes  qu'on  ne 
fçait  laquelle  prendre  pour  manger  :  mais  c'efl  bien 
Cana  dubia,  ainfi  que  le  pren  Henry  Eftienne  :  car 
nous  ne  fçauons  fi  nous  auons  fouppé  ou  non.  Et  voicy 
fes  vers,  que  i'ay  mis  en  Latin, 

Conuiuis  dubiam  dico  te  apponere  cœnam 
Pofthume,  fed  dubiam  nomino  more  nouo. 

Non  etenim  dubia  ejï  cœna,  vt  fuit  illa  Terenti, 
Quutn  dubitat  primum  quem  velit  ejfe  cibum. 

Sed  quoniam  hanc  dubitat  quifquis  cœnatus  abiuit, 
Verè  an  per  fommum  fit  data  cœna  tibi. 

Vn  Franc-à-tripe  de  noftre  Seree,  voyant  qu'on  defier- 
uoit,  va  dire  à  l'oreille  du  plus  proche  de  luy,  qu'il  ne 
retourneroit  de  fa  vie  fouper  là  dedans.  Ceftuy-cy  luy 
ayant  demandé,  pourquoy  ?  parce,  refpondit-il,  que 
les  Grâces  ne  font  gueres  loing  du  Benedicite.  11  luy 
réplique,  qu'il  n'y  auoit  rien  pire  pour  la  fanté  que  de 
tenir  longue  table,  ni  qui  engendre  plus  de  maladies, 
à  caufe  que  ce  que  vous  auez  prins  du  commencement 
du  repas  efl  quafi  digéré,  quand  long  temps  après 
vous  en  prenez  d'autre,  parquoy   ces  viandes  prenan? 

diuerfes  concoctions ,  ne  faut  s'efmerueiller  fi  elles 
nuifent  à  ceux  qui  tiennent  longue  table,  à  caufe  du 
difcord.  Puis  il  va  adioufter,  que  noftre  hofle  auoit  eu 
foucy  de  noftre  fanté,  ne  nous  ayant  baillé  des  viandes 
fi  exquifes  &.  rares,  ni  de  beaucoup  de  fortes,  &.  que 
toufiours  les  plus  fimples  viandes,  &.  qui  couftent  le 
moins,  font  les  plus  falubres  au  corps,  &.  auffi  qu'il 
n'y  auoit  rien  pire  que  de  manger  de  beaucoup  de 
fortes  de  viandes,  la  diuerfité  des  viandes  tourmentant 
l'eftomach,  &.  empefchant  la  concoétion,  l'vne  viande 
eftant  facile  à  digérer,  &  l'autre  difficile.  le  me  dou- 
tois  bien,  commença  à  dire  vn  autre,  qui  eftoit  à  ce 
foupper,  que  nous  ferions  mal  traiétez,  ne  voyant  point 
de  fel  fur  la  table,  prenant  de  là  augure  que  le  ban- 
quet ne  ferait  gueres  magnifique,  ni  opulent,  mais 
infortuné,  eftant  l'opinion  des  Anciens,  &  fi  eft  bien 
encores  la  noftre,  que  la  table  qui  eft  fans  fel,  eft  pro- 
fane &  malheureufe,  &  vn  vray  banquet  de  diables,  & 
de  forciers.  A  cefte  caufe  la  première  chofe  que  les 
feruans  mettent  fur  la  table,  après  la  nappe,  doit  eftre 
la  faliere,  garnie  de  fel  noir,  fi  c'eft  pour  les  Princes  & 
grands  Seigneurs,  le  fel  blanc  receuant  plus  aifément  le 
venin  que  le  noir.  Que  la  table  ne  doiue  eftre  fans  fel, 
le  vieux  prouerbe  le  monftre  bien,  quand  il  dit,  Omnis 
menfa  maie  ponitur  abfque  fale.  Mais,  répliqua  vn  de 
la  Seree,  comment  eft-ce  que  la  table  fans  fel  eft  efti- 
mee  infortunée,  veu  que  les  preftres  Egyptiens  auoient 
la  mer  en  abomination,  8t  l'vn  des  poinfts  qu'on  leur 
deffendoit  en  les  initiant,  c'eftoit  de  n'vfer  iamais  de 
fel  à  la  table?    Et  pour  cela,    les  preftres  Egyptiens   ne 

faluoient  iamais  les  pilotes,  &  gens  de  marine,  ce  dit 
Plutarque,  à  caufe  qu'ils  efloient  ordinairement  fur  la 
mer,  dont  eft  faift  le  fel.  Et  c'eft  auffi,  adiouftoit-il,  la 
principale  raifon  pourquoy  ces  preflres  abominoient  le 
poiffon,  de  forte  que  quand  ils  vouloient  efcrire  le 
hayr,  &  l'abominer,  ils  peignoyent  vn  poiffon,  comme 
en  la  ville  de  Say,  à  l'entrée  du  temple  de  Minerue,  il 
y  auoit  peint  vn  petit  enfant,  vn  vieillard,  &  puis  vn 
efparuier,  &  tout  ioignant  vn  poiffon,  fc  à  la  fin  vn 
cheual  de  riuiere,  qui  fignifioit  &.  vouloit  dire  fous  ces 
figures,  cedict  Plutarque,  O  arriuans,  h  partans,  ieunes 
&  vieux,  Dieu  hait  toute  violente  iniuftice,  reprefentans 
Dieu  par  l'efparuier,  par  le  poiffon  eftant  nourry  en  la 
mer  falee,  hayne  &  abomination,  &.  par  le  cheual  de 
riuiere,  toute  impudence  de  mal  faire,  d'autant  que 
l'on  tient  qu'il  tue  fon  père,  &.  puis  fe  méfie  par  force 
auec  fa  mère.  Le  propos  du  fel  acheué,  celuy  mefme 
qui  auoit  faitt  l'augure,  va  reciter  des  vers  qu'on  dit 
efire  de  fainét  Gelais  : 

Du  Chatelus  donne  à  difner 
A  Jîx  pour  moins  i'vn  carolus  : 
Et  lacquelot  donne  àjoupper 
A  dix  pour  moins  que  Chatelus  : 
De  ces  banquets  Jî  dijfolus 
l'en  reuien  creux  comme  vnfallot, 
Si  ie  ne  fuis  che\  Chatelus 
Ne  me  cerche-r  che-r  laquelot. 

Ayant  recité  ces  vers,  il  va  nous  dire  qu'il   fe  recom- 

penferoit  bien   fur  le   deffert  :    mais  voyant  qu'il    n'y 
auoit  que  du  fromage,  &  qu'on  fe  rioit  de  luy,  ne  laiffa 
à  fe  mettre  à  en   manger  à    bon    efcient,  &.  difoit   qu'il 
efloit  tresbon,    &.  que  l'efcole  de  Salerne   efloit  vérita- 
ble, quand  elle  dit,  Cafeus  ille  bonus,  quem  dut   auara 
inanus.  Puis  nous   va    dire,   que  fçauez-vous    fi   noflre 
hofte  ne  fe  monftrera  point  plus  libéral  à  nous  donner 
quelques  beaux  prefens  que  les  Latins  appelloient  Apo- 
phoreta,  quand    nous  fortirons    du    banquet,    qu'il    n'a 
eflé  en  nous  baillant  à  fouper,  &.  que  l'vn  recompenfera 
l'autre.  A  quoy  il  fut  refpondu,  qu'il  ne  failloit  point  s'y 
attendre,  &.  que  par  cy    deuant  il    les   auoit  toufiours 
Iraiftez  en  cefle  forte,   &   encore  pis,    plufieurs  fois  les 
ayans  conuiez  à  difner,   contre  toute  couflume  des  Se- 
rees,  faifant  cela  pour  beaucoup  de  raifons.  Première- 
ment, pour  n'auoir  pas  tant  de  gens  à  fes  conuis,  parce 
qu'on  n'a  pas  mis  fin  fi  tofl  à  fes  affaires  &.  qu'on  eft 
plus  libre  au  foir.  Secondement,   à  fin  que  les  femmes 
n'y  vinflent  point,  fçachant  bien  qu'elles  ne  pourraient 
eftre  fi  tofl  prefles,  &  atiffees  pour  le    difner,   &  pour 
cefle   caufe   les   Sybarites  conuioient  les    femmes  aux 
banquets  quatre  ou  cinq  mois   deuant.    Tiercement,  il 
les  auoit  beaucoup  de  fois  conuiez  pluflofl  à  difner  qu'à 
fouper,  pour  efpargner  tant  la  chandelle  que  le  bois, 
qu'il  faut  l'Hyuer   au   fouper.    Quartement,  qu'on  fert 
plus  de  fortes  de  viandes  au  fouper  qu'on  ne    fai<5t   au 
difner,    &.  qu'on    tient   plus   longue   table,  eftans   lors 
exempts  de   toutes  affaires.  Encores  me  fouuient,  ad- 
ioufloit-il,  qu'à  l'vn  de  fes  difners   les  viandes  efloient 
fi  mal  cuites,  qu'vn  de  la  Seree  va  dire  à  noflre  hofle, 

le  croy  que  nous  auons  efté  conuiez  à  foupper,  comme 
c'eft  noflre  couftume,  par  ce  qu'vn  iourvous  me  diètes, 
le  vous  veux  conuier  à  Couper  vn  de  ces  matins.  Mais 
ie  me  doutay  bien,  difoit-il,  encores,  que  les  viandes 
auoient  efté  feruies  ainfi  crues,  tant  pour  efpargner  le 
bois,  qu'à  fin  qu'on  n'en  mangeaft  pas  tant.  Lors  vn  de 
ceux  qui  auoient  efté  conuiez,  qui  auoit  eflé  en  Tur- 
quie, répliqua  que  s'il  eufl  eflé  au  grand  Caire,  fon 
hofte  n'y  eufl  rien  gaigné  :  car,  difoit-il,  i'euffe  prins 
cefte  chair  mal  cuite,  &  en  fortant  feulement  en  la  rue, 
i'euffe  trouué  qui  tout  incontinant  me  l'euft  faift  cuire, 
y  ayant  en  ce  lieu-là  enuiron  de  douze  mille  cuifiniers, 
lefquels  allans  par  la  ville  portent  de  petits  fouyers  fur 
leur  tefle,  qui  en  payant  font  cuire  &.  accouftrent  vos 
viandes,  &  ce  à  faute  de  bois  qu'ont  ceux  du  Caire. 
Ou  bien  ie  feray  comme  les  Anciens,  qui  fe  faifoient 
feruir  la  viande  fur  des  fouyers,  qui  fe  portoient  fur  la 
table,  &  auoient  des  cuifines  portatiues,  dans  lefquelles 
tout  le  feruice  fe  trainoit  après  eux,  &  laiffoient  cuire 
les  viandes  tant  qu'il  leur  plaifoit,  pour  les  manger 
toutes  chaudes.  Vn  autre  de  la  Seree,  reuenant  à  noftre 
hofte,  nous  va  dire  qu'il  les  auoit  trai&ez  comme  le 
diable  (à  qui  font  tous  les  auaricieux)  fit  vne  fois  fa 
mère,  à  qui  il  ne  bailla  que  d'vne  vieille  oye,  &  d'vn 
cochon  fans  moutarde.  Quelqu'vn  qui  tenoit  de  la  com- 
plexion  de  noflre  hofte  le  défendant  va  dire,  que  ces 
deux  mots  pouuoient  eftre  appeliez  viandes  des  dieux, 
comme  Néron  loùoit  les  champignons,  les  nommans  en 
Prouerbe  Grec,  la  viande  des  dieux,  parce  qu'en  iceux 
il  auoit  empoifonné  fon  predeceffeur  Claudius,  Empe- 

reur  Romain.  Et  que  fi  nous  voulons  adioufter  foy  à 
Lampridius,  nous  trouuerons  que  l'Empereur  Seuerus 
bailloit  bien  des  oyesaux  feflins  des  Saturnales,  comme 
auiourd'huy  nous  faifons  à  la  fainft  Martin,  &.  que 
Socrates  en  Xenophon  dit  qu'il  faut  fuïr  les  viandes  qui 
prouoquent  ceux  qui  n'ont  point  de  faim  à  les  manger, 
&  les  vins  qui  incitent  à  boire  ceux  encores  qu'ils 
n'ayent  nulle  foif.  Puis  nous  difoit,  approuuant  le  ban- 
quet de  noflre  hofte,  que  n'eflions  pas  mal  à  ce  fou- 
per,  fi  nous  regardons  à  la  Loy  du  Conful  Fannius,  qui 
ordonna  que  nul  des  Romains  n'euft  à  mettre  à  chaf- 
que  repas  autre  oifeau  qu'vne  poulie,  encores  falloit  il 
qu'elle  n'euftefté  engraifiee,  &  que  les  banquets  fuperflus 
efioient  auffi  bien  à  reprendre  que  ceux-là,  où  il  n'y  a 
rien  trop.  Abraham  iaçoit  que  grand  Roy  &  riche, 
toutesfois  il  n'auoit  à  fa  table  d'ordinaire,  que  du 
pain,  du  beurre,  &  du  lai<5l  pour  fe  nourrir.  S'il  faifoit 
quelque  feftin,  mefme  aux  Anges,  il  y  adioufioit  du 
gafleau  pour  toutes  délices,  &  quelquesfois  vne  pièce 
du  plus  gras  veau  de  fa  bergerie.  Noftre  franc-à-tripe 
lors  luy  va  refpondre,  qu'il  vaudrait  mieux  eftre  taxé 
en  la  defpence  &  fuperfiuité  de  viures,  que  d'en  auoir 
peu  :  ce  qu'il  monftra  par  le  feftin  que  fit  Iefus  Chrifl,  où 
il  y  refta  beaucoup  de  viures  après  que  tous  furent  raf- 
fafiez.  Et  auffi  difoit-iî,  que  les  anciens  ont  prins  pour  vn 
mauuais  prefage,  &  grand  malheur,  quand  on  leuoit 
les  tables  vuides,  &  qu'il  n'y  auoit  rien  deffus,  les  Ro- 
mains voulans  que  ce  qui  demeurait  du  banquet  fuft 
pour  les  feruiteurs  :  cela  fe  faifant  par  vne  accoufiu- 
mance  d'humanité  enuers  eux,  les  feruiteurs  Romains 

penfans  qu'en  mangeant  du  relief  de  leurs  maiflres, 
eftre  par  cela  compagnons  de  table  auec  leurs  feigneurs, 
fi  bien  qu'il  fe  trouue  des  maiftrcs,  lefquels  pour  fe 
faire  aimer  de  leurs  gens,  baillent  à  leurs  feruiteurs  de 
ce  qui  leur  eft  ferui  fur  table,  fans  qu'ils  attendent 
les  reliques  &  refies,  mefmes  Lampridius  dit  qu'Alexan- 
dre Seuere,  Empereur,  bailloit  de  fa  main  à  ceux  qui 
le  feruoient  au  difner  &.  fouper,  du  pain,  du  vin,  de 
la  chair,  &.  de  ce  qui  eftoit  ferui  fur  fa  table.  Ce  que 
confirme  Plutarque,  quand  il  dit,  que  les  Roys  de  Perfe 
faifoient  liuraifon  des  viures  qu'on  leur  feruoit  à  leur 
table,  non  feulement  à  leurs  amis,  aux  gardes  &  capi- 
taines, ains  vouloient  que  le  manger  mefmes  des 
Efclaues,  voire  des  chiens,  fut  feruy  fur  table,  puis  leur 
fuft  diftribué,  voulant  que  tous  ceux  dont  ils  fe  fer- 
uoient, fuffent,  autant  qu'il  eftoit  poffible,  leurs  com- 
menfaux,  &  vefculTent  de  leur  maifon,  les  plus  fauuages 
beftes  s'appriuoifans  en  leur  donnant  à  manger.  Xeno- 
phon  parlant  du  petit  Cyrus,  dit  qu'il  a  efté  le  plus 
digne  de  commander  à  la  monarchie  des  Perfes,  &. 
qu'il  auoit  de  couftume  toutes  les  fois  qu'il  trouuoit  vne 
viande  bonne  &  d'appétit,  d'en  enuoyer  vne  partie  à 
fes  amis.  le  me  doute,  va  répliquer  quelqu'vn,  que 
ceux  qui  diftribuent  aux  gens  de  leur  maifon  des 
viandes  qu'on  leur  a  feruy  fur  leur  table,  le  font  de 
peur  des  Parafites,  qui  mangent  le  refte  des  tables, 
comme  nous  trouuons  en  Plaute  :  parquoy,  en  toute 
forte,  il  eft  fort  bon  que  les  tables  foient  bien  garnies, 
&c  qu'il  en  y  ait  toufiours  de  refte,  pour  donner  à 
entendre  qu'il  faut  garder  quelque   chofe  de  ce  que 

nous  auons  de  prefent,  pour  l'aduenir,  &.  fe  fouuenir 
auiourd'huy  de  demain  :  &.  qu'auffi  on  blafme,  auec 
Plutarque,  la  table  d'Achilles,  qui  eftoit  toufiours 
vuide  &  affamée,  ce  dit  Homère,  &  ledit  Plutarque  dit 
à  ce  propos,  que  Lucius  auoit  ouy  dire  à  fa  mère,  que 
la  table  eftoit  chofe  facree  &  fainfle,  &  qu'il  n'y  auoit 
rien  de  facré  qui  deuft  eftre  vuide.  Et  fi  les  tables  n'ef- 
toient  bien  garnies,  adiouftoit-il,  comment  pourrions 
nous  traifler  les  gens  &  les  feruiteurs  de  ceux  qui  nous 
viennent  voir  ?  Car  nous  auons  vne  couftume  en  France, 
que  quand  il  arriue  vn  gentil-homme  en  nos  maifons, 
d'eftre  outre  mefure  ententifs  à  pouruoir  que  Tes  ferui- 
teurs foient  bien  traiclez,  &.  cecy,  ou  pour  contrainte, 
que  comme  moins  fages  &  difcrets,  &  plus  difficiles,  ils 
ne  facent  de  mauuais  rapports  de  nous  là  où  nous  fça- 
uons  bien  que  les  maiftres  fe  contenteront  de  peu,  &.  de 
tout  ce  que  ferons  en  leur  endroit,  ou  que  nous  fçauons 
que  les  feruiteurs  naturellement  font  addonez  à  trop 
parler,  &  nous  les  traiftons  ainfi  bien,  plus  en  intention 
qu'ils  publient  noftre  courtoifie,  que  de  peur  que  nous 
ayons  qu'ils  blafment  noftre  chicheté  &.  taquinerie,  ou 
bien  que  noftre  amitié  n'eft  poinft  entière  ny  aggreable 
au  maiftre,  fi  elle  ne  s'eftend  iufques  à  fes  feruiteurs, 
&.  vous  fçauez  encor,  qu'il  y  a  des  maiftres  fi  tendres  &. 
doux  à  leurs  gens,  qu'ils  aimeroient  mieux  la  commodité 
&  aife  de  leurs  feruiteurs,  que  la  leur  propre.  Reuenans 
toufiours  à  noftre  feftin,vne  Teffe-tondue  va  parler  ainfi. 
le  fçay  bien  que  ie  feray  quand  il  me  faudra  aller  à  ces 
conuis  de  Chatelus  &.  Iaquelot,  c'eft  que  ie  fouperay  auant 
que  d'y  aller.  On  luy  répliqua  que  ceux  des  Serees  ne  le 

trouueroient  pas  bon,&.  qu'il  en  feroit  reprins  auffi  bien 
que  ceux  qui  alloient  aux  feflins  publiques  (que  les 
Grecs  appelloient  SyJJitia,  ce  mot  dénotant  la  grande 
frugalité  qu'ils  y  gardoient  &.  les  Latins  Sodalitafes)  le 
ventre  plein,  eftant  deffendu  de  fe  trouuer  à  ces  conuis 
après  eftre  raffafié,  pour  autant  que  ceux  qui  ne  man- 
geoient  là,  &.  ne  beuuoient  auec  les  autres,  eftoient  ac- 
cufez  de  gourmandife,  &  de  nefe  contenter  point  de  ce 
qu'on  feruoit  au  commun.  Sçauez  vous  donc  bien  que 
ie  feray,  va  il  refpondre,  c'eft  que  quand  ie  feray  de 
retour  de  ces  affamez  banquets,  dont  on  reuient  creux 
comme  vue  lanterne,  ie  fouperay  chez  moy,  ou  bien 
des  que  les  viandes  feront  feruies  en  ces  maigres  fef- 
tins,  ie  commenceray  à  manger  des  premiers,  les 
viandes  tant  chaudes  foient  elles,  m'eflant  accouflumé 
à  me  lauer  les  mains,  la  bouche,  &.  la  gorge,  d'eau 
chaude,  à  fin  de  manger  pendant  que  ceux  du  conui  n'y 
ofent  feulement  toucher.  Lors  il  luy  fut  répliqué,  Don- 
nez vous  garde  qu'il  ne  vous  aduienne  comme  il  fit  à 
vu  Seigneur  eftant  à  la  table  d'vn  Prince,  lequel  mit  en 
fa  bouche  vn  morceau  fi  chaud,  qu'il  fut  contraint  de 
le  rendre,  mais  en  le  remettant  fur  fon  affiette,  il  fit 
rire  le  Prince,  &  tous  les  affiftans,  en  luy  difant,  Par- 
dieu,  monfieur,  vn  fot  fe  fuft  brufié.  Les  tables  de 
noftre  Chatelus  leuees,  vn  de  la  Seree,  que  nous  nom- 
mions le  mauuais  riche,  de  toute  autre  complexion  que 
noftre  hofte,  commença  à  blafmer  les  richeffes,  & 
comme  s'il  l'euft  voulu  prefcher  &  admonefter,  va  dire, 
après  Socrate,  qu'on  deuoit  faire  conte  des  richeffes, 
fi  elles  eftoient  conioinctes    auec  la  ioye,   mais  qu'elles 

en  eftoient  totalement  efloignees  :    car  fi    les   riches, 
difoit-il,  fe  veulent    feruir   d'icelles,  ils  fe  corrompent 
par   trop    grande   volupté  ;   s'ils  les  veulent  garder,   le 
foing  les  ronge  &  mine  au  dedans,   &  s'ils  en  défirent 
acquérir,  ils  deuiennent  mefchans  &  malheureux.   Puis 
il    adioufta,    que    l'auarice    rendoit    l'homme    pauure 
toute  fa  vie,   à  fin  qu'il  fe  peut  trouuer  riche  feulement 
à   la  mort,   tellement  que  fi  on   veut   mal  à  vn  auari- 
cieux,  il  ne  luy  faut  que  defirer  longue   vie,  car   crai- 
gnant de  tomber  en  pauureté,  il  vit  pauurement  toute 
fa  vie.  Puis  il  difoit,  que  celuy  qui  veut  deuenir  riche, 
deuoit  mettre  peine  non  d'accroifire    &.    augmenter   fa 
richefle,  ains  de  diminuer  fa   conuoitife  d'auoir,  pour 
autant  que  celuy  qui  ne  met  point  de  bornes  à  fa  cupi- 
dité, eft  toufiours  pauure   &.  indigent,   &.  qui   appete 
peu,  ne  peut  auoir   faute  de  beaucoup,   celuy  appro- 
chant plus   près  de  Dieu,   qui   fe  paffe  de  peu,  Dieu 
n'ayant    affaire    d'aucune    chofe.    Outre,  il   difoit  que 
durant  l'antique  Rome  on  n'affignoit  à  vn  homme  que 
deux  arpens  de  terre,  vn  arpent  contenant  autant  qu'vn 
ioug  de  bœufs  peut  labourer  en  vn  iour,  qui  peut  con- 
tenir   deux   cens   quarante  pieds,   mais  que   l'auarice 
croiffant,  il  fut  par  après  permis  de  tenir  iufques  à  cinq 
arpens,  &  que  depuis  le  populaire  n'en    pouuoit  auoir 
que  fept.   Ainfi,  adiouftoit-il,   vous  voyez  bien   que  la 
Loy  a  bien  prefcrit  aux  fages  &  gens  de  bien    la  quan- 
tité de  biens  qui  leur  eft  fuffifante  :    mais   quant  aux 
fols  &.  mefchans,  ie  leur  diray,  après  Plutarque,  que  la 
Lune,  vn  temps  fut,  pria  fa  mère  de  luy  faire  vn  petit 
furcot,  qui  luy  ioignifl  bien  au  corps,  Et  comment  eft  M 

poffible,  refpondit  fa  mère,  que  i'en  fiffe  vn  qui  te 
ioigne  bien,  veu  que  ie  te  voy  tantoft  toute  pleine,  puis 
après  en  croiffant,  &  vne  autrefois  en  decours?  c'efl 
à  dire,  qu'on  ne  fçauroit  diffinir  mefure  aucune  cer- 
taine de  biens  à  vn  fol,  81  à  vn  vicieux,  à  caufe  de  fes 
diuerfes  cupiditez.  Et  quant  à  moy,  difoit  ce  mauuais 
riche,  ie  tiens  encores  les  pauures  plus  faciles  à  contenter 
que  les  riches,  car  fi  vn  pauure  a  faim,  ou  foif,  ou  froid, 
fi  vous  le  faiétes  manger  ou  boire  plus  qu'il  ne  veut,  fi 
vous  luy  donnez  trop  d'habillemens  fur  luy,  il  s'en  fâ- 
chera, mais  l'homme  riche  n'a  iamais  trop,  n'ayant 
toute  fa  vie  affez  d'eau  pour  affouuir  fon  hydropifie,  &. 
comme  dit  Plutarque,  ce  n'eft  pas  l'habillement  qui 
donne  la  chaleur  à  l'homme,  mais  feu'ement  qui  arrefte 
&  contient  au  dedans  la  chaleur  que  l'homme  rend  de  foy 
mefmes,  empefchant  qu'elle  ne  fe  refpande  parmy  l'air, 
auffi,  difoit-il,  pour  eflre  enuironné  de  richeffes,  on  ne 
vit  pas  plus  heureux,  ny  content,  fi  de  l'intérieur  de 
l'ame  ne  procède  la  ioye,  &  le  repos,  cela  n'eftant  bien 
qui  n'a  point  de  fin,  &.  qui  eft.  commencement  du  de- 
fir  d'auoir.  Noflre  hofle,  à  qui  il  fembloit  que  ce  mau- 
uais riche  parlafl  de  luy,  va  répliquer  des  chofes  auffi 
finguiieres  qu'il  en  auoit  didles  de  communes,  commen- 
çant en  cefle  forte,  Si  efi-ce  que  le  defir  d'enrichir  nous 
cft  autant  naturel,  que  cefiuy-là  de  viure,  car,  comme 
dit  vn  Vénitien,  la  nature  ayant  pourueu  les  beftes 
brutes  de  chofes  appartenantes  à  leurs  vies,  elle  a 
inféré  en  l'homme  pauure,  nud  &  fubieft  à  plufieurs 
neceffitez,  le  defir  des  richeffes,  luy  donnant  l'efprit  &. 
Pinduftrie  pour  les  acquérir,   à  fin  qu'il  peufl  auec  cefl 

vnique   inflrument,  fe  pourchaffer  les   chofes  qui    luy 
feraient  neceffaires,  non  feulement  pour  viure,  comme 
les  auaricieux  font,  mais  à   viure  humainement,  la    vie 
venant  plus  aggreable  par  les  richeffes,  qui  fuppleent  à 
toutes   neceffitez.  Qu'on  doiue  auoir   des  biens,  difoit 
noflre  hofle,    dont  on  puiffe  retirer  quelque  moyen  de 
viure,  outre  ce  que  la  nature  nous  enfeigne,  encores  le 
peut  on  veoir,  ce  dit  meffire  Francifque  Lotin,  en  toutes 
les   anciennes    Republiques,    lefquelles    ont    faitt   tout 
deuoir  de   femondre  leurs    citoyens   à   en    auoir,    &.  y 
pourueurent  de  faiét  par  la  voye   de  la  loy,   ordonnans 
qu'aucun  ne    Fnfl  receu  ne  admis  au  gouuernement  de 
la  cité,  s'il  n'auoit  autant  de   biens   qu'il    eftoit   requis 
pour  eftre  enrollé  &  efcrit  au  liure  des  cens,  &  fuiuant 
cefte  forme,  les  citoyens  Romains   croiffoient  en  biens 
&  en   cens.  Le  mauuais  riche,    qui   blafmoit    l'auarice, 
va  refpondre  ainfi,  Nous   ne    fommes  pas    au    temps, 
Dieu  mercy,  qu'il  foit  queftion  de  tant  louer  les  richef- 
fes, pour  doubte  qu'on  ait  qu'elles  viennent  en  defpris, 
car  vrayement  ceux-là  font  trop  communs,  qui    fe   les 
font  leur  vray  idole,  laquelle  affeftion  certainement  eft 
engendrée,  non  pas  d'vn  defir  naturel,    mais   d'vn    de- 
fordonné  appétit,  auquel   nulle    richeffe  n'eft    fuffifante 
de  fatisfaire,  parce  que  tout  ainfi  que  la  nature  fe  con- 
tente qu'on  acquière  peu  de  chofes,  &.  faciles;  de  mef- 
mes,  nos  vaines  volontez  nous  tiennent  toufiours  pauures 
&  neceffiteux,  ce  pendant  que  vainement  nous  formons 
diuerfes  neceffités,  par  lefquelles    il  nous   femble  qu'a- 
uons  affaire  prefque  de  chofes  infinies,  qui  eft  caufe  de 
nous    expofer   librement    à    la    mer,    &.    à    tous   péril?. 

neantmoins  que  les  pauures  viuent  auffi  bien  que  les 
riches,  &.  les  riches  meurent  comme  les  pauures,  mais 
à  plufieurs  pauures  la  vie  efl  plus  ioyeufe,  &  la  mort 
moins  amere,  qu'à  beaucoup  de  riches,  la  pauureté 
ayant  ce  feul  bien  par  deffus  la  richePTe,  qu'elle  n'a 
foucy  de  rien,  le  Poète  Theognis  eftant  de  bas  &  lafche 
courage,  quand  il  dit  : 

Pour  pauuretè  fuyr  &  éviter 
En  pleine  mer  fe  faut  précipiter. 

Que  fi  aucun,  adioufloit-il,  fe  contente  en  Ton  auarice, 
il  fe  contente,    parce  qu'il  n'a    expérimenté  autre  con- 
tentement,  comme  l'oifeau  qui   a  efté  nourry  &  efleué 
en  la   cage,   lequel    ne    fçait    voler  quand   on   le   met 
dehors.  Et  le  malheur  encores  eft,    que   nous  fommes 
plus  auaricieux  lors  que  nous  ne  pouuons  vfer  de   nos 
richeffes,  qui  eft  en  la   vieilleffe,  &   la   caufe  en  efl,  à 
mon  aduis,   parce  que  les  gens  vieux  peuuent  beaucoup 
de  fois  auoir  enduré,    ayans  peur  que  le  bien  leur  de- 
faille,  ou  bien  que  deuenans  timides  &.  craintifs,  ont  le 
fang  froid,  &  muans  de  complexion,  font  comme  fi  vn 
homme  tant  moins  il  auroit  affaire  de  chemin,  de  tant 
plus  il  fe  fourniiïbit  de  viures  ou  d'argent  pour  parfaire 
fon  voyage,  fi  bien  que  vous  verrez  ces  vieux  auaricieux 
garder  leurs  biens  comme  eftans  à  eux,  en  chaffant  les 
coqs   comme  l'Euclio  de    Plaute,   mais  ils    n'en    ofent 
vfer,  comme  s'ils  appartenoient  à  d'autres,  &  qu'ils  ne 
fuffent  pas   à    eux,   l'auarice   contraignant  l'auaricieux 
d'acquérir  des  biens  auec  peine  &  trauail,  &.  luy  defen- 

dant  d'en  ioùir,  &  luy  en  oflant  l'vfage,  elle  le  priue 
de  tout  bien,  car  ce  qui  ne  nous  fert  ne  peut  eftre 
appelle  bien,  pour  noftre  regard.  Ce  que  les  Grecs  ont 
très  bien  entendu ,  appellans  en  leur  langue  tous  les 
biens  temporels,  vfages,  pour  fignifier  qu'vn  bien  ne  doit 
point  eftre  réputé  tel  finon  feulement  qu'il  fert  &  qu'on 
en  vfe.  Gardant  auec  grand  foin  ce  qu'il  a  gaigné  auec 
fueur,  &  qu'il  conuient  laifTer  auec  douleur,  femblant  à 
la  femme  greffe,  prenant  grand  plaifir  à  amaffer  des 
threfors,  puis  il  a  grand'  fafcherie  quand  il  les  faut 
mettre  dehors,  &.  comme  dit  le  Poète  Satyrique  : 

De  viure  en  pauureté,  à  fin  de  mourir  riche. 

A  la  fin  noftre  mauuais  riche,  ayant  admonnefté  noftre 
hofte,  &  le  fien,  par  raifon,  luy  veut  remonflrer  par 
rime  à  fuïr  l'auarice,  par  des  vers  de  Ronfard,  qu'il 
recita  ainfi,  . 

Quand  tu  tiendrais  des  Arabes  heureux. 
Ou  des  Indes  les  threfors  plantureux, 
Voire  &  des  Rois  d'AJJyrie  la  pompe 
Tu  n'es  point  riche,  &  ton  argent  te  trompe. 

le  parle  à  toy  qui  erres 
Apres  l'or  par  les  terres, 
Puis  d'elles  t'ennuyant 
La  voile  au  majl  tu  guindés, 
Et  voles  iufque  aux  Indes 
La  pauureté  fuyant. 

Le  foin  meurtrier  pourtant  ne  laiffe  pas 
"D'accompagner  tes  miferables  pas, 
Bien  que  par  toy  mainte  grand  nef  chargée 
De  lingots  d'or  fende  la  mer  Egée. 

Le  foin  g  qui  te  tourmente 
Suit  le  bien  qui  s'augmente, 
Guidant  de  çà  de  là 
Parmy  les  eaux  ta  peine, 
Qui  moins  de  biens  efi  pleine 
Quant  plus  de  bien  ell'a. 

De  peu  de  rente  on  vit  honneflement, 

Le  yray  threfor  efi  le  contentement, 

Non  les  grands  biens,  qui  n'attrainent  qu'enuie 

Biens,  non  pas  biens,  mais  malheurs  de  la  vie. 

Ton  mal  efi  incurable, 
Auare  miferable  : 
Car  le  f oing  d'acquérir, 
Qui  fans  repos  t'enflame, 
Engarde  que  ton  ame 
Nefe  puiffe  guarir. 

Et  Ronfard  en  vn  autre  lieu  : 

Faut-il  tant  qu'on  fe  greue 
D'amaffer  &  d'auoir  : 
Matin  le  iourfe  leue 
Pour  mourir  fur  le  foir. 

Puis  va  reciter  vn  quatrain  de  monfieur  de  Pybrac,  où 
il  dit  ainfi  : 

De  peu  de  biens  nature  Je  contente, 
Et  peut  fuf fit  pour  viure  honneflement  : 
L'homme  ennemy  de/on  contentement 
Plus  a,  &  plus  pour  au  ou  je  tourmente. 

Et  ne  s'en  efl  trouué,  adioufta-il  encores,  qu'vn  ou  deux 

qui  en  ayent  eu  plus  qu'ils  ne  demandoient,    à  fçauoir 

Mydas,  &  le  Romain  Aquilius.  Vn   autre   de    la    Seree 

voulant   foulager    ce  mauuais  riche,  qui  en  auoit  tant 

conté,   nous  va    reciter   ce  qui  eftoit  arriué  entre  deux 

de  fes  voifins,  dont  l'vn  efloit  riche  &.  chiche,  &.  l'autre 

n'eftoit  ne  riche  ne  chiche.  Or  ces  deux  Te  rencontrans 

i  la  poifTonnerie  (n'y  ayant  lieu  où  l'on  cognoiffe  mieux 

les  auaricieux   de  ceux   qui  ne  le  font  point)   le  riche 

auaricieux  voyant    que    fon  voifin,    qui  n'eftoit  pas  de 

beaucoup   fi  plein  de  biens  que  luy,  ne  laiiïbit  pour  la 

cherté  d'achepter  du  poiflbn,    ne  fe  peut  tenir  de  luy 

dire,    Optimum  veûigal  parcimonia,   &  que  la  friandife 

&  gourmandife,  auec  grande  defpence,  appauurifToient 

bien  les  maifons,    &.   qu'il  falloit  bien  noter  la  relponfe 

que  fit  vn  gentil-homme  à    vn    Roy  de  France,   lequel 

contemplant  la  maifon  d'vn  fien  maiftre  d'hoftel,    &.  le 

Roy  luy  difant  que  la  cuifine  luy  fembloit  bien  petite  & 

eftroite  à  la  proportion  du  logis,  le  maiflre  d'hoftel  luy 

auoit  refpondu,  que  la  petite  cuifine  auoit   fait  grande 

la  maifon.    Lors  celuy  qui  auoit  achepté  le  poiffon  bien 

cher,    demanda   à   cefle   chiche   face,    qu'on  appelloit 


TRENTE- V  NIES  ME     S  E  R  E  E  .  j| 


Chie-froidure,  fi  la  darne  de  megre  ne  couftoit  que 
cinq  fols,  ne  l'achepterois-tu  pas  ?  Ayant  refpondu 
qu'ouï,  il  luy  va  dire,  ie  ne  fuis  donc  pas  plus  friand  que 
toy  :  mais  c'efl  que  tu  es  plus  auaricieux,  &  aimes 
mieux  l'argent  que  moy.  Ce  conte  acheué,  chacun 
commença  à  colliger  tous  les  vieux  contes  qu'on  trouue 
des  auaricieux,  à  fin  que  noftre  hofte  fe  corrigeafl,  & 
nous  traitaft  vne  autre  fois  mieux.  Le  premier  fut  d'vn 
auaricieux  &  vfurier,  qui  s'eflant  pendu  de  ce  que  le 
bled  efloit  amendé,  voulut  faire  payer  la  corde  à  celuy 
qui  l'auoit  coupée,  pour  lui  fauuer  la  vie,  fe  voulant 
rependre  fi  vne  autre  corde  ne  luy  eufl  rien  coufté, 
penfant  vne  autrefois  mourir  à  meilleur  marché.  Le 
fécond,  d'vn  auaricieux  fi  miferable,  que  venant  à 
guérir  d'vne  longue  maladie,  &.  voyant  que  fon  Méde- 
cin, &  fes  médecines  payées,  il  ne  luy  reftoit  rien,  il 
aima  mieux  fe  laiffer  mourir,  que  de  viure  pauure.  Le 
tiers  conte  fut  de  CrafTus,  le  plus  riche  de  Rome, 
duquel  le  bien  fut  eftimé  par  les  Cenfeurs  fix  millions 
d'efcus  couronne,  qui  pleura  vne  lamproye,  laquelle 
efloit  morte  en  fon  viuier  ou  gardoùer.  Le  quart  fut 
de  celuy  qui  mourut  de  defpit  d'auoir  trop  achepté  fon 
fepulchre.  Le  quint,  de  deux  voifins  bien  riches,  qui 
s'accufoient  de  ce  qu'ils  efloient  les  plus  fâchez,  l'vn 
reprochant  à  l'autre  qu'il  vendoit  fes  vieux  fouliers, 
&  ce  vendeur  luy  repliquoit,  Et  toy  tu  les  acheptes, 
parce  que  les  fouliers  de  velours  deuiennent  de  fatin, 
quand  ils  font  vieux  &.  pelez.  Le  fixiefme  fut  d'vn 
Romain,  nommé  Caffius  Licinius,  fi  miferable  que 
conuaincu  de  plufieurs  crimes,   qui  toutefois  ne  meri- 

toient  que  confifcation  de  fes  biens,  s'eftrangla  en  la 
prifon  (n'ayant  iamais  fait  rien  de  bon  que  cela)  à  fin 
de  fauuer  fes  biens  à  fes  enfans,  eftant  mort  auant  que 
la  fentence  fuft  prononcée  contre  luy,  ne  femblant 
pas  ceftuy-cy  à  ceux  qui  donnent  eftans  malades  tout 
ce  qu'ils  peuuent,  ce  qu'ils  ne  feroient  eftans  fains,  81 
me  femble  que  lors  ils  font  largeffe  du  bien  d'autruy, 
&  non  pas  du  leur,  car  ils  donnent  ce  dont  ils  ne  peu- 
uent plus  fe  feruir.  Le  feptiefme  fut  d'vn  fi  auaricieux 
qu'il  ne  voulut  iamais  payer  ceux  qui  auoient  enterré 
fa  femme;  &.  quand  le  Curé,  les  coultres,  &.  le  foffoyeur 
luy  demandoient  de  l'argent  pour  l'enterrage,  il  leur 
difoit,  en  fe  fafchant,  Voulez  vous  auoir  le  corps  &  les 
biens?  Le  huitiefme  fut  d'vn  qui  mourant  s'inftitua  foy 
mefme  héritier  de  tous  fes  biens.  Le  neufiefme,  d'vn  fi 
extrêmement  auaricieux  qu'il  ne  faifoit  iamais  fes  che- 
ueux,  ne  fa  barbe,  qu'au  defcroift  de  la  Lune,  tenant 
pour  certain  que  la  barbe  81  les  cheueux  coupez  au 
defcroiffant  de  la  Lune,  recroiffent  bien  tard,  &.  fi  auec 
cela  ceux  qui  font  couper  leurs  cheueux  à  la  fin  de  la 
Lune,  deuiennent  chauues,  ce  qui  efloit  caufe  qu'il  ne 
payoit  les  barbiers  que  pour  la  moitié.  Que  fi  on  difoit  à 
ceft  auare,  que  c'eftoit  peu  de  chofe,  &  qui  couftoit  peu 
d'argent  à  fe  tondre  &  à  deffaire  fa  barbe,  il  difoit  que 
Clenard  auoit  mis  au  chapitre  de  defpenfe,  pour  faire 
fa  barbe  en  Portugal,  quinze  ducats  par  an.  Ledixiefme 
fut  d'vn  marchand,  lequel  vendant  de  bon  vin,  alloit 
cercher  par  tout  du  vin-aigre  81  du  vin  efuenté  pour 
fon  difner,  &.  fon  feruiteur  eftant  interrogé  que  fou 
maiftre  faifoit,    refpond,   mon  maiftre  ayant  beaucoup 

de  bien,  cerche  du  mal.  L'onziefme  fut  d'vn  riche  taquin, 
qui  de  nuiét  fut  trouué  bruflant  fes  pourceaux  :  car  les 
voifins,  voyans  fi  grand  flamme  par  les  feneftres  de  fa 
maifon,  vont  crier  au  feu,  &  rompans  la  porte,  keftans 
entrez,  trouuentce  tacroux  qui  brufloit  fes  pourceaux  en 
fa  cheminée,  de  peur  d'en  bailler  des  rillees.  Le  dernier 
fut  d'vn  vfurier  lequel  auoit  des  prefcheurs  à  gages 
pour  blafmer  les  vfures  &  les  vfuriers,  à  fin  d'eftre  feul 
de  fon  meftier,  &  quand  quelques  vns  qui  n'eftoient 
pas  cautionnez  luy  demandoient  de  l'argent  à  louage, 
il  leur  difoit,  Les  bons  ménagers  &  gens  de  bien  n'em- 
pruntent point  à  vfure  ;  mais  ils  luy  refpondoient,  les 
gens  de  bien  n'en  preftent  point  auffi.  Le  mauuais 
riche  prenant  la  parole,  après  s'eflre  teu  vn  long 
temps,  va  dire  que  puis  que  les  vfures  eftoient  permifes, 
&  qu'on  fourniffoit  les  auaricieux  &  vfuriers,  qu'on 
monterait  bien  iufques  à  plus  haut  point,  quelques 
modérations  &  defences  que  les  Edifts  de  nos  Rois  en 
puiffent  faire  pour  les  corriger,  &.  que  prefter  à  vfure 
eftoit  bien  différent  des  moeurs  de  nos  predeceffeurs 
François,  qui  eftoient  fi  efloignez  de  ces  vfures,  qu'ils 
preftoient  à  leurs  amis  à  rendre  en  l'autre  monde,  ce 
dit  Textor,  fentans  les  François  deflors  que  les  âmes 
eftoient  immortelles.  Et  les  Egyptiens  quand  ils  auoient 
affaire  d'argent,  bailloient  en  gage  les  corps  morts  de 
leurs  parents,  comme  affeure  Hérodote,  &.  après  luy 
Diodore.  Puis  noftre  mauuais  riche  blafmant  ce  meftier 
iuré,  dont  il  y  a  peu  de  maiflres,  va  adioufler  la  diffé- 
rence de  nos  vfures  auec  celles  des  anciens  :  car  entre 
les  Grecs  &  les  Romains,  difoit-il,  eftoit  vne  loy,  qui 
iv.  14 

defendoit  l'vfure  plus  haut  que  d'vn  denier  pour  cent 
par  an,  fa  Pappelloient  vnciaire,  &.  l'vfurier  qui  tiroit 
plus  de  profit,  eftoit  condamné  à  rendre  le  quadruple, 
les  Romains  eftimans  l'vfurier  plus  mefchant  que  le 
larron,  qui  n'eftoit  tenu  qu'au  double,  difoit  Caton. 
Et  encor  cefle  Ioy  depuis  fut  réduite  entre  les  Romains 
à  demy  denier  pour  cent,  &  peu  après  l'vfure  fut  entiè- 
rement interdire  par  la  Loy  Genuitia,  pour  les  feditions 
qui  arriuoient  du  mefpris  des  Loix  vfuraires.  Il  fut  ref- 
pondu  à  ce  mauuais  riche,  par  vn  qui  efloit  maiftre 
iuré  en  ceft  eftat,  ic  qui  fuiuoit  l'erreur  d'Accurfe,  que 
Centefimœ  vfurœ,  eftoient  dites  ainfi,  de  ce  que  par 
chacun  mois  le  centiefme  denier  efloit  payé  par  le 
debteur  au  créancier,  qui  venoit  à  douze  pour  cent  par 
an,  81  cela  s'appelloit  la  centiefme  vfure,  qui  fe  payoit 
toutes  les  Calendes  de  chacun  mois.  Si  me  confefferez- 
vous,  répliqua  ce  mauuais  riche,  que  les  vfures  ont 
quafi  toufiours  efté  odieufes,  dommages  en  vne  Repu- 
blique, qui  rongent  le  debteur  iufques  aux  os,  pour 
cefte  caufe  les  Hebrieux  appellent  l'vfure  morfure,  &. 
les  Gnofiens,  ce  dit  Plutarque,  pour  les  authorifer, 
auoient  de  couftume  que  ceux  qui  prenoient  de  l'argent 
à  vfure,  le  rauiffoient  à  force,  n'en  ofans  faire  contracl, 
à  fin  que  fi  les  debteurs  venoient  à  renier  la  debte,  &. 
à  vouloir  fruftrer  l'vfurier  de  fon  argent,  il  peuft  agir 
de  volerie  contr'eux,  &  qu'ils  fuffent  par  ce  moyen 
punis  dauantage.  Puis  ce  mauuais  riche  va  dire  que  les 
Chreftiens  eftoient  plus  mefchans  &.  vicieux  que  les 
luifs,  qui  ont  le  bruit  d'eftre  les  plus  grands  vfuriers  du 
monde,  lefquels  encore  auiourd'huy  ne  preftent  point  à 

vfure  à  ceux  de  leur  Loy  &.  Religion.  Tous  ceux  de  la 
Seree  furent  d'auis  de  laiffer  ce  meftier  iuré,  &.  reuenir 
encores  aux  contes  des  riches  &.  auaricieux,  entr'autres, 
ils  vont  conter  d'vn  grand  &  riche  Seigneur,  qui  prenoit 
fort  grand  plaifir  à  vn  plaifant  homme,  lequel  eftant 
pauure  va  dire  à  ce  monfieur  :  le  m'esbahis  que  tu  ne 
me  donnes  quelque  chofe,  puis  que  ie  te  baille  tant  de 
paffe-temps  ?  Ceft  auare  n'euft  point  de  honte  de  luy  ref- 
pondre:  Si  ce  paffe-temps  que  tu  me  donnes  me  coufloit 
quelque  chofe,  ce  ne  me  feroit  plus  ne  plaifir  ne  récréa- 
tion, fans  confiderer,  qu'outre  la  pauureté  de  ceftuy-cy 
&.  fa  gaillardife,  que  le  plaifir  doit  eflre  eftimé  plus 
grand  de  celuy  qui  donne,  que  de  celuy  qui  reçoit  le 
don,  dautant  qu'il  femble  que  ce!uy-là  qui  baille  fe 
doiue  pluftoft.  refiouir  de  fon  opération  vertueufe,  que 
l'autre  qui  iouït  feulement  de  la  vertu  d'autruy.  Que  fi 
la  force  de  donner  eftoit  bien  entendue,  qui  eft  ceuure 
de  vertu,  auffi  feroit-elle  plus  deleftable  que  n'eft  le 
receuoir,  d'où  procède  que  nous  aimons  mieux  les 
perfonnes  aufquelles  nous  auons  faicl  du  bien,  qu'elles 
ne  nous  aiment.  11  fut  dit  que  ce  monfieur  ne  prenoit 
iamais  feruiteur  qui  ne  fuft  bien  en  ordre,  que  fi  ie  les 
habille,  difoit-il,  ils  me  laifieront  :  Faites  mieux,  luy  dit 
quelqu'vn,  accouftrés  les,  &  puis  les  enuoyez,  ainfi  ils 
ne  vous  laifferont  pas.  le  les  traifte  fi  bien,»  refpon- 
dit-il,  qu'ils  s'en  vont  d'eux  mefmes,  ainfi  ie  ne  baille 
iamais  congé  à  mes  feruiteurs.  Et  à  la  vérité,  va  dire  lors 
vn  de  la  Seree,  les  François  font  mal  feruis,  à  caufe  des 
feruiteurs  qui  font  fi  corrompus,  qu'à  tous  propos  ils 
changent  de  maiftre,  s'enfuyans  dés    que  les  aurez  vef- 

tus  :  parquoi  ne  vous  efmerueillez  fi  plufieurs  maiflres 
ont  des  feruiteurs  après  eux  auec  la  deuife  de  pauureté, 
c'efl  à  dire,  portans  l'vne  iambe  nue,  &  l'autre  chauf- 
fée. Et  auffi  que  le  plus  fouuent,  adiouftoit-il,  les  maif- 
tres  font  fi  chiches  que  les  feruiteurs  ne  les  veulent 
feruir  finon  auec  conditions  certaines,  parquoy  vn  de 
nos  voifins  en  prenant  vn  feruiteur  luy  promet  qu'il  ne 
boiroit  point  d'eau  en  fa  maifon  s'il  ne  vouloit.  Le 
maiftre  ne  luy  voulant  bailler  du  vin  pour  boire,  il  in- 
terprétait la  condition  pour  luy,  &  le  valet  au  contraire. 
Ce  propos  finy,  on  entre  en  difpute  s'il  n'eft  pas 
meilleur  d'eftre  fage  &  fçauant  que  riche,  noflre  hofle 
fouftenant  qu'on  voit  les  fages  U  fçauans  fréquenter  & 
cercher  plus  les  maifons  des  riches,  que  les  riches 
celles  des  fages  &  fçauans,  &  à  ce  propos  allégua  cefl 
Epigramme  : 

Dy  moy,  amy,  que  vaut-il  mieux  auoir 
Beaucoup  de  biens,  ou  beaucoup  defçauoir? 
le  n'enfçay  rien,  mais  les  fçauans  ie  voy 
Faire  la  cour  à  ceux  qui  ont  dequoy. 

A  cefte  caufe  on  demanda  à  noflre  hofle,  s'il  n'aimeroit 
pas  mieux  eflre  le  Médecin  que  le  malade,  ayant  dit 
qu'ouy,  on  luy  va  dire,  &  toutesfois  nous  voyons  les 
Médecins  aller  plus  fouuent  chez  les  malades  que  chez 
les  fains.  Et  auffi  que  les  fages,  eftans  communément 
pauures,  fçauent  dequoy  ils  ont  befoin,  &  le  cerchent 
chez  les  riches,  &  les  riches  ne  fçachans  ce  qu'il  leur 
faut,  ne   le  cerchent   point.    Si   voyons-nous,  répliqua 

noltre  hotte,  les  braues  hommes,  fçauans  &.  fages  auoir 
approché  des  riclies  Princes  :  comme  Ariftote  qui  a 
vefcu  quafi  continuellement  auprès  d'Alexandre,  Platon 
auec  Denis,  Seneque  auec  Néron.  Il  luy  fut  refpondu 
que  la  recompenfe  des  richefTes  n'auoit  point  efmeu 
tous  ces  grands  perfonnages  à  fuiuir  ces  Princes,  mais 
que  c'efloit  vn  defir  de  les  inftruire  à  bonnes  mœurs, 
defquels  le  falut  du  peuple  defpend.  Encore  feroit-il 
bon,  va  dire  noflre  hotte,  à  ces  tant  fages  que  vous 
voudrez,  d'amaffer  des  biens,  toutefois  auec  honneftes 
moyens,  &  par  le  moyen  d'iceux  fe  deliurer  foy,  &  fa 
pofterité,  de  la  feruitude  des  riches,  pour  viure  en 
liberté,  &  pour  cette  caufe  Plutarque  poftpofe  Ariftide 
à  Marcus  Cato,  la  fortune  accompagnant  fa  vertu. 
Cela  feroit  bon,  répliqua  quelqu'vn,  fi  la  plufpart  des 
richefTes  ne  procedoit  point  des  vices,  les  bons  &.  les 
riches  ne  mangeans  gueres  en  vne  mefme  efcuelle,  nos 
yeux  ne  pouuans  regarder  tout  à  la  fois  le  ciel  &  la 
terre,  la  richefie  &  le  vice  n'eflans  gueres  l'vn  fans 
l'autre.  Ce  qui  eft  confirmé  par  le  Prouerbe  commun, 
qui  dit,  que  le  riche,  ou  il  eft  mefchant,  ou  héritier  du 
mefchant,  &  par  ce  que  dit  Menandre,  l'homme  droict 
&  bon  ne  peut  foudainement  eftre  faict  riche,  &  par  ces 
deux  vers  : 

De  vitiis  quod  diuitiœ  cumulantur  apertum  eft, 
Nomen  idem  vitiis  diuitifque  datum. 

Auffi,  adiouftoit-il,    que   Platon    dit,    qu'il   ne   fe    peut 
faire  que  l'homme  foit  vrayement    bon   &   grandement 

riche  tout  enremble,  feparant  toutesfois  le  riche  du 
chiche,  difant  que  le  chiche  quelquesfois  n'eft  pas  mef- 
chant,  mais  iamais  bon.  Et  aduient  communément  que 
les  richelTes  tombent  entre  les  mains  des  plus  fols  &. 
mefchans,  &.  qu'elles  font  comme  le  ruine,  qui  tombe 
toufiours  fur  les  parties  plus  débiles.  A  ce  propos,  ie 
voudrois  fçauoir,  difoit-il,  pourquoy  les  hommes  mef- 
chans eftoient  (pour  la  plufpart,)  pluftoft  riches  que  les 
gens  de  bien.  Il  fut  dit,  laiffant  la  folution  d'Ariftote,  &. 
fuiuant  l'Anacrife,  que  c'eftoit  à  caufe  que  les  mefchans 
eftoient  fort  ingénieux,  ayans  vne  forte  imagination 
pour  tromper  en  acheptant  &.  vendant,  fçachant  amaf- 
fer  le  bien,  &.  comme  il  en  faut  auoir,  mais  les  bons 
ont  faute  d'imagination,  plufieurs  defquels  voulans 
imiter  les  mauuais,  en  fin  fe  font  trouuez  courts.  Il  fut 
auffi  adioufté,  qu'il  y  auoit  des  gens  fi  mefchans,  qui  ne 
faifoient  point  de  confcience  d'en  prendre  où  ils  en 
trouuoient,  difans  que  le  bien  &  l'auoir  de  ce  monde 
auoit  tant  de  fois  efté  defrobé,  qu'il  n'auoit  plus  de 
vray  maiftre,  ains  eftoit  au  premier  occupant.  Soient 
venues  les  richeffes  dont  vous  voudrez,  va  répliquer 
noftre  hofte,  tenant  toufiours  le  party  des  fiens,  fi  apel- 
lera-on  pluftoft  les  riches  en  fa  maifon  que  les  pau- 
ures,  tant  gens  de  bien  foient-ils,  &  fi  les  riches  feront 
pluftoft  admis  aux  Magiftrats,  tant  vicieux  foient-ils, que 
les  pauures,  tant  vertueux  puiffent-ils  eftre.  Ne  feroit- 
ce  point,  luy  fut-il  refpondu,  par  ce  que  les  riches  fem- 
blent  auoir  ce  pourquoy  les  hommes  font  inuitez  à  mal 
faire,  ou  pource  que  les  riches  femblent  tenir  le  lieu 
des  vertueux.    Quelque   autre  de  la    Seree   ayant  veu 

l'hifloire  de  l'Amérique,  nous  va  faire  vn  conte,  à  propos 
de  l'auarice  infatiable  des  hommes,  d'vn  Ameriquain, 
qui  demanda  à  vn  marchand  François,  eftant  allé  au 
Brefil  de  pardelà,  comme  il  fe  mettoit  en  fi  grand 
danger  de  paffer  la  mer  pour  aller  quérir  de  ce  bois,  & 
autre  marchandife.  Le  marchand  luy  refpond,  que  c'ef- 
toit  pour  deuenir  riche,  &.  amaffer  des  biens.  Mais 
quand  tu  feras  riche,  répliqua  ce  fauuage,  ne  mourras 
tu  point?  Si  feray  bien,  luy  refpond  le  marchand  Fran- 
çois, auffi  bien  que  les  autres.  L'Ameriquain  luy  demanda 
de  rechef.  Et  quand  vous  ferez  mort,  à  qui  fera  tout 
le  bien  que  vous  laifierez?  A  mes  enfans,  refpond  le 
marchand,  fi  i'en  ay,  finon  à  mes  plus  proches.  Vraye- 
ment,  dit  lors  ce  vieillard  de  Topinanboul,  A  cefle 
heure  ie  cognois  que  vous  autres  Mayr,  (c'eft  à  dire 
François)  eftes  de  grands  fols,  Car  vous  faut-il  tant  tra- 
uailler  à  paner  la  mer,  fur  laquelle  (comme  vous  nous 
auez  dit)  la  plufpart  des  voflres  font  péris  pour  amalfer 
des  richefies,  ou  à  vos  enfans,  ou  à  ceux  qui  furuiuent 
après  vous.  La  terre,  luy  difoit-il,  qui  vous  a  nourris, 
n'eft-elle  pas  affez  fuffifante  pour  les  nourrir?  Nous 
auons  des  enfans  &.  parents,  lefquels  nous  aimons,  comme 
vous  voiez  :  mais  parce  que  nous  nous  afTeurons  que 
après  noflre  mort,  la  terre,  qui  nous  a  nourris,  les 
nourrira,  fans  nous  en  foucier  autrement,  nous  nous 
repofons  fur  cela.  Voila  comme  cefle  nation,  difoit 
celuy  qui  auoit  faiét  le  conte,  fe  moque  de  ceux  qui  en 
danger  de  leur  vie  pafTent  la  mer  pour  s'enrichir,  les 
Ameriquains  attribuans  plus  à  la  nature,  &.  à  la  fertilité 
de  la  terre,  que  nous  ne  faifons  à  la  puiffance  &  proui- 

dence  de  Dieu.  Et  puis  nous  les  nommons  Barbares, 
rudes,  &.  fauuages,  mais  ce  n'efl  pour  autre  chofe,  finon 
que  Barbar  fignifie  defert,  &.  ne  font  pas  fi  barbares 
que  nous,  qui  eftimans  que  pauureté  foit  le  dernier 
&.  plus  grand  mal  de  l'homme,  ne  pouuons  auoir  le 
cœur  de  la  laiffer  à  nos  enfans,  penfans  que  ce  foit  vn 
très-grand  &  fafcheux  mal.  Que  fi  ces  Ameriquains 
pouuoient  voir  toutes  les  autres  entreprinfes  vaines  que 
nous  faifons  de  pardeça,  ils  nous  eftimeroient  bien  en- 
cores  plus  fols.  Et  vrayement,  adiouftoit-il,  ils  auoient 
auffi  grande  occafion  de  fe  moquer  de  nous,  que  nous 
auons  à  rire  des  petits  enfans,  lefquels  auec  vne 
grande  diligence  &  peine  baftiffent  des  maifonnettes  de 
tuiles  &.  de  paille,  car  nous  faifons  des  chofes  auffi 
ridicules  qu'eux,  &.  comme  dit  quelqu'vn, 

Nous  rions  du  foucy  de  nos  petis  enfans, 
Quand  ils  font  des  chajleaux,  &  bajiijfent  de  paille  : 
He  !  que  faiâes  vous  mieux,  vous  qui  perde-r  vos  ans 
En  toute  vanité,  fans  rien  faire  qui  vaille  ? 

Ces  Ameriquains  &.  Toupinanbouls,  difoit  encores  celuy 
qui  auoit  faift  le  conte,  ont  auffi  grande  occafion  de  rire 
de  nous,  que  nous  auons  d'eflimer  fols  ceux  que  leurs 
Gouuerneurs  attachent  d'vn  neud  de  paille,  ou  d'vn 
(impie  filet,  &.  néanmoins  demeurent  fans  bouger  de 
là,  comme  s'ils  fuffent  garrotez  auec  des  fers,  ou  des 
entraues,  tant  eft  femblable  leur  folie,  ce  dit  Lipfius, 
à  noflre  erreur,  qui    fommes    par   vn   lien    friuole   de 

richefTe  aftraints  à    l'auarice  &  conuoitife.  Que  fi  vous 
voulez  veoir  les  mal-heurs  que  l'auarice  &  la  conuoitife 
de  l'or  ont  apporté  de  noftre  temps,  lifez  ce  qu'a  efcrit 
l'Euefque  de  Cafas,    lequel  faiél  eftat  de  vingt  millions 
de  pauures  créatures  miferables  des  Cannibales   mor- 
tes par  l'auarice  &  tyrannie  infuportable  de  l'Efpagnol, 
l'or  &l  la  richefTe  de  leur  terre  eftant  leur  propre  mal  : 
Mais  par  permiffion  diuine,  les   Efpagnols  qui  premier 
les  afTaillirent,  n'en  eurent  gueres  meilleur  marché,  tant 
par  la  mer  qui   les  a  engloutis,  que  par  la  famine  qu'ils 
ont  enduré,  que  pour  auoir  feruy  de  viande  à  ces  Sau- 
uages.  Et  outre  tout  cela,    l'Efpagnol  par  fon  extrême 
auarice,  defioiauté,  &  cruauté,  a  laifie  à  la  poflerité  le  nom 
de  Chreftien  odieux   à  tous  les  peuples    de  ce  nouueau 
monde.    Vne   fefTe-tondue  laiffant   l'auarice   des   Efpa- 
gnols, &  fe  remettant  fur  la  noftre,  nous  va  dire  ;  le  ne 
vous  conterois   point   l'auarice    d'vn    taquin   &.   tacroux 
(lequel  a  voulu  faire  feruir  à   fon    auarice  vne  difcipline 
ancienne  de   PEglife)  fi    la    rencontre  n'efloit  auffi  fen- 
tentieufe  que  plaifante.  Ce  vilain  icy,  qui  n'auoit  que  le 
gain  deuant  les  yeux  va  faire  publier  à  fa  parroiffe  vne 
excommange  pour  des  naueaux  qu'il  difoit  lui  auoir  efié 
defrobez,    mais  à  la  fin,  il  fe  trouua  que  fa  femme,  qui 
les  mangeoit  tous  les  iours,  toutes  les  nuiéts  ne  faifoit 
que  peter  &  veffir,  fans  le  dire,  &plus  que  de  couflume: 
Le   mary  qui   eut   bon    nez,    s'affeura    que  c'eftoit    fa 
femme,   qui   auoit  mangé   fes   naueaux  :    Sus  cela,    le 
mary  voyant  qu'il  en   pourroit  fortir  du   bruit  &   de   la 
noife,  s'en  vint  au  Curé,   &   en  entrant  en  l'Eglife,  luy 
va  crier,  Monfieur  le  Curé,  ne  paffez  point  plus  outre  à 

publier  l'excommange  de  mes  naueaux,  car  pour  le  feur 
j'en    ay    fenty   du  vent.   Celuy  qui  auoit  faidt  ce  conte, 
voyant  qu'on  en   rioit  pas  trop,  en  va    faire    vn   auffi 
pitoyable  d'vn   autre  auaricieux,    lequel  il   commença 
ainfi  :  Il  y  eut   iadis,  comme   i'ay   ouy   dire,    vn   père 
chafTé  de  fa  maifon  par  Ton  propre  fils,   pource  qu'il 
difoit  que  fon  père  luy  defpendoit  trop,  dont  ce  père 
fut  contraint    de    s'en  aller   à   l'hoftel-Dieu.   Deuant  la 
porte   duquel  comme  il  veid  vn  iour  fon  fils  pafTer,    le 
pria  que  pour   l'amour  de  Dieu,  il  luy  pleuft  enuoyer 
deux  linceux  pour  fon  coucher.  Le  fils  meu  de  compaf- 
fion,    (encores  qu'il  fe  fuft  fenty  heureux   s'il  euft   peu 
dire,   Nojîre  Père  qui  es  es  deux)  commanda  dés  qu'il 
fut  chez  foy  à  vn  fien   petit  fils,  de  porter  à  fon  grand 
père  deux  linceux  à  l'hofpital.  Ce  petit  galand    ne  luy 
en  porte  que  l'vn,    dequoy  à   fon   retour  eftant  reprins 
par  fon  père,  il  luy  dit,  l'ay  gardé  l'autre  pour  le  vous 
donner,  mais  que  foyez   à  1  hofpital,  eftant  paruenu  à 
voflre  vieillefTe.  Ce  mauuais  homme,  difoit  celuy  qui 
faifoit  le  conte,  encores  qu'il  fuft  bien  riche  &  auare,  fi 
penfa-il  à  luy-mefme  qu'il  pourroit  bien  deuenir  pauure, 
&.  qu'il  feroit  poffible  mefuré  par  fes  enfans  à  la  mefme 
mefure  qu'il  auoit  mefuré  fon  père,  luy  fouuenant  que 
fon  fils  eftant  petit,  &.  monté  derrière  luy  en  croupe,  luy 
auoit  dit,  mon    père,  Mais    que  vous  foyez  mort,   ne 
cheuaucheray-ie  pas  alors  en  felle?    Ceux  de  la  Seree 
fe  vont  mettre  plus  que  iamais  à  faire  des  contes  des 
auaricieux,  entre  les  autres  vn  va  dire,   que  Valere  le 
grand  auoit  efcrit  d'vn  auare,  lequel  eftant  en   la  ville 
de  Cafiline  affiegee  par  Hannibal,  préféra   l'efpoir  du 

gain  à  fa  propre  vie,  car  il  aima  mieux  vendre  vn  rat, 
qu'il  auoit  prins,  deux  cens  deniers  Romains,  que  d'en 
raffafier  fa  faim,  dont  il  mourut  bien  toft  après,  fc. 
l'achepteur,  plus  fage  que  luy,  fauua  fa  vie  par  cefte 
viande,  ne  fongeant  qu'au  prefent,  car  en  tout  l'eftat 
du  monde,  on  ne  iouit  que  du  prefent,  attendu  que  le 
paffé  n'eft  plus,  &.  celuy  qui  efl  à  venir  n'eft  pas  enco- 
res.  11  n'y  euft  que  le  vendeur,  va  répliquer  vn  autre 
de  la  compagnie,  qui  mourut,  mais  Léon  d'Afrique 
efcrit  qu'en  vne  grande  neceffité  d'eau,  tant  le  vendeur 
que  l'achepteur  moururent, difant  qu'aux  deferts  d'Arabie 
il  fe  trouua  tombeau  en  la  plaine  d'Azra,  qui  porte 
tefmoignage  en  grandes  &  groffes  lettres,  qu'vn  mar- 
chand achepta  d'vn  voiturier  vne  coupe  d'eau,  dix  mil 
ducats,  &.  neantmoins  que  tant  l'achepteur  que  le  ven- 
deur moururent  de  foif.  Iouian  Pontain,  va  dire  quel- 
qu'vn,  raconte  vne  hiftoire  plaifante  d'vn  Cardinal, 
nommé  Angelot,  lequel  fut  bien  chaftié  de  fon  auarice. 
Ce  Cardinal,  comme  dit  Pontain,  auoit  cefte  couftume, 
que  quand  les  parefreniers  auoient  donné  le  foir 
l'auoine  à  fes  cheuaux,  il  defcendoit  par  vne  fauffe 
porte  en  l'eftable,  tout  feul,  &.  fans  lumière,  &  defro- 
boit  leur  auoine,  pour  la  rapporter  à  fon  grenier,  dont 
il  auoit  la  clef.  Et  tant  continua,  qu'vn  de  fes  parefre- 
niers, ne  fçachant  qui  eftoit  ce  larron,  fe  cacha  dans 
l'eftable,  &  attrappant  fon  maiftre  fur  le  faift  fans  le 
cognoiftre,  luy  donna  tantdecoups  de  fourche,  qu'il  le 
fallut  remporter  demy  mort,  eftsnt  bien  puny  de  fa 
taquinerie  :  comme  auffi  fut  vn  pauure  Curé  de  fon 
auarice,   lequel  Ian  Moria,  Duc  de  Milan,   chaftia  bien 

iuftement,  mais  trop  cruellement,  pour  auoir  refufé  le 
miniflere  de  fon  office  pour  l'enterrage  d'vn  mort:  pour 
ce  que  fa  vefue  n'auoit  dequoy  luy  payer  les  frais  des 
funérailles.  Car  le  Duc  allant  luy  mefme  au  conuy  du 
deffunc~t,  fit  prendre  &  lier  le  preftre  auec  le  corps 
mort,  &.  mettre  tous  deux  en  vne  mefme  fofTe.  Pontain 
recite  auffi,  adiouftoit-il,  que  le  Pape  Martin  eftoit  fi 
auaricieux,  qu'il  auoit  accouftumé  d'efteindre  les  cier- 
ges qu'on  laiffoit  brufier  toute  la  nuit  es  Eglifes.  Et 
difoit  ce  Pape,  quand  on  le  reprenoit  de  fi  petite  efpar- 
gne,  qu'il  n'y  auoit  point  de  plus  grand  monceau  que 
celuy  qui  fe  faifoit  peu  à  peu  &.  fouuent,  &.  que  ce 
n'eftoit  que  fauoribole  de  ce  qui  fe  dit,  qu'autant  chie 
vn  bœuf  que  mille  moucherons,  par  ce  qu'il  y  a  plus 
de  moucherons  que  de  bœufs.  Vu  autre  auffi  a  efcrit 
la  refponfe  que  fit  vn  pauure  Cordelier  au  Pape  Sixte 
quatriefme,  qui  du  mefme  ordre  eftoit  paruenu  à  fi 
grande  dignité.  Lequel  Pape,  luy  monftrant  fes  grandes 
richeffes,  difoit  à  ce  pauure  frère  mineur,  ie  ne  puis 
pas  dire  comme  fainct  Pierre,  ie  n'ay  or  ni  argent  : 
Non  vrayement,  refpond  le  Cordelier,  ni  ne  pouuez  pas 
dire  auffi  comme  luy  aux  impotens  &  paralytiques, 
Leuez-vous  &  marchez.  Vous  oubliez,  va  dire  vn  de  la 
Seree  à  celuy  qui  eftoit  après  les  contes  des  auaricieux, de 
reciter  ce  que  voftre  mefme  Pontain  a  efcrit  de  Didier 
Iulian  Empereur,  lequel  fut  fi  fubieét  à  efpargner,  que 
d'vn  cochon  ou  leurault  il  en  faifoit  quatre  repas, 
&  ne  luy  en  feruoit-on  qu'vne  pièce  à  chacun  difner  &. 
fouper.  Quand  les  contes  des  auaricieux  &  taquins  fu- 
rent acheuez  chacun  fe  leue  de  table,   Si  dirent  entre- 

eux,  qu'on  ne  voudrait  plus  difner  ne  Couper  là  dedans, 
fans  apporter  dequoy  manger ,  encores  qu'on  fuft 
conuié  vn  iour  deuant,  &  que  ce  conuy,  que  les  Grecs 
appellent  Symbolum,  &  è  fportula,  &  les  Latins  Colleâa 
(dont  efl  venue  noflre  collation)  où  chacun  apporte  fa 
portion,  leur  plaifoit  plus,  &.  félon  Hefiode  eft  plus 
libre,  plus  honnefte  &  fainft,  feruant  à  entretenir 
l'amour,  l'amitié  &  l'égalité  entre  les  perfonnes  bien 
nées  &  libérales  ;  que  le  banquet  magnifique,  que  les 
Latins  appellent  Cœna  reâa,  qui  efl  apprefté  aux  def- 
pens  de  celuy  qui  conuie,  &  par  ces  feflins  font  appel- 
iez des  Grecs  Afymboli,  où  chacun  a  fon  efcot  franc, que 
les  parafites  fuiuent,  Iefquels  fentent  plus  leurs  perfon- 
nes férues  que  franches,  ne  feruans  ces  banquets  qu'à 
faire  des  amis  de  table.  Puis  les  conuiues  entr'eux- 
mefmes,  vont  dire  que  les  Parafites  ne  gaigneroient 
rien  de  venir  aux  reliques  de  ce  banquet,  &  auffi  qu'il 
ne  faudrait  point  brufler  les  refies,  comme  faifoient  les 
anciens  en  vn  facrifice  qu'ils  appelloient  Prcternia,  ou 
les  ietter  en  l'eau,  comme  fit  Sylla  les  reliques  qui  de- 
meurèrent du  conuy  qu'il  fit  au  peuple,  ou  les  bailler 
aux  chiens,  comme  faifoit  vn  peuple,  ce  dit  Atheneus, 
ou  les  couurir  de  terre,  ce  que  pratiquoient  les  Boruf- 
fiens,  ce  dit  Miletus,  ou  les  laifier  aux  corneilles,  comme 
font  les  préfixes  de  Calecuts,  qui  leur  donnent  tout  ce 
qui  refte  de  la  table  du  Roy,  fi  nous  voulons  croire 
Ludouicus  Romanus.  Ils  dirent  encores  en  fortant  de 
table,  qu'en  ce  banquet  on  n'auoit  point  contreuenu  au 
fymbole  de  Pythagore,  qui  dit,  N'amafTe  point  ce  qui 
cheoit  de  la   table,  que  les  Grecs   &.   Latins  appellent 

Analeâa,  eftant  défendu  aux  Anciens  d'amaffer  les 
miettes  de  pain,  &.  autres  chofes,  qui  tomboient  fous  la 
table,  eftans  ces  reftes  confacrees  aux  morts  ;  mefmes 
qu'il  y  a  des  peuples,  lefquels  par  vne  grande  fuper- 
flition  iettent  deffous  la  table  de  chaque  chore  qui  eft 
feruie,  pour  les  âmes  de  ceux  qui  n'ont  ne  parents  ne 
amis  qui  les  reçoiuent  en  leurs  banquets.  Vn  de  la 
Seree  qui  approchoit  de  la  complexion  de  noflre  hofte, 
oyant  ces  difcours,  nous  va  dire,  Vous  feriez  efmerueil- 
lez  de  la  fafcherie  &  de  l'ennuy  qui  vient  à  l'homme 
pour  caufe  de  fa  nourriture,  la  volupté  du  manger  du- 
rant peu  de  temps  au  corps  de  l'homme,  l'occupation 
&.  follicitude  de  les  apprefler  eftant  pleine  de  peine,  & 
comme  dit  Plutarque,  nous  deuons  prendre  la  nourri- 
ture comme  vne  médecine  pour  guérir  de  la  faim,  non 
comme  plaifir  aggreable,  mais  neceffaire  à  la  nature  : 
&  auffi  tous  ceux  qui  boiuent  &  mangent,  &.  fe  nourrif- 
fent,  difent  qu'ils  fe  penfent  &  traiétent.  Et  à  ce  propos 
louant  le  banquet  de  noflre  hofte,  qui  eftoit  fans  fuper- 
fiuité,nous  va  alléguer  des  vers  du  plaifirdu  gentil-homme 
champeftre,  où  il  y  a, 

Et  pour  plaijir,   il  ajjemble 
Ses  meilleurs  voijins  d'alentour 
Qui  amajfent  leur  mente  enfemble, 
Et  comme  bon  à  chacun  femble 
Se  vont  vijîter  tour  à  tour. 

Pour  eux  à  la  ville  il  n'enuoye 
Cercher  du  plus  exquis  gibier, 

Mais  priuément  il  lesfejloye 

D'vn  cochon,  d'vn  chapon,  d'vne  oye, 

Et  des  pigeons  du  colombier. 

Là  ne  Je  parle  que  de  rire, 
Et  de  goffer  en  liberté, 
On  n'y  oit  point  d'autruy  mejdire, 
On  n'y  veult  à  perfonne  nuyre 
Ny  d'effeâ,  ny  de  volonté. 

Leur  repas  ejî  libre  &  modejie 
D'herbes  &  de  fruiéis  mejlangé, 
N'engendrant  vn  hoquet  molejie, 
Qui  volontiers  aux  banquets  rejîe 
Après  que  Ion  a  trop  mangé. 

AuJJî  ne  leur  fault-il  point  faire 
Tant  de  defpens  en  Médecin, 
Ny  en  drogue  d'Apoticaire  : 
AuJJl  perfonne  à  leur  affaire 
Ne  vient  efpier  le  baljîn. 

Après  que  ceftuy-cy  eut  fouftenu  noftre  hofte  en  raifon 
&.  en  rime,  ayant  prins  congé  de  la  compagnie,  on  fe 
mit  à  parler  de  luy,  vn  de  la  Seree  ayant  remarqué, 
que  tout  le  temps  qu'il  auoit  parlé  à  nous,  il  auoit  eu 
les  doigts  ferrez  contre  la  main,  fans  iamais  les  eften- 
dre  ;  fa  que  par  les  facrees  lettres  hiéroglyphiques  des 
Egyptiens,  la  main  feneftre  ferrant  les  doigts,  eftoit  vne 

marque  d'auarice,  comme  auoir  la  main  ouuerte  figne 
de  libéralité  :  &  qu'à  ce  propos  Diogene  difoit,  qu'il  ne 
failloit  pas  bailler  les  mains  pliees  aux  amis.  Et  difoit 
outre  qu'il  eftoit  fi  auaricieux,  qu'il  ne  fe  pouuoit  con- 
tenir de  fouhaiter  des  richeffes,  ce  qu'il  monftra  en 
faifant  vn  Epitaphe,  où  il  y  auoit  ainfi  : 

Cy  gijî  &  fe  repofe  en  fomme 
Le  feu  Eue/que  de  Luçon, 
Qui  d'or  auoit  vne  grand'  fomme, 
Plujl  au  bon  Dieu  que  ie  l'euffon. 

Puis  adiouftoit,  que  plufieurs  fois  il  auoit  trouue  ce 
deffenfeur  de  noftre  hofte,  eftant  feul,  parlant  à  luy- 
mefme,  &.  que  c'eftoit  vn  argument  vrgent  d'eftre 
auare,  &.  fubieft  aux  biens,  que  de  parler  à  foy-mef- 
mes,  &  qu'vne  fois  luy  ayant  demandé  à  qui  il  parloit, 
m'ayant  refpondu  qu'il  parloit  à  foy-mefme,  ie  luy  dy, 
Garde  toy  de  parler  à  vn  auaricieux  &  mauuais  homme. 
Vous  cognoiftrez  auffi,  adioufta  vn  autre,  auaricieux  à 
fon  coufteau,  il  n'aura  iamais  de  coufteau  qui  coupe 
bien,  ne  le  faifant  aiguifer  de  peur  qu'il  fe  gafte  par 
trop,  là  où  le  bon  compagnon  ne  fçauroit  durer  fi  le 
fien  ne  coupe  comme  feu,  fans  auoir  efgard  s'il  durera 
long  temps,  ou  non.  Vn  Franc-à-tripe  voyant  qu'on  fe 
vouloit  retirer,  appellant  nofire  hofte,  luy  va  dire  qu'il 
n'auoit  pas  gardé  la  couftume  des  Anciens  qu'on  prati- 
que encores  auiourd'huy  en  Angleterre,  lefquels,  le  ban- 
quet finy,  après  auoir  baillé  à  lauer  les  mains,  appor- 

toient  vn  calice  plein  de  vin,  &  difoient,  Cape  hanc 
fanitatis  metam  priiem  :  voulant  prouuer  par  bonnes 
raifons  tant  naturelles  que  médicinales  qu'il  efloit  fort 
bon,  &  mefme  feruoit  à  la  fanté,  de  finir  le  repas  par- 
boire,  nonobflant  le  commun  qui  dit,  Sit  tibi  pojiremus 
femper  in  ore  cibus.  Puis  luy  va  demander,  s'il  ne 
s'eftoit  point  apperceu  que  plufieurs  conuys  n'auoient 
point  beu  en  mangeant,  non  point  voulant  imiter  les 
Orientaux,  lefquels  ne  boiuent  iamais  iufques  à  ce 
qu'ils  ayent  prins  leur  refeclion,  mais  que  c'efloit  que 
voyant  l'appareil  de  ce  banquet  fi  maigre,  ils  n'auoient 
pas  eu  le  loifir  de  boire,  ayant  peur  qu'en  demandant  à 
boire,  à  mettre  de  l'eau  dans  le  vin,  à  rendre  le  verre, 
de  ne  trouuer  plus  rien  que  manger  après  auoir  beu. 
Noftre  hofle  fe  prenant  à  rire,  &  entendant  bien  que 
vouloit  dire  tout  cefl  aduant-ieu,  commanda  qu'on  allafl. 
tirer  du  vin.  Le  vin  venu,  nofire  Franc-à-tripe  nous 
prouoque  a  boire,  en  nous  difant,  imitant  les  Anciens, 
Viuons,  il  faut  mourir  :  combien  qu'à  tous  ne  plaifoit 
celte  façon  de  conuier  ainfi  à  boire.  Nofire  hofle  ayant 
beu,  nofire  Drolle  luy  va  demander  fi  en  beuuant  on  r©- 
muoit  la  langue,  luy  n'en  fçachant  rien,  aucuns  difoient 
à  leur  aduis  que  fi,  &  pour  s'en  aiTeurer  demandoient 
du  vin,  les  autres  iuroient  que  non,  &  pour  en  eflre 
plus  alTeurez,  beuuoient  deux  ou  trois  fois  encores. 
Nofire  hofle  voyant  que  fon  vin  s'en  alloit,  fans  refo- 
lution  fi  en  beuuant  on  remuoit  la  langue  ou  non,  fe 
contrarians  les  vus  aux  autres,  &  la  plus  grand'part 
demandans  à  boire  inceffamment  pour  en  fçauoir  la 
vérité,  leur  va  dire,  que  ce  doubte  fe  refoudroit  mieux 

en  particulier,  &  que  l'effay  s'en  feroit  mieux   &   plus 
afleurément  chacun  en  fa  maifon,  qu'en  fi  grand  bruit 
&  tumulte,  8t  qu'à  la  prochaine  Seree  chacun  en  pour- 
rait apporter  fon  opinion,    &c  tous  enfemble,    &  à   la 
pluralité  des  voix,  on    en    feroit   vn   axiome,   &.   reigle 
affeuree.  Ce  Franc-à-tripe   fçachant   bien   la    maladie, 
après  auoir  mis  le  verre  à  la  bouche,  bailla  le  refle  au 
garçon  qui  leur  mettoit  à  boire,  le  priant  de   boire  ce 
qui  reftoit  de  vin.  Mais   le  garçon  tout   honteux    n'en 
voulant  rien  faire,  ce  Franc-à-tripe  s'addreffant  à  nous, 
va  dire,  que  c'elioit  vne  chofe  fort  antique    &.  bonne, 
&.  que  les  Anciens   ont   penfé   religieufe   &.    fainifle,    fi 
nous  croyons  Athenee,  que  de  bailler  à  la  fin  du  conuy 
à  ceux  qui  auoient  donné  à  boire,  tout  ce  qui   en  ref- 
toit. Puis  s'approchant  de  fon  hofle,  luy  va  dire, comme 
fit  Augufte  à  vn  de  fes  amis  qui  luy  auoit  faifl  vn  ban- 
quet frugal,  le  ne  penfois  pas   t'efxre  fi  familier  amy. 
Vne  Fefie-tonduë  voulant  prendre  congé  de  la  compa- 
gnie, nous  va  dire  que  le  banquet   de  Varus,  encores 
qu'il  n'y  euft  gueres  de  viures  pour  contenter  le  ventre, 
efioit  bien  autre   que   cefiuy-cy  :   car  pour  le  moins  il 
efloit   magnifique  de    linge,   de   vaiffelle   d'argent,   de 
tapifîeries,  &.  autres  chofes  pour  refiouïr  &  repaiftre  les 
yeux,  mais  qu'en  cefluy-cy  il  n'y  auoit  rien  ne  pour  le 
ventre  ne  pour  les  yeux.  Quand  noftre  hofte  veid  qu'on 
fe  moquoit  de  luy  en  fa  prefence,  en  beuuant  fon  vin,  va 
faire  comme  vn  nouueau  marié,  à  qui  la  fefle  duroit  trop, 
pour  honneftement  nous  bailler  congé,  car  fur  l'heure  il 
faiét  mettre  vn  chauderon  d'eau  fur  le  feu,  auec  de  bon- 
nes herbes,    en   la  rnefme  chambre  eu  ils  eflcient,  &. 

dés  auffi  toft  que  l'eau  fut  chaude,    il   cria  hautement, 

comme  fit   le    nouueau    marié,  Qui    n'aura   icy    aucun 

affaire,  qu'il  s'en  aille,  car  ie  me  veux  lauer  les 

pieds.  Et  auec  ce  beau  congé  &.  honnefle 

propos,  noflre  hofte  rompit  la 

fefte,  &.  renuoya  la 

compagnie. 

